
ΝΟΜΟΣ ΥΠΆΡΙΘ. 2859 
Κύρωση Κώδικα Φόρου Προστιθέμενης Αξίας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται ο Κώδικας Φόρου Προστιθέμενης Αξίας, ο ο¬ 
ποίος έχει συνταχθεί από την Ειδική Επιτροπή, που συ¬ 
γκροτήθηκε κατ’ εξουσιοδότηση του άρθρου 105 του Ν. 
1892/1990 (ΦΕΚ 101 Α'), με την 1025344/166/0006Α/ 
23.2.1995 απόφαση του Υπουργού Οικονομικών και η ο¬ 
ποία επανασυγκροτήθηκε με την απόφαση του Υπουργού 
Οικονομικών 1138444/1553/0006Α/12.12.1995 (ΦΕΚ 1061 
Β'), σύμφωνα με τις διατάξεις του άρθρου 13 του Ν. 2346/ 
1995 (ΦΕΚ 220 Α') της οποίας η λειτουργία παρατάθηκε 
μέχρι την 31.12.1996 με την απόφαση του Υπουργού Οι¬ 
κονομικών 1051234/560/ Α0006/3.5.1996. 

Στη συνέχεια και για την ολοκλήρωση του έργου της 
Κωδικοποίησης αυτής, συστήθηκε εκ νέου η Ειδική Επι¬ 
τροπή με την 1053658/605/Α0006/12.6.2000 απόφαση 
του Υπουργού Οικονομικών, της οποίας η λειτουργία πα¬ 
ρατάθηκε μέχρι 30.9.2000 με την απόφαση 1062486/821/ 
Α0006/14.7.2000 του Υπουργού Οικονομικών. 

Ο Κώδικας Φόρου Προστιθέμενης Αξίας έχει ως ακο¬ 
λούθως: 

ΚΩΔΙΚΑΣ ΦΟΡΟΥ ΠΡΟΣΤΙΘΕΜΕΝΗΣ ΑΞΙΑΣ 

ΜΕΡΟΣ ΠΡΩΤΟ 
ΟΥΣΙΑΣΤΙΚΕΣ ΔΙΑΤΑΞΕΙΣ 

ΚΕΦΑΛΑΙΟ Α' 

ΠΕΔΙΟ ΕΦΑΡΜΟΓΗΣ 

Άρθρο 1 

Επιβολή του φόρου 

Επιβάλλεται φόρος κύκλου εργασιών με την ονομασία 
"φόρος προστιθέμενης αξίας" σύμφωνα με τις διατάξεις 
του παρόντος νόμου. 

Ο φόρος αυτός επιρρίπτεται από τον κατά νόμο υπό¬ 
χρεο σε βάρος του αντισυμβαλλομένου. 

Άρθρο 2 

Αντικείμενο του φόρου 

1. Αντικείμενο του φόρου είναι: 

α) η παράδοση αγαθών και η παροχή υπηρεσιών, εφό¬ 


σον πραγματοποιούνται από επαχθή αιτία στο εσωτερικό 
της χώρας από υποκείμενο στο φόρο που ενεργεί με αυ¬ 
τή την ιδιότητα, 

β) η εισαγωγή αγαθών στο εσωτερικό της χώρας, 
γ) η ενδοκοινοτική απόκτηση αγαθών που πραγματο¬ 
ποιείται από επαχθή αιτία στο εσωτερικό της χώρας από 
υποκείμενο στο φόρο, ο οποίος ενεργεί με αυτή την ιδιό¬ 
τητα ή από μη υποκείμενο στο φόρο νομικό πρόσωπο, ό¬ 
ταν ο πωλητής είναι υποκείμενος στο φόρο εγκαταστημέ¬ 
νος σε άλλο κράτος μέλος, ενεργεί με αυτή την ιδιότητα 
και δεν απαλλάσσεται από το φόρο λόγω ύψους πραγμα- 
τοποιηθέντος ετήσιου κύκλου εργασιών, σύμφωνα με τη 
νομοθεσία της χώρας του, ούτε υπάγεται στις διατάξεις 
των παραγράφων 2 και 4 του άρθρου 13. Ειδικά, η ενδο¬ 
κοινοτική απόκτηση καινούργιων μεταφορικών μέσων υ¬ 
πάγεται στο φόρο, ανεξάρτητα από την ιδιότητα του ε- 
γκαταστημένου στο εσωτερικό της χώρας προσώπου, 
δ) η ενδοκοινοτική απόκτηση αγαθών, τα οποία υπάγο¬ 
νται σε ειδικό φόρο κατανάλωσης, που πραγματοποιείται 
από υποκείμενο στο φόρο ή από μη υποκείμενο στο φόρο 
νομικό πρόσωπο, εφόσον τα πρόσωπα αυτά εμπίπτουν 
στις διατάξεις της παραγράφου 2 του άρθρου 11. 

2. Για την εφαρμογή του παρόντος νόμου θεωρούνται: 
α) ως "εσωτερικό της χώρας" η ελληνική επικράτεια, ε¬ 
κτός της περιοχής του Αγίου Όρους, 
β) ως "έδαφος της Κοινότητας" και ως "τρίτο έδαφος", ό¬ 
πως αυτά καθορίζονται στο Παράρτημα II του παρόντος. 

Άρθρο 3 

Υποκείμενοι στο φόρο 
1. Στο φόρο υπόκειται: 

α) κάθε φυσικό ή νομικό πρόσωπο, ημεδαπό ή αλλοδα¬ 
πό ή ένωση προσώπων, εφόσον ασκεί κατά τρόπο ανε¬ 
ξάρτητο οικονομική δραστηριότητα, ανεξάρτητα από τον 
τόπο εγκατάστασης, τον επιδιωκόμενο σκοπό ή το αποτέ¬ 
λεσμα της δραστηριότητας αυτής, 
β) κάθε πρόσωπο, το οποίο πραγματοποιεί περιστασια- 
κάπαράδοση ενός καινούργιου μεταφορικού μέσου, το ο¬ 
ποίο αποστέλλεται ή μεταφέρεται προς άλλο κράτος - μέ¬ 
λος. 

Δε θεωρείται ότι ασκούν οικονομική δραστηριότητα κα¬ 
τά τρόπο ανεξάρτητο οι μισθωτοί και λοιπά φυσικά πρό¬ 
σωπα, τα οποία συνδέονται με τον εργοδότη τους με σύμ¬ 
βαση εργασίας ή με οποιαδήποτε άλλη νομική σχέση που 
δημιουργεί δεσμούς εξάρτησης, όσον αφοράτους όρους 

εργασίας ή την αμοιβή και συνεπάγεται την ευθύνη του 
εργοδότη. 

2. Το ελληνικό Δημόσιο, οι δήμοι, οι κοινότητες και τα 
άλλα νομικά πρόσωπα δημοσίου δικαίου δε θεωρούνται 
υποκείμενοι στο φόρο για τις πράξεις παράδοσης αγα¬ 
θών και παροχής υπηρεσιών που ενεργούν κατά την εκ¬ 
πλήρωση της αποστολής τους, ακόμη και αν εισπράττουν 
τέλη, δικαιώματα ή εισφορές.Εντούτοις τα πρόσωπα αυ¬ 
τά θεωρούνται ως υποκείμενοι στο φόρο κατά το μέτρο 
που η μη υπαγωγή στο φόρο των δραστηριοτήτωντους ο¬ 
δηγεί σε στρέβλωση των όρων του ανταγωνισμού. 

Τα πρόσωπα αυτά έχουν οπωσδήποτε την ιδιότητα του 
υποκειμένου στο φόρο, εφόσον ασκούν τις δραστηριότη¬ 
τες που απαριθμούνται στο παράρτημα I του παρόντος 
νόμου, εκτός αν αυτές είναι ασήμαντες. 

3. Η αληθής έννοια της παραγράφου 2 είναι ότι, τα πρό¬ 
σωπα που αναφέρονται στις διατάξεις της παραγράφου 
αυτής, εξαιρούνται μόνο για τις πράξεις που ενεργούν ως 
δημόσια εξουσία. 

Άρθρο 4 

Οικονομική δραστηριότητα 

Οικονομική δραστηριότητα, κατά την έννοια της διάτα¬ 
ξης της παραγράφου 1 του άρθρου 3, θεωρείται οποια¬ 
δήποτε από τις δραστηριότητες του παραγωγού, του ε¬ 
μπόρου ή αυτού που παρέχει υπηρεσίες. 

Στις δραστηριότητες αυτές περιλαμβάνονται και η εξό- 
ρυξη, οι δραστηριότητεςτων αγροτών και των ελεύθερων 
επαγγελματιών, καθώς και η εκμετάλλευση ενός ενσώμα¬ 
του ή άυλου αγαθού με σκοπό την απόκτηση από αυτό ε¬ 
σόδων. 

ΚΕΦΑΛΑΙΟ Β' 

ΦΟΡΟΛΟΓΗΤΕΕΣ ΠΡΑΞΕΙΣ 
Άρθρο 5 

Παράδοση αγαθών 

1. Παράδοση αγαθών, κατά την έννοια των διατάξεων 
του άρθρου 2, θεωρείται κάθε πράξη με την οποία μετα¬ 
βιβάζεται το δικαίωμα να διαθέτει κάποιος ως κύριος εν¬ 
σώματα κινητά αγαθά, καθώς και τα ακίνητα του άρθρου 
6. Ως ενσώματα αγαθά θεωρούνται και οι φυσικές δυνά¬ 
μεις ή ενέργειες που μπορούν να αποτελέσουν αντικείμε¬ 
νο συναλλαγής, όπως είναι το ηλεκτρικό ρεύμα, το αέριο, 
το ψύχος και η θερμότητα. 

2. Κατά την πώληση ή αγορά αγαθών από παραγγελιο¬ 
δόχο που ενεργεί στο όνομά του, θεωρείται ότι συντελεί- 
ταιπαράδοση αγαθών μεταξύ αυτού καιτου παραγγελέα. 
Στην περίπτωση αυτή ο παραγγελιοδόχος θεωρείται, κα¬ 
τά περίπτωση, αγοραστής ή πωλητής ως προς τον πα- 
ραγγελέα. 

3. Ως παράδοση λογίζεται επίσης: 

α) η πώληση αγαθών με τον όρο της παρακράτησης της 
κυριότητας μέχρι την αποπληρωμή του τιμήματος, 

β) η μεταβίβαση, με καταβολή αποζημίωσης, της κυριό¬ 
τητας αγαθού, που ενεργείται κατόπιν επιταγής δημό¬ 
σιας αρχής ή στο όνομά της ή σε εκτέλεση νόμου. 

4. Δε θεωρείται ως παράδοση αγαθών η μεταβίβαση α¬ 
γαθών επιχείρησης ως συνόλου, κλάδου ή μέρους της α¬ 
πό επαχθή ή χαριστική αιτία ή με τη μορφή εισφοράς σε 
υφιστάμενο ή συνιστώμενο νομικό πρόσωπο. Στην περί¬ 
πτωση αυτή το πρόσωπο που αποκτά τα αγαθά θεωρεί¬ 
ται, για την εφαρμογή του νόμου αυτού, ότι υπεισέρχεται 
ως διάδοχος στα δικαιώματα και τις υποχρεώσεις του 


προσώπου που μεταβιβάζει. Η διάταξη αυτή δεν έχει ε¬ 
φαρμογή, αν το πρόσωπο που μεταβιβάζει ή το πρόσωπο 
που αποκτά τα αγαθά ενεργεί πράξεις για τις οποίες δεν 
παρέχεται δικαίωμα έκπτωσης του φόρου. 

Άρθρο 6 

Παράδοση ακινήτων 

1. Παράδοση ακινήτων είναι η μεταβίβαση αποπερατω¬ 
μένων ή ημιτελών κτιρίων ή τμημάτων τους και του οικο¬ 
πέδου που μεταβιβάζεται μαζί με αυτά, εφόσον πραγμα¬ 
τοποιείται πριν από την πρώτη εγκατάσταση σ’αυτά. 

Για την εφαρμογή του παρόντος νόμου θεωρούνται: 

α) ως κτίρια, τα κτίσματα γενικά και οι κάθε είδους κα¬ 
τασκευές που συνδέονται με τα κτίσματα ή με το έδαφος 
κατά τρόπο σταθερό και μόνιμο, 

β) ως πρώτη εγκατάσταση, η πρώτη χρησιμοποίηση, με 
οποιοδήποτε τρόπο, των κτιρίων ύστερα από την ανέγερ¬ 
σή τους, όπως είναι η ιδιοκατοίκηση, η ιδιόχρηση, η μί¬ 
σθωση ή άλλη χρήση. 

Όταν με τα κτίσματα μεταβιβάζεται οικόπεδο μεγαλύ¬ 
τερο εκείνου που ορίζεται ως οικοδομήσιμο από τις ισχύ- 
ουσες πολεοδομικές διατάξεις, η παράδοση του επιπλέ¬ 
ον οικοπέδου υπάγεται στο φόρο του παρόντος νόμου, ε¬ 
φόσον αυτό δεν είναι οικοδομήσιμο σύμφωνα με τις ίδιες 
διατάξεις. 

2. Παράδοση ακινήτων θεωρείται επίσης: 

α) η μεταβίβαση της ψιλής κυριότητας, η σύσταση ή η 
παραίτηση από το δικαίωμα προσωπικής δουλείας, κα¬ 
θώς και η μεταβίβαση του δικαιώματος άσκησης της επι¬ 
καρπίας των ακινήτων της παραγράφου 1, 

β) η εκτέλεση εργασιών στα ακίνητα, με μίσθωση έρ¬ 
γου, ανεξάρτητα αν διαθέτει τα υλικά ο εργοδότης ή ο ερ¬ 
γολάβος. Εργασίες κατά την πιο πάνω έννοια είναι και οι 
εκσκαφές, οι κατεδαφίσεις, η κατασκευή οικοδομών, ο¬ 
δών, γεφυρών, υδραγωγείων, υδραυλικών και αποχετευ¬ 
τικών έργων, ηλεκτρολογικών και μηχανολογικών εγκα¬ 
ταστάσεων και τεχνικών γενικά έργων, καθώς και οι συ¬ 
μπληρώσεις, επεκτάσεις, διαρρυθμίσεις και επισκευές, 
εκτός απότις εργασίες συνήθους συντήρησηςτωνέργων 
αυτών. 

3. Στις περιπτώσεις της παραγράφου 1 και στην περί¬ 
πτωση α' της παραγράφου 2, στις οποίες επιβάλλεται ο 
φόρος του παρόντος νόμου, δεν επιβάλλεται φόρος με¬ 
ταβίβασης ακινήτων. 

4. Οι διατάξεις της παραγράφου 1 και της περίπτωσης 
α' της παραγράφου 2 του άρθρου αυτού εφαρμόζονται 
για ακίνητα των οποίων η άδεια κατασκευής εκδίδεται α¬ 
πό 1ης Ιανουάριου 2002. 

Άρθρο 7 

Πράξεις θεωρούμενες ως παράδοση αγαθών 

1. Θεωρείται ως παράδοση αγαθών, κατά την έννοια 
των διατάξεων του άρθρου 2, η διάθεση από υποκείμενο 
στο φόρο αγαθών της επιχείρησής του για τις ανάγκες 
της, εφόσον πρόκειται για αγαθά που προβλέπουν οι δια¬ 
τάξεις της παραγράφου 4 του άρθρου 30, για τα οποία 
δεν παρέχεται δικαίωμα έκπτωσης του φόρου σε περί¬ 
πτωση απόκτησήςτους από άλλον υποκείμενο στο φόρο. 

2. Επίσης, ως παράδοση αγαθών θεωρούνται οι ακό¬ 
λουθες πράξεις, εφόσον η απόκτηση των αγαθών ή κατά 
περίπτωση των υλικών ή των υπηρεσιών από τα οποία έ¬ 
χουν παραχθεί αυτά παρέχει στον υποκείμενο δικαίωμα 
έκπτωσης του φόρου: 

α) η διάθεση αγαθών από υπαγόμενη στο φόρο δρα¬ 
στηριότητα σε άλλη μη υπαγόμενη του ίδιου υποκειμέ¬ 
νου, 

β) η ανάληψη από υποκείμενο στο φόρο αγαθών της ε¬ 
πιχείρησής του για την ικανοποίηση αναγκών του ή του 
προσωπικού της επιχείρησης και γενικά η δωρεάν διάθε¬ 
ση αγαθών για σκοπούς ξένους προς την άσκηση της επι¬ 
χείρησης. Εξαιρούνται τα δώρα μέχρις αξίας δραχμών 
τριών χιλιάδων (3.000) και τα δείγματα που διαθέτει ο υ¬ 
ποκείμενος στο φόρο για την εκπλήρωση των σκοπών της 
επιχείρησής του, 

γ) η ιδιοκατοίκηση, η ιδιόχρηση, η μίσθωση ή η χρησι¬ 
μοποίηση για οποιονδήποτε σκοπό των ακινήτων που 
προβλέπουν οι διατάξεις του άρθρου 6, 
δ) η ανάληψη μερίδας σε αγαθά από εταίρο, μέτοχο ή 
κληρονόμο, σε περίπτωση διακοπής των εργασιών, λύ¬ 
σης της εταιρείας, αποχώρησης ή θανάτου εταίρου. 

Η διάταξη αυτή εφαρμόζεται επίσης στις περιπτώσεις 
κοινωνίας και συνεταιρισμού, καθώς και στην περίπτωση 
κοινοπραξίας επιτηδευματιών, για την οποία προβλέπουν 
οι διατάξεις της παραγράφου 2 του άρθρου 2 του Κώδικα 
Βιβλίων και Στοιχείων (π.δ. 186/1992 (ΦΕΚ84Α'), 
ε) η περιέλευση στον υποκείμενο στο φόρο ή στους κλη¬ 
ρονόμους του αγαθών της επιχείρησής του, κατά την 
παύση των εργασιών της ή κατά το θάνατο του υποκειμέ¬ 
νου. Προκειμένου για πάγια περιουσιακά στοιχεία του υ¬ 
ποκειμένου, όπως ορίζονται από τις διατάξεις του άρ¬ 
θρου 33, οι διατάξεις της παρούσας παραγράφου δεν ε¬ 
φαρμόζονται, εφόσον δεν έχει παρέλθει η πενταετής 
περίοδος διακανονισμού του φόρου αυτών. 

3. Θεωρείται επίσης ως παράδοση αγαθών η μεταφορά 
από έναν υποκείμενο στο φόρο αγαθών της επιχείρησής 
του προς ένα άλλο κράτος - μέλος. 

θεωρείται ως μεταφερόμενο προς ένα άλλο κράτος μέ¬ 
λος, κάθε ενσώματο αγαθό που αποστέλλεται ή μεταφέ- 
ρεται εκτός του εσωτερικού της χώρας, αλλά εντός της 
Κοινότητας, από τον υποκείμενο στο φόρο στο εσωτερι¬ 
κό της χώρας ή από άλλον που ενεργεί για λογαριασμό 
του, για τις ανάγκες της επιχείρησής του, εκτός αν τα α¬ 
γαθά αυτά προορίζονται για την πραγματοποίηση μιας α¬ 
πό τις ακόλουθες πράξεις: 

α) παράδοση αγαθού που πραγματοποιείται από τον υ¬ 
ποκείμενο στο φόρο εντός του κράτους- μέλους άφιξης 
της αποστολής ή της μεταφοράς, σύμφωνα με τις διατά¬ 
ξεις της περίπτωσης β'της παραγράφου 1 και των παρα¬ 
γράφων 2 και 5 του άρθρου 13, 
β) παράδοση αγαθού που πραγματοποιείται στο εσω¬ 
τερικό της χώρας από τον υποκείμενο στο φόρο, σύμφω¬ 
να με τις διατάξεις των άρθρων 24,27 και 28, 
γ) παροχή υπηρεσιών στον υποκείμενο στο φόρο, που 
έχουν ως αντικείμενο εργασίες οι οποίες αφορούν αυτό 
το αγαθό και πραγματοποιούνται υλικώς στο κράτος- μέ¬ 
λος άφιξης της αποστολής ή της μεταφοράς του αγαθού, 
εφόσον μετά την εκτέλεση των εργασιών τα αγαθά επα- 
ναποστέλλονται στον ίδιο υποκείμενο στο φόρο στο εσω¬ 
τερικό της χώρας, 

δ) προσωρινή χρησιμοποίηση του αγαθού στο έδαφος 
του κράτους-μέλους άφιξης της αποστολής ή της μετα¬ 
φοράς για τις ανάγκες παροχής υπηρεσιών, οι οποίες 
πραγματοποιούνται από τον υποκείμενο στο φόρο που εί¬ 
ναι εγκαταστημένος στο εσωτερικό της χώρας, 
ε) προσωρινή χρησιμοποίηση του αγαθού, για περίοδο 
μέχρι 24 μήνες στο έδαφος άλλου κράτους - μέλους, ε¬ 


ντός του οποίου η εισαγωγή του ίδιου αυτού αγαθού από 
τρίτη χώρα, με σκοπό την προσωρινή χρησιμοποίησή του, 
θα υπαγόταν στο καθεστώς προσωρινής εισαγωγής με 
πλήρη απαλλαγή από εισαγωγικούς δασμούς. 

Στην περίπτωση που μια από τις προϋποθέσεις που α- 
ναφέρονται στις ανωτέρω περιπτώσεις α' έως ε' παύει να 
υφίσταται, θεωρείται ότι πραγματοποιείται παράδοση α¬ 
γαθού κατά το χρόνο που παύει να υφίσταται η εν λόγω 
προϋπόθεση. 

4. Με αποφάσεις του Υπουργού Οικονομικών ρυθμίζε¬ 
ται κάθε λεπτομέρεια για την εφαρμογή των διατάξεων 
του άρθρου αυτού. 

Άρθρο 8 

Παροχή υπηρεσιών 

1. Παροχή υπηρεσιών, κατά την έννοια των διατάξεων 
του άρθρου 2, θεωρείται κάθε πράξη που δε συνιστά πα¬ 
ράδοση αγαθών, σύμφωνα μετις διατάξεις των άρθρων 5 
έως 7. Η πράξη αυτή μπορεί να συνίσταται ιδίως σε: 

α) μεταβίβαση ή παραχώρηση της χρήσης ενός άυλου 
αγαθού, 

β) υποχρέωση για παράλειψη ή ανοχή μιας πράξης ή κα¬ 
τάστασης. 

2. Ως παροχή υπηρεσιών λογίζονται επίσης: 

α) η εκμετάλλευση ξενοδοχείων, επιπλωμένων δωμα¬ 
τίων και οικιών, κατασκηνώσεων και παρόμοιων εγκατα¬ 
στάσεων, χώρων στάθμευσης κάθε είδους μεταφορικών 
μέσων και τροχόσπιτων, 

β) η διάθεση τροφής και ποτών από εστιατόρια, ζαχα¬ 
ροπλαστεία, κέντρα διασκέδασης και παρόμοιες επιχει¬ 
ρήσεις για επιτόπια κατανάλωση, 

γ) η εκτέλεση υπηρεσίας με καταβολή αποζημίωσης ύ¬ 
στερα από επιταγή δημόσιας αρχής ή στο όνομά της ή σε 
εκτέλεση νόμου, 

δ) η μίσθωση βιομηχανοστασίων καιχρηματοθυρίδων, 

ε) οι εργασίες φασόν επί ενσώματων κινητών αγαθών. 
Ως εργασία φασόν νοείται η εκτέλεση εργασιών παραγω¬ 
γής, κατασκευής ή συναρμολόγησης ενσώματων κινητών 
αγαθών, με σύμβαση μίσθωσης έργου, από υλικά και α¬ 
ντικείμενα που παραδίδονται από τον εργοδότη στον ερ¬ 
γολάβο για το σκοπό αυτόν, ανεξάρτητα αν ο εργολάβος 
χρησιμοποιεί και δικά του υλικά. 

Η διάταξη της περίπτωσης αυτής ισχύει και όταν ο ερ¬ 
γοδότης είναι υποκείμενος στο φόρο εγκατεστημένος σε 
άλλο κράτος-μέλος, εφόσον τα υλικά και αντικείμενα α- 
ποστέλλονται από το κράτος του εργοδότη και τα αγαθά 
που παράγονται ή κατασκευάζονται ή συναρμολογούνται 
από τον εργολάβο μεταφέρονται ή αποστέλλονται στον 
εργοδότη στο κράτος - μέλος, στο οποίο αυτός είναι ε¬ 
γκατεστημένος. 

3. Αν ο υποκείμενος στο φόρο μεσολαβεί σε παροχή υ¬ 
πηρεσιών, ενεργώντας στο όνομά του, αλλά για λογαρια¬ 
σμό άλλων προσώπων, θεωρείται ότι λαμβάνει και παρέ¬ 
χει τις υπηρεσίες αυτές. 

4. Οι διατάξεις της παραγράφου 4 του άρθρου 5 εφαρ¬ 
μόζονται αναλόγως και στις περιπτώσεις παροχής υπη¬ 
ρεσιών. 

Άρθρο 9 

Πράξεις θεωρούμενες ως παροχή υπηρεσιών 

Θεωρείται ως παροχή υπηρεσιών, κατά την έννοια των 
διατάξεων του άρθρου 2, η από υποκείμενο στο φόρο: 

α) χρησιμοποίηση αγαθών της επιχείρησής του, για την 

ικανοποίηση αναγκών του ή του προσωπικού της επιχεί¬ 
ρησης ή για σκοπούς ξένους προς αυτή, εφόσον κατά την 
απόκτηση των αγαθών αυτών δημιουργήθηκε δικαίωμα 
έκπτωσης του φόρου, 

β) παροχή υπηρεσιών για τις ανάγκες του ή για τις ανά¬ 
γκες του προσωπικού του ή για σκοπούς ξένους προς την 
επιχείρησή του, 

γ) χρησιμοποίηση δικών του υπηρεσιών για δραστηριό¬ 
τητα του ίδιου του υποκειμένου που απαλλάσσεται από το 
φόρο, καθώς επίσης και η χρησιμοποίηση δικών του υπη¬ 
ρεσιών για τις ανάγκες της επιχείρησής του, εφόσον πρό¬ 
κειται για υπηρεσίες που προβλέπουν οι διατάξεις της πα¬ 
ραγράφου 4του άρθρου 30, γιατις οποίες δενπαρέχεται 
δικαίωμα έκπτωσης του φόρου σε περίπτωση λήψης ό¬ 
μοιων υπηρεσιών από άλλον υποκείμενο στο φόρο. 

Άρθρο 10 
Εισαγωγή αγαθών 

1. Ως εισαγωγή αγαθών, κατά την έννοια του άρθρου 2, 
θεωρείται: 

α) Η είσοδος στο εσωτερικό της χώρας αγαθών που δεν 
πληρούν τις προϋποθέσεις των άρθρων 9 και 10 της Συν¬ 
θήκης περί ιδρύσεωςτης Ευρωπαϊκής Οικονομικής Κοινό¬ 
τητας ή προκειμένου για αγαθά υπαγόμενα στη συνθήκη 
περί ιδρύσεως της Ευρωπαϊκής Κοινότητας Άνθρακα και 
Χάλυβα, που δεν βρίσκονται σε ελεύθερη κυκλοφορία, 

β) Η είσοδος στο εσωτερικό της χώρας αγαθών προερ¬ 
χόμενων από τρίτες χώρες, εκτός από αυτά που αναφέ- 
ρονται στην περίπτωση α'. 

2. Η εισαγωγή αγαθών πραγματοποιείται στην Ελλάδα, 
εφόσον τα αγαθά βρίσκονται στο εσωτερικό της χώρας 
κατά το χρόνο της εισόδου των στο εσωτερικό της Κοινό¬ 
τητας. 

3. Κατά παρέκκλιση από την παράγραφο 2, αντα αγαθά 
που εμπίπτουν στην περίπτωση α' της παραγράφου 1 έ¬ 
χουν υπαχθεί από τη στιγμή της εισόδου των στο εσωτε¬ 
ρικό της Κοινότητας σε ένα από τα καθεστώτα, που ανα- 
φέρονται στα εδάφια αα' και ββ' της περίπτωσης β'της πα¬ 
ραγράφου 1 του άρθρου 25, σε καθεστώς προσωρινής 
εισαγωγής με πλήρη απαλλαγή από εισαγωγικούς δα¬ 
σμούς ή σε καθεστώς εξωτερικής διαμετακόμισης, η ει¬ 
σαγωγή των αγαθών αυτών πραγματοποιείται στην Ελλά¬ 
δα, εφόσον τα αγαθά αυτά εξέρχονται από τα καθεστώτα 
αυτά στο εσωτερικό της χώρας. 

Επίσης, αν αγαθά που εμπίπτουν στην περίπτωση β' της 
παραγράφου 1 έχουν τεθεί από το χρόνο της εισόδου 
τους στο εσωτερικό της Κοινότητας στα καθεστώτα προ¬ 
σωρινής εισαγωγής ή εσωτερικής κοινοτικής διαμετακό¬ 
μισης, σύμφωνα με τις διατάξεις της παραγράφου 1 του 
άρθρου 61, η εισαγωγή των αγαθών αυτών πραγματοποι¬ 
είται στην Ελλάδα, εφόσον τα αγαθά εξέρχονται από τα 
καθεστώτα αυτά στο εσωτερικό της χώρας. 

Άρθρο 11 

Ενδοκοινοτική απόκτηση αγαθών 

1. Ενδοκοινοτική απόκτηση, κατά την έννοια των διατά¬ 
ξεων του άρθρου 2, θεωρείται η απόκτηση της εξουσίας 
να διαθέτει κάποιος ως κύριος ενσώματα κινητά αγαθά, 
που αποστέλλονται ή μεταφέρονται στον αποκτώντα από 
τον πωλητή ή τον αποκτώντα ή από πρόσωπο που ενεργεί 
για λογαριασμό τους, στο εσωτερικό της χώρας από άλ¬ 
λο κράτος - μέλος, από το οποίο αναχώρησε η αποστολή 
ή η μεταφορά του αγαθού. 


2. Κατά παρέκκλιση από την παράγραφο 1, δεν θεωρεί¬ 
ται ενδοκοινοτική απόκτηση αγαθών η κατά τις διατάξεις 
του άρθρου 2 απόκτηση αγαθών που πραγματοποιείται: 

α) από υποκείμενο στο φόρο που υπάγεται στο ειδικό 
καθεστώς των αγροτών του άρθρου 41, 

β) από υποκείμενο στο φόρο που πραγματοποιεί μόνο 
παραδόσεις αγαθών ή παροχές υπηρεσιών, που δεν του 
παρέχουν κανένα δικαίωμα έκπτωσης και 

γ) από μη υποκείμενο στο φόρο νομικό πρόσωπο, εφό- 
σοντο ύψος των συναλλαγών αυτών, χωρίς το φόρο προ¬ 
στιθέμενης αξίας, που οφείλεται στο κράτος - μέλος της 
αναχώρησης της αποστολής ή της μεταφοράς, δεν υπερ¬ 
βαίνει κατά την προηγούμενη διαχειριστική περίοδο το 
ποσό των 2.500.000 δρχ. και κατά την τρέχουσα διαχειρι¬ 
στική περίοδο δεν υπερβαίνει το ποσό αυτό. 

Οι διατάξεις της παρούσας παραγράφου δεν ισχύουν 
προκειμένου για καινούργια μεταφορικά μέσα και προϊό¬ 
ντα που υπάγονται σε ειδικούς φόρους κατανάλωσης. 

Τα πρόσωπα που εμπίπτουν στις διατάξεις της παρα¬ 
γράφου αυτής μπορούν να επιλέγουν τη φορολόγησή 
τους, σύμφωνα με τις διατάξεις της παραγράφου 1. Η επι¬ 
λογή αυτή γίνεται με υποβολή δήλωσης, η οποία ισχύει 
τουλάχιστον για δύο πλήρεις διαχειριστικές περιόδους, 
μετά την πάροδο των οποίων μπορεί να ανακληθεί. Η ανά¬ 
κληση θα ισχύει από την επόμενη διαχειριστική περίοδο. 

3. Επίσης, κατά παρέκκλιση της παραγράφου 1, δε θε¬ 
ωρείται ενδοκοινοτική απόκτηση αγαθών η κατά τις δια¬ 
τάξεις του άρθρου 2 απόκτηση αγαθών των οποίων η πα¬ 
ράδοση απαλλάσσεται στο εσωτερικό της χώρας από το 
φόρο, σύμφωνα με τις διατάξεις των περιπτώσεων α', β', 
γ', και στ'της παραγράφου 1 του άρθρου 27. 

Ομοίως, δεν θεωρείται ως ενδοκοινοτική απόκτηση η α¬ 
πόκτηση μεταχειρισμένων αγαθών και αντικειμένων καλ¬ 
λιτεχνικής, συλλεκτικής ή αρχαιολογικής αξίας, εφόσον ο 
πωλητής είναι υποκείμενος στο φόρο μεταπωλητής ή 
διοργανωτής δημοπρασίας, που ενεργεί με την ιδιότητά 
του αυτή και το αποκτηθέν αγαθό φορολογήθηκε στο 
κράτος - μέλος αναχώρησης της αποστολής ή της μετα¬ 
φοράς, σύμφωνα με τις διατάξεις του κράτους αυτού για 
τη φορολόγηση των μεταχειρισμένων αγαθών και των α¬ 
ντικειμένων καλλιτεχνικής, συλλεκτικής ή αρχαιολογικής 
αξίας. 

4. Για την εφαρμογή του παρόντος νόμου: 

α) ως "προϊόντα υπαγόμενα σε ειδικούς φόρους κατα¬ 
νάλωσης", θεωρούνται τα ορυκτέλαια, το οινόπνευμα και 
τα αλκοολούχα ποτά και τα βιομηχανοποιημένα καπνά, ό¬ 
πως αυτά ορίζονται από τις ισχύουσες κοινοτικές διατά¬ 
ξεις, 

β) θεωρούνται ως "μεταφορικά μέσα", τα σκάφη μήκους 
άνω των 7,5 μέτρων, τα αεροσκάφη των οποίων το συνο¬ 
λικό βάρος κατά την απογείωση υπερβαίνει τα 1.550 χι¬ 
λιόγραμμα καιτα χερσαία οχήματα με κινητήρα κυβισμού 
άνω των 48 κυβικών εκατοστών ή ισχύος άνω των 7,2 1<\Λ/, 
τα οποία προορίζονται για τη μεταφορά προσώπων ή ε¬ 
μπορευμάτων, με εξαίρεση τα σκάφη και τα αεροσκάφη 
που αναφέρονται στο άρθρο 27, 

γ) δεν θεωρούνται ως "καινούργια", τα μεταφορικά μέ¬ 
σα που αναφέρονται στην προηγούμενη περίπτωση β' ό¬ 
ταν πληρούνται σωρευτικά οι ακόλουθες δύο προϋποθέ¬ 
σεις: 

αα) η παράδοση έχει πραγματοποιηθεί μετά την πάρο¬ 
δο τριών μηνών από την ημερομηνία της πρώτης θέσης σε 
κυκλοφορία. 

Ειδικά, για τα χερσαία οχήματα η ανωτέρω χρονική 
διάρκεια αυξάνεται σε έξι μήνες. 

ββ) το μεταφορικό μέσο έχει διανύσει περισσότερα από 
6.000 χιλιόμετρα, αν πρόκειται για χερσαίο όχημα, έχει 
πραγματοποιήσει άνω των 100 ωρών πλεύσης, αν πρόκει¬ 
ται για σκάφος και άνω των 40 ωρών πτήσης, αν πρόκειται 
για αεροσκάφος. 

5. Με αποφάσεις του Υπουργού Οικονομικών ρυθμίζε¬ 
ται κάθε λεπτομέρεια για την εφαρμογή των διατάξεων 
του άρθρου αυτού. 

Άρθρο 12 

Πράξεις θεωρούμενες ως ενδοκοινοτική 
απόκτηση αγαθών 

θεωρείται ως ενδοκοινοτική απόκτηση αγαθών, κατά 
την έννοια των διατάξεων του άρθρου 2: 

α) η παραλαβή αγαθού στο εσωτερικό της χώρας από 
υποκείμενο στο φόρο για τις ανάγκες της επιχείρησής 
του, το οποίο αποστέλλεται ή μεταφέρεται από τον ίδιο ή 
από άλλο πρόσωπο που ενεργεί για λογαριασμό του, από 
ένα άλλο κράτος - μέλος εντός του οποίου έχει παραχθεί, 
εξορυχθεί, μεταποιηθεί, αγορασθεί, αποκτηθεί ή έχει ει- 
σαχθεί σ’ αυτό το κράτος - μέλος από τον ίδιο, στα πλαί¬ 
σια της επιχείρησής του, 

β) η παραλαβή αγαθών στο εσωτερικό της χώρας από 
νομικό πρόσωπο μη υποκείμενο στο φόρο, τα οποία απο- 
στέλλονται ή μεταφέρονται από το ίδιο πρόσωπο από άλ¬ 
λο κράτος - μέλος, στο οποίο είχαν εισαχθεί από το πρό¬ 
σωπο αυτό, 

γ) η μετακίνηση αγαθών από άλλο κράτος - μέλος στο ε¬ 
σωτερικό της χώρας, κατά ανάλογη εφαρμογή του δεύ¬ 
τερου καιτρίτου εδαφίου της παραγράφου 3 του άρθρου 
7 του παρόντος. 

ΚΕΦΑΛΑΙΟ Γ 

ΤΟΠΟΣ ΠΡΑΓΜΑΤΟΠΟΙΗΣΗΣ 
ΦΟΡΟΛΟΓΗΤΕΩΝ ΠΡΑΞΕΩΝ 

Άρθρο 13 

Τόπος παράδοσης αγαθών 

1. Η παράδοση αγαθών θεωρείται ότι πραγματοποιείται 
στο εσωτερικό της χώρας, εφόσον κατά το χρόνο γένε¬ 
σης της φορολογικής υποχρέωσης τα αγαθά βρίσκονται: 

α) στο εσωτερικό της χώρας, 

β) πάνω σε πλοίο, αεροπλάνο ή τραίνο καιπαραδίδονται 
προς επιβάτες κατά τη διάρκεια τμήματος μεταφοράς 
που πραγματοποιείται στο εσωτερικό της Κοινότητας, ε¬ 
φόσον η αναχώρηση πραγματοποιείται από το εσωτερικό 
της χώρας. 

Για την εφαρμογή της διάταξης αυτής θεωρούνται: 

- "τμήμα της μεταφοράς το οποίο λαμβάνει χώρα στο ε¬ 
σωτερικό της Κοινότητας", το τμήμα που πραγματοποιεί¬ 
ται χωρίς σταθμό εκτός της Κοινότητας, μεταξύ του τό¬ 
που αναχώρησης και του τόπου άφιξης της μεταφοράς ε¬ 
πιβατών, 

- "τόπος αναχώρησης μεταφοράς επιβατών", το πρώτο 
σημείο επιβίβασης των επιβατών στο εσωτερικό της Κοι¬ 
νότητας, ενδεχομένως μετά από προσέγγιση εκτός της 
Κοινότητας, 

- "τόπος άφιξης μιας μεταφοράς επιβατών", το τελευ¬ 
ταίο σημείο αποβίβασης των επιβατών που επιβιβάστη¬ 
καν εντός της Κοινότητας, το οποίο προβλέπεται στο ε¬ 
σωτερικό της Κοινότητας, ενδεχομένως πριν από προ¬ 
σέγγιση εκτός της Κοινότητας. 


Εάν πρόκειται για μεταφορά μετ'επιστροφής, η διαδρο¬ 
μή της επιστροφής θεωρείται αυτοτελής μεταφορά. 

2. Σε περίπτωση παράδοσης αγαθών μετά από εγκατά¬ 
σταση ή συναρμολόγηση, με ή χωρίς δοκιμή λειτουργίας, 
ως τόπος παράδοσης θεωρείται ο τόπος όπου γίνεται η ε¬ 
γκατάσταση ή η συναρμολόγηση. 

3. Σε περίπτωση παράδοσης αγαθών πριν από την εισα¬ 
γωγή τους στο εσωτερικό της χώρας, ως τόπος παράδο¬ 
σης θεωρείται το εσωτερικό της χώρας, εφόσον αυτό εί¬ 
ναι και ο τόπος του τελικού προορισμού τους. 

4. Κατά παρέκκλιση των ανωτέρω διατάξεων, η παρά¬ 
δοση αγαθών θεωρείται ότι πραγματοποιείται στο εσωτε¬ 
ρικό της χώρας, εφόσον πρόκειται για αγαθά, τα οποία α- 
ποστέλλονται ή μεταφέρονται από τον προμηθευτή ή από 
άλλον που ενεργεί για λογαριασμό του από άλλο κράτος 
- μέλος στο εσωτερικό της χώρας και πληρούνται σωρευ- 
τικά οι εξής προϋποθέσεις: 

α) η παράδοση των αγαθών γίνεται προς υποκείμενο 
στο φόρο ή προς νομικό πρόσωπο μη υποκείμενο στο φό¬ 
ρο, που καλύπτονται από την παρέκκλιση της παραγρά¬ 
φου 2 του άρθρου 11 ή προς οποιοδήποτε άλλο μη υπο¬ 
κείμενο στο φόρο πρόσωπο και 

β) δεν πρόκειται για καινούργια μεταφορικά μέσα, ούτε 
για αγαθά, που παραδίδονται μετά από εγκατάσταση ή 
συναρμολόγηση, με ή χωρίς δοκιμή λειτουργίας, από τον 
προμηθευτή ή για λογαριασμό του. 

Εν τούτοις, οι διατάξεις της παραγράφου αυτής δεν έ¬ 
χουν εφαρμογή προκειμένου για παραδόσεις αγαθών 
που δεν υπόκεινται σε ειδικό φόρο κατανάλωσης, εφόσον 
το ύψος των συναλλαγών, χωρίς Φ.Π.Α., που πραγματο¬ 
ποιούνται από τον προμηθευτή προς το εσωτερικό της 
χώρας δεν υπερβαίνει κατά τη διάρκεια της προηγούμε¬ 
νης διαχειριστικής περιόδου το ποσό των δραχμών 
8.200.000 και κατά την τρέχουσα διαχειριστική περίοδο 
δεν υπερβαίνει το ποσό αυτό. 

5. Κατά παρέκκλιση από την περίπτωση α'της παρα¬ 
γράφου 1 και την παράγραφο 2, η παράδοση αγαθών δεν 
θεωρείται ότι πραγματοποιείται στο εσωτερικό της χώ¬ 
ρας στην περίπτωση που τα αγαθά αποστέλλονται ή με- 
ταφέρονται από τον πωλητή ή από άλλο πρόσωπο που ε¬ 
νεργεί για λογαριασμό του, από το εσωτερικό της χώρας 
σε άλλο κράτος - μέλος και πληρούνται σωρευτικά οι εξής 
προϋποθέσεις: 

α) η παράδοση των αγαθών γίνεται προς υποκείμενο 
στο φόρο ή προς νομικό πρόσωπο μη υποκείμενο στο φό¬ 
ρο, τα οποία δεν πληρούν τις προϋποθέσεις για τη φορο- 
λόγηση της παράδοσης αυτής ως ενδοκοινοτικής από¬ 
κτησης στη χώρα τους ή προς οποιοδήποτε άλλο μη υπο¬ 
κείμενο στο φόρο πρόσωπο εγκαταστημένο σε άλλο 
κράτος - μέλος και 

β) δεν πρόκειται για καινούργια μεταφορικά μέσα, ούτε 
για αγαθά που παραδίδονται μετά από εγκατάσταση ή συ¬ 
ναρμολόγηση με ή χωρίς δοκιμή λειτουργίας, από τον 
προμηθευτή ή για λογαριασμό του. 

Εν τούτοις, οι διατάξεις της παραγράφου αυτής δεν έ¬ 
χουν εφαρμογή προκειμένου για παραδόσεις αγαθών 
που δεν υπόκεινται σε ειδικό φόρο κατανάλωσης, εφόσον 
το ύψος των συναλλαγών, χωρίς Φ.Π.Α., που πραγματο¬ 
ποιούνται προς το αυτό κράτος - μέλος δεν υπερβαίνει κα¬ 
τά τη διάρκεια της προηγούμενης διαχειριστικής περιό¬ 
δου το ποσό των δραχμών 23.400.000 και κατά την τρέ¬ 
χουσα διαχειριστική περίοδο δεν υπερβαίνει το ποσό 
αυτό. 

Το όριο αυτό περιορίζεται οτο ποσό των δραχμών 
8.200.000 προκειμένου για παραδόσεις αγαθών προς τα 
κράτη - μέλη που εφαρμόζουν το όριο αυτό. 

Οι υποκείμενοι στο φόρο που υπάγονται στις διατάξεις 
των δύο προηγούμενων εδαφίων μπορούν να επιλέγουν 
την υπαγωγή των πράξεών τους στις διατάξεις του πρώ¬ 
του εδαφίου της παρούσας παραγράφου. Η επιλογή αυ¬ 
τή γίνεται με υποβολή δήλωσης, η οποία ισχύει τουλάχι¬ 
στον για δύο πλήρεις διαχειριστικές περιόδους, μετά την 
πάροδο των οποίων μπορεί να ανακληθεί. Η ανάκληση θα 
ισχύει από την επόμενη διαχειριστική περίοδο. 

Οι διατάξεις της παραγράφου αυτής εφαρμόζονται και 
στην περίπτωση κατά την οποία τα αποστελλόμενα ή με- 
ταφερόμενα αγαθά εισάγονται από τον προμηθευτή σε 
κράτος - μέλος διαφορετικό από το κράτος - μέλος άφι¬ 
ξης της αποστολής ή της μεταφοράς προς τον αγοραστή. 

6. Οι διατάξεις του άρθρου αυτού δεν έχουν εφαρμογή 
στις παραδόσεις αγαθών που υπάγονται σε φόρο, σύμ¬ 
φωνα με τις διατάξεις των άρθρων 45 και 46. Για τις πα¬ 
ραδόσεις αγαθών των άρθρων 45 και 46 ως τόπος παρά¬ 
δοσής τους θεωρείται ο τόπος εγκατάστασης του υπο¬ 
κείμενου στο φόρο μεταπωλητή και του διοργανωτή της 
δημοπρασίας. 

7. Με αποφάσεις του Υπουργού Οικονομικών ρυθμίζε¬ 
ται κάθε λεπτομέρεια για την εφαρμογή των διατάξεων 
του άρθρου αυτού. 

Άρθρο 14 

Τόπος παροχής υπηρεσιών 

1. Η παροχή υπηρεσιών θεωρείται ότι πραγματοποιείται 
στην Ελλάδα, εφόσον κατά το χρόνο γένεσης της φορο¬ 
λογικής υποχρέωσης αυτός που παρέχει τις υπηρεσίες έ¬ 
χει στο εσωτερικό της χώρας την έδρα της οικονομικής 
του δραστηριότητας ή τη μόνιμη εγκατάστασή του από 
την οποία παρέχονται οι υπηρεσίες ή, αν δεν υπάρχει έ¬ 
δρα ή μόνιμη εγκατάσταση, την κατοικία ή τη συνήθη δια¬ 
μονή του. 

2. Κατ'εξαίρεση, ο τόπος παροχής θεωρείται ότι βρί¬ 
σκεται στην Ελλάδα στις περιπτώσεις που αναφέρονται 
στις ακόλουθες δραστηριότητες: 

α) υπηρεσίες συναφείς με ακίνητα κείμενα στο εσωτε¬ 
ρικό της χώρας, στις οποίες περιλαμβάνονται και οι υπη¬ 
ρεσίες που παρέχονται από κτηματομεσίτες, εμπειρο¬ 
γνώμονες, μηχανικούς, αρχιτέκτονες και γραφεία επιβλέ¬ 
ψεων, 

β) υπηρεσίες μεταφοράς, εφόσον εκτελούνται στο ε¬ 
σωτερικό της χώρας και προκειμένου για μεταφορές, με 
τόπο αναχώρησης της μεταφοράς το εσωτερικό της χώ¬ 
ρας και τόπο άφιξης έδαφος εκτός της Κοινότητας ή α¬ 
ντίστροφα, για το διανυόμενο στο εσωτερικό της χώρας 
τμήμα της ολικής διαδρομής. 

Η διάταξη αυτή ισχύει και προκειμένου για ενδοκοινοτι¬ 
κές μεταφορές προσώπων. 

γ) υπηρεσίες ενδοκοινοτικής μεταφοράς αγαθών, κα¬ 
θώς και υπηρεσίες μεσολάβησης για την πραγματοποίη¬ 
ση αυτών των υπηρεσιών, που πραγματοποιούνται από 
πρόσωπα που ενεργούν στο όνομα και για λογαριασμό 
άλλων προσώπων, εφόσον ο τόπος αναχώρησης της με¬ 
ταφοράς βρίσκεται στο εσωτερικό της χώρας και ο τόπος 
άφιξης της μεταφοράς βρίσκεται σε άλλο κράτος - μέλος. 

Γ ια την εφαρμογή του παρόντος νόμου θεωρούνται: 

αα) "ενδοκοινοτική μεταφορά αγαθών", κάθε μεταφορά 
αγαθών της οποίας ο τόπος αναχώρησης και ο τόπος ά¬ 


φιξης βρίσκονται στο εσωτερικό δύο διαφορετικών κρα¬ 
τών - μελών. 

Εξομοιώνεται προς ενδοκοινοτική μεταφορά αγαθών, η 
μεταφορά αγαθώντης οποίας ο τόπος αναχώρησης και ο 
τόπος άφιξης βρίσκονται στο εσωτερικό της χώρας, εφό¬ 
σον η μεταφορά αυτή συνδέεται άμεσα με μεταφορά α¬ 
γαθών της οποίας ο τόπος αναχώρησης και ο τόπος άφι¬ 
ξης βρίσκονται στο έδαφος δύο διαφορετικών κρατών - 
μελών, 

ββ) "τόπος αναχώρησης", ο τόπος όπου αρχίζει πραγ¬ 
ματικά η μεταφορά των αγαθών, χωρίς να λαμβάνονται υ¬ 
πόψη οι πραγματοποιούμενες διαδρομές προς τον τόπο 
όπου βρίσκονται τα αγαθά, 

γγ) "τόπος άφιξης", ο τόπος όπου περατώνεται πραγ¬ 
ματικά η μεταφορά των αγαθών, 
δ) υπηρεσίες εγκατάστασης ή συναρμολόγησης αγα¬ 
θών προερχομένων από άλλο κράτος, εφόσον οι εργα¬ 
σίες αυτές ενεργούνται στο εσωτερικό της χώρας από 
τον προμηθευτή των αγαθών, ο οποίος δεν είναι εγκατα- 
στημένος στο εσωτερικό της χώρας, 
ε) υπηρεσίες μίσθωσης μεταφορικών μέσων, εφόσον ο 
εκμισθωτής είναι εγκαταστημένος στο εσωτερικό της χώ¬ 
ρας και ο μισθωτής χρησιμοποιεί το αγαθό σ' αυτό ή σε 
άλλο κράτος - μέλος της Κοινότητας ή εφόσον ο εκμι¬ 
σθωτής είναι εγκαταστη μένος σε κράτος εκτός της Κοι¬ 
νότητας και ο μισθωτής χρησιμοποιεί το αγαθό στο εσω¬ 
τερικό της χώρας. 

Με αποφάσεις του Υπουργού Οικονομικών καθορίζο¬ 
νται οι λεπτομέρειες εφαρμογής του προηγούμενου εδα¬ 
φίου της περίπτωσης αυτής, 
στ) υπηρεσίες που πραγματοποιούνται στο εσωτερικό 
της χώρας και έχουν ως αντικείμενο: 

(αα) πολιτιστικές, καλλιτεχνικές, αθλητικές, επιστημονι¬ 
κές, εκπαιδευτικές, ψυχαγωγικές ή παρόμοιες δραστη¬ 
ριότητες, στις οποίες περιλαμβάνονται και οι εργασίες 
των οργανωτών τέτοιων δραστηριοτήτων, καθώς και οι 
τυχόν παρεπόμενες προς αυτές παροχές υπηρεσιών, 

(ββ) εργασίες παρεπόμενες των μεταφορικών δραστη¬ 
ριοτήτων, όπως η φόρτωση, η εκφόρτωση και άλλες πα¬ 
ρόμοιες, 

(γγ) πραγματογνωμοσύνες γενικά, καθώς και οι εργα¬ 
σίες σε ενσώματα κινητά αγαθά, εφόσον δεν παρέχονται 
σε λήπτη που διαθέτει αριθμό φορολογικού μητρώου 
Φ.Π.Α. σε άλλο κράτος - μέλος και τα αγαθά αυτά μετά την 
παροχή των υπηρεσιών δεν αποστέλλονται ούτε μεταφέ- 
ρονται εκτός του εσωτερικού της χώρας. 

Για πραγματογνωμοσύνες καθώς και οι λοιπές εργα¬ 
σίες σε ταξινομημένα στην Ελλάδα μεταφορικά μέσα λο¬ 
γίζεται ότι αυτά σε κάθε περίπτωση δεν αποστέλλονται 
ούτε μεταφέρονται εκτός του εσωτερικού της χώρας, 
ζ) με την επιφύλαξη της παραπάνω περίπτωσης γ', πα¬ 
ροχή υπηρεσιών από μεσάζοντες, οι οποίοι ενεργούν στο 
όνομα και για λογαριασμό άλλων προσώπων για την 
πραγματοποίηση πράξεων, οι οποίες εκτελούνται υλικώς 
στο εσωτερικό της χώρας. 

3. Επίσης, κατ’ εξαίρεση, ο τόπος παροχής υπηρεσιών 
θεωρείται ότι βρίσκεται στο εσωτερικό της χώρας στις 
παρακάτω περιπτώσεις υπηρεσιών, εφόσον παρέχονται 
από πρόσωπα εγκαταστημένα σε άλλο κράτος - μέλος σε 
υποκειμένους στο φόρο, οι οποίοι έχουν στο εσωτερικό 
της χώρας την έδρα της οικονομικής τους δραστηριότη¬ 
τας ή τη μόνιμη εγκατάστασή τους ή την κατοικία, ή τη συ¬ 
νήθη διαμονή τους ή, εφόσον παρέχονται από πρόσωπα 

εγκαταστημένα εκτός της Κοινότητας, σε οποιονδήποτε 
λήπτη εγκαταστημένο στο εσωτερικό της χώρας: 

α) μεταβίβασης ή παραχώρησης της χρήσης δικαιωμά¬ 
των πνευματικής ιδιοκτησίας, διπλωμάτων ευρεσιτε¬ 
χνίας, αδειών εκμετάλλευσης βιομηχανικών και εμπορι¬ 
κών σημάτων και άλλων παρόμοιων δικαιωμάτων, 
β) διαφημίσεων, 

Υ) συμβούλων γενικά, μηχανικών, γραφείων μελετών, 
δικηγόρων, λογιστών ή και άλλων παρόμοιων υπηρεσιών, 
καθώς και επεξεργασίας στοιχείων ή παροχής πληροφο¬ 
ριών, 

δ) ανάληψης υποχρέωσης για μη άσκηση, εν άλω ή εν 
μέρει, επαγγελματικής δραστηριότητας ή δικαιώματος 
που προβλέπεται στην παράγραφο αυτή, 
ε) τραπεζικών, χρηματοδοτικών, ασφαλιστικών και α- 
ντασφαλιστικών, με εξαίρεση τη μίσθωση χρηματοθυρί- 
δων, 

στ) διάθεσης προσωπικού, 

ζ) μίσθωσης ενσώματων κινητών αγαθών εκτός των με¬ 
ταφορικών μέσων, 

η) προσώπων που ενεργούν στο όνομα και για λογαρια¬ 
σμό άλλων προσώπων, για την πραγματοποίηση των υπη¬ 
ρεσιών που αναφέρονται στην παράγραφο αυτή, 
θ) τηλεπικοινωνιών. 

Ως υπηρεσίες τηλεπικοινωνιών νοούνται οι υπηρεσίες 
που αφορούν τη μετάδοση, εκπομπή και λήψη σημάτων 
εγγράφων, εικόνων και ήχων ή πληροφοριών οποιοσδή¬ 
ποτε φύσης μέσω καλωδίου, ραδιοκυμάτων, οπτικών ή 
άλλων ηλεκτρομαγνητικών συστημάτων, συμπεριλαμβα- 
νομένης της εκχώρησης ή παραχώρησης δικαιώματος 
χρήσης μέσων για μια τέτοια μετάδοση, εκπομπή ή λήψη. 

4. Επίσης, κατ'εξαίρεση ο τόπος παροχής υπηρεσιών 
θεωρείται ότι βρίσκεται στο εσωτερικό της χώρας στις 
παρακάτω περιπτώσεις υπηρεσιών, εφόσον παρέχονται 
σε λήπτη που διαθέτει αριθμό φορολογικού μητρώου 
Φ.Π.Α. στο εσωτερικό της χώρας: 

α) ενδοκοινοτικής μεταφοράς αγαθών της οποίας ο τό¬ 
πος αναχώρησης δεν βρίσκεται στο εσωτερικό της χώ¬ 
ρας, καθώς και παροχή υπηρεσιών από πρόσωπα που με¬ 
σολαβούν ενεργώντας στο όνομα και για λογαριασμό άλ¬ 
λων προσώπων, για την πραγματοποίηση των πράξεων 
αυτών, 

β) εργασίες παρεπόμενες της ενδοκοινοτικής μεταφο¬ 
ράς αγαθών, που εκτελούνται υλικώς σε άλλο κράτος - 
μέλος, καθώς και παροχή υπηρεσιών από πρόσωπα που 
μεσολαβούν ενεργώντας στο όνομα και για λογαριασμό 
άλλων προσώπων, για την πραγματοποίηση των πράξεων 
αυτών, 

γ) παροχή υπηρεσιών από πρόσωπα που ενεργούν στο 
όνομα και για λογαριασμό άλλων προσώπων, που μεσο¬ 
λαβούν για την πραγματοποίηση πράξεων που δεν περι¬ 
λαμβάνονται στο προηγούμενο εδάφιο, ούτε στην παρά¬ 
γραφο 3, οι οποίες εκτελούνται υλικά σε άλλο κράτος - μέ¬ 
λος, 

δ) πραγματογνωμοσύνες γενικά και εργασίες σε ενσώ¬ 
ματα κινητά αγαθά, οι οποίες εκτελούνται υλικώς σε άλλο 
κράτος - μέλος, εφόσοντα αγαθά μετάτηνπαροχή των υ¬ 
πηρεσιών αποστέλλονται ή μεταφέρονται στο εσωτερικό 
της χώρας. 

5. Κατά παρέκκλιση των διατάξεων της παραγράφου 1, 
ο τόπος παροχής υπηρεσιών θεωρείται ότι βρίσκεται ε¬ 
κτός του εσωτερικού της χώρας, όταν ο εγκαταστημένος 
στο εσωτερικό της χώρας παρέχει: 


α) υπηρεσίες της περίπτωσης α'της παραγράφου 2, για 
ακίνητο που βρίσκεται εκτός του εσωτερικού της χώρας, 
β) υπηρεσίες της περίπτωσης β'της παραγράφου 2, που 
εκτελούνται εκτός του εσωτερικού της χώρας, 
γ) υπηρεσίες της περίπτωσης γ'της παραγράφου 2, ε¬ 
φόσον πρόκειται για μεταφορά με τόπο αναχώρησης άλ¬ 
λο κράτος- μέλος, 

δ) υπηρεσίεςτηςπερίπτωσηςδ'τηςπαραγράφου2,που 
αφορούν σε αγαθά, τα οποία εξάγονται ή αποστέλλονται 
σε άλλο κράτος - μέλος, 

ε) υπηρεσίες της περίπτωσης ε'της παραγράφου 2, ε¬ 
φόσον ο μισθωτής χρησιμοποιείτο αγαθό σε χώρα εκτός 
της Κοινότητας, 

στ) υπηρεσίες της περίπτωσης στ'της παραγράφου 2, 
που εκτελούνται υλικά εκτός του εσωτερικού της χώρας, 
ζ) υπηρεσίες της περίπτωσης ζ'της παραγράφου 2, που 
εκτελούνται υλικά εκτός του εσωτερικού της χώρας, 
η) υπηρεσίες της παραγράφου 3, που παρέχονται σε υ¬ 
ποκείμενο στο φόρο εγκαταστημένο σε άλλο κράτος- μέ¬ 
λος ή στα όργανα της Κοινότητας ή σε οποιοδήποτε λή¬ 
πτη εγκαταστημένο εκτός της Κοινότητας, 
θ) υπηρεσίες της περίπτωσης α'της παραγράφου 4, ε¬ 
φόσον ο τόπος αναχώρησης της μεταφοράς βρίσκεται 
στο εσωτερικό της χώρας και ο τόπος άφιξης βρίσκεται 
σε άλλο κράτος- μέλος, όταν ο λήπτης είναι υποκείμενος 
εγκαταστημένος σε άλλο κράτος - μέλος, 
ι) υπηρεσίες της περίπτωσης β'της παραγράφου 4,εφό¬ 
σον οι παρεπόμενες της ενδοκοινοτικής μεταφοράς αγα¬ 
θών εργασίες εκτελούνται στο εσωτερικό της χώρας και 
παρέχονται σε λήπτη υποκείμενο εγκαταστημένο σε άλλο 
κράτος - μέλος, 

ια) εργασίες της περίπτωσης γ'της παραγράφου 4, ε¬ 
φόσον παρέχονται σε λήπτη υποκείμενο εγκαταστημένο 
σε άλλο κράτος - μέλος, 

ιβ) εργασίες της περίπτωσης δ'της παραγράφου 4 που 
εκτελούνται υλικώς στο εσωτερικό της χώρας και παρέ¬ 
χονται σε λήπτη που διαθέτει αριθμό φορολογικού μη¬ 
τρώου Φ.Π.Α. σε άλλο κράτος - μέλος, εφόσοντα αγαθά 
αυτά στη συνέχεια αποστέλλονται ή μεταφέρονται στο 
κράτος - μέλος εγκατάστασης του λήπτη. 

Γ ια μεταφορικά μέσα ταξινομημένα στην Ελλάδα, δεν 
μπορεί να θεωρηθεί ότι αυτά μεταφέρονται ή αποστέλλο- 
νται εκτός του εσωτερικού της χώρας. 

Άρθρο 15 

Τόπος ενδοκοινοτικής απόκτησης αγαθών 

1. Η ενδοκοινοτική απόκτηση αγαθών θεωρείται ότι 
πραγματοποιείται στο εσωτερικό της χώρας, εφόσον τα 
αγαθά κατά το χρόνο της άφιξης της αποστολής ή της με¬ 
ταφοράς προς τον αποκτώντα βρίσκονται στο εσωτερικό 
της χώρας. 

2. Επίσης, η ενδοκοινοτική απόκτηση αγαθών θεωρείται 
ότι πραγματοποιείται στο εσωτερικό της χώρας, εφόσον 
γίνεται από υποκείμενο στο φόρο εγκαταστημένο στο ε¬ 
σωτερικό της χώρας, ο οποίος δεν αποδεικνύει ότι τα α¬ 
γαθά αυτά αποτέλεσαν αντικείμενο ενδοκοινοτικής από¬ 
κτησης αγαθών σε άλλο κράτος - μέλος. 

Γ ια την εφαρμογή της παρούσας παραγράφου θεωρεί¬ 
ται ότι η ενδοκοινοτική απόκτηση φορολογήθηκε στο άλ¬ 
λο κράτος - μέλος, όπου πραγματοποιήθηκε η άφιξη των 
αγαθών, εφόσον: 

α) ο αποκτών αποδεικνύει ότι πραγματοποίησε την α¬ 
πόκτηση αυτή με σκοπό την πραγματοποίηση μεταγενέ- 

στερης παράδοσης αγαθών εντός του άλλου κράτους - 
μέλους και για την οποία παράδοση υπόχρεος για την κα¬ 
ταβολή του φόρου έχει οριστεί ο παραλήπτης των αγα¬ 
θών, ο οποίος είναι εγγεγραμμένος στο μητρώο Φ.Π.Α. ε¬ 
ντός του άλλου κράτους - μέλους και 
β) ο αποκτών έχει εκπληρώσει τις υποχρεώσεις που 
προβλέπονται από τις διατάξεις της περίπτωσης α' της 
παραγράφου 5 του άρθρου 36. 

3. Κατά παρέκκλιση των διατάξεων της παραγράφου 1, 
δε θεωρείται ότι πραγματοποιείται ενδοκοινοτική από¬ 
κτηση στο εσωτερικό της χώρας όταν συντρέχουν σωρ- 
ρευτικά οι εξής προϋποθέσεις: 

α) η ενδοκοινοτική απόκτηση πραγματοποιείται από υ¬ 
ποκείμενο στο φόρο άλλου κράτους- μέλους, ο οποίος 
δεν είναι εγγεγραμμένος στο μητρώο Φ.Π.Α. στο εσωτε¬ 
ρικό της χώρας, 

β) τα αγαθά αποστέλλονται ή μεταφέρονται στο εσωτε¬ 
ρικό της χώρας από κράτος - μέλος διαφορετικό από αυ¬ 
τό εντός του οποίου ο υποκείμενος στο φόρο της περί¬ 
πτωσης α'διαθέτει Α.Φ.Μ./Φ.Π.Α., 
γ) η ενδοκοινοτική απόκτηση πραγματοποιείται με σκο¬ 
πό τη διενέργεια μεταγενέστερης παράδοσης αγαθών 
στο εσωτερικό της χώρας, για την οποία παράδοση υπό¬ 
χρεος για την καταβολή του φόρου είναι ο παραλήπτης 
των αγαθών, σύμφωνα με τις διατάξεις της περίπτωσης 
γ'της παραγράφου 1 του άρθρου 35 , 
δ) ο παραλήπτης των αγαθών είναι υποκείμενος στο φό¬ 
ρο ή μη υποκείμενο στο φόρο νομικό πρόσωπο, εγγε¬ 
γραμμένα στο μητρώο Φ.Π.Α. στο εσωτερικό της χώρας. 

ΚΕΦΑΛΑΙΟ Δ' 

ΓΕΝΕΣΗ ΤΗΣ ΦΟΡΟΛΟΓΙΚΗΣ ΥΠΟΧΡΕΩΣΗΣ 
Άρθρο 16 

Χρόνος γένεσης της φορολογικής υποχρέωσης 
στην παράδοση αγαθών και στην παροχή υπηρεσιών 

1. Η φορολογική υποχρέωση γεννάται και ο φόρος γί¬ 
νεται απαιτητός από το Δημόσιο κατά το χρόνο που πραγ¬ 
ματοποιείται η παράδοση των αγαθών και η παροχή των 
υπηρεσιών. 

Η παράδοση των αγαθών συντελείται κατά το χρόνο κα¬ 
τά τον οποίο τα αγαθά τίθενται στη διάθεση του προσώ¬ 
που που τα αποκτά. 

Όταν ο προμηθευτής των αγαθών αναλαμβάνει την υ¬ 
ποχρέωση αποστολής τους, η παράδοση συντελείται κα¬ 
τά το χρόνο κατά τον οποίο αρχίζει η αποστολή, εκτός αν 
ο προμηθευτής αναλαμβάνει και την υποχρέωση συναρ¬ 
μολόγησης ή εγκατάστασης των αγαθών, οπότε η παρά¬ 
δοση συντελείται κατά το χρόνο αποπεράτωσης των ερ¬ 
γασιών αυτών. 

2. Κατ'εξαίρεση, ο φόρος γίνεται απαιτητός: 

α) κατά το χρόνο έκδοσης του τιμολογίου ή άλλου στοι¬ 
χείου που επέχει θέση τιμολογίου στις περιπτώσεις που, 
σύμφωνα με τις διατάξειςτου Κώδικα Βιβλίων και Στοιχεί¬ 
ων, παρέχεται η ευχέρεια έκδοσης των στοιχείων αυτών 
σε χρόνο μεταγενέστερο της παράδοσης των αγαθών ή 
της παροχής υπηρεσιών, 

β) κατά το χρόνο είσπραξης της αντιπαροχής σε περί¬ 
πτωση παράδοσης αγαθών ή παροχής υπηρεσιών που 
πραγματοποιούνται ύστερα από επιταγή δημόσιας αρχής 
ή στο όνομά της ή σε εκτέλεση νόμου, 
γ) κατά το χρόνο που έχει συμφωνηθεί η καταβολή κά¬ 
θε δόσης σε περίπτωση παροχής υπηρεσιών, για τις ο¬ 
ποίες η αντιπαροχή καταβάλλεται περιοδικά, 


δ) κατά το χρόνο έκδοσης του τιμολογίου ή άλλου στοι¬ 
χείου που επέχει θέση τιμολογίου και το αργότερο τη 15η 
του επόμενου μήνα από αυτόν κατά τον οποίο γεννήθηκε 
η φορολογική υποχρέωση, προκειμένου για παραδόσεις 
αγαθών που απαλλάσσονται από το φόρο, σύμφωνα με 
τις διατάξεις της παραγράφου 1 του άρθρου 28, 
ε) προκειμένου για παροχή υπηρεσιών, κατά το χρόνο 
έκδοσης του φορολογικού στοιχείου, όταν αυτό εκδίδε- 
ται σε χρόνο προγενέστερο της παροχής των υπηρεσιών. 

3. Ειδικά για τις πράξεις που προβλέπουν οι διατάξεις 
του άρθρου 6, η φορολογική υποχρέωση γεννάται και ο 
φόρος γίνεται απαιτητός κατά το χρόνο: 

α) υπογραφής του προσυμφώνου, εφόσον σε αυτό περι¬ 
λαμβάνεται ο όρος της αυτοσύμβασης που προβλέπει το 
άρθρο 235 του Αστικού Κώδικα ή εφόσον καταβλήθηκε ο¬ 
λόκληρο το τίμημα και παραδόθηκε η νομή του ακινήτου, 
β) σύνταξης της έκθεσης πλειστηριασμού, στην περί¬ 
πτωση εκούσιου ή αναγκαστικού πλειστηριασμού, 
γ) υπογραφής του οριστικού συμβολαίου, 
δ) μεταγραφής στις λοιπές περιπτώσεις που δεν απαι¬ 
τείται η κατάρτιση συμβολαιογραφικού εγγράφου. 

Άρθρο 17 

Χρόνος γένεσης της φορολογικής υποχρέωσης 
στην εισαγωγή αγαθών 

1. Η φορολογική υποχρέωση γεννάται και ο φόρος γί¬ 
νεται απαιτητός από το Δημόσιο, κατά το χρόνο που 
πραγματοποιείται η εισαγωγή των αγαθών, σύμφωνα με 
το άρθρο 10 του παρόντος. 

Όταν αγαθά τίθενται από τη στιγμή της εισαγωγής 
τους, σε ένα από τα καθεστώτα, που προβλέπονται στα ε¬ 
δάφια αα'και ββ'της περίπτωσης β'της παραγράφου 1 του 
άρθρου 25, σε καθεστώς προσωρινής εισαγωγής με πλή¬ 
ρη απαλλαγή από εισαγωγικούς δασμούς, σε καθεστώς 
εξωτερικής διαμετακόμισης ή σε ένα από τα καθεστώτα 
που προβλέπονται απότις διατάξειςτου άρθρου 61, η φο¬ 
ρολογική υποχρέωση γεννάται και ο φόρος γίνεται απαι¬ 
τητός κατά το χρόνο κατά τον οποίο τα αγαθά εξέρχονται 
από τα καθεστώτα αυτά στο εσωτερικό της χώρας. 

2. Όταν τα εισαγόμενα αγαθά υπόκεινται σε δασμούς, 
γεωργικές εισφορές ή φόρους ισοδυνάμου αποτελέσμα¬ 
τος, που έχουν θεσπισθεί στα πλαίσια κοινής πολιτικής, η 
φορολογική υποχρέωση γεννάται και ο φόρος γίνεται α¬ 
παιτητός κατά το χρόνο που η φορολογική υποχρέωση 
γεννάται και γίνονται απαιτητές από το Δημόσιο οι παρα¬ 
πάνω επιβαρύνσεις. 

3. Για σκάφη αναψυχής, τα οποία βρίσκονταν σε καθε¬ 
στώς προσωρινής εισαγωγής στο εσωτερικό της χώρας 
κατά την 31.12.1992 βάσει δελτίων κίνησης που έχουν χο¬ 
ρηγήσει οι αρμόδιες τελωνειακός αρχές και ανήκουν σε 
φυσικά ή νομικά πρόσωπα που έχουν σε άλλο κράτος - μέ¬ 
λος την έδρα της οικονομικής τους δραστηριότητας ή τη 
μόνιμη εγκατάστασή τους, την κατοικία ή τη συνήθη δια¬ 
μονή τους, η φορολογική υποχρέωση γεννάται κατά τη 
λήξη του καθεστώτος στο οποίο είχαν υπαχθεί. 

Οι διατάξεις του προηγούμενου εδαφίου δεν εφαρμό¬ 
ζονται, εφόσον αποδεικνύεται ότι: 
α) τα σκάφη αυτά εξάγονται, 

β) καταβλήθηκε ο φόρος κατά την εισαγωγή των σκα¬ 
φών αυτών στο εσωτερικό της χώρας, 
γ) καταβλήθηκε ο φόρος στο κράτος-μέλος που πραγ¬ 
ματοποιήθηκες αγορά τους, χωρίς να τύχουν απαλλαγής 
ή επιστροφής του φόρου αυτού λόγω εξαγωγής, 

δ) έχουν νηολογηθεί ή, έχουν χρησιμοποιηθεί αποδε¬ 
δειγμένα, για πρώτη φορά, πριν από την 1.1.1985 και 

ε) η τρέχουσα αξία τους δεν υπερβαίνει το ποσό του ε¬ 
νός εκατομμυρίου πεντακοσίων χιλιάδων (1.500.000) 
δραχμών. 

4. Όταν τα εισαγόμενα αγαθά δεν υπόκεινται σε καμία 
επιβάρυνση της παραγράφου 2, η φορολογική υποχρέω¬ 
ση γεννάται κατά την είσοδο των αγαθών στο τελωνειακό 
έδαφος και ο φόρος γίνεται απαιτητός κατά το χρόνο που 
λαμβάνεται υπόψη για την επιβολή των δασμών, σύμφω¬ 
να με τις διατάξεις της τελωνειακής νομοθεσίας. 

Άρθρο 18 

Χρόνος γένεσης της φορολογικής υποχρέωσης 
στην ενδοκοινοτική απόκτηση αγαθών 
και απαιτητό του φόρου 

1. Η φορολογική υποχρέωση γεννάται κατά το χρόνο 
που πραγματοποιείται η ενδοκοινοτική απόκτηση αγα¬ 
θών. Η ενδοκοινοτική απόκτηση αγαθών πραγματοποιεί¬ 
ται κατά το χρόνο που τα αγαθά τίθενται στη διάθεση του 
προσώπου που τα αποκτά. 

Όταν ο προμηθευτής των αγαθών αναλαμβάνει την υ¬ 
ποχρέωση αποστολήςτους, η ενδοκοινοτική απόκτηση α¬ 
γαθών πραγματοποιείται κατά το χρόνο κατά τον οποίο 
αρχίζει η αποστολή. 

2. Ο φόρος γίνεται απαιτητός από το Δημόσιο κατά το 
χρόνο έκδοσης του τιμολογίου ή άλλου στοιχείου που ε- 
πέχει θέση τιμολογίου και το αργότερο τη 15η του επόμε¬ 
νου μήνα από αυτόν κατά τον οποίο γεννήθηκε η φορολο¬ 
γική υποχρέωση. 

ΚΕΦΑΛΑΙΟ Ε' 

ΦΟΡΟΛΟΓΗΤΕΑ ΑΞΙΑ ΚΑΙ ΥΠΟΛΟΓΙΣΜΟΣ ΤΟΥ ΦΟΡΟΥ 
Άρθρο 19 

Φορολογητέα αξία στην παράδοση αγαθών, 
στην ενδοκοινοτική απόκτηση αγαθών 
και στην παροχή υπηρεσιών 

1. Στην παράδοση αγαθών, στην ενδοκοινοτική απόκτη¬ 
ση αγαθών, καθώς και στην παροχή υπηρεσιών, ως φο¬ 
ρολογητέα αξία λαμβάνεται η αντιπαροχή που έλαβε ή 
πρόκειται να λάβει για τις πράξεις αυτές ο προμηθευτής 
των αγαθών ή αυτός που παρέχει τις υπηρεσίες από τον 
αγοραστή, το λήπτη ή τρίτο πρόσωπο, προσαυξημένη με 
οποιαδήποτε παροχή που συνδέεται άμεσα με αυτή. 

2. Κατ’ εξαίρεση, στις πιο κάτω περιπτώσεις, ως φορο¬ 
λογητέα αξία λαμβάνεται: 

α) για τις πράξεις παράδοσης αγαθών, που αναφέρο- 
νται στο άρθρο 7, καθώς και για τις ενδοκοινοτικές απο¬ 
κτήσεις αγαθών, που αναφέρονται στην περίπτωση α'του 
άρθρου 12, η τρέχουσα τιμή αγοράς των αγαθών ή παρό¬ 
μοιων αγαθών ή, αν δεν υπάρχει τιμή αγοράς, το κόστος 
των αγαθών, κατά το χρόνο πραγματοποίησης των πρά¬ 
ξεων αυτών, 

β) για τις προβλεπόμενες από τις περιπτώσεις α'και 
β'του άρθρου 9 παροχές υπηρεσιών, το σύνολο των εξό¬ 
δων που αναλογούν στην εκτέλεση της παροχής των υ¬ 
πηρεσιών αυτών, 

γ) για την παροχή υπηρεσιών, που προβλέπει η διάταξη 
της περίπτωσης γ'του άρθρου 9, για την ανταλλαγή αγα¬ 
θών, καθώς και για κάθε περίπτωση που η αντιπαροχή δεν 
συνίσταται σε χρήμα, η κανονική αξία τους. 

Ως κανονική αξία θεωρείται το ποσό που θα έπρεπε, κά¬ 
τω από κανονικές συνθήκες λειτουργίας της αγοράς, να 


καταβάλλει οποιοσδήποτε αγοραστής ή λήπτης για να ε¬ 
πιτύχει την απόκτηση του αγαθού ή τη λήψη της υπηρε¬ 
σίας από έναν ανεξάρτητο προμηθευτή ή από πρόσωπο 
που παρέχει ανεξάρτητα τις υπηρεσίες αυτές στο εσωτε¬ 
ρικό της χώρας, 

δ) για τις πράξεις που προβλέπουν οι διατάξεις των πα¬ 
ραγράφων 1 και 2 περίπτωση α'του άρθρου 6, η αξία όπως 
αυτή προσδιορίζεται από τις διατάξεις του νόμου για την 
επιβολή του φόρου μεταβίβασης ακινήτων, που ισχύουν 
κατά το χρόνο γένεσης της φορολογικής υποχρέωσης. 
Για τις παραδόσεις ακινήτων στον κύριο του οικοπέδου 
που αναθέτει σε εργολάβο την ανέγερση οικοδομής μετο 
σύστημα της αντιπαροχής, ως φορολογητέα αξία λαμβά- 
νεταιη αξία των κτισμάτωνπου παραδίδονται σε αυτόν. Η 
αξία αυτή προσδιορίζεται όπως πιο πάνω και δεν μπορεί 
να είναι μικρότερη από την αξία των ποσοστών του οικο¬ 
πέδου που μεταβιβάζονται από τον κύριο του οικοπέδου 
στον εργολάβο κατασκευαστή. 

Κατ’εξαίρεση, για τον υπολογισμό της φορολογητέας 
αξίας σε περίπτωση παράδοσης ακινήτου σε πρόσωπα 
που έχουν δικαίωμα μερικής ή ολικής απαλλαγής από το 
φόρο μεταβίβασης ακινήτων, η αξία αυτή μειώνεται κατά 
το μέρος που αντιστοιχεί στην απαλλασσόμενη από το 
φόρο μεταβίβασης ακινήτων αξία. 

Το αμάχητο τεκμήριο για τη μεταβίβαση αποπερατωμέ¬ 
νου διαμερίσματος, που ορίζεται από τις διατάξεις του 
άρθρου 2 του νόμου για την επιβολή του φόρου μεταβί¬ 
βασης ακινήτων, ισχύει και για την εφαρμογή των διατά¬ 
ξεων του παρόντος άρθρου. 

3. Όταν τα στοιχεία προσδιορισμού της φοροληγητέας 
αξίας εκφράζονται σε νόμισμα άλλου κράτους, για τον 
προσδιορισμό της φορολογητέας αξίας λαμβάνεται υπό¬ 
ψη η ισοτιμία του νομίσματος αυτού προς τη δραχμή, ό¬ 
πως αυτή προσδιορίζεται από τη διάταξη της παραγρά¬ 
φου 3 του άρθρου 20. 

4. Στη φορολογητέα αξία περιλαμβάνονται: 

α) Οι τόκοι των επί πιστώσει πωλήσεων, οι τόκοι υπερη¬ 
μερίας, καθώς και τα παρεπόμενα έξοδα με τα οποία ο 
προμηθευτής επιβαρύνει τον αγοραστή των αγαθών ή το 
λήπτη των υπηρεσιών, όπως τα έξοδα προμήθειας, μεσι¬ 
τείας, συσκευασίας, ασφάλισης, μεταφοράς, φορτοεκ¬ 
φόρτωσης, ακόμη και αν αποτελούν αντικείμενο ιδιαίτε¬ 
ρης συμφωνίας, 

β) οι κάθε είδους φόροι, τα δικαιώματα, οι εισφορές, τα 
τέλη υπέρ του Δημοσίου ή τρίτων και τα τέλη χαρτοσή¬ 
μου, με εξαίρεση το φόρο του παρόντος νόμου. 

Προκειμένου για παραδόσεις αγαθών που διατίθενται 
σε συσκευασία η οποία επιστρέφεται, η αξία του περιεχο¬ 
μένου και της συσκευασίας αναγράφεται χωριστά κατά 
συντελεστή φόρου, εφόσον υπάγονται σε διαφορετικό 
συντελεστή. 

Στην περίπτωση του προηγούμενου εδαφίου, δύναταιο 
υποκείμενος στο φόρο να μην αναγράφει φόρο για την α¬ 
ξία της συσκευασίας τόσο κατά την παράδοση όσο και 
κατά την επιστροφή αυτής, εφόσον η επιστρεφόμενη συ¬ 
σκευασία καλύπτεται από καταβαλλόμενη εγγύηση. 

5. Στη φορολογητέα αξία δεν περιλαμβάνονται: 

α) Οι χορηγούμενες στον αγοραστή ή το λήπτη εκπτώ¬ 
σεις, εφόσον αποδεικνύονται από στοιχεία, τα οποία εκ- 
δίδονται σύμφωνα με τις διατάξεις που ισχύουν. Ειδικό¬ 
τερα, προκειμένου για εκπτώσεις που χορηγούνται λόγω 
κύκλου εργασιών, λαμβάνονται υπόψη, εφόσον τα παρε¬ 
χόμενα ποσοστά εκπτώσεων γνωστοποιούνται στην αρ- 

μόδια Δ.Ο.Υ. του πωλητή ή του παρέχοντος τις υπηρε¬ 
σίες, τουλάχιστον τέσσερις (4) μήνες πριν από την πραγ¬ 
ματοποίησή τους. 

β) Οι επιστροφές του τιμήματος, σε περίπτωση ολικής ή 
μερικής ακύρωσης της παράδοσης αγαθών ή της παρο¬ 
χής υπηρεσιών. 

γ) Τα ποσά τα οποία λαμβάνει ο υποκείμενος στο φόρο 
από τον αγοραστή των αγαθών ή το λήπτη των υπηρε¬ 
σιών, για κάλυψη δαπανών που πραγματοποιεί στο όνομα 
και για λογαριασμό του αγοραστή ή του λήπτη, εφόσον: 

- έχουν καταχωρηθεί σε προσωρινό λογαριασμό στα 
λογιστικά του βιβλία, 

- τα οικεία παραστατικά έχουν εκδοθεί στο όνομα του α¬ 
γοραστή των αγαθών ή του λήπτη των υπηρεσιών, από τα 
οποία προκύπτει το πραγματικό ποσό των δαπανών και 
παραδίδονται στον αγοραστή των αγαθών ή το λήπτη των 
υπηρεσιών που αφορούν. 

Οι διατάξεις των περιπτώσεων α'και β'της παραγράφου 
αυτής δεν ισχύουνγιατις χορηγούμενες εκπτώσεις και τη 
μερική επιστροφή τιμήματος σε περίπτωση παροχής υ¬ 
πηρεσιών από τα πρόσωπα της παραγράφου 5 του άρ¬ 
θρου 49 του Ν.2238/1994 (ΦΕΚ 151 Α'). 

5α. Η φορολογητέα αξία μειώνεται σε περίπτωση ολι¬ 
κής ή μερικής μη πληρωμής του τιμήματος, εφόσον μετά 
την πραγματοποίηση των φορολογητέων πράξεων διαπι¬ 
στώνεται ότι η απαίτηση κατέστη οριστικά ανεπίδεκτη ει- 
σπράξεως, λόγω θέσεως επιχείρησης σε ειδική εκκαθά¬ 
ριση, σύμφωνα με τις διατάξεις των άρθρων 46 και 46α 
του Ν.1892/1990 (ΦΕΚ 101 Α'), όπως αυτός τροποποιήθη- 
κε με τις διατάξεις του άρθρου 14 του Ν.2000/1991 (ΦΕΚ 
206 Α'). 

Η μείωση της φορολογητέας βάσης ενεργείται μετά την 
έκδοση της απόφασης του Εφετείου της έδρας της επι¬ 
χείρησης, που προβλέπεται από την παρ. 1 του πιο πάνω 
αναφερόμενου άρθρου 46. Για την έγκριση της μείωσης 
απαιτείται απόφαση του αρμόδιου Προϊσταμένου της Δη¬ 
μόσιας Οικονομικής Υπηρεσίας (ΔΟΥ), η οποία εκδίδεται 
μετά από αίτηση της ενδιαφερόμενης επιχείρησης καιτην 
προσκόμιση των απαραίτητων στοιχείων, από τα οποία 
προκύπτει το σύνολο της ανείσπρακτης απαίτησης, μέσα 
σε προθεσμία έξι (6) μηνών μετά την έκδοση της απόφα¬ 
σης του Εφετείου. 

Στην περίπτωση κατά την οποία ο Φ.Π.Α. που αναλογεί 
στην κατά τα ανωτέρω μείωση της φορολογητέας βάσης 
έχει καταβληθεί από τον υπόχρεο, συμψηφίζεται κατά τη 
φορολογική περίοδο, κατά την οποία εκδόθηκε η απόφα¬ 
ση του προϊσταμένου της ΔΟΥ. Στην περίπτωση, κατά την 
οποία ο Φ.Π.Α. που αναλογεί στην κατά τα ανωτέρω μείω¬ 
ση της φορολογητέας αξίας δεν έχει καταβληθεί από τον 
υπόχρεο δεν καταβάλλεται, ως μη οφειλόμενος στη συ¬ 
γκεκριμένη φορολογική περίοδο, κατά την οποία οφείλε- 
το. Τυχόν πράξεις επιβολής φόρου ή προστίμων που έ¬ 
χουν εκδοθεί μέχρι την έκδοση της απόφασης του προϊ¬ 
σταμένου της ΔΟΥ ακυρώνονται. 

6. Η φορολογητέα αξία μειώνεται κατά την αξία των ει¬ 
δών συσκευασίας που επιστρέφονται από τους αγορα¬ 
στές. 

7. Στην περίπτωση ενδοκοινοτικής απόκτησης αγαθών, 
που πραγματοποιήθηκε από υποκείμενο εγκαταστημένο 
στο εσωτερικό της χώρας, η οποία αποδεδειγμένα φορο¬ 
λογήθηκε σε άλλο κράτος - μέλος κατά το χρόνο της άφι¬ 
ξης της αποστολής ή της μεταφοράς στο κράτος αυτό, η 
φορολογητέα αξία μειώνεται αναλόγως. 


Ειδικά για αγαθά που υπόκεινται σε ειδικό φόρο κατα¬ 
νάλωσης, η φορολογητέα αξία μειώνεται επίσης με το πο¬ 
σό του φόρου αυτού, ο οποίος καταβλήθηκε σε άλλο κρά¬ 
τος - μέλος και αποδεδειγμένα επιστράφηκε από αυτό το 
άλλο κράτος - μέλος. 

8. Στην παράδοση εφημερίδων και περιοδικών που ε¬ 
νεργούν οι εκδοτικές και εισαγωγικές επιχειρήσεις, κα¬ 
θώς και οι επιχειρήσεις που πραγματοποιούν ενδοκοινο¬ 
τικές αποκτήσεις, ως φορολογητέα αξία λαμβάνεται η τι¬ 
μή παράδοσης αυτών, χωρίς φόρο προστιθέμενης αξίας, 
μετά την αφαίρεση της προμήθειας που χορηγείται στα 
πρακτορεία διανομής. 

9. Ειδικά στην πώληση καρτών τηλεπικοινωνίας, εισιτη¬ 
ρίων μεταφοράς προσώπων των οποίων προβλέπεται η α¬ 
κύρωση σε ειδικά μηχανήματα, καθώς και σε κάθε άλλη 
παρόμοια περίπτωση, ως φορολογητέα αξία λαμβάνεται 
η τιμή λιανικής πώλησης αυτών χωρίς φόρο προστιθέμε¬ 
νης αξίας. Ο φόρος που αναλογεί για τις πωλήσεις αυτές 
καταβάλλεται από την επιχείρηση παροχής των υπηρε¬ 
σιών κατά το χρόνο διάθεσης αυτών. 

Οι υποκείμενοι στο φόρο που μεσολαβούν στη διάθεση 
αυτών στο κοινό δεν έχουν τις υποχρεώσεις του νόμου 
αυτού για τη συγκεκριμένη δραστηριότητα. 

Οι διατάξειςτου προηγούμενου εδαφίου εφαρμόζονται 
και για την προμήθεια που καταβάλλεται από διαχειρι¬ 
στές συστήματος ελεγχόμενης στάθμευσης σε άλλα 
πρόσωπα που μεσολαβούν για τη διάθεση καρτών στο 
κοινό. 

Οι διατάξεις αυτής της παραγράφου εφαρμόζονται α¬ 
νάλογα και σε κάθε περίπτωση προμήθειας για διάθεση 
πιστωτικών καρτών. 

10. Με αποφάσεις του Υπουργού Οικονομικών ρυθμίζε¬ 
ται η διαδικασία και κάθε αναγκαία λεπτομέρεια για την ε¬ 
φαρμογή των διατάξεων του άρθρου αυτού. 

Άρθρο 20 

Φορολογητέα αξία στην εισαγωγή αγαθών 

1 .Στην εισαγωγή αγαθών η φορολογητέα αξία διαμορ¬ 
φώνεται: 

α) από τη δασμολογητέα αξία των εισαγόμενων αγα¬ 
θών, όπως αυτή προσδιορίζεται από τις ισχύουσες κοινο¬ 
τικές διατάξεις, 

β) από τους δασμούς, φόρους, τέλη, εισφορές και δι¬ 
καιώματα που οφείλονται εκτός του εσωτερικού της χώ¬ 
ρας, καθώς και όσα εισπράττονται κατά την εισαγωγή υ¬ 
πέρ του Δημοσίου ή τρίτων, εκτός από το φόρο του πα¬ 
ρόντος νόμου, 

γ) από τα παρεπόμενα έξοδα της εισαγωγής αγαθών, ό¬ 
πως τα έξοδα προμήθειας, μεσιτείας, τόκων, συσκευα¬ 
σίας, φόρτωσης, εκφόρτωσης, ασφάλισης και μεταφο¬ 
ράς μέχρι του πρώτου τόπου του προορισμού τους στο 
εσωτερικό της χώρας, εφόσον και κατά το μέρος που δεν 
έχουν συμπεριληφθεί στη δασμολογητέα αξία. 

Ως πρώτος τόπος προορισμού νοείται ο τόπος, ο οποί¬ 
ος αναγράφεται στη φορτωτική ή σε οποιοδήποτε έγγρα¬ 
φο με το οποίο εισάγονται τα αγαθά στη χώρα. Αν δεν υ¬ 
πάρχει τέτοια ένδειξη, ως πρώτος τόπος προορισμού θε¬ 
ωρείται ο τόπος της πρώτης εκφόρτωσης των αγαθών 
στο εσωτερικό της χώρας, 

δ) από τα αναφερόμενα στην προηγούμενη περίπτωση 
γ έξοδα, τα οποία πραγματοποιούνται, για τυχόν μεταφο¬ 
ρά των αγαθών από τον πρώτο τόπο προορισμού σε άλλο 
τόπο στο εσωτερικό της χώρας ή στο εσωτερικό άλλου 

κράτους - μέλους της Κοινότητας που είναι γνωστός κατά 
το χρόνο τελωνισμού τους και τη θέση τους σε ανάλωση. 

2. Σε περίπτωση εισαγωγής αγαθών, τα οποία είχαν ε¬ 
ξαχθεί προσωρινά εκτός της Κοινότητας για τελειοποίη¬ 
ση και επανεισαγωγή, η φορολογητέα αξία, που προβλέ¬ 
πουν οι διατάξεις της προηγούμενης παραγράφου, δια¬ 
μορφώνεται με βάση τις ισχύουσες κοινοτικές διατάξεις. 

3. Όταν τα στοιχεία προσδιορισμού της φορολογητέας 
αξίας κατά την εισαγωγή εκφράζονται σε νόμισμα άλλου 
κράτους, για τον προσδιορισμό της φορολογητέας αξίας 
λαμβάνεται υπόψη η ισοτιμία του νομίσματος αυτού προς 
τη δραχμή, σύμφωνα με τις ισχύουσες κοινοτικές διατά¬ 
ξεις, για τον υπολογισμό της δασμολογητέας αξίας. 

4. Προκειμένου περί πετρελαιοειδών προϊόντων υπαγό¬ 
μενων σε ειδικό φόρο κατανάλωσης ανεξάρτητα με την 
προέλευσή τους και με την επιφύλαξη των διατάξεων της 
περίπτωσης α'του άρθρου 7 του Ν. 1038/1980 όπως ισχύ¬ 
ει, για τη διαμόρφωση της βάσης επιβολής του φόρου 
προστιθέμενης αξίας, πέραντων στοιχείων της παραγρά¬ 
φου 1 του παρόντος, συνυπολογίζεται και το κατά περί¬ 
πτωση καθοριζόμενο κόστος τήρησης των αποθεμάτων 
ασφαλείας. 

Άρθρο 21 

Συντελεστές. Υπολογισμός του φόρου 

1. Ο συντελεστής του φόρου προστιθέμενης αξίας ορί¬ 
ζεται σε δεκαοκτώ τοις εκατό (18%) στη φορολογητέα α¬ 
ξία. 

Κατ’εξαίρεση, για τα αγαθά και τις υπηρεσίες που περι¬ 
λαμβάνονται στο παράρτημα III του παρόντος ο συντελε¬ 
στής του φόρου ορίζεται σε οκτώ τοις εκατό (8%). 

2. Για τον υπολογισμό του φόρου στην παράδοση αγα¬ 
θών, στην παροχή υπηρεσιών και στην ενδοκοινοτική α¬ 
πόκτηση αγαθών, εφαρμόζονται οι συντελεστές, που ι¬ 
σχύουν κατά το χρόνο που ο φόρος γίνεται απαιτητός, 
σύμφωνα με τις διατάξεις των άρθρων 16 και 18. 

3. Για τα εισαγόμενα αγαθά εφαρμόζονται οι συντελε¬ 
στές που ισχύουν κατά το χρόνο που ο φόρος γίνεται α¬ 
παιτητός, σύμφωνα με τις διατάξεις του άρθρου 17. 

4. Γ ια τα νησιά των νομών Λέσβου, Χίου, Σάμου, Δωδε- 
κανήσου, Κυκλάδων και τα νησιά του Αιγαίου Θάσο, Σα¬ 
μοθράκη, Βόρειες Σποράδες και Σκύρο, οι συντελεστές 
του φόρου μειώνονται κατά τριάντα τοις εκατό (30%), ε¬ 
φόσον πρόκειται για αγαθά, τα οποία κατά το χρόνο που 
ο φόρος γίνεται απαιτητός: 

α) βρίσκονται στα νησιά αυτά και παραδίδονται από υ¬ 
ποκείμενο στο φόρο που είναι εγκαταστημένος στα νησιά 
αυτά, 

β) πωλούνται με προορισμό τα νησιά αυτά από υποκεί¬ 
μενο στο φόρο, εγκαταστημένο σε οποιοδήποτε μέρος 
του εσωτερικού της χώρας, προς αγοραστή υποκείμενο 
ή προς μη υποκείμενο στο φόρο νομικό πρόσωπο, εγκα- 
ταστημένο στα νησιά αυτά, 

γ) αποστέλλονται ή μεταφέρονται προς υποκείμενο στο 
φόρο ή προς μη υποκείμενο στο φόρο νομικό πρόσωπο 
που είναι εγκαταστημένο στα νησιά αυτά, στα πλαίσια της 
ενδοκοινοτικής απόκτησης αγαθών, 

δ) εισάγονται στα νησιά αυτά. 

Η πιο πάνω μείωση των συντελεστών δεν ισχύει για τα 
καπνοβιομηχανικά προϊόντα και τα μεταφορικά μέσα. 

5. Η μείωση της προηγούμενης παραγράφου ισχύει και 
γιατις υπηρεσίες που εκτελούνται υλικά στην περιοχή αυ¬ 
τήν από υποκείμενο στο φόρο, ο οποίος κατά το χρόνο 


που ο φόρος γίνεται απαιτητός είναι εγκαταστημένος 
στην περιοχή αυτήν. 

6. Οι συντελεστές που προκύπτουν από την πιο πάνω 
μείωση στρογγυλοποιούνται στην πλησιέστερη ακέραιη 
μονάδα. 

7. Διάταξη νόμου αντίθετου περιεχομένου προς τις δια¬ 
τάξεις του άρθρου αυτού παύει να ισχύει. 

8. Με αποφάσεις του Υπουργού Οικονομικών ρυθμίζε¬ 
ται η διαδικασία και κάθε αναγκαία λεπτομέρεια για την ε¬ 
φαρμογή των διατάξεων του άρθρου αυτού. 

ΚΕΦΑΛΑΙΟ ΣΤ’ 

ΑΠΑΛΛΑΓΕΣ ΑΠΟ ΤΟ ΦΟΡΟ 

Άρθρο 22 

Απαλλαγές στο εσωτερικό της χώρας 

1. Απαλλάσσονται από το φόρο: 
α) η παροχή υπηρεσιών από τα Ελληνικά Ταχυδρομεία 
(ΕΛ.ΤΑ.) και η παρεπόμενη των υπηρεσιών αυτών παρά¬ 
δοση αγαθών, 

β) οι δραστηριότητες των εθνικών δικτύων Ραδιοφω¬ 
νίας και Τηλεόρασης, με εξαίρεση τις δραστηριότητες ε¬ 
μπορικού χαρακτήρα, 

γ) η παροχή νερού μη εμφιαλωμένου και η αποχέτευση 
που πραγματοποιούνται απευθείας από τους Οργανι¬ 
σμούς Τοπικής Αυτοδιοίκησης (Ο.Τ.Α.) ή συνδέσμους αυ¬ 
τών, χωρίς τη μεσολάβηση δημοτικών επιχειρήσεων, κα¬ 
θώς και οι ανταποδοτικές εισφορές που επιβάλλουν οι 
Οργανισμοί Εγγείων Βελτιώσεων - Ο.Ε.Β. - (Ειδικοί Οργα¬ 
νισμοί, ΓΟΕΒ, ΤΟΕΒ) στα μέλη τους για την παροχή αρ¬ 
δευτικού ύδατος και οι λοιπές παροχές που συνδέονται ά¬ 
μεσα με αυτήν. 

Η διάταξη αυτή ισχύει από 25.11.1992 μέχρι την καθιέ¬ 
ρωση ειδικού απλοποιημένου καθεστώτος επιβολής και 
απόδοσης Φ.Π.Α. από τα παραπάνω πρόσωπα.Τυχόν φό¬ 
ρος που καταβλήθηκε στο Δημόσιο κατά το χρονικό αυτό 
διάστημα δεν επιστρέφεται ούτε συμψηφίζεται, 
δ) η παροχή υπηρεσιών νοσοκομειακής και ιατρικής πε¬ 
ρίθαλψης και διάγνωσης, καθώς και οι στενά συνδεόμε¬ 
νες με αυτές παραδόσεις αγαθών και παροχές υπηρε¬ 
σιών, που ενεργούνται από πρόσωπα που λειτουργούν 
νόμιμα. 

Με τις υπηρεσίες αυτές εξομοιώνονται και οι παρεχό¬ 
μενες στις εγκαταστάσεις θεραπευτικών λουτρών και ια¬ 
ματικών πηγών, 

ε) η παροχή υπηρεσιών από γιατρούς, οδοντογιατρούς, 
μαίες, νοσοκόμους και φυσιοθεραπευτές, 
στ) η παροχή υπηρεσιών από οδοντοτεχνίτες, καθώς και 
η παράδοση ειδών οδοντικής προσθετικής που ενεργείται 
από τους οδοντογιατρούς και τους οδοντοτεχνίτες, 
ζ) η παράδοση ανθρώπινων οργάνων, ανθρώπινου αί¬ 
ματος και ανθρώπινου γάλακτος, 
η) η παροχή υπηρεσιών από σωματεία ή ενώσεις προ¬ 
σώπων προς τα μέλη τους , τα οποία μέλη ασκούν δρα¬ 
στηριότητα απαλλασσόμενη από το φόρο ή μη υποκείμε¬ 
νη στο φόρο, εφόσον οι υπηρεσίες αυτές είναι άμεσα α¬ 
ναγκαίες για την άσκηση της δραστηριότητας αυτής και 
παρέχονται έναντι συνεισφοράς στα κοινά έξοδα, 
θ) η παροχή υπηρεσιών και η παράδοση αγαθών που 
συνδέονται στενά με την κοινωνική πρόνοια και ασφάλι¬ 
ση, καθώς και την προστασία των παιδιών και των νέων, 
που πραγματοποιούνται από νομικά πρόσωπα δημοσίου 
δικαίου, ή άλλους οργανισμούς ή ιδρύματα, αναγνωρι¬ 
σμένα από το κράτος, 

ι) η μεταφορά ασθενών ή τραυματιών με οχήματα ειδι¬ 
κά κατασκευασμένα ή διαρρυθμισμένα για το σκοπό αυ¬ 
τόν, εφόσον για την άσκηση της δραστηριότητας αυτής έ¬ 
χει δοθεί έγκριση από την αρμόδια δημόσια αρχή, 
ια) η παροχή υπηρεσιών από συγγραφείς, καλλιτέχνες 
και ερμηνευτές έργων τέχνης, εκτός από αυτές που πα¬ 
ρέχονται απευθείας στο κοινό, 
ιβ) η παροχή υπηρεσιών εκπαίδευσης γενικά και οι στε¬ 
νά συνδεόμενες με αυτήν πράξεις παράδοσης αγαθών, 
που παρέχονται από δημόσια εκπαιδευτήρια ή από άλλα 
πρόσωπα αναγνωρισμένα από την, κατά περίπτωση, αρ¬ 
μόδια αρχή, 

ιγ) η παράδοση ιδιαίτερων μαθημάτων όλων των βαθμι¬ 
δών εκπαίδευσης, 

ιδ) η παροχή υπηρεσιών που συνδέεται στενά με τον α¬ 
θλητισμό ή τη σωματική αγωγή, από νομικά πρόσωπα μη 
κερδοσκοπικού χαρακτήρα σε πρόσωπα που ασχολού¬ 
νται με τον αθλητισμό ή τη σωματική αγωγή, 
ιε) η παροχή υπηρεσιών και η στενά συνδεόμενη με αυ¬ 
τές παράδοση αγαθών προς τα μέλη τους, έναντι κατα¬ 
βολής συνδρομής, από μη κερδοσκοπικού χαρακτήρα νο¬ 
μικά πρόσωπα και οργανισμούς, που επιδιώκουν στα 
πλαίσια του συλλογικού τους συμφέροντος σκοπούς πο¬ 
λιτικούς, συνδικαλιστικούς, θρησκευτικούς, φιλοσοφι¬ 
κούς, φιλανθρωπικούς ή εθνικούς εφόσον δεν οδηγούν 
σε στρέβλωση των όρων του ανταγωνισμού, 
ιστ) η παροχή υπηρεσιών πολιτιστικής ή μορφωτικής 
φύσης και η στενά συνδεόμενη με αυτές παράδοση αγα¬ 
θών, από νομικά πρόσωπα ή άλλους οργανισμούς ή ιδρύ¬ 
ματα μη κερδοσκοπικού χαρακτήρα, τα οποία λειτουρ¬ 
γούν νόμιμα και έχουν σκοπούς πολιτιστικούς ή μορφωτι¬ 
κούς, εφόσον δεν οδηγούν σε στρέβλωση των όρων του 
ανταγωνισμού. Στις υπηρεσίες αυτές περιλαμβάνονται ι¬ 
δίως οι παρεχόμενες σε επισκέπτες μουσείων, μνημείων, 
αρχαιολογικών ή άλλων παρόμοιων χώρων, καθώς και η 
οργάνωση καλλιτεχνικών εκδηλώσεων, εκθέσεων και δια¬ 
λέξεων, 

ιζ) η διάθεση προσωπικού από νομικά πρόσωπα θρη¬ 
σκευτικού ή φιλοσοφικού χαρακτήρα, για τις δραστηριό¬ 
τητες που αναφέρονται στις περιπτώσεις δ', θ'και ιβ' της 
παραγράφου αυτής, με σκοπό την πνευματική αρωγή και 
ανάπτυξη, 

ιη) η παροχή υπηρεσιών και η παράδοση αγαθών από τα 
πρόσωπα που αναφέρονται στις περιπτώσεις δ', θ', ιβ', ιδ', 
ιε'και ιστ'της παραγράφου αυτής, με την ευκαιρία εκδη¬ 
λώσεων που οργανώνονται από αυτά για την οικονομική 
τους ενίσχυση, 

ιθ) οι ασφαλιστικές και αντασφαλιστικές εργασίες, κα¬ 
θώς και οι συναφείς με αυτές εργασίες που παρέχονται α¬ 
πό ασφαλειομεσίτες και ασφαλιστικούς πράκτορες, 
κ) οι εργασίες, στις οποίες περιλαμβάνεται και η δια¬ 
πραγμάτευση, που αφορούν συνάλλαγμα, χαρτονομί¬ 
σματα και νομίσματα, τα οποία αποτελούν νόμιμα μέσα 
πληρωμής, με εξαίρεση τα νομίσματα και χαρτονομίσμα¬ 
τα για συλλογές, 

κα) οι εργασίες, στις οποίες περιλαμβάνεται και η δια¬ 
πραγμάτευση εκτός απάτη φύλαξη και διαχείριση, που α¬ 
φορούν μετοχές ανώνυμων εταιρειών, μερίδια, ομολο¬ 
γίες και λοιπούς τίτλους, με εξαίρεση τους τίτλους παρα¬ 
στατικούς εμπορευμάτων, 

κβ) η διαχείριση των αμοιβαίων κεφαλαίων κατά την έν¬ 
νοια των διατάξεων που κάθε φορά ισχύουν γι'αυτά, 


κγ) η χορήγηση και η διαπραγμάτευση πιστώσεων, κα¬ 
θώς και η διαχείρισή τους από το πρόσωπο που τις χορη¬ 
γεί, 

κδ) η ανάληψη υποχρεώσεων, προσωπικών ή χρηματι¬ 
κών εγγυήσεων και λοιπών ασφαλειών, η διαπραγμάτευ¬ 
ση για την ανάληψη των εργασιών αυτών και η διαχείριση 
εγγυήσεων πιστώσεων, που ενεργείται από το πρόσωπο 
που τις χορηγεί, 

κε) οι εργασίες, στις οποίες περιλαμβάνεται και η δια¬ 
πραγμάτευση, που αφορούν καταθέσεις, τρεχούμενους 
λογαριασμούς, πληρωμές, μεταφορές καταθέσεων και 
εμβάσματα, απαιτήσεις, πιστωτικούς τίτλους, επιταγές 
και λοιπά αξιόγραφα, με εξαίρεση την είσπραξη απαιτή¬ 
σεων τρίτων, καθώς και τις εργασίες που αφορούν την 
πρακτορεία επιχειρηματικών απαιτήσεων που ενεργείται 
από τις επιχειρήσεις που ασχολούνται με τις εργασίες αυ¬ 
τές, 

κστ) οι μισθώσεις ακινήτων, 

κζ) η παράδοση κρατικών λαχείων, δελτίων ΠΡΟ-ΠΟ, 
ΛΟΤΤΟ, ΠΡΟΤΟ καιλαχείωντου Λαχειοφόρου Αμοιβαίου 
Στοιχήματος (3\Λ/ΕΕΡ3ΤΑΚΕ3) του Οργανισμού Ιππο¬ 
δρομιών Ελλάδος, 

κη) η παράδοση στην ονομαστική τους αξία γραμματο¬ 
σήμων που βρίσκονται σε κυκλοφορία, κινητού επιθήμα¬ 
τος και λοιπών ενσήμων, καθώς και ταινιών ή ενσήμων α¬ 
σφαλιστικών οργανισμών και λοιπών παρόμοιων αξιών, ε¬ 
κτός από αυτήν που προορίζεται για συλλογές, 
κθ) η παράδοση αγαθού ή αγαθών επιχείρησης ως συ¬ 
νόλου, κλάδου ή μέρους αυτής από επαχθή ή χαριστική 
αιτία ή με τη μορφή εισφοράς σε υφιστάμενο ή συνιστώ- 
μενο νομικό πρόσωπο, από δραστηριότητα αποκλειστικά 
απαλλασσόμενη ή εξαιρούμενη από το φόρο ή από αγρό¬ 
τη του ειδικού καθεστώτος του άρθρου 41, εφόσον τα α¬ 
γαθά αυτά είχαν αποκτηθεί με φόρο προστιθέμενης αξίας 
και δεν έχει παρασχεθεί, ούτε ασκηθεί άμεσα, δικαίωμα 
έκπτωσης, καθώς επίσης και η παράδοση αγαθών των ο¬ 
ποίων η κτήση ή η διάθεση έχει εξαιρεθεί από το δικαίωμα 
έκπτωσης, σύμφωνα με την παράγραφο 4 του άρθρου 30, 
λ) η παροχή υπηρεσιών των οποίων η αξία περιλαμβά¬ 
νεται στη φορολογητέα αξία κατά την εισαγωγή αγαθών, 
όπως αυτή προσδιορίζεται σύμφωνα με τις διατάξεις του 
άρθρου 20, 

λα) η παράδοση ακινήτων, εκτός από αυτά που προβλέ¬ 
πουν οι διατάξεις του άρθρου 6, 
λβ) η παράδοση και διανομή εφημερίδων και περιοδι¬ 
κών από πρακτορεία, εφημεριδοπώλες και λοιπούς λια¬ 
νοπωλητές, εφόσον αυτά διακινούνται μέσω πρακτορεί¬ 
ων διανομής, 

λγ) η παράδοση αγαθών, των οποίων η εισαγωγή απαλ¬ 
λάσσεται από το φόρο προστιθέμενης αξίας, εκτός των 
περιπτώσεων που ρυθμίζονται διαφορετικά από τις δια¬ 
τάξεις του παρόντος νόμου, 
λδ) τα έσοδα που πραγματοποιούν οι επιχειρήσεις του 
Ν.2206/1994 (ΦΕΚ 62 Α') από τα παιχνίδια που αναφέρο- 
νται στην παράγραφο 7 του άρθρου 3 του ίδιου νόμου και 
τα οποία διεξάγονται σύμφωνα με τις σχετικές διατάξεις 
αυτού του νόμου. 

2. Με αποφάσεις του Υπουργού Οικονομικών ρυθμίζε¬ 
ται κάθε λεπτομέρεια για την εφαρμογή των διατάξεων 
του άρθρου αυτού.Επίσης, με κοινές αποφάσεις του Υ¬ 
πουργού Οικονομικών και του, κατά περίπτωση, αρμόδι¬ 
ου Υπουργού, καθορίζονται οι προϋποθέσεις που πρέπει 
να πληρούν τα πρόσωπα που υπάγονται στις διατάξεις 

των περιπτώσεων δ', η', θ', ια', ιβ', ιδ', ιε', ιστ'και ιζ'της πα¬ 
ραγράφου 1. 

Άρθρο 23 

Απαλλαγές στην εισαγωγή αγαθών 

1. Απαλλάσσονται από το φόρο: 

α) η επανεισαγωγή αγαθών από το πρόσωπο που τα ε- 
ξήγαγε και στην ίδια κατάσταση στην οποία ήταν όταν εί¬ 
χαν εξαχθεί, εφόσον έχουν ατέλεια, 
β) η οριστική εισαγωγή αγαθών, η παράδοση των οποί¬ 
ων απαλλάσσεται από το φόρο και στο εσωτερικό της χώ¬ 
ρας. 

Η διάταξη αυτή αφορά και τις εισαγωγές αγαθών που ε¬ 
μπίπτουν στις διατάξεις της περίπτωσης β'της παραγρά¬ 
φου 1 του άρθρου 10, οι οποίες θα ετύγχαναντης εν λό¬ 
γω απαλλαγής αν είχαν πραγματοποιηθεί κατά την έννοια 
της περίπτωσης α'της παραγράφου 1 του άρθρου 10, 
γ) η εισαγωγή προϊόντων αλιείας από επιχειρήσεις θα¬ 
λάσσιας αλιείας, στην κατάσταση που αλιεύτηκανή αφού 
υποβλήθηκαν σε εργασίες συντήρησης με σκοπό την ε¬ 
μπορία τους και πριν από την παράδοσή τους, 
δ) η εισαγωγή αγαθών, τα οποία στη συνέχεια αποστέλ- 
λονται ή μεταφέρονται από τον εισαγωγέα ή από άλλο 
πρόσωπο που ενεργεί στο όνομά του και για λογαριασμό 
του εισαγωγέα σε άλλο κράτος - μέλος και η παράδοσή 
τους απαλλάσσεται κατ’εφαρμογή των διατάξεων της πα¬ 
ραγράφου 1 του άρθρου 28. 

2. Στην εισαγωγή εφημερίδων και περιοδικών αναστέλ¬ 
λεται η είσπραξη του οφειλόμενου φόρου. Ο φόρος αυ¬ 
τός καταβάλλεται όταν οι εφημερίδες και τα περιοδικά 
διανέμονται στην Ελλάδα από τον εισαγωγέα ή αν δεν υ¬ 
πάρχει εισαγωγέας από το πρακτορείο διανομής και σε 
περίπτωση που δεν υπάρχει ούτε πρακτορείο διανομής, 
από τον παραλήπτη τους. 

3. Με αποφάσεις του Υπουργού Οικονομικών ρυθμίζε¬ 
ται κάθε λεπτομέρεια για την εφαρμογή των διατάξεων 
του άρθρου αυτού. 

Άρθρο 24 

Απαλλαγές των πράξεων κατά την εξαγωγή, εκτός 
Κοινότητας, των εξομοιούμενων προς αυτές πράξεων 
και των διεθνών μεταφορών 

1. Απαλλάσσονται από το φόρο: 
α) η παράδοση αγαθών που εξάγονται, εκτός της Κοι¬ 
νότητας, από τον πωλητή ή από άλλο πρόσωπο που ενερ¬ 
γεί για λογαριασμό του πωλητή, 
β) η παράδοση αγαθών που εξάγονται εκτός της Κοινό¬ 
τητας από το μη εγκατεστημένο στο εσωτερικό της χώ¬ 
ρας αγοραστή ή από άλλο πρόσωπο που ενεργεί για λο¬ 
γαριασμό του αγοραστή. Εξαιρούνται από την απαλλαγή 
τα αγαθά που μεταφέρονται από τον ίδιο τον αγοραστή 
και προορίζονται για τον εξοπλισμό ή εφοδιασμό σκαφών 
αναψυχής και ιδιωτικών αεροσκαφών ή οποιουδήποτε άλ¬ 
λου μεταφορικού μέσου ιδιωτικής χρήσης. 

Κατά την έννοια των διατάξεων του προηγούμενου ε¬ 
δαφίου θεωρούνται: 

αα) ως "αγαθά εξοπλισμού", τα ενσωματούμενα ή χρη¬ 
σιμοποιούμενα σε μεταφορικό μέσο ιδιωτικής χρήσης, 
ββ) ως "αγαθά εφοδιασμού", κυρίως τα καύσιμα, τα λι- 
παντικά και τα τροφοεφόδια των μέσων αυτών. 

Ειδικά για λιανικές πωλήσεις αγαθών σε ταξιδιώτες, τα 
οποία μεταφέρονται στις προσωπικές τους αποσκευές, η 
απαλλαγή αυτή εφαρμόζεται, εφόσον πληρούνται σω- 
ρευτικά οι εξής προϋποθέσεις: 


- ο ταξιδιώτης δεν είναι εγκατεστημένος στο εσωτερικό 
της χώρας ή στο εσωτερικό άλλου κράτους - μέλους της 
Κοινότητας, 

- τα αγαθά μεταφέρονται εκτός της Κοινότητας πριν α¬ 
πό την παρέλευση του τρίτου μήνα που ακολουθεί το μή¬ 
να κατά τον οποίο πραγματοποιήθηκε η παράδοση. Η ε¬ 
ξαγωγή των αγαθών αποδεικνύεται με την προσκόμιση 
θεωρημένου φορολογικού στοιχείου απάτην αρμόδιατε- 
λωνειακή αρχή της χώρας ή του κράτους - μέλους εξόδου 
των αγαθών από την Κοινότητα, 

- η συνολική αξία της παράδοσης συμπεριλαμβανομέ¬ 
νου και του φόρου προστιθέμενης αξίας υπερβαίνει το 
ποσό που ορίζεται κάθε φορά με απόφαση του Υπουργού 
Οικονομικών. 

Το ποσό αυτό σε εθνικό νόμισμα καθορίζεται σύμφωνα 
με το άρθρο 7 παράγραφος 2 της Οδηγίας 69/169/Ε.Ο. Κ., 
όπως ισχύει κάθε φορά. 

Για την εφαρμογή των δύο προηγούμενων εδαφίων που 
αναφέρονται στις λιανικές πωλήσεις αγαθών σε ταξιδιώ¬ 
τες θεωρείται: 

- ως "ταξιδιώτης μη εγκατεστημένος στο εσωτερικό της 
Κοινότητας", ο ταξιδιώτης του οποίου η κατοικία ή η συ¬ 
νήθης διαμονή δεν βρίσκεται στο εσωτερικό της Κοινότη¬ 
τας. 

Κατ’ εξαίρεση, εξομοιώνεται με ταξιδιώτη μη εγκατε¬ 
στημένο στο εσωτερικό της χώρας ο αγοραστής που δια¬ 
μένει στο εσωτερικό της Κοινότητας, εφόσον αποδεδειγ¬ 
μένα πρόκειται να εγκατασταθεί σε τρίτη χώρα. 

- ως "κατοικία ή συνήθης διαμονή", ο τόπος που ανα¬ 
γράφεται ως τέτοιος στο διαβατήριο, στο δελτίο ταυτό¬ 
τητας ή σε οποιοδήποτε άλλο δημόσιο έγγραφο που ανα¬ 
πληρώνει νόμιμα το δελτίο ταυτότητας, 

γ) η παροχή υπηρεσιών που αφορά στην επεξεργασία 
κινητών αγαθών, τα οποία έχουν αποκτηθεί ή εισαχθεί για 
το σκοπό αυτόν στο εσωτερικό της χώρας και στη συνέ¬ 
χεια εξάγονται, εκτός της Κοινότητας, από αυτόν που πα¬ 
ρέχει τις υπηρεσίες ή από τον εγκαταστημένο εκτός της 
χώρας λήπτη ή από άλλο πρόσωπο που ενεργεί για λογα¬ 
ριασμό τους, 

δ) η παράδοση αγαθών σε αναγνωρισμένα σωματεία, ι¬ 
δρύματα και λοιπά μη κερδοσκοπικού χαρακτήρα νομικά 
πρόσωπα, εφόσον τα αγαθά εξάγονται, εκτός της Κοινό¬ 
τητας, από τα πρόσωπα αυτά, στα πλαίσια των ανθρωπι¬ 
στικών, φιλανθρωπικών ή εκπαιδευτικών δραστηριοτή¬ 
των τους, 

ε) η παροχή υπηρεσιών, στις οποίες περιλαμβάνονται οι 
μεταφορές και οι βοηθητικές εργασίες τους, εφόσον οι υ¬ 
πηρεσίες αυτές συνδέονται άμεσα με εξαγωγές αγαθών, 
καθώς και με αγαθά που υπάγονται στις διατάξεις της πα¬ 
ραγράφου 3 του άρθρου 10 και της περίπτωσης α'της πα¬ 
ραγράφου 1 του άρθρου 25 . 

Στις υπηρεσίες αυτές δεν περιλαμβάνονται οι προβλε- 
πόμενες από τις διατάξεις του άρθρου 22, 

στ) η παροχή υπηρεσιών από μεσίτες ή άλλα πρόσωπα 
που μεσολαβούν, ενεργώντας στο όνομα και για λογα¬ 
ριασμό άλλου προσώπου, οι οποίες αφορούν τις πράξεις 
που προβλέπουν οι διατάξεις του άρθρου αυτού και του 
άρθρου 27 ή πράξεις που πραγματοποιούνται εκτός της 
Κοινότητας. Εξαιρείται η παροχή υπηρεσιών των πρακτο¬ 
ρείων ταξιδίων που ενεργούν στο όνομα και για λογαρια¬ 
σμό των ταξιδιωτών, εφόσον αυτή πραγματοποιείται σε 
άλλο κράτος - μέλος της Κοινότητας, 

ζ) η εισαγωγή και η ενδοκοινοτική απόκτηση αγαθών 




3630 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


που πραγματοποιείται από υποκείμενο στο φόρο, καθώς 
και η παράδοση αγαθών προς υποκείμενο στο φόρο, με 
σκοπό να εξαχθούν εκτός της Κοινότητας αυτούσια ή με¬ 
ταποιημένα, καθώς και οι παροχές υπηρεσιών, που συν¬ 
δέονται άμεσα με την εξαγωγική του δραστηριότητα και 
μέχρι του ποσού των εξαγωγών που πραγματοποίησε ο υ¬ 
ποκείμενος στο φόρο κατά την προηγούμενη δωδεκάμη¬ 
νη χρονική ή δωδεκάμηνη διαχειριστική περίοδο. 

2. Με αποφάσεις του Υπουργού Οικονομικών ρυθμίζε¬ 
ται κάθε λεπτομέρεια για την εφαρμογή των διατάξεων 
του άρθρου αυτού. 

Άρθρο 25 

Απαλλαγές στη διεθνή διακίνηση αγαθών 

1. Απαλλάσσονται από το φόρο: 
α) η εισαγωγή αγαθών που τίθενται σε καθεστώς ενα- 
ποθήκευσης, εκτός της τελωνειακής αποταμίευσης, 
β) η παράδοση και η ενδοκοινοτική απόκτηση αγαθών, 
τα οποία προορίζονται: 

αα) να προσκομιστούν στο τελωνείο και να τεθούν σε 
καθεστώς τελωνειακής αποθήκευσης, ελεύθερης ζώνης, 
ελεύθερης αποθήκης, τελωνειακής αποταμίευσης ή ε¬ 
νεργητικής τελειοποίησης, 

ββ) να γίνουν δεκτά στα χωρικά θαλάσσια ύδατα, για να 
ενσωματωθούν σε εξέδρες γεωτρήσεων ή εκμετάλλευ¬ 
σης, με σκοπό την κατασκευή, επισκευή, συντήρηση, με- 
τασκευή ή τον εξοπλισμό τους ή για τη σύνδεση των εξε¬ 
δρών αυτών με την ξηρά, καθώς και για τον ανεφοδιασμό 
αυτών των εξεδρών γεωτρήσεων ή εκμετάλλευσης, 
γγ) να τεθούν σε καθεστώς φορολογικής αποθήκης του 
Ν.2127/1993 (ΦΕΚ48 Α'), εφόσον πρόκειται για προϊόντα 
του άρθρου 1 του ιδίου νόμου για τα οποία οι κοινοτικές 
διατάξεις προβλέπουν ότι υπάγονται στο καθεστώς των 
φορολογικών αποθηκών της Οδηγίας 92/12/Ε.Ο.Κ. ή για 
άλλα προϊόντα που είχαν υπαχθεί στις διατάξεις του νό¬ 
μου αυτού, 

δδ) να τεθούν σε καθεστώς τελωνειακής επίβλεψης, ε¬ 
λεύθερου τελωνειακώς χώρου, ελεύθερου τελωνειακού 
συγκροτήματος, αποθηκών ανεφοδιασμού Κανονισμού 
(Ε.Ο.Κ.) 3665/87 ως κάθε φορά ισχύει, Καταστημάτων Α¬ 
φορολόγητων Ειδών. 

Τα αναφερόμενα στις περιπτώσεις αα'και ββ'καθεστώ- 
τα νοούνται όπως αυτά ορίζονται από τις ισχύουσες κοι¬ 
νοτικές τελωνειακές διατάξεις, 
γ) οι παροχές υπηρεσιών που συνδέονται άμεσα με τις 
παραδόσεις αγαθών, οι οποίες αναφέρονται στην ανωτέ¬ 
ρω περίπτωση β', 

δ) οι παραδόσεις και ενδοκοινοτικές αποκτήσεις αγα¬ 
θών, καθώς και οι παροχές υπηρεσιών οι οποίες πραγμα¬ 
τοποιούνται στους χώρους που απαριθμούνται στην πε¬ 
ρίπτωση β', με διατήρηση μιας από τις καταστάσεις που 
αναφέρονται στην εν λόγω περίπτωση, 
ε) οι παραδόσεις αγαθών που προβλέπουν οι διατάξεις: 
αα) της περίπτωσης α'της παραγράφου 1 του άρθρου 
10, με διατήρηση των καθεστώτων προσωρινής εισαγω¬ 
γής, με πλήρη απαλλαγή από εισαγωγικούς δασμούς ή ε¬ 
ξωτερικής διαμετακόμισης, 

ββ) της περίπτωσης β'της παραγράφου 1 του άρθρου 
10, με διατήρηση της διαδικασίας της εσωτερικής κοινοτι¬ 
κής διαμετακόμισης, που προβλέπεται από το άρθρο 61, 
καθώς και οι παροχές υπηρεσιών που συνδέονται άμεσα 
με τις παραδόσεις αυτές.Οι προβλεπόμενες από το άρ¬ 
θρο αυτό απαλλαγές εφαρμόζονται και για τα ισχύοντα 


και λειτουργούντα στην Ελλάδα καθεστώτα της τελωνει- 
ακής επίβλεψης, του ελεύθερου τελωνειακώς χώρου, και 
των ελεύθερων τελωνειακών συγκροτημάτων. 

2. Με αποφάσεις του Υπουργού Οικονομικών ρυθμίζε¬ 
ται κάθε αναγκαία λεπτομέρεια για την εφαρμογή των 
διατάξεων του άρθρου αυτού. 

Άρθρο 26 

Απαλλαγές στο καθεστώς των φορολογικών 
αποθηκών, άλλων από αυτές του Ν. 2127/1993 

1. Με τις διατάξεις του παρόντος άρθρου καθιερώνεται 
καθεστώς φορολογικής αποθήκευσης. Ως καθεστώς φο¬ 
ρολογικής αποθήκευσης νοείται το φορολογικό καθε¬ 
στώς αναστολής της καταβολής Φ.Π.Α., σύμφωνα με τις 
διατάξεις του παρόντος άρθρου. 

2. Για τους σκοπούς του παρόντος άρθρου θεωρούνται 
ως: 

α) "φορολογική αποθήκη", κάθε τόπος που ορίζεται ως 
τέτοιος με άδεια της αρμόδιας αρχής, όπου αποθηκεύο¬ 
νται αγαθά από τον εκμεταλλευτή φορολογικής αποθή¬ 
κης κατά την άσκηση της δραστηριότητάς του, 

β) "εκμεταλλευτής φορολογικής αποθήκης", το φυσικό 
ή νομικό πρόσωπο που έχει λάβει άδεια από την αρμόδια 
αρχή να αποθηκεύει σε φορολογική αποθήκη αγαθά δι¬ 
κής του κυριότητας ή τρίτων, 

γ) "εναποθέτης", το φυσικό ή νομικό πρόσωπο που δεν 
έχει την ιδιότητα του εκμεταλλευτή φορολογικής αποθή¬ 
κης, έχει όμως άδεια από την αρμόδια αρχή να παραλαμ- 
βάνει κατά την άσκηση της δραστηριότητάς του αγαθά 
που προορίζονται να τεθούν σε φορολογική αποθήκη. 

3. Για τη λειτουργία των φορολογικών αποθηκών χορη¬ 
γείται άδεια από τη Διεύθυνση Φ.Π.Α., μετά από αίτηση 
του ενδιαφερομένου, εφόσον πληρούνται οι προϋποθέ¬ 
σεις που έχουν ορισθεί με απόφαση του Υπουργού Οικο¬ 
νομικών. Η άδεια αυτή ανακαλείται από την ίδια αρχή με 
τις προϋποθέσεις που ορίζονται στη σχετική Υπουργική 
απόφαση. 

4. Αρμόδια αρχή για την εποπτεία, έλεγχο και γενικά για 
την παρακολούθηση του καθεστώτος φορολογικής απο¬ 
θήκευσης είναι ο Προϊστάμενος της ΔΟΥ στη χωρική αρ¬ 
μοδιότητα της οποίας βρίσκεται η έδρα ή το κεντρικό κα¬ 
τάστημα του εκμεταλλευτή φορολογικής αποθήκης. 

Εξαιρετικά, προκειμένου για φορολογικές αποθήκες 
του ίδιου εκμεταλλευτή που βρίσκονται στη χωρική αρ¬ 
μοδιότητα άλλων ΔΟΥ, ως αρμόδια αρχή μπορεί να ορί¬ 
ζεται ο Προϊστάμενος της χωρικά αρμοδίας ΔΟΥ. 

5. Στο καθεστώς φορολογικής αποθήκευσης μπορούν 
να υπαχθούν τόσο αγαθά κυριότητας του εκμεταλλευτή 
φορολογικής αποθήκης όσο και αγαθά τρίτων, με την 
προϋπόθεση ότι τα πρόσωπα αυτά έχουν λάβει άδεια α¬ 
ποθήκευσης αγαθών με αναστολή της καταβολής Φ.Π.Α. 
σε λειτουργούσα νόμιμα φορολογική αποθήκη άλλου 
προσώπου, κατ'ανάλογη εφαρμογή της παραγράφου 3 
του παρόντος άρθρου. 

6. Απαλλάσσονται από το φόρο: 

α) οι παραδόσεις και οι ενδοκοινοτικές αποκτήσεις α¬ 
γαθών τα οποία προορίζονται να τεθούν στο εσωτερικό 
της χώρας σε καθεστώς φορολογικής αποθήκευσης, ε¬ 
κτός της τελωνειακής αποταμίευσης και των αποθηκών 
του Ν. 2127/1993 (ΦΕΚ48 Α'), 

β) οι παροχές υπηρεσιών που συνδέονται άμεσα με τις 
παραδόσεις αγαθών οι οποίες, αναφέρονται στην ανωτέ¬ 
ρω περίπτωση α', 

γ) οι παραδόσεις αγαθών και οι παροχές υπηρεσιών ε¬ 
κτός από αυτές που αφορούν παραγωγή ή κατασκευή 
των αγαθών, οι οποίες πραγματοποιούνται στους χώρους 
που προβλέπονται στην περίπτωση α’, εφόσον τα αγαθά 
εξακολουθούν να παραμένουν στο εσωτερικό της χώρας 
στο ίδιο καθεστώς. 

7. Στο καθεστώς του παρόντος άρθρου μπορούν να υ¬ 
παχθούν τα αγαθά που περιλαμβάνονται στο Παράρτημα 
VI του παρόντος εφόσον αυτά δεν προορίζονται να παρα¬ 
δοθούν στο στάδιο του λιανικού εμπορίου. 

Στο Παράρτημα VI μπορεί να εντάσσονται και άλλα α¬ 
γαθά με απόφαση του Υπουργού Οικονομικών. Στο καθε¬ 
στώς φορολογικής αποθήκευσης δύνανται να υπαχθούν 
οποιαδήποτε αγαθά, εφόσον προορίζονται να παραδο¬ 
θούν σε: 

α) καταστήματα αφορολόγητων ειδών για τις ανάγκες 
παραδόσεων που πραγματοποιούν προς ταξιδιώτες που 
μεταβαίνουν σε τρίτη χώρα, με αεροπορική πτήση ή θα¬ 
λάσσια διαδρομή που απαλλάσσονται από το φόρο σύμ¬ 
φωνα με τις διατάξεις του άρθρου 24, 
β) υποκειμένους στο φόρο για τις ανάγκες παραδόσε¬ 
ων που πραγματοποιούν προς επιβάτες πάνω σε πλοίο ή 
αεροπλάνο κατά τη διάρκεια μεταφοράς της οποίας ο τό¬ 
πος άφιξης ευρίσκεται εκτός της Κοινότητας, 
γ) υποκειμένους στο φόρο για τις ανάγκες παραδόσεων 
που πραγματοποιούν με απαλλαγή από το φόρο σύμφω¬ 
να με τις διατάξεις των περιπτώσεων στ'και ζ'της παρα¬ 
γράφου 1 του άρθρου 27. 

Δεν υπάγονται στο καθεστώς φορολογικής αποθήκευ¬ 
σης του άρθρου αυτού τα είδη που καλύπτονται από τις 
διατάξεις της υποπερίπτωσης γγ'της περίπτωσης β'της 
παραγράφου 1 του άρθρου 25. 

8. Για την υπαγωγή των αγαθών στο καθεστώς του άρ¬ 
θρου αυτού υποβάλλονται από τον κατά περίπτωση υπό¬ 
χρεο στο φόρο όπως αυτός ορίζεται με τις διατάξεις της 
παραγράφου 12 του παρόντος, στην αρμόδια αρχή που ο¬ 
ρίζεται με τις διατάξεις της παραγράφου 4 του παρόντος: 

α) δήλωση εισόδου των αγαθών ανεξάρτητα από την έκ¬ 
δοση και άλλων παραστατικών ή συνοδευτικών τίτλων αυ¬ 
τών, στην οποία περιλαμβάνονται τουλάχιστον τα στοι¬ 
χεία του εκμεταλλευτή φορολογικής αποθήκης ή του ε- 
ναποθέτη κυρίου των αγαθών, η ημερομηνία αποθή¬ 
κευσης, το είδος, η ποιότητα και η ποσότητα των αγαθών, 
οι όροι αποθήκευσης, ο ανώτατος χρόνος παραμονής 
των αγαθών στη φορολογική αποθήκη, οι εργασίες που 
θα γίνονται στα αγαθά, το είδος και το ύψος των σχετικών 
εγγυήσεων, καθώς και τυχόν άλλες λεπτομέρειες, 
β) δήλωση εξόδου των αγαθών στην οποία περιλαμβά¬ 
νονται εκτός από τα αναφερόμενα στην προηγούμενη πε¬ 
ρίπτωση α'στοιχεία, τα πλήρη στοιχεία του παραλήπτη 
των αγαθών, ο προορισμός των αγαθών, όπως αυτός α- 
ναφέρεται στην παράγραφο 10 του παρόντος και σε ειδι¬ 
κό χώρο γίνεται η εκκαθάριση του καθεστώτος φορολο¬ 
γικής αποθήκευσης, υπολογίζεται ο φόρος που αναλογεί 
σύμφωνα με την παράγραφο 13 του παρόντος και ανα¬ 
γράφονται ο χρόνος παραμονής των αγαθών στην φορο¬ 
λογική αποθήκη, η ημερομηνία εξόδου των αγαθών από 
το καθεστώς και κάθε άλλη αναγκαία λεπτομέρεια. 

Τα στοιχεία που περιλαμβάνονται στη δήλωση εισόδου 
και τη δήλωση εξόδου των αγαθών επαληθεύονται κατά 
την είσοδο και την έξοδο των αγαθών από τη φορολογική 
αποθήκη, από την κατά περίπτωση αρμόδια αρχή, όπως 
αυτή ορίζεται στην παράγραφο 4 του παρόντος. 


Οι δηλώσεις αυτές καταχωρούνται σε ειδικό βιβλίο στην 
αρμόδια ΔΟΥ. 

9. Ο εκμεταλλευτής φορολογικής αποθήκης υπόχρε¬ 
ο ύται όπως: 

- τηρεί για κάθε αποθήκη ειδικό θεωρημένο βιβλίο φο¬ 
ρολογικής αποθήκης για την παρακολούθηση των εργα¬ 
σιών του, στο οποίο καταχωρούνται τόσο τα αγαθά κυ- 
ριότητάς του όσο και κατά εναποθέτη όλα τα αγαθά που 
εισέρχονται και εξέρχονται από αυτήν. 

Οι ενδείξεις αυτού του ειδικού βιβλίου μπορούν να κα- 
ταχωρούνται αντί στο ειδικό θεωρημένο βιβλίο σε ειδικές 
στήλες στο προβλεπόμενο από τις διατάξεις του Κώδικα 
Βιβλίων και Στοιχείων βιβλίο αποθήκης, 

- επιδεικνύει τα προϊόντα σε κάθε ζήτηση της αρμόδιας 

αρχής. 

- δέχεται οποιονδήποτε έλεγχο, 

- παρέχει εγγύηση προς το Δημόσιο για τη διασφάλιση 
των συμφερόντων του.Ως εγγυήσεις δύνανται να παρέ¬ 
χονται χρηματικό ποσό, τραπεζική επιστολή, ασφαλιστή¬ 
ριο συμβόλαιο, εμπράγματες ασφάλειες ή αξιόχρεη επι¬ 
στολή τρίτου προσώπου, 

- συμμορφώνεται με άλλες υποχρεώσεις που επιβάλλει 
ο Υπουργός Οικονομικών και οι αρμόδιες αρχές, 

- διαθέτει μέσα στις φορολογικές αποθήκες και χωρίς 
δαπάνη για το Δημόσιο κατάλληλο και ασφαλή εστεγα- 
σμένο χώρο για την εγκατάσταση των αρμόδιων αρχών 
προς διενέργεια των κατά περίπτωση απαιτούμενων ερ¬ 
γασιών και διατυπώσεων. 

10. Το καθεστώς της φορολογικής αποθήκευσης λήγει 
όταν τα αγαθά εξέρχονται από τη φορολογική αποθήκη 
για να λάβουν έναν από τους παρακάτω προορισμούς: 

α) να αναλωθούν στο εσωτερικό της χώρας, 

β) να αποτελόσουν αντικείμενο ενδοκοινοτικής παρά¬ 
δοσης, 

γ) να τεθούν σε ένα από τα καθεστώτα του άρθρου 25 
και 

δ) να εξαχθούν εκτός της Κοινότητας. 

11.0 φόρος που αναλογεί καταβάλλεται με έκτακτη πε¬ 
ριοδική δήλωση στην εποπτεύουσα τη φορολογική απο¬ 
θήκη αρχή, κατά το χρόνο εξόδου των αγαθών από το κα¬ 
θεστώς φορολογικής αποθήκευσης. 

Με απόφαση του Υπουργού Οικονομικών μπορεί να ο¬ 
ρίζεται διαφορετικός χρόνος καταβολής του φόρου. Ο 
φόρος δεν καταβάλλεται, εφόσον τα αγαθά εξέρχονται α¬ 
πάτη φορολογική αποθήκη σύμφωνα μετις διατάξειςτων 
άρθρων 24, 25 και 28. 

12. Με την επιφύλαξη των οριζομένων στο άρθρο 36, υ¬ 
πόχρεος στο φόρο που οφείλεται κατά την έξοδο των αγα¬ 
θών από το καθεστώς του παρόντος άρθρου είναι καταρ- 
χήν ο εκμεταλλευτής φορολογικής αποθήκης ή ο εναπο- 
θέτης των αγαθών, κατά περίπτωση. Όταν η έξοδος των 
αγαθών δε γίνεται από τα πρόσωπα αυτά, υπόχρεο στο φό¬ 
ρο είναι το πρόσωπο που πραγματοποιεί την έξοδο των α¬ 
γαθών από το καθεστώς αυτό, ανεξάρτητα αν ενεργεί για 
δικό του λογαριασμό ή για λογαριασμό τρίτου. Ωστόσο ο 
εκμεταλλευτής φορολογικής αποθήκης ευθύνεται έναντι 
του Δημοσίου, για τον οφειλόμενο φόρο, αλληλεγγύως και 
εις ολόκληρον, όταν δεν είναι ο ίδιος κύριος των αγαθών 
που εξέρχονται από τη φορολογική αποθήκη. 

13. Για τη διαμόρφωση της φορολογητέας αξίας κατά 
την έξοδο των αγαθών από το καθεστώς φορολογικής α¬ 
ποθήκευσης λαμβάνεται η αξία παράδοσης των αγαθών, 
όπως αυτή προσδιορίζεται από τις διατάξεις του άρθρου 




3632 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


19, ο δε φόρος που προκύπτει με την εφαρμογή του οι¬ 
κείου συντελεστή δεν μπορεί να είναι μικρότερος από: 

α) το ποσό του φόρου με το οποίο θα είχε επιβαρυνθεί 
η αρχική πράξη, ήτοι η παράδοση ή ενδοκοινοτική από¬ 
κτηση που πραγματοποιήθηκε με απαλλαγή από το φόρο 
σύμφωνα με την περίπτωση α'της παραγράφου 6 του πα¬ 
ρόντος άρθρου και η οποία οδήγησε στην υπαγωγή των 
αγαθών στο καθεστώς αυτό, προσαυξημένο με το ποσό 
του φόρου που θα είχε επιβληθεί σε κάθε παροχή υπηρε¬ 
σιών που απαλλάσσεται σύμφωνα με τις περιπτώσεις β' 
και γ'της παραγράφου 6 του παρόντος άρθρου, όταν τα 
αγαθά δεν αποτέλεσαν αντικείμενο παράδοσης κατά την 
παραμονή τους στο καθεστώς αυτό, 
β) το ποσό του φόρου που θα είχε επιβληθεί στην τε¬ 
λευταία από αυτές τις παραδόσεις, προσαυξημένο με το 
ποσό του φόρου που θα είχε επιβληθεί σε κάθε παροχή υ¬ 
πηρεσιών που πραγματοποιήθηκε μετά την παράδοση 
αυτή και που απαλλάσσεται σύμφωνα με τις περιπτώσεις 
β'και γ'της παραγράφου 6 του παρόντος άρθρου, όταν τα 
αγαθά αποτέλεσαν αντικείμενο παραδόσεων κατά την 
παραμονή τους στο καθεστώς αυτό. 

Οι διατάξεις του προηγούμενου εδαφίου δεν εφαρμό¬ 
ζονται στην περίπτωση που κατά τη διάρκεια παραμονής 
των αγαθών στο καθεστώς φορολογικής αποθήκευσης υ¬ 
πάρχει καταστροφή ή απώλεια αυτών που αποδεικνύο- 
νται ή δικαιολογούνται και κατά το μέρος που δεν υπάρ¬ 
χει από οπουδήποτε μερική ή ολική αναπλήρωση των ζη¬ 
μιών αυτών. 

14. Με αποφάσεις του Υπουργού Οικονομικών καθορί¬ 
ζονται: 

α) οι προϋποθέσεις με τις οποίες χορηγείται η άδεια λει¬ 
τουργίας των φορολογικών αποθηκών του παρόντος άρ¬ 
θρου, καθώς και οι λόγοι ανάκλησης αυτής, 
β) οι όροι και οι προϋποθέσεις λειτουργίας των φορο¬ 
λογικών αποθηκών, η λογιστική παρακολούθηση των α¬ 
γαθών που αποθηκεύονται, ο χρόνος διάρκειας της λει¬ 
τουργίας αυτών, καθώς και ο τρόπος ενημέρωσης του ει¬ 
δικού βιβλίου φορολογικής αποθήκης, 
γ) η διαδικασία εισόδου και εξόδου των αγαθών στο κα¬ 
θεστώς φορολογικής αποθήκευσης, καθώς και ο τρόπος 
της άσκησης του ελέγχου αυτών, 
δ) ο ανώτατος χρόνος παραμονής των αγαθών κατά κα¬ 
τηγορία στη φορολογική αποθήκη, 
ε) η διαδικασία αναγνώρισης των απωλειών ή κατα¬ 
στροφών που υφίστανται τα αγαθά κατά τη διάρκεια πα¬ 
ραμονής τους στο καθεστώς φορολογικής αποθήκευσης 
που οφείλεται σε ανωτέρα βία ή αυτή ταύτη τη φύση των 
αγαθών, 

στ) οι παρεχόμενες εγγυήσεις, το είδος και το ύψος αυ¬ 
τών προς διασφάλιση των οφειλόμενων κάθε φορά στο 
Δημόσιο αναλογούντων φόρων επί των αποθηκευμένων 
αγαθών, 

ζ) η διαδικασία εφαρμογής των περιπτώσεων α', β', και 
γ'της παραγράφου 7 του παρόντος άρθρου, 
η) ο τύπος και το περιεχόμενο, καθώς και ο χρόνος υ¬ 
ποβολής της δήλωσης της παραγράφου 8 του παρόντος 
άρθρου και 

θ)κάθε άλλη αναγκαία λεπτομέρεια για την εφαρμογή 
των διατάξεωντου άρθρου αυτού. 

Άρθρο 27 
Ειδικές Απαλλαγές 

1. Απαλλάσσονται από το φόρο: 

α) η παράδοση και η εισαγωγή πλοίων που προορίζο¬ 


νται να χρησιμοποιηθούν στην εμπορική ναυσιπλοΐα, την 
αλιεία από υποκείμενο στο φόρο του κανονικού καθεστώ¬ 
τος Φ.Π.Α. ή για άλλη εκμετάλλευση ή για διάλυση ή για 
χρήση από τις ένοπλες δυνάμεις και το Δημόσιο γενικά, η 
παράδοση και η εισαγωγή ναυαγοσωστικών και πλωτών 
μέσων επιθαλάσσιας αρωγής, καθώς και αντικειμένων και 
υλικών, εφόσον προορίζονται να ενσωματωθούν ή να 
χρησιμοποιηθούν στα πλοία, ναυαγοσωστικά και πλωτά 
μέσα της περίπτωσης αυτής. Εξαιρούνται τα σκάφη ιδιω¬ 
τικής χρήσης, που προορίζονται για αναψυχή ή αθλητι¬ 
σμό, 

β) η παράδοση και η εισαγωγή αεροσκαφών που προο¬ 
ρίζονται για χρήση από τις ένοπλες δυνάμεις και το Δη¬ 
μόσιο γενικά ή για εκμετάλλευση από αεροπορικές εται¬ 
ρείες, οι οποίες εκτελούν κυρίως διεθνείς μεταφορές με 
κόμιστρο ή που προορίζονται για διάλυση, καθώς και α¬ 
ντικειμένων και υλικών εφόσον προορίζονται να ενσωμα¬ 
τωθούν ή να χρησιμοποιηθούν σε αυτά, 
γ) η παράδοση και η εισαγωγή καυσίμων, λιπαντικών, 
τροφοεφοδίων και λοιπών αγαθών που προορίζονται για 
τον εφοδιασμό των πλοίων, πλωτών μέσων και αεροσκα¬ 
φών, τα οποία απαλλάσσονται σύμφωνα με τις διατάξεις 
των περιπτώσεων α'και β'. Π ροκειμένου για πλοία και πλω¬ 
τά μέσα της εμπορικής ναυσιπλοΐας εσωτερικού ή άλλης 
εκμετάλλευσης εσωτερικού, καθώς και για αλιευτικά σκά¬ 
φη που αλιεύουν στα ελληνικά χωρικά ύδατα, η απαλλα¬ 
γή περιορίζεται στα καύσιμα και λιπαντικά, 
δ) η ναύλωση πλοίων και η μίσθωση αεροσκαφών, εφό¬ 
σον προορίζονται για την περαιτέρω ενέργεια φορολογη¬ 
τέων πράξεων ή πράξεων απαλλασσομένων με δικαίωμα 
έκπτωσης του φόρου των εισροών. 

Εξαιρείται η ναύλωση ή η μίσθωση σκαφών ή αεροσκα¬ 
φών ιδιωτικής χρήσης που προορίζονται για αναψυχή ή α¬ 
θλητισμό. Η ναύλωση επαγγελματικών τουριστικών σκα- 
φώντου Ν. 438/1976 (ΦΕΚ256 Α') απαλλάσσεται, εφόσον 
αυτά προσεγγίζουν κατά την πραγματοποίηση των πλόων 
τους και σε λιμένες εκτός Ελλάδας. 

Απαλλάσσονται επίσης οι εργασίες κατασκευής, μετα¬ 
τροπής, επισκευής και συντήρησηςτων μέσων αυτών, για 
τα οποία προβλέπεται απαλλαγή στις περιπτώσεις α'και 
β'της παραγράφου αυτής, καθώς και των αντικειμένων 
που είναι ενσωματωμένα σε αυτά ή χρησιμοποιούνται για 
την εκμετάλλευσή τους. 

Οι διατάξεις αυτής της περίπτωσης που αφορούν στα 
σκάφη του Ν. 438/1976 (ΦΕΚ256Α") εφαρμόζονται και για 
τα λοιπά επαγγελματικά σκάφη, 
ε) η παροχή υπηρεσιών για την εξυπηρέτηση των άμε¬ 
σων αναγκών των πλοίων, πλωτών μέσων και αεροσκα¬ 
φών, για τα οποία προβλέπεται απαλλαγή στις περιπτώ¬ 
σεις α'και β'της παραγράφου αυτής, όπως η ρυμούλκηση, 
η πλοήγηση, η πρόσδεση, η διάσωση, η πραγματογνωμο¬ 
σύνη, η χρήση λιμανιών και αεροδρομίων. Η απαλλαγή ε- 
πεκτείνεται και στην παροχή υπηρεσιών εξυπηρέτησης 
του φορτίου των μεταφορικών αυτών μέσων, 
στ) η παράδοση και η εισαγωγή αγαθών, καθώς και η 
παροχή υπηρεσιών που πραγματοποιούνται: 

αα) στα πλαίσια των ρυθμίσεων των διπλωματικών και 
προξενικών σχέσεων, 

ββ) για τις ανάγκες αναγνωρισμένων από την Ελλάδα 
διεθνών οργανισμών ή των μελών τους, με τις προϋποθέ¬ 
σεις και μέσα στα όρια που καθορίζονται από τις ιδρυτι¬ 
κές τους συμβάσεις ή τις συμφωνίες για την εγκατάστα¬ 
σή τους στην Ελλάδα, 

(γγ) στα πλαίσια της Συνθήκης της Βορειοατλαντικής 
Συμμαχίας, για χρήση από τις ένοπλες δυνάμεις των άλ¬ 
λων κρατών - μελών και των πολιτικών υπηρεσιών που τις 
συνοδεύουν ή για τον εφοδιασμό των κυλικείων και λε¬ 
σχών τους, εφόσον αυτές ενεργούνται σύμφωνα με τη 
Συνθήκη, 

ζ) η παράδοση αγαθών και η παροχή υπηρεσιών προς 
άλλο κράτος - μέλος που προορίζονται γιατις ένοπλες δυ¬ 
νάμεις οποιουδήποτε από τα κράτη που συμμετέχουν στο 
Βορειοατλαντικό Σύμφωνο, εκτός από το ίδιο το κράτος - 
μέλος προορισμού, για τη χρήση των ενόπλων δυνάμεων 
αυτών ή του πολιτικού προσωπικού που τις συνοδεύει ή 
για τον εφοδιασμό των λεσχών και των κυλικείων τους, ε¬ 
φόσον οι ένοπλες αυτές δυνάμεις υπηρετούν τον κοινό α¬ 
μυντικό σκοπό, 

η) οι υπηρεσίες ενδοκοινοτικής μεταφοράς αγαθών α¬ 
πό ή προς τα νησιά, που απαρτίζουν τις αυτόνομες περιο¬ 
χές των Αζορών και της Μαδέρας, 
θ) η παράδοση χρυσού στην Τράπεζα της Ελλάδος, κα¬ 
θώς και η εισαγωγή χρυσού που ενεργείται από αυτήν, 
ι) οι αεροπορικές και θαλάσσιες μεταφορές προσώπων 
από το εσωτερικό της χώρας στο εξωτερικό και αντί¬ 
στροφα, καθώς και οι στενά συνδεόμενες με αυτές βοη¬ 
θητικές υπηρεσίες, 

ια) η παράδοση και η εισαγωγή πλοίων και πλωτών μέ¬ 
σων που προορίζονται για την αλιεία και σπογγαλιεία στα 
ελληνικά χωρικά ύδατα ανεξάρτητα από το καθεστώς 
Φ.Π.Α. στο οποίο υπάγεται ο υποκείμενος στο φόρο που 
ενεργεί αυτή τη δραστηριότητα, καθώς και των αντικειμέ¬ 
νων και υλικών, εφόσον προορίζονται να ενσωματωθούν 
ή να χρησιμοποιηθούν σε αυτά. Οι απαλλαγές των πράξε¬ 
ων που προβλέπονται στις περιπτώσεις γ', με εξαίρεση τα 
τροφοεφόδια, δ'και ε'της παραγράφου αυτής ισχύουν και 
στην περίπτωση αυτή. 

2. Με αποφάσεις του Υπουργού Οικονομικών ρυθμίζε¬ 
ται κάθε λεπτομέρεια για την εφαρμογή των διατάξεων 
του άρθρου αυτού. 

Άρθρο 28 

Απαλλαγές στην παράδοση αγαθών 
σε άλλο κράτος-μέλος 

1. Απαλλάσσονται από το φόρο: 
α) η παράδοση αγαθών κατά την έννοια του άρθρου 5, 
τα οποία αποστέλλονται ή μεταφέρονται σε άλλο κράτος- 
μέλος από τον πωλητή ή τον αποκτώντα ή από άλλον που 
ενεργεί για λογαριασμό τους, προς άλλον υποκείμενο 
στο φόρο ή προς μη υποκείμενο νομικό πρόσωπο, που ε¬ 
νεργεί με την ιδιότητά του αυτή σε άλλο κράτος-μέλος. 

Η διάταξη αυτή δεν ισχύει για παράδοση αγαθών που 
πραγματοποιείται προς: 
αα) αγρότες του ειδικού καθεστώτος, 
ββ) υποκειμένους που διενεργούν μόνο απαλλασσόμε¬ 
νες πράξεις χωρίς δικαίωμα έκπτωσης του φόρου εισρο¬ 
ών και 

γγ) νομικά πρόσωπα μη υποκείμενα στο φόρο, εφόσον 
το ύψος των συνολικών ενδοκοινοτικών τους αποκτήσε¬ 
ων αγαθών, χωρίς φόρο προστιθέμενης αξίας, δεν υπερ¬ 
βαίνει κατά την προηγούμενη διαχειριστική περίοδο το ι¬ 
σόποσο των δραχμών 2.500.000 και κατά την τρέχουσα 
διαχειριστική περίοδο δεν υπερβαίνει το ποσό αυτό. 

Η εξαίρεση αυτή δεν ισχύει για καινούργια μεταφορικά 
μέσα και προϊόντα που υπάγονται σε ειδικούς φόρους κα¬ 
τανάλωσης, 


β) η περιστασιακή παράδοση καινούργιων μεταφορι¬ 
κών μέσων, που αποστέλλονται ή μεταφέρονται προς άλ¬ 
λο κράτος - μέλος. Επίσης η παράδοση αγαθών που υπό- 
κεινται σε ειδικούς φόρους κατανάλωσης, τα οποία απο- 
στέλλονται ή μεταφέρονται προς άλλο κράτος - μέλος, 
εφόσον ο αγοραστής είναι πρόσωπο που εμπίπτει στις 
διατάξεις του δεύτερου εδαφίου της προηγούμενης πε¬ 
ρίπτωσης α'και τα αγαθά αυτά διακινούνται υπό καθε¬ 
στώς αναστολής καταβολής του ειδικού φόρου κατανά¬ 
λωσης, 

γ) η παράδοση αγαθών κατά την έννοια της παραγρά¬ 
φου 3 του άρθρου 7, οι οποίες θα καλύπτονταν από την 
προβλεπόμενη στην περίπτωση α'απαλλαγή, αν είχαν 
πραγματοποιηθεί προς άλλον υποκείμενο στο φόρο, 

δ) η εισαγωγή και η ενδοκοινοτική απόκτηση αγαθών 
που πραγματοποιούνται από υποκείμενο στο φόρο και η 
παράδοση αγαθών προς υποκείμενο στο φόρο, με σκοπό 
την παράδοσή τους με τους όρους της παραπάνω περί¬ 
πτωσης α', καθώς και η παροχή υπηρεσιών που αφορούν 
αυτές τις παραδόσεις αγαθών με προορισμό ένα άλλο 
κράτος-μέλος, μέχρι του ποσού των παραδόσεων αυτών, 
που πραγματοποίησε ο υποκείμενος στο φόρο, κατά την 
προηγούμενη δωδεκάμηνη χρονική ή δωδεκάμηνη δια¬ 
χειριστική περίοδο. 

Η παρούσα απαλλαγή, καθώς και η απαλλαγή που προ- 
βλέπεται στην περίπτωση ζ' της παραγράφου 1 του άρ¬ 
θρου 24, παρέχεται συνολικά μέχριτου κοινού ορίου, που 
προβλέπεται από τις διατάξεις αυτές. 

2. Οι διατάξεις του άρθρου αυτού δεν έχουν εφαρμογή 
στις παραδόσεις αγαθών που υπάγονται σε φόρο, σύμ¬ 
φωνα με τις διατάξεις των άρθρων 45 και 46. 

3. Με αποφάσεις του Υπουργού Οικονομικών ρυθμίζε¬ 
ται κάθε λεπτομέρεια για την εφαρμογή του άρθρου αυ¬ 
τού. 

Άρθρο 29 

Απαλλαγές στην ενδοκοινοτική απόκτηση αγαθών 

1. Απαλλάσσονται από το φόρο: 

α) η ενδοκοινοτική απόκτηση αγαθών των οποίων η ει¬ 
σαγωγή ή η παράδοση απαλλάσσεται από το φόρο στο ε¬ 
σωτερικό της χώρας, 

β) η ενδοκοινοτική απόκτηση αγαθών, για τα οποία, κατ’ 
εφαρμογή των παραγράφων 2 και 3 του άρθρου 34 , ο α- 
ποκτών (αγοραστής) τα αγαθά στο εσωτερικό της χώρας 
δικαιούται, σε κάθε περίπτωση, ολικής επιστροφής του 
φόρου προστιθέμενης αξίας. 

2. Στην ενδοκοινοτική απόκτηση εφημερίδων και περιο¬ 
δικών αναστέλλεται η είσπραξη του οφειλόμενου φόρου. 
Ο φόρος αυτός καταβάλλεται όταν οι εφημερίδες και τα 
περιοδικά διανέμονται στην Ελλάδα από τον υποκείμενο 
στο φόρο ή από το πρακτορείο διανομής και σε περίπτω¬ 
ση που δεν υπάρχει ούτε πρακτορείο διανομής, από τον 
παραλήπτη τους. 

3. Με αποφάσεις του Υπουργού Οικονομικών ρυθμίζε¬ 
ται κάθε λεπτομέρεια για την εφαρμογή των διατάξεων 
του άρθρου αυτού. 

ΚΕΦΑΛΑΙΟ Ζ' 

ΕΚΠΤΩΣΗ - ΕΠΙΣΤΡΟΦΗ ΤΟΥ ΦΟΡΟΥ 
Άρθρο 30 

Δικαίωμα έκπτωσης του φόρου 

1. Ο υποκείμενος δικαιούται να εκπέσει, από το φόρο 
που αναλογεί στις ενεργού μενες από αυτόν πράξεις πα- 

ράδοσης αγαθών, παροχής υπηρεσιών και ενδοκοινοτι¬ 
κής απόκτησης αγαθών, το φόρο με τον οποίο έχουν επι¬ 
βαρυνθεί η παράδοση αγαθών και η παροχή υπηρεσιών 
που έγιναν σε αυτόν και η εισαγωγή αγαθών, που πραγ¬ 
ματοποιήθηκε από αυτόν, καθώς και το φόρο που οφείλε¬ 
ται για τις ενδοκοινοτικές αποκτήσεις αγαθών που πραγ¬ 
ματοποιήθηκαν από αυτόν. 

Ειδικά, για τα αγαθά επένδυσης, το δικαίωμα έκπτωσης 
κρίνεται οριστικά κατά το χρόνο έναρξης χρησιμοποίη¬ 
σης των αγαθών αυτών. 

Η έκπτωση αυτή παρέχεται κατά το μέρος που τα αγα¬ 
θά και οι υπηρεσίες χρησιμοποιούνται για την πραγματο¬ 
ποίηση πράξεων που υπάγονται στο φόρο. 

2. Δικαίωμα έκπτωσης του φόρου παρέχεται επίσης 
στον υποκείμενο κατά το μέρος που τα αγαθά ή οι υπηρε¬ 
σίες χρησιμοποιούνται: 

α) για την πραγματοποίηση στο εξωτερικό των δραστη¬ 
ριοτήτων που προβλέπουν οι διατάξεις του άρθρου 4, ε¬ 
φόσον αυτές θα παρείχαν δικαίωμα έκπτωσης του φόρου, 
αν είχαν πραγματοποιηθεί στο εσωτερικό της χώρας, 
β) γιατηνπαροχή υπηρεσιών καιτηνπαράδοση αγαθών 
που απαλλάσσονται από το φόρο, σύμφωνα με τις διατά¬ 
ξεις των περιπτώσεων λ'καιλγ'της παραγράφου 1 του άρ¬ 
θρου 22 , αντίστοιχα, 

γ)για τις πράξεις που απαλλάσσονται από το φόρο, 
σύμφωνα με τις διατάξεις των άρθρων 24, 25, 27, 28, 
δ) για τις εργασίες που απαλλάσσονται από το φόρο, 
σύμφωνα με τις διατάξεις των περιπτώσεων ιθ', κ', κα', κγ', 
κδ'καικε'της παραγράφου 1 του άρθρου 22, εφόσον ο λή¬ 
πτης είναι εγκαταστημένος εκτός της Κοινότητας ή οι ερ¬ 
γασίες αυτές συνδέονται άμεσα με αγαθά που εξάγονται 
σε χώρα εκτός της Κοινότητας, 
ε) για τη διάθεση δώρων μέχρις αξίας δραχμών τριών χι¬ 
λιάδων (3.000) και δειγμάτων. 

3. Το δικαίωμα έκπτωσης γεννάται κατά το χρόνο που ο 
φόρος καθίσταται απαιτητός, σύμφωνα με τις διατάξεις 
των άρθρων 16,17 και 18. 

Ειδικά, προκειμένου για ευκαιριακή παράδοση και¬ 
νούργιων μεταφορικών μέσων, η οποία απαλλάσσεται 
σύμφωνα με τις διατάξεις της περίπτωσης β'της παρα¬ 
γράφου 1 του άρθρου 28, το δικαίωμα έκπτωσης γεννάται 
κατά το χρόνο της παράδοσης. 

4. Δεν παρέχεται δικαίωμα έκπτωσης του φόρου με τον 
οποίο έχουν επιβαρυνθεί οι δαπάνες: 

α) αγοράς, εισαγωγής ή ενδοκοινοτικής απόκτησης κα- 
πνοβιομηχανικών προϊόντων, 
β) αγοράς, εισαγωγής ή ενδοκοινοτικής απόκτησης οι¬ 
νοπνευματωδών ποτών, εφόσον αυτά προορίζονται για 
την πραγματοποίηση μη φορολογητέων πράξεων, 
γ) δεξιώσεων, ψυχαγωγίας και φιλοξενίας γενικά, 
δ) στέγασης, τροφής, ποτών, μετακίνησης και ψυχαγω¬ 
γίας για το προσωπικό ή τους εκπροσώπους της επιχεί¬ 
ρησης, 

ε) αγοράς, εισαγωγής ή ενδοκοινοτικής απόκτησης επι¬ 
βατικών αυτοκινήτων ιδιωτικής χρήσης μέχρι εννέα (9) 
θέσεων, μοτοσικλετών και μοτοποδηλάτων, σκαφών και 
αεροσκαφών ιδιωτικής χρήσης που προορίζονται για α¬ 
ναψυχή ή αθλητισμό, καθώς και οι δαπάνες καυσίμων, ε¬ 
πισκευής, συντήρησης, μίσθωσης και κυκλοφορίας αυ¬ 
τών γενικά. 

Η διάταξη αυτή δεν εφαρμόζεται για τα πιο πάνω μετα¬ 
φορικά μέσα, εφόσον προορίζονται για πώληση, μίσθωση 
ή μεταφορά προσώπων με κόμιστρο, 


στ) αγοράς, εισαγωγής ή ενδοκοινοτικής απόκτησης ει¬ 
δών συσκευασίας, των οποίων η παράδοση καλύπτεται α¬ 
πό καταβαλλόμενη εγγύηση και των οποίων η περαιτέρω 
διακίνηση γίνεται χωρίς φόρο, σύμφωνα με τις διατάξεις 
του άρθρου 19. 

Άρθρο 31 

Προσδιορισμός του εκπιπτόμενου φόρου 

1. Σε περίπτωση που ο υποκείμενος στο φόρο χρησιμο¬ 
ποιεί αγαθά και υπηρεσίες για την πραγματοποίηση πρά¬ 
ξεων, για μερικές από τις οποίες δεν παρέχεται δικαίωμα 
έκπτωσης, ο εκπιπτόμενος φόρος ορίζεται σε ποσοστό 
στα εκατό του συνολικού ποσού του φόρου. 

Το ποσοστό αυτό βρίσκεται με βάση κλάσμα που έχει 
ως αριθμητή το ποσό του ετήσιου κύκλου εργασιών, χω¬ 
ρίς φόρο προστιθέμενης αξίας, που αφορά πράξεις για 
τις οποίες παρέχεται δικαίωμα έκπτωσης του φόρου και 
ως παρονομαστή το ποσό των πράξεων που αναφέρονται 
στον αριθμητή, καθώς και των πράξεων για τις οποίες δεν 
παρέχεται δικαίωμα έκπτωσης. 

Η αληθής έννοια της παραγράφου αυτής είναι ότι ο επι- 
μερισμός του προς έκπτωση ή μη φόρου γίνεται μόνο για 
το φόρο των κοινών δαπανών και για τον προσδιορισμό 
του ποσοστού έκπτωσης στον παρονομαστή του κλάσμα¬ 
τος περιλαμβάνονται και οι απαλλασσόμενες και οι εξαι¬ 
ρούμενες εκροές. 

2. Το δεκαδικό μέρος του ποσοστού που προκύπτει από 
την εφαρμογή του κλάσματος της προηγούμενης παρα¬ 
γράφου στρογγυλοποιείται στην αμέσως μεγαλύτερη α¬ 
κέραια μονάδα. 

3. Για τον προσδιορισμό του ποσοστού της παραγρά¬ 
φου 1 δε λαμβάνονται υπόψη τα ποσά που προέρχονται: 

α) από παράδοση αγαθών που χρησιμοποιούνται από υ¬ 
ποκείμενο στο φόρο για πάγια εκμετάλλευση στην επιχεί¬ 
ρηση, 

β) από παρεπόμενες πράξεις σε ακίνητα ή σε χρηματο¬ 
οικονομικές δραστηριότητες που προβλέπουν οι διατά¬ 
ξεις των περιπτώσεων κ', κα', κβ', κγ', κδ'και κε'της παρα¬ 
γράφου 1 του άρθρου 22 του παρόντος. 

4. Το ποσοστό που βρίσκεται με τον πιο πάνω τρόπο 
λαμβάνεται υπόψη για την εκκαθάριση του εκπιπτόμενου 
φόρου του έτους στο οποίο αφορά και για την υποβολή 
των περιοδικών δηλώσεων του επόμενου έτους. 

5. Σε περίπτωση που κατά το χρόνο υποβολής των πε¬ 
ριοδικών δηλώσεων δεν υπάρχουν σχετικά στοιχεία ή αυ¬ 
τά που υπάρχουν δεν είναι πλήρη, ο προσδιορισμός του 
ποσοστού γίνεται προσωρινά από τον υποκείμενο στο φό¬ 
ρο. 

6. Κατά παρέκκλιση των πιο πάνω διατάξεων, με από¬ 
φαση του αρμόδιου Προϊσταμένου ΔΟΥ, μπορεί: 

α) να επιτραπεί στον υποκείμενο στο φόρο ή να υπο¬ 
χρεωθεί αυτός να προσδιορίσει ένα ποσοστό για κάθε το¬ 
μέα της δραστηριότητάς του, εφόσον για καθέναν από 
αυτούς τηρούνται ιδιαίτεροι λογαριασμοί στα βιβλία που 
προβλέπουν οι διατάξεις του Κώδικα Βιβλίων και Στοιχεί¬ 
ων, 

β) να επιτραπεί στον υποκείμενο στο φόρο ή να υπο¬ 
χρεωθεί αυτός να ενεργήσει την έκπτωση, ανάλογα με 
την πραγματική διάθεση των αγαθών ή τη χρήση των υ¬ 
πηρεσιών, εφόσον τηρούνται ιδιαίτεροι λογαριασμοί στα 
βιβλία που προβλέπουν οι διατάξεις του Κώδικα Βιβλίων 
και Στοιχείων. 

7. Ο φόρος που αναλογεί σε πράξεις που δεν παρέχουν 

δικαίωμα έκπτωσης εκπίπτεται ολόκληρος, εφόσον, για 
κάθε διαχειριστική περίοδο, δεν υπερβαίνει το ποσό των 
δραχμών δέκα χιλιάδων (10.000). 

8. Στην περίπτωση παράδοσης καινούργιου μεταφορι¬ 
κού μέσου, που απαλλάσσεται, σύμφωνα μετηνπερίπτω- 
ση β'της παραγράφου 1 του άρθρου 28, ο προς έκπτωση 
φόρος δεν μπορεί να υπερβεί το ποσό του φόρου που α¬ 
ναλογεί στην αξία παράδοσης. 

Άρθρο 32 

Άσκηση του δικαιώματος έκπτωσης του φόρου 

1. Το δικαίωμα έκπτωσης του φόρου μπορεί να ασκηθεί, 
εφόσον ο υποκείμενος στο φόρο κατέχει: 

α) βεβαίωση περί υποβολής δήλωσης έναρξης εργα¬ 
σιών της περίπτωσης α'της παραγράφου 1 του άρθρου 
36, 

β) νόμιμο τιμολόγιο ή άλλο αποδεικτικό στοιχείο που ε- 
πέχει θέση τιμολογίου, από τα οποία αποδεικνύονται οι 
παραδόσεις αγαθών και οι παροχές υπηρεσιών που γίνο¬ 
νται σε αυτόν και ο φόρος με τον οποίο επιβαρύνθηκαν, 

γ) στοιχεία από τα οποία αποδεικνύεται η εισαγωγή α¬ 
γαθών από αυτόν, καθώς και ο φόρος με τον οποίο επιβα¬ 
ρύνθηκαν τα αγαθά, 

δ) νόμιμο τιμολόγιο ή άλλο αποδεικτικό στοιχείο που ε- 
πέχει θέση τιμολογίου ή την περιοδική δήλωση της οικείας 
φορολογικής περιόδου, στην περίπτωση που δεν υπάρχει 
άλλο αποδεικτικό στοιχείο, για τις πραγματοποιούμενες 
ενδοκοινοτικές αποκτήσεις αγαθών, καθώς και τις λήψεις 
υπηρεσιών για τις οποίες είναι ο ίδιος υπόχρεος στο φόρο, 
εφόσον οι πράξεις αυτές έχουν καταχωρηθεί στα τηρού¬ 
μενα βιβλία του Κώδικα Βιβλίων και Στοιχείων, 

ε) κυρωμένο αντίγραφο της έκτακτης περιοδικής δήλω¬ 
σης, όπου προβλέπεται η καταβολή φόρου με τη δήλωση 
αυτή, από την οποία αποδεικνύεται η καταβολή του φό¬ 
ρου. 

2. Σε περίπτωση καταβολής του φόρου από τον υπό¬ 
χρεο, για τον οποίο προβλέπουν οι διατάξεις των περι¬ 
πτώσεων β'καιγ'της παραγράφου 1 του άρθρου 35, το δι¬ 
καίωμα έκπτωσης μπορεί να ασκηθεί εφόσον αυτός κατέ¬ 
χει δικαιολογητικά, σχετικά με την πραγματοποίηση της 
φορολογητέας πράξης από τον εγκαταστημένο στο εξω¬ 
τερικό υποκείμενο στο φόρο και αποδεικτικό καταβολής 
του φόρου. 

3. Όταν το ποσό της έκπτωσης είναι μεγαλύτερο από 
τον οφειλόμενο φόρο στην ίδια περίοδο, η επιπλέον δια¬ 
φορά μεταφέρεται για έκπτωση σε επόμενη περίοδο, με 
την επιφύλαξη των περί παραγραφής διατάξεων. Κατ'ε- 
ξαίρεση, η διαφορά αυτή επιστρέφεται, σύμφωνα με τις 
διατάξεις του άρθρου 34. 

Άρθρο 33 

Διακανονισμός εκπτώσεων 

1. Η έκπτωση του φόρου που ενεργείται με βάση τις πε¬ 
ριοδικές δηλώσεις, οι οποίες υποβάλλονται σύμφωνα με 
την περίπτωση α'της παραγράφου 1 του άρθρου 38 , υ- 
πόκειται σε τελικό διακανονισμό κατά την υποβολή της 
προβλεπόμενης από το ίδιο άρθρο εκκαθαριστικής δήλω¬ 
σης, εφόσον: 

α) η έκπτωση αυτή είναι μεγαλύτερη ή μικρότερη από ε¬ 
κείνη που είχε δικαίωμα να ενεργήσει ο υποκείμενος στο 
φόρο, 

β) μετά την υποβολή των περιοδικών δηλώσεων έγιναν 
μεταβολές που δεν είχαν ληφθεί υπόψη για τον καθορι¬ 


σμό του ποσού των εκπτώσεων, όπως στην περίπτωση έκ¬ 
πτωσης στο τίμημα ή ακύρωσης αγορών. Δεν ενεργείται 
διακανονισμός σε περιπτώσεις καταστροφής, απώλειας 
ή κλοπής που αποδεικνύονται ή δικαιολογούνται, καθώς 
και σε περιπτώσεις χορήγησης δώρων μέχρις αξίας 
δραχμών τριών χιλιάδων (3.000) και δειγμάτων τα οποία 
διατίθενται για το σκοπό της επιχείρησης. 

2. Ειδικά για τα αγαθά επένδυσης, η έκπτωση του φό¬ 
ρου που ενεργήθηκε υπόκειται σε πενταετή διακανονισμό 
με αφετηρία το έτος χρησιμοποίησής τους. Ο διακανονι¬ 
σμός ενεργείται κάθε έτος για το ένα πέμπτο (1/5) του φό¬ 
ρου που επιβάρυνε το αγαθό, ανάλογα με τις μεταβολές 
του δικαιώματος έκπτωσης. 

3. Σε περίπτωση παράδοσης αγαθών επένδυσης ή ορι¬ 
στικής παύσης της χρησιμοποίησης αυτών σε φορολογη¬ 
τέες πράξεις, κατά τη διάρκεια της πενταετούς περιόδου, 
ενεργείται εφάπαξ διακανονισμός μέσα στο ίδιο έτος και 
τα αγαθά αυτά θεωρούνται, για τα έτη που απομένουν, ό¬ 
τι χρησιμοποιήθηκαν αποκλειστικά και μόνο: α) σε φορο¬ 
λογητέες δραστηριότητες, εφόσον πρόκειται: 

αα) για παράδοση η οποία υπάγεται στο φόρο και ο φό- 
ροςπου αναλογεί στην παράδοση αυτή είναι τουλάχιστον 
ίσος με το φόρο που αναλογεί στα εναπομένοντα έτη της 
πενταετούς περιόδου διακανονισμού, 

ββ) για καταστροφή, απώλεια ή κλοπή, που αποδει- 
κνύονται ή δικαιολογούνται με νόμιμα παραστατικά, 

β) σε αφορολόγητες δραστηριότητες, στις λοιπές περι¬ 
πτώσεις. 

Εάν εντός πενταετίας από την πραγματοποίηση της δα¬ 
πάνης για απόκτηση ή κατασκευή επενδυτικών αγαθών 
δεν έχει γίνει έναρξη της χρησιμοποίησης αυτών, θεωρεί¬ 
ται ότι διατέθηκαν αποκλειστικά και μόνο σε αφορολόγη¬ 
τες πράξεις και ενεργείται εφάπαξ διακανονισμός με την 
εκκαθαριστική δήλωση της διαχειριστικής αυτής περιό¬ 
δου. 

Εξαιρείται του ανωτέρω περιορισμού της πενταετίας η 
πραγματοποίηση της δαπάνης, για την απόκτηση ή την 
κατασκευή επενδυτικών αγαθών από οργανισμούς, επι¬ 
χειρήσεις και εταιρίες κοινής ωφέλειας. 

4. Ως αγαθά επένδυσης, για την εφαρμογή των διατά¬ 
ξεων του παρόντος νόμου, θεωρούνται: 

α) Τα ενσώματα αγαθά, που ανήκουν κατά κυριότητα 
στην επιχείρηση και τίθενται από αυτή σε διαρκή εκμε¬ 
τάλλευση, καθώς και τα κτίσματα ή άλλου είδους κατα¬ 
σκευές που κατασκευάζονται από την υποκείμενη στο φό¬ 
ρο επιχείρηση σε ακίνητο που δεν ανήκει κατά κυριότητα 
σε αυτήν, αλλά έχει, βάσει οποιασδήποτε έννομης σχέ¬ 
σης, τη χρήση του ακινήτου αυτού, για χρονικό διάστημα 
τουλάχιστον εννέα χρόνων. Αν κατά τη διάρκεια του πε¬ 
νταετούς διακανονισμού λήξει η χρήση του ακινήτου, στο 
οποίο κατασκευάστηκαντα ανωτέρω κτίσματα ή άλλου εί¬ 
δους κατασκευές, ενεργείται εφάπαξ διακανονισμός κα¬ 
τά τις διατάξεις της προηγούμενης παραγράφου 3. Στην 
αξία των αγαθών επένδυσης δεν περιλαμβάνονται οι δα¬ 
πάνες επισκευής και συντήρησης. 

Ως αγαθά επένδυσης της παρούσας περίπτωσης νοού¬ 
νται και εκείνα που εκμεταλλεύονται, σύμφωνα με το σκο¬ 
πό τους, οι εταιρείες του άρθρου 2 του Ν. 1665/1986 (ΦΕΚ 
194 Α'), 

β) τα δικαιώματα χρησιμοποίησης διπλωμάτων ευρεσι¬ 
τεχνίας, σχεδίου, υποδείγματος, εμπορικού ή βιομηχανι¬ 
κού σήματος και άλλων παρόμοιων, εφόσον εξυπηρε¬ 
τούν περισσότερες από μία χρήσεις. 

5. Η διαφορά του φόρου που προκύπτει για τα αγαθά ε¬ 
πένδυσης με βάση τοντελικό ετήσιο διακανονισμό δεν κα¬ 
ταβάλλεται ούτε εκπίπτεται, εφόσον δεν υπερβαίνει το 
ποσό των δραχμών δέκα χιλιάδων (10.000). 

Άρθρο 34 

Επιστροφή του φόρου 

1. Με την επιφύλαξη των σχετικών με την παραγραφή 
διατάξεων ο φόρος επιστρέφεται, εφόσον: 

α) καταβλήθηκε στο Δημόσιο αχρεώστητα ή 
β) είναι αδύνατο να μεταφερθεί για έκπτωση σε επόμε¬ 
νη διαχειριστική περίοδο ή σε περίπτωση μεταφοράς του 
για έκπτωση, η έκπτωση αυτή δεν κατέστη δυνατή ή 
γ) αφορά πράξεις, που προβλέπουν οι διατάξεις τωνπε- 
ριπτώσεων α',β',γ'και δ'της παραγράφου 2 του άρθρου 
30, καθώς και πράξεις για τις οποίες με αποφάσεις του Υ¬ 
πουργού Οικονομικών προβλέπεται αναστολή καταβο¬ 
λής του φόρου ή οφείλεται σε διαφορά συντελεστών ε¬ 
κροών- εισροών ή 

δ) αφορά αγαθά επένδυσης, που προβλέπουν οι διατά¬ 
ξεις της παραγράφου 4 του άρθρου 33. 

Με αποφάσεις του Υπουργού Οικονομικών μπορεί να ο¬ 
ρίζεται ότι, προκειμένου για αγαθά επένδυσης ορισμένων 
βιομηχανικών και βιοτεχνικών επιχειρήσεων, αντί έκπτω¬ 
σης ή επιστροφής του φόρου παρέχεται δικαίωμα ανα¬ 
στολής της πληρωμής του ή ρυθμίζεται με άλλο τρόπο. 
Με τις ίδιες αποφάσεις ρυθμίζεται κάθε αναγκαία λεπτο¬ 
μέρεια για την άσκηση του δικαιώματος αυτού. 

2. Επίσης, επιστρέφεται στον υποκείμενο στο φόρο, ο ο¬ 
ποίος είναι εγκαταστημένος σε άλλη χώρα της Ευρωπαϊ¬ 
κής Κοινότητας, ο φόρος που επιβάρυνε τα κινητά αγαθά 
και τις υπηρεσίες που του προσφέρθηκαν από άλλους υ¬ 
ποκείμενους στο φόρο ή την εισαγωγή αγαθών στο εσω¬ 
τερικό της χώρας, κατά το μέρος που τα αγαθά αυτά και 
οι υπηρεσίες χρησιμοποιήθηκαν: 

α) για φορολογητέες πράξεις, ο τόπος φορολογίας των 
οποίων βρίσκεται στο εξωτερικό και για τις οποίες θα είχε 
δικαίωμα έκπτωσης του φόρου, αν αυτές ενεργού- νταν 
στο εσωτερικό της χώρας, 

β) για τις ακόλουθες απαλλασσόμενες από το φόρο υ¬ 
πηρεσίες μεταφοράς και τις στενά συνδεόμενες με αυτές 
βοηθητικές εργασίες που ενεργούνται στην Ελλάδα: 

αα) διεθνείς αεροπορικές και θαλάσσιες μεταφορές 
προσώπων, 

ββ) μεταφορές αγαθών προοριζόμενων για εξαγωγή, 
γγ) μεταφορές αγαθών που τίθενται σε ειδικά καθεστώ¬ 
τα προσωρινής απαλλαγής, 
δδ) μεταφορές εισαγόμενων αγαθών, μέχρι τον πρώτο 
τόπο προορισμού στο εσωτερικό της χώρας, εφόσον η α¬ 
ξία των υπηρεσιών αυτών συμπεριλαμβάνεται στη φορο¬ 
λογητέα βάση κατά την εισαγωγή, 
γ) γιατις φορολογητέες πράξεις της παραγράφου 3 του 
άρθρου 14. 

Για την εφαρμογή των διατάξεων της παραγράφου αυ¬ 
τής δεν θεωρείται ότι αποκτά εγκατάσταση στο εσωτερι¬ 
κό της χώρας ο υποκείμενος στο φόρο που είναι εγκατα- 
στημένος σε άλλο κράτος - μέλος, ο οποίος πραγματο¬ 
ποιεί στο εσωτερικό της χώρας παραδόσεις αγαθών ή 
παροχές υπηρεσιών για τις οποίες υπόχρεος στο φόρο εί¬ 
ναι ο παραλήπτηςτων αγαθών ή ο λήπτηςτων υπηρεσιών, 
σύμφωνα με τις διατάξεις της περίπτωσης γ'της παρα¬ 
γράφου 1 του άρθρου 35 και της περίπτωσης ε'της παρα¬ 
γράφου 4 του άρθρου 36. 


3. Η επιστροφή του φόρου της προηγούμενης παρα¬ 
γράφου ενεργείται, εφόσον ο υποκείμενος στο φόρο δεν 
έχει στην Ελλάδα την έδρα της οικονομικής του δραστη¬ 
ριότητας ή τη μόνιμη εγκατάσταση από την οποία να α¬ 
σκείται η δραστηριότητα αυτή ή, ελλείψει αυτών, την κα¬ 
τοικία ή διαμονή του και δεν πραγματοποίησε στο εσωτε¬ 
ρικό της χώρας, κατά τη διάρκεια της περιόδου που 
ορίζεται στην επόμενη παράγραφο, άλλες πράξεις εκτός 
από αυτές των περιπτώσεων β'και γ'της προη- γούμενης 
παραγράφου. 

Δεν ενεργείται επιστροφή του φόρου με τον οποίο επι¬ 
βαρύνονται οι παραδόσεις αγαθών που πραγματοποιού¬ 
νται στο εσωτερικό της χώρας, οι οποίες υπάγονται στην 
απαλλαγή που προβλέπεται από τις διατάξεις της περί¬ 
πτωσης α'της παραγράφου 1 του άρθρου 28. 

4. Η επιστροφή του φόρου που προβλέπεται από τις 
διατάξεις της παραγράφου 2 δεν μπορεί να αφορά πε¬ 
ρίοδο μικρότερη από τρεις (3) μήνες ή μεγαλύτερη από έ¬ 
να (1) έτος και ενεργείται από την αρμόδια φορολογική 
αρχή μέσα σε έξι (6) μήνες από την ημερομηνία υποβολής 
της σχετικής αίτησης. 

5. Οι διατάξεις των παραγράφων 2, 3 και 4 του άρθρου 
αυτού εφαρμόζονται ανάλογα και για υποκείμενο στο φό¬ 
ρο που είναι εγκαταστημένος σε χώρα εκτός της Ευρω¬ 
παϊκής Οικονομικής Κοινότητας, με τον όρο ότι η χώρα της 
εγκατάστασής του παρέχει στον υποκείμενο στο φόρο που 
είναι εγκαταστημένος στην Ελλάδα αντίστοιχο δικαίωμα ε¬ 
πιστροφής του φόρου προστιθέμενης αξίας ή άλλου γενι¬ 
κού φόρου κατανάλωσης που ισχύει στη χώρα αυτή. 

6. Επίσης επιστρέφεται στο μη υποκείμενο στο φόρο 
νομικό πρόσωπο εγκαταστημένο σε άλλο κράτος -μέλος 
ο φόρος που καταβλήθηκε κατά την εισαγωγή αγαθών, 
των οποίων ο τελικός προορισμός είναι το κράτος-μέλος 
της εγκατάστασής του, εφόσον αποδεικνύει ότι καταβλή¬ 
θηκε ο φόρος που αναλογεί για την ενδοκοινοτική από¬ 
κτηση στο κράτος-μέλος άφιξης της αποστολής ή της με¬ 
ταφοράς των αγαθών αυτών. 

7. Με αποφάσεις του Υπουργού Οικονομικών ρυθμίζε¬ 
ται κάθε λεπτομέρεια για την άσκηση του δικαιώματος ε¬ 
πιστροφής του φόρου που προβλέπουν οι διατάξεις του 
άρθρου αυτού. 

ΚΕΦΑΛΑΙΟ Η' 

ΥΠΟΧΡΕΟΙ ΣΤΟ ΦΟΡΟ ΚΑΙ ΥΠΟΧΡΕΩΣΕΙΣ ΤΟΥΣ 
Άρθρο 35 

Υπόχρεοι στο φόρο 

1. Για την παράδοση αγαθών, την ενδοκοινοτική από¬ 
κτηση αγαθών και την παροχή υπηρεσιών, υπόχρεοι στο 
φόρο είναι: 

α) ο εγκαταστημένος στο εσωτερικό της χώρας υποκεί¬ 
μενος στο φόρο, για τις ενεργούμενες από αυτόν πρά¬ 
ξεις, 

β) ο αντιπρόσωπος του εγκαταστημένου εκτός του ε¬ 
σωτερικού της χώρας προσώπου, 

γ) ο λήπτης των αγαθών και υπηρεσιών, στην περίπτω¬ 
ση κατά την οποία δεν υπάρχει υποχρέωση ορισμού αντι¬ 
προσώπου, σύμφωνα με τις διατάξεις της περίπτωσης 
ε'της παραγράφου 4 του άρθρου 36, καθώς και σε κάθε 
περίπτωση που δεν υπάρχει αντιπρόσωπος. 

δ) οποιοδήποτε άλλο πρόσωπο, το οποίο αναγράφει το 
φόρο στα τιμολόγια που εκδίδει ή σε άλλα εξομοιούμενα 
με αυτά στοιχεία, 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3637 


ε) ο υποκείμενος, που ως αγοραστής ή εισαγωγέας α¬ 
γαθών ή λήπτης υπηρεσιών έτυχε μερικής ή ολικής απαλ¬ 
λαγής από το φόρο με υπουργικές αποφάσεις, 
στ) το πρόσωπο που πραγματοποιεί ενδοκοινοτική α¬ 
πόκτηση αγαθών. 

Η αληθής έννοια των διατάξεων της παραγράφου αυ¬ 
τής είναι ότι οποιοδήποτε πρόσωπο χρεώνει φόρο σε φο¬ 
ρολογικό στοιχείο που εκδίδει, έστω και αν ο φόρος αυ¬ 
τός είναι μεγαλύτερος του προβλεπομένου, υποχρε-ού- 
ται στην απόδοση του φόρου αυτού στο Δημόσιο. 

2. Για την εισαγωγή αγαθών, υπόχρεος στο φόρο είναι 
ο λογιζόμενος ως κύριος των εισαγόμενων αγαθών, σύμ¬ 
φωνα με τις διατάξεις της τελωνειακής νομοθεσίας. 

3. Με αποφάσεις του Υπουργού Οικονομικών ορίζεται ο 
τρόπος καταβολής του φόρου στις περιπτώσεις που υπό¬ 
χρεος είναι ο λήπτης υποκείμενος ή μη στο φόρο. 

Άρθρο 36 

Υποχρεώσεις των υποκειμένων στο φόρο 

1. Ο υποκείμενος στο φόρο υποχρεούται να υποβάλλει 
τις παρακάτω δηλώσεις: 

α) δήλωση έναρξηςτωνεργασιώντου, η οποία υποβάλ¬ 
λεται πριν από την έναρξη των εργασιών αυτών. Ως έναρ¬ 
ξη εργασιών θεωρείται ο χρόνος πραγματοποίησης της 
πρώτης συναλλαγής στα πλαίσια της επιχείρησης. Προ- 
κειμένου για νομικά πρόσωπα, ως χρόνος έναρξης θεω¬ 
ρείται ο χρόνος της νόμιμης σύστασης αυτών. Στην περί¬ 
πτωση νομικών προσώπων, η καθυστέρηση υποβολής 
της δήλωσης έναρξης μέχρι τριάντα (30) ημέρες δεν συ¬ 
νεπάγεται την επιβολή κυρώσεων, εφόσον δεν έχουν 
πραγματοποιήσει καμία συναλλαγή, 
β) δήλωση μεταβολών-μετάταξης, με την οποία δηλώ¬ 
νει οποιαδήποτε μεταβολή, όπως αλλαγή της επωνυμίας, 
του τόπου επαγγελματικής του εγκατάστασης, του αντι¬ 
κειμένου εργασιών, την πραγματοποίηση ενδοκοινοτικών 
αποκτήσεων αγαθών και παραδόσεων αγαθών που απαλ¬ 
λάσσονται, σύμφωνα με τις διατάξεις του άρθρου 28, την 
ίδρυση ή κατάργηση υποκαταστημάτων, την αλλαγή των 
τηρούμενων βιβλίων Κώδικα Βιβλίων και Στοιχείων καιτου 
καθεστώτος φόρου προστιθέμενης αξίας που ανήκει. 

Η δήλωση αυτή υποβάλλεται εντός δέκα (10) ημερών α¬ 
πό το χρόνο που έγιναν οι μεταβολές αυτές, 
γ) δήλωση οριστικής παύσης εργασιών. 

Η δήλωση αυτή υποβάλλεται για μεν τα φυσικά πρόσω¬ 
πα εντός δέκα (10) ημερών από την οριστική παύση των 
εργασιών τους, για δε τα νομικά πρόσωπα και τις ενώσεις 
προσώπων εντός τριάντα (30) ημερών από τη λύση τους. 
Σε περίπτωση κληρονομικής διαδοχής επιχείρησης ως 
συνόλου, η δήλωση παύσης εργασιών υποβάλλεται από 
τους κληρονόμους, μέσα σε δέκα (10) ημέρες, από την ε¬ 
νεργό ανάμιξή τους στην κληρονομούμενη επιχείρηση 
και όχι πέραν των δέκα (10) ημερών από την λήξη της προ¬ 
θεσμίας αποποίησης, που προβλέπεται από τις διατάξεις 
του άρθρου 1847 του Αστικού Κώδικα, σε κάθε άλλη πε¬ 
ρίπτωση. 

2. Σε κάθε υποκείμενο στο φόρο χορηγείται μοναδικός 
αριθμός φορολογικού μητρώου (Α.Φ.Μ.) ως εξής: 

α) Στα φυσικά πρόσωπα με τη δήλωση απόδοσης 
Α.Φ.Μ. εκτός αν έχει χορηγηθεί Α.Φ.Μ. με δήλωση φορο¬ 
λογίας εισοδήματος. Ο αριθμός αυτός δεν καταργείται με 
την οριστική παύση των εργασιών. 

β) Στα νομικά πρόσωπα και στις ενώσεις προσώπων με¬ 
τά την υποβολή της δήλωσης έναρξης εργασιών. Ο αριθ¬ 


μός αυτός δεν καταργείται με την αλλαγή της νομικής 
μορφής των προσώπων αυτών, αλλά με την οριστική λύ¬ 
ση ή διάλυσή τους. 

γ) Στις υπό ίδρυση επιχειρήσεις χορηγείται Α.Φ.Μ. που 
παραμένει ο ίδιος για την επιχείρηση και μετά το πέρας 
των εργασιών της ίδρυσης. 

Με αποφάσεις του Υπουργού Οικονομικών καθορίζεται 
το χρονικό διάστημα εργασιών ίδρυσης επιχείρησης. 

3. Τις υποχρεώσεις της παραγράφου 1 έχουν ανεξάρ¬ 
τητα αν είναι υποκείμενα στο φόρο και τα αλλοδαπά νομι¬ 
κά πρόσωπα, τα οποία: 

α) ιδρύουν υποκατάστημα ή αποκτούν άλλη εγκατά¬ 
σταση στο εσωτερικό της χώρας, 
β) εγκαθιστούν γραφείο στο εσωτερικό της χώρας, 
γ) συμμετέχουν σε ημεδαπά νομικά πρόσωπα, εκτός α¬ 
πό τη συμμετοχή σε ανώνυμες εταιρείες, 
δ) αποκτούν ακίνητο στο εσωτερικό της χώρας και 
ε) έχουν οποιαδήποτε δραστηριότητα στο εσωτερικό 
της χώρας, η οποία συνεπάγεται την υποβολή φορολογι¬ 
κών δηλώσεων. 

4. Ο υποκείμενος στο φόρο υποχρεούται επίσης: 

α) να τηρεί βιβλία και να εκδίδει στοιχεία, σύμφωνα με 
τις διατάξεις του Κώδικα Βιβλίων και Στοιχείων. 

Ειδικά, ο υποκείμενος στο φόρο που παραλαμβάνει εν¬ 
σώματα κινητά αγαθά, τα οποία του αποστέλλονται από 
άλλο κράτος-μέλος από ή για λογαριασμό υποκείμενου 
στο φόρο που διαθέτει αριθμό φορολογικού μητρώου 
Φ.Π.Α. σε αυτό το άλλο κράτος-μέλος, με σκοπότην εκτέ¬ 
λεση υπηρεσιών πραγματογνωμοσύνης ή εργασιών σε 
αυτά, στις οποίες συμπεριλαμβάνονται και οι εργασίες 
της περίπτωσης ε'της παραγράφου 2 του άρθρου 8, υπο- 
χρεούται να καταχωρεί τα σχετικά στοιχεία που επιτρέ¬ 
πουν την εξακρίβωση των αγαθών αυτών σε λογαρια¬ 
σμούς βιβλίων που τηρεί ή σε ειδικό βιβλίο, 
β) να επιδίδει τις προβλεπόμενες από τις διατάξεις του 
άρθρου 38 δηλώσεις. 

Η διάταξη αυτή δεν εφαρμόζεται προκειμένου για υπο¬ 
κείμενους στο φόρο που πραγματοποιούν αποκλειστικά 
πράξεις που απαλλάσσονται από το φόρο, χωρίς δικαίω¬ 
μα έκπτωσης. Ειδικά για τη δήλωση που προβλέπεται από 
την παράγραφο 8 του άρθρου 38 , η υποχρέωση αυτή υ- 
φίσταται ανεξάρτητα απάτην ιδιότητα του προσώπου ως 
υποκείμενου ή μη στο φόρο, 
γ) να υποβάλλει στον αρμόδιο Προϊστάμενο ΔΟΥ δήλω¬ 
ση, όταν ενεργεί πράξεις που προβλέπουν οι διατάξεις 
του άρθρου 6, γιατις οποίες απαιτείται η σύνταξη συμβο¬ 
λαιογραφικού εγγράφου και να καταβάλλει το φόρο που 
αναλογεί. Η δήλωση αυτή υποβάλλεται πριν από τη σύ¬ 
νταξη του συμβολαιογραφικού εγγράφου, 
δ) να ορίζει αντιπρόσωπό του, πριν από την ενέργεια ο¬ 
ποιοσδήποτε φορολογητέας πράξης στο εσωτερικό της 
χώρας, εφόσον πρόκειται για υποκείμενο στο φόρο που 
δεν είναι μόνιμα εγκαταστημένος στο εσωτερικό της χώ¬ 
ρας. Ο ορισμός του αντιπροσώπου γίνεται με την κατάθε¬ 
ση αντιγράφου του σχετικού πληρεξούσιου εγγράφου 
στον Προϊστάμενο ΔΟΥ, που είναι αρμόδιος για τη φορο¬ 
λογία εισοδήματος του αντιπροσώπου. 

Το αντίγραφο αυτό πρέπει να είναι θεωρημένο από την 
ελληνική προξενική αρχή του τόπου, όπου είναι εγκατε¬ 
στημένος ο υποκείμενος στο φόρο, 
ε) Δεν υπάρχει υποχρέωση ορισμού αντιπροσώπου, ε¬ 
φόσον συντρέχουν σωρρευτικά οι εξής προϋποθέσεις: 
αα) πραγματοποιείται παράδοση αγαθών στο εσωτερι- 

κό της χώρας, κατά την έννοια των διατάξεων της παρα¬ 
γράφου 3 του άρθρου 15, 

ββ) στο τιμολόγιο ή άλλο ισοδύναμο με αυτό στοιχείο 
που εκδίδεται, γίνεται ρητή αναφορά ότιπρόκειται για πα¬ 
ράδοση αγαθών που πραγματοποιείται μετά από ενδο¬ 
κοινοτική απόκτηση κατά την έννοια των διατάξεων της 
παραγράφου 3 του άρθρου 15 και αναγράφεται τόσο ο α¬ 
ριθμός φορολογικού μητρώου, με τον οποίο ο υποκείμε¬ 
νος αυτός πραγματοποίησε την ενδοκοινοτική απόκτηση 
και τη μετέπειτα παράδοση αγαθών, όσο και ο αριθμός 
φορολογικού μητρώου του παραλήπτη, ο οποίος καθί¬ 
σταται υπόχρεος για την καταβολή του φόρου της παρά¬ 
δοσης αυτής. 

Επίσης, δεν υπάρχει υποχρέωση ορισμού αντιπροσώ¬ 
που στην περίπτωση παροχής υπηρεσιών της παραγρά¬ 
φου 3 του άρθρου 14, εκτός αν ο παρέχωντις υπηρεσίες 
αυτές δεν είναι εγκατεστημένος σε κράτος-μέλοςτης κοι¬ 
νότητας και οι υπηρεσίες παρέχονται σε λήπτη που δεν έ¬ 
χει δικαίωμα έκπτωσης και είναι εγκατεστημένος στο ε¬ 
σωτερικό της χώρας. Ομοίως, δεν υπάρχει υποχρέωση ο¬ 
ρισμού φορολογικού αντιπροσώπου για τις παροχές 
υπηρεσιών της παραγράφου 4 του άρθρου 14, καθώς και 
στην ενδοκοινοτική μεταφορά αγαθών και στις υπηρεσίες 
διαμεσολάβησης κατά τις διατάξεις της περίπτωσης 
γ'της παραγράφου 2 του άρθρου 14, όταν ο παρέχωντις 
υπηρεσίες αυτές δεν είναι εγκατεστημένος σε κράτος - 
μέλος της Κοινότητας και ο λήπτης είναι υποκείμενος στο 
φόρο εγκατεστημένος σε κράτος - μέλος της Κοινότητας, 

στ) να τηρεί θεωρημένο ειδικό βιβλίο όπου θα καταγρά¬ 
φει τα αγαθά που απέστειλε ή μετέφερε ή τα οποία απε- 
στάλησαν ή μεταφέρθηκαν για λογαριασμό του σε άλλο 
κράτος-μέλος, για τις ανάγκες των πράξεων που αναφέ- 
ρονται στις περιπτώσεις γ', δ'και ε'της παραγράφου 3 του 
άρθρου 7. 

Στο βιβλίο αυτό καταχωρούνται επίσης τα μετακινούμε¬ 
να αγαθά από άλλο κράτος-μέλος προς το εσωτερικό της 
χώρας σύμφωνα με την περίπτωση γ'του άρθρου 12. 

5. Ο υποκείμενος στο φόρο που πραγματοποιεί ενδο¬ 
κοινοτικές αποκτήσεις αγαθών, σύμφωνα με τις διατάξεις 
των άρθρων 11 και 12, καθώς και παραδόσεις αγαθών, οι 
οποίες απαλλάσσονται σύμφωνα με τις διατάξεις του άρ¬ 
θρου 28, υποχρεούται επίσης: 

α) να υποβάλλει ανακεφαλαιωτικό πίνακα, για τις παρα¬ 
δόσεις αγαθών που πραγματοποιεί σύμφωνα με τις δια¬ 
τάξεις των περιπτώσεων α'και γ'της παραγράφου 1 του 
άρθρου 28 και του τελευταίου εδαφίου της παραγράφου 
2 του άρθρου 15, 

β) να χρησιμοποιεί για τις συναλλαγές αυτές τον αριθ¬ 
μό φορολογικού μητρώου του με το πρόθεμα ΈΓ πριν 
απ’ αυτόν, καθώς επίσης και να αναγράφει στα στοιχεία 
που εκδίδει τον αριθμό του φορολογικού μητρώου 
(Φ.Π.Α.) του συναλλασσόμενου με το ανάλογο πρόθεμα 
που ισχύει σε κάθε κράτος-μέλος και 

γ) να υποβάλλει στατιστική δήλωση (ΙΝΤΒΑ5ΤΑΤ) για 
τις ενδοκοινοτικές συναλλαγές που πραγματοποιεί για 
κάθε φορολογική περίοδο, 

δ) να υποβάλλει ανακεφαλαιωτικό πίνακα για τις ενδο¬ 
κοινοτικές αποκτήσεις αγαθών που πραγματοποιεί μετά 
την 1.1.1996, σύμφωνα με τις διατάξεις των άρθρων 11 
παράγραφοι 1 και 2 και 12. 

6. Τα νομικά πρόσωπα που δεν υπόκεινται στο φόρο και 
οι αγρότες του ειδικού καθεστώτος του άρθρου 41 , εφό¬ 
σον διενεργούν ενδοκοινοτικές αποκτήσεις αγαθών, οι ο¬ 


ποίες δεν καλύπτονται από την παρέκκλιση της παραγρά¬ 
φου 2 του άρθρου 11 υποχρεούνται: 

α) να υποβάλλουν τις δηλώσεις που προβλέπονται από 
την παράγραφο 1 και να λαμβάνουν Α.Φ.Μ., όπως προ- 
βλέπεται από την παράγραφο 2, 
β) να υποβάλλουν δήλωση, με την οποία γνωστοποιούν 
τη διενέργεια φορολογητέων ενδοκοινοτικών αποκτήσε¬ 
ων αγαθών. Η δήλωση αυτή υποβάλλεται κατά το χρόνο 
που διαπιστώνεται η συνδρομή των προϋποθέσεων για τη 
φορολόγηση, σύμφωνα με την παράγραφο 1 του άρθρου 
11 , 

γ) να υποβάλλουν τη δήλωση που προβλέπεται από την 
παράγραφο 6 του άρθρου 38, 
δ) να υποβάλλουν δήλωση με την οποία γνωστοποιούν 
την παύση των φορολογητέων ενδοκοινοτικών αποκτή¬ 
σεων αγαθών. Η δήλωση αυτή υποβάλλεται μέχρι τις 10 
Ιανουάριου του έτους κατά το οποίο δεν προβλέπεται η 
πραγματοποίηση φορολογητέων ενδοκοινοτικών απο¬ 
κτήσεων αγαθών, 

ε) να υποβάλλουν τις δηλώσεις που προβλέπονται στις 
περιπτώσεις β'και δ'της προηγούμενης παραγράφου και 
να εφαρμόζουν όσα προβλέπονται στην περίπτωση γ'της 
ίδιας παραγράφου. 

7. Τις υποχρεώσεις που προβλέπει το άρθρο αυτό έ¬ 
χουν κατά περίπτωση και τα εξής πρόσωπα: 

α) ο εκκαθαριστής, ο κηδεμόνας, ο προσωρινός διαχει¬ 
ριστής και ο μεσεγγυούχος, στις περιπτώσεις κληρονο¬ 
μιάς και μεσεγγύησης, 

β) ο επίτροπος, ο κηδεμόνας και ο αντιλήπτορας, στις 
περιπτώσεις ανηλίκων, απάντων, δικαστικά ή νόμιμα απα¬ 
γορευμένων και των προσώπων που βρίσκονται υπό δικα¬ 
στική αντίληψη, 

γ) ο προσωρινός ή οριστικός σύνδικος, σε περίπτωση 
πτώχευσης του υποκείμενου στο φόρο, 
δ) ο αντιπρόσωπος του εγκαταστημένου εκτός του ε¬ 
σωτερικού της χώρας υποκείμενου στο φόρο, 
ε) οι κληρονόμοι και οι δωρεοδόχοι του υποκείμενου 
στο φόρο για τις φορολογικές υποχρεώσειςτου, μέχριτο 
θάνατό του ή τη σύσταση της δωρεάς εν ζωή, 
στ) κάθε πρόσωπο το οποίο, με βάση νόμο ή δικαστική 
απόφαση, υποκαθιστάτον υποκείμενο στο φόρο, 
ζ) ο εκπρόσωπος ή μέλος της ένωσης προσώπων, κατ' 
ανάλογη εφαρμογή των διατάξεων της φορολογίας εισο¬ 
δήματος, 

η) ο ιδρυτής της επιχείρησης για τις υποχρεώσεις αυ¬ 
τής μέχρι το χρόνο έναρξης της λειτουργίας της επιχεί- 
ρησης. 

8. Απαλλάσσονται από τις υποχρεώσεις του παρόντος 
άρθρου, εκτός αν άλλως ορίζεται σ’ αυτό: 

α) τα πρόσωπα, τα οποία καθίστανται υποκείμενα στο 
φόρο από περιστασιακή παράδοση καινούργιου μεταφο¬ 
ρικού μέσου σε άλλο κράτος- μέλος, 
β) οι αγρότες του ειδικού καθεστώτος του άρθρου 41, 
γ) τα νομικά πρόσωπα που δεν υπόκεινται στο φόρο, 
δ) τα φυσικά πρόσωπα τα οποία πραγματοποιούν α¬ 
παλλασσόμενες πράξεις της περίπτωσης κστ'της παρα¬ 
γράφου 1 του άρθρου 22 και μόνο για τις πράξεις αυτές. 

9. Με αποφάσεις του Υπουργού Οικονομικών ορίζονται: 
α) ο τύπος, το περιεχόμενο και η διαδικασία υποβολής 

των δηλώσεων, 

β) ο τρόπος τήρησης και το περιεχόμενο του ειδικού βι¬ 
βλίου που προβλέπεται στις περιπτώσεις α'και στ'της πα¬ 
ραγράφου 4 αυτού του άρθρου, 

γ) ο τύπος, το περιεχόμενο και ο χρόνος υποβολής των 
ανακεφαλαιωτικών πινάκων, που προβλέπονται από τις 
διατάξεις των περιπτώσεων α'και δ'της παραπάνω παρα¬ 
γράφου 5, 

δ) ο χρόνος και ο τρόπος διαχωρισμού των ακαθαρί¬ 
στων εσόδων από λιανικές πωλήσεις κατά συντελεστή 
φόρου, 

ε) ο τύπος και το περιεχόμενο του στοιχείου, προκειμέ- 
νου για παράδοση καινούργιου μεταφορικού μέσου και 

στ) ο τύπος και το περιεχόμενο της δήλωσης έναρξης 
και παύσης φορολογητέων ενδοκοινοτικών αποκτήσεων 
της παραγράφου 6, 

ζ) το χρονικό διάστημα εργασιών ίδρυσης επιχείρησης. 

10. Με κοινές αποφάσεις των Υπουργών Εθνικής Οικο¬ 
νομίας και Οικονομικών ορίζονται τα τυχόν πρόσθετα 
στοιχεία του κοινοτικού εντύπου ΙΝΤΒΑ3ΤΑΤ, η διαδικα¬ 
σία και ο χρόνος υποβολής της δήλωσης που προβλέπε- 
ται στην περίπτωση γ'της παραγράφου 5. 

Άρθρο 37 

Υποχρεώσεις άλλων προσώπων 

1. Ο κύριος, ο νομέας ή ο κάτοχος ακινήτου, για λογα¬ 
ριασμό του οποίου ενεργούνται οι εργασίες που αναφέ- 
ρονται στην περίπτωση β'της παραγράφου 2 του άρθρου 
6, με εξαίρεση τα πρόσωπα που αναφέρονται στην παρά¬ 
γραφο 2 του άρθρου 3 και τον κύριο οικοπέδου που ανα¬ 
θέτει σε εργολάβο την ανέγερση οικοδομής με το σύστη¬ 
μα της αντιπαροχής, υποχρεούται: 

α) να υποβάλλει στον αρμόδιο για τη φορολογία του ει¬ 
σοδήματος Προϊστάμενο ΔΟΥ, το μήνα Ιανουάριο, δήλω¬ 
ση η οποία να περιλαμβάνει τα στοιχεία κόστους των ερ¬ 
γασιών που εκτελέστηκαν το προηγούμενο ημερολογια¬ 
κό έτος, εφόσον αυτό υπερβαίνει συνολικά το ποσό των 
δραχμών πεντακοσίων χιλιάδων (500.000), καθώς και το 
ονοματεπώνυμο και τη διεύθυνση του εργολάβου. 

β) να διαφυλάσσει τα πιο πάνω στοιχεία κόστους για μία 
δεκαετία από την αποπεράτωση του έργου, όταν ισχυρί¬ 
ζεται ότι οι εργασίες πραγματοποιήθηκαν χωρίς τη μεσο¬ 
λάβηση εργολάβου. Τα πιο πάνω πρόσωπα φέρουντο βά¬ 
ρος της απόδειξης αυτού του ισχυρισμού. 

2. Τα πρόσωπα που συντάσσουν τη μελέτη του έργου έ¬ 
χουν υποχρέωση να υποβάλλουν στην αρμόδια υπηρεσία 
πολεοδομίας, μαζί με την αίτηση για την έκδοση άδειας ε¬ 
κτέλεσης του έργου, πληροφοριακά στοιχεία για το έργο 
που θα εκτελεσθεί. Οι υπηρεσίες πολεοδομίας υποχρε- 
ούνται, μέσα στο μήνα Ιανουάριο κάθε έτους, να απο¬ 
στέλλουν στο Κέντρο Πληροφορικής του Υπουργείου Οι¬ 
κονομικών (ΚΕ.Π.Υ.Ο.) τα πιο πάνω πληροφοριακά στοι¬ 
χεία, βεβαιώνοντας ότι αυτά είναι ίδια με τα στοιχεία της 
αντίστοιχης άδειας που εξέδωσαν για το έργο αυτό. 

3. Οι συμβολαιογράφοι υποχρεούνται: 

α) να μη συντάσσουν έγγραφα για πράξεις που προ¬ 
βλέπουν οι διατάξεις του άρθρου 6 ή πράξεις για τις ο¬ 
ποίες ο φόρος καταβάλλεται με έκτακτη δήλωση, εφόσον 
δεν παραδίδεται σ’αυτούς θεωρημένο αντίγραφο της δή¬ 
λωσης που προβλέπει η διάταξη της περίπτωσης γ'της 
παραγράφου 4 του άρθρου 36 ή της έκτακτης δήλωσης, 
κατά περίπτωση, 

β) να αναγράφουν στα πιο πάνω έγγραφα τον αύξοντα 
αριθμό της δήλωσης. 

4. Οι διατάξεις της παραγράφου 1 δεν εφαρμόζονται 
για ακίνητα των οποίων η σχετική άδεια από την αρμόδια 
πολεοδομική υπηρεσία εκδίδεται μετά την 1.1.1995 για 


τις οποίες εφαρμόζονται οι διατάξεις των άρθρων 34 και 
35 του Ν. 2238/1994. 

5. Με αποφάσεις του Υπουργού Οικονομικών και του 
κατά περίπτωση αρμόδιου Υπουργού ορίζονται ο τύπος 
και το περιεχόμενο των δηλώσεων που υποβάλλουν τα 
πρόσωπα της παραγράφου 1, τα πληροφοριακά στοιχεία 
που υποβάλλουν στην αρμόδια υπηρεσία πολεοδομίας τα 
πρόσωπα που συντάσσουν τη μελέτη του έργου, καθώς 
και κάθε αναγκαία λεπτομέρεια για την εφαρμογή των 
διατάξεων του άρθρου αυτού. 

Άρθρο 38 

Δήλωση και συναφείς υποχρεώσεις 

1. Οι υπόχρεοι στο φόρο, που ενεργούν φορολογητέες 
πράξεις ή πράξεις απαλλασσόμενες του φόρου, για τις ο¬ 
ποίες έχουν δικαίωμα έκπτωσης του φόρου εισροών με 
βάση τις διατάξεις του άρθρου 30 , οφείλουν να υποβάλ¬ 
λουν στη ΔΟΥ, που είναι αρμόδια για την επιβολή του φό¬ 
ρου εισοδήματος τους, τις πιο κάτω δηλώσεις: 

α) Περιοδική δήλωση για κάθε φορολογική περίοδο, ως 
εξής: 

αα) κάθε μήνα και μέχρι την 20ή ημέρα του επόμενου 
μήνα, εφόσοντηρούν βιβλία τρίτης κατηγορίας του Κώδι¬ 
κα Βιβλίων και Στοιχείων ή πραγματοποιούν πράξεις των 
άρθρων 11,12 και 28. 

Το ίδιο ισχύει και για το Δημόσιο που δεν είναι υποχρε¬ 
ωμένο να τηρεί βιβλία του Κώδικα Βιβλίων και Στοιχείων ό¬ 
ταν ασκεί δραστηριότητες για τις οποίες υπάγεται στο 
φόρο, 

ββ) κάθε ημερολογιακό δίμηνο και μέχρι την 20ή ημέρα 
του μήνα που ακολουθείτο δίμηνο, εφόσοντηρούν βιβλία 
δεύτερης κατηγορίας του Κώδικα Βιβλίων και Στοιχείων, 

γγ) κάθε ημερολογιακό τρίμηνο και μέχρι την 20ή ημέ¬ 
ρα του μήνα που ακολουθεί το τρίμηνο, εφόσον τηρούν 
βιβλία πρώτης κατηγορίας του Κώδικα Βιβλίων και Στοι¬ 
χείων ή δεν τηρούν βιβλία. 

Η περιοδική δήλωση περιλαμβάνει, για κάθε φορολογι¬ 
κή περίοδο, την αξία των φορολογητέων παραδόσεων α¬ 
γαθών και παροχής υπηρεσιών, την αξία των ενδοκοινοτι¬ 
κών αποκτήσεων αγαθών, στα οποία περιλαμβάνονται και 
τα καινούργια μεταφορικά μέσα και τα αγαθά που υπάγο¬ 
νται σε ειδικούς φόρους κατανάλωσης, την αξία των πρά¬ 
ξεων παροχής υπηρεσιών, για τις οποίες οφείλεται φόρος 
από το λήπτη των υπηρεσιών αυτών, το φόρο που αναλο¬ 
γεί, την αξία των απαλλασσόμενων πράξεων, τις εκπτώ¬ 
σεις που προβλέπονται από τις διατάξεις των άρθρων 
30,31 και 32, καθώς και τη διαφορά φόρου που προκύ¬ 
πτει. Περιοδική δήλωση δεν υποβάλλουν οι επιχειρήσεις 
που δηλώνουν ότι βρίσκονται σε αδράνεια ή αναστολή ερ¬ 
γασιών, εφόσον υποβάλλουν την αναφερόμενη στην πε¬ 
ρίπτωση β' της παραγράφου 1 του άρθρου 36, δήλωση 
μεταβολών και ακυρώσουν όλα τα φορολογικά στοιχεία. 

β) Εκκαθαριστική δήλωση μέχριτην 25η ημέρα του δεύ¬ 
τερου μήνα που ακολουθεί τη λήξη της διαχειριστικής πε¬ 
ριόδου, εφόσον κατά τη λήξη της περιόδου αυτής δεν τη¬ 
ρούσαν βιβλία ή τηρούσαν βιβλία πρώτης ή δεύτερης κα¬ 
τηγορίας του Κώδικα Βιβλίων και Στοιχείων ή μέχρι την 
10η ημέρα του πέμπτου μήνα που ακολουθεί τη λήξη της 
διαχειριστικής περιόδου, εφόσον κατά τη λήξη της δια¬ 
χειριστικής περιόδου τηρούσαν βιβλία τρίτης κατηγορίας 
του Κώδικα Βιβλίων και Στοιχείων. 

Η δήλωση αυτή περιλαμβάνει τα δεδομένα των περιοδι¬ 
κών δηλώσεων της διαχειριστικής περιόδου, μετά το δια- 

κανονισμό που έγινε, σύμφωνα με τις διατάξεις του άρ¬ 
θρου 33. 

2. Η διαφορά φόρου που προκύπτει με τις παραπάνω 
δηλώσεις, αν είναι θετική και άνω των 1.000 δραχμών κα¬ 
ταβάλλεται στο Δημόσιο σύμφωνα με τις διατάξεις της 
παραγράφου 1 του άρθρου 54, αν είναι θετική μέχρι 1.000 
δρχ. μεταφέρεται για καταβολή στην επόμενη φορολογι¬ 
κή περίοδο ενώ αν είναι αρνητική μεταφέρεται για έκπτω¬ 
ση ή επιστρέφεται, κατά περίπτωση, σύμφωνα με τις δια¬ 
τάξεις του άρθρου 34. 

Περιοδική ή εκκαθαριστική δήλωση, η οποία υποβάλλε¬ 
ται χωρίς την ταυτόχρονη καταβολή του οφειλόμενου πο¬ 
σού, θεωρείται ως απαράδεκτη και δεν παράγει κανένα 
έννομο αποτέλεσμα. 

3. Οι δηλώσεις υποβάλλονται στην αρμόδια ΔΟΥ. Κατ'ε- 
ξαίρεση οι εποχιακές επιχειρήσεις και οι επιχειρήσεις που 
εδρεύουν σε νησί όπου δεν εδρεύει ΔΟΥ, μπορούν να υ¬ 
ποβάλλουν τις δηλώσεις τους σε οποιαδήποτε ΔΟΥ. Επί¬ 
σης αρνητική εκκαθαριστική δήλωση μπορεί να αποστα¬ 
λεί ταχυδρομικά με απόδειξη από τις επιχειρήσεις αυτές. 

4. Όταν ο υποκείμενος στο φόρο διακόπτει οριστικά τις 
εργασίες της επιχείρησής του και αναχωρεί εκτός του ε¬ 
σωτερικού της χώρας ή μεταφέρει εκτός αυτού την οικο¬ 
νομική του δραστηριότητα, υποχρεούται, πριν από την α¬ 
ναχώρηση ή τη μεταφορά της δραστηριότητάς του: 

α) να επιδώσει τις προβλεπόμενες από το άρθρο αυτό 
δηλώσεις και να καταβάλει τον οφειλόμενο φόρο, 

β) να ορίσει στην Ελλάδα αντιπρόσωπό του φερέγγυο, 
που αναλαμβάνει την ευθύνη εκπλήρωσης των υποχρεώ¬ 
σεων που προβλέπονται από τον παρόντα νόμο. 

Στις παραπάνω περιπτώσεις η Φορολογική Αρχή μπο¬ 
ρεί να ζητά κάθε αναγκαία εγγύηση, που κατά την κρίση 
της διασφαλίζει τα συμφέροντα του Δημοσίου. 

5. Σε περίπτωση εισαγωγής αγαθών, ο υπόχρεος στο 
φόρο καταθέτει διασάφηση εισαγωγής ή άλλο τελωνεια¬ 
κό παραστατικό έγγραφο στο τελωνείο εισαγωγής, σύμ¬ 
φωνα με τις τελωνειακές διατάξεις. 

6. Ο υποκείμενος στο φόρο, ο οποίος ενεργεί αποκλει¬ 
στικά πράξεις για τις οποίες δεν του παρέχεται δικαίωμα 
έκπτωσης, τα νομικά πρόσωπα, που δεν υπάγονται στο 
φόρο, καθώς και οι αγρότες του ειδικού καθεστώτος του 
άρθρου 41 , που πραγματοποιούν φορολογητέες ενδο¬ 
κοινοτικές αποκτήσεις αγαθών, υποχρεούνται να υπο¬ 
βάλλουν στον αρμόδιο Προϊστάμενο ΔΟΥ περιοδική δή¬ 
λωση κάθε μήνα και μέχρι την 25η του επόμενου μήνα και 
να καταβάλλουν το φόρο που αναλογεί στις αποκτήσεις 
αυτές. 

Η δήλωση αυτή περιλαμβάνει την αξία των ενδοκοινοτι¬ 
κών αποκτήσεων αγαθών και κάθε άλλης πράξης, για τις 
οποίες ο φόρος κατέστη απαιτητός κατά την ίδια φορο¬ 
λογική περίοδο, καθώς και το φόρο που αναλογεί στις 
πράξεις αυτές. 

7. Οποιοδήποτε πρόσωπο που πραγματοποιεί ενδοκοι¬ 
νοτική απόκτηση καινούργιου μεταφορικού μέσου, υπο- 
χρεούται να υποβάλλει στην αρμόδια Τελωνειακή Αρχή 
ειδική δήλωση για την καταβολή του φόρου που αναλογεί 
στην απόκτηση αυτή. 

Η δήλωση αυτή υποβάλλεται το αργότερο μέχρι τη 10η 
του επόμενου μήνα από εκείνον κατά τον οποίο ο φόρος 
κατέστη απαιτητός και πάντως πριν από την έκδοση άδει¬ 
ας κυκλοφορίας του μεταφορικού μέσου στο εσωτερικό 
της χώρας από την, κατά περίπτωση, αρμόδια αρχή. 

Την υποχρέωση αυτή έχουν και τα πρόσωπα, τα οποία 


καλύπτονται από τις διατάξεις της παραγράφου 2 του άρ¬ 
θρου 11, στην περίπτωση που αποκτούν αγαθά, τα οποία υ- 
πόκεινται σε ειδικό φόρο κατανάλωσης από άλλο κράτος. 

Προκειμένου περί μεταφορικών μέσων, υπαγόμενων σε 
ειδικό φόρο κατανάλωσης, η ημερομηνία υποβολής της 
ειδικής αυτής δήλωσης είναι εκείνη που προβλέπεται για 
τον ειδικό φόρο κατανάλωσης. 

8. Τα πρόσωπα που καθίστανται υποκείμενα στο φόρο 
από περιστασιακή παράδοση καινούργιου μεταφορικού 
μέσου υποχρεούνται να υποβάλλουν έκτακτη περιοδική 
δήλωση, πριν από την άσκηση του δικαιώματος, επιστρο¬ 
φής του φόρου, που προβλέπεται από την περίπτωση 
γ'της παραγράφου 1 του άρθρου 34. 

9. Με αποφάσεις του Υπουργού Οικονομικών ορίζονται 
ο τύπος και το περιεχόμενο των δηλώσεων, τα στοιχεία 
που υποβάλλονται με αυτές, ο τρόπος υποβολής των δη¬ 
λώσεων ή άλλη δημόσια αρχή ή οργανισμός για την ά¬ 
σκηση ορισμένων αρμοδιοτήτων οι οποίες σύμφωνα με 
τις κείμενες διατάξεις ανήκουν στον Προϊστάμενο ΔΟΥ. 

Επίσης, με αποφάσειςτου Υπουργού Οικονομικών μπο¬ 
ρεί να ορίζεται μεγαλύτερη φορολογική περίοδος και δια¬ 
φορετική προθεσμία υποβολής της περιοδικής ή εκκαθα¬ 
ριστικής δήλωσης σε ολόκληρη τη χώρα ή μέρος αυτής. 

ΚΕΦΑΛΑΙΟ Θ' 

ΕΙΔΙΚΑ ΚΑΘΕΣΤΩΤΑ 

Άρθρο 39 

Ειδικό καθεστώς μικρών επιχειρήσεων 

1. Επιχειρήσεις, που σύμφωνα με τις διατάξεις του Κώ¬ 
δικα Βιβλίων και Στοιχείων, δεν έχουν υποχρέωση να τη¬ 
ρούν βιβλία ή που τηρούν βιβλία πρώτης κατηγορίας υ¬ 
πάγονται στο ειδικό καθεστώς των μικρών επιχειρήσεων 
του άρθρου αυτού, εφόσον κατά την προηγούμενη δια¬ 
χειριστική περίοδο πραγματοποίησαν ακαθάριστα έσοδα 
μέχρι του ποσού που αποτελείτο ανώτατο όριο για την έ¬ 
νταξη των επιτηδευματιών στην πρώτη κατηγορία τήρη¬ 
σης βιβλίων, σύμφωνα με τις ισχύουσες κάθε φορά δια¬ 
τάξεις του Κώδικα Βιβλίων και Στοιχείων ή αρχίζουν για 
πρώτη φορά τις εργασίες τους. 

Στο καθεστώς αυτό δεν υπάγονται οι αγρότες του άρ¬ 
θρου 41, καθώς και οι επιχειρήσεις που πραγματοποιούν 
ακαθάριστα έσοδα κατά ποσοστό τουλάχιστον εξήντα 
τοις εκατό (60%) από χονδρικές πωλήσεις ή εξαγωγές α¬ 
νεξάρτητα από ποσοστό. 

Οι επιχειρήσεις που σύμφωνα με τις διατάξεις του Κώ¬ 
δικα Βιβλίων και Στοιχείων τηρούν βιβλία πρώτης κατηγο¬ 
ρίας, υπάγονται στο καθεστώς του άρθρου αυτού, ανε¬ 
ξάρτητα από το ύψος των ακαθαρίστων εσόδων, που 
πραγματοποίησαν την προηγούμενη διαχειριστική πε¬ 
ρίοδο. 

2. Απαλλάσσονται από την υποχρέωση υποβολής δή¬ 
λωσης και καταβολής φόρου: 

α) οι επιχειρήσεις της παραγράφου 1, οι οποίες κατά 
την προηγούμενη διαχειριστική περίοδο πραγματοποίη¬ 
σαν ακαθάριστα έσοδα μέχρι του ποσού, το οποίο, σύμ¬ 
φωνα με τις διατάξεις του Κώδικα Βιβλίων και Στοιχείων 
που ισχύουν κάθε φορά, αποτελείτο ανώτατο όριο απαλ¬ 
λαγής των επιτηδευματιών από την υποχρέωση τήρησης 
βιβλίων, 

β) οι επιχειρήσεις παροχής υπηρεσιών, που δεν έχουν 
υποχρέωση να τηρούν και δεν τηρούν βιβλία δεύτερης ή 
ανώτερης κατηγορίας. 

3. Οι διατάξεις της προηγούμενης παραγράφου δεν έ¬ 
χουν εφαρμογή: 

α) στις επιχειρήσεις που αρχίζουν για πρώτη φορά τις 
εργασίες τους, 

β) στους αγρότες του άρθρου 41, 

γ) στις επιχειρήσεις που πραγματοποιούν ακαθάριστα 
έσοδα κατά ποσοστό τουλάχιστον εξήντα τοις εκατό 
(60%) από χονδρικές πωλήσεις ή εξαγωγές ανεξάρτητα 
από ποσοστό, 

δ) στην παράδοση αγαθών ή παροχή υπηρεσιών από υ¬ 
ποκείμενο στο φόρο μη εγκαταστημένο στο εσωτερικό 
της χώρας, 

ε) στην παράδοση καινούργιου μεταφορικού μέσου, 
σύμφωνα με τις διατάξεις της περίπτωσης β'της παρα¬ 
γράφου 1 του άρθρου 28. 

4. Επιχειρήσεις που διατηρούν παράλληλα κλάδους πα¬ 
ράδοσης αγαθών και παροχής υπηρεσιών εντάσσονται: 

α) στο κανονικό καθεστώς, εφόσον το άθροισμα των α¬ 
καθάριστων εσόδων όλωντωνκλάδωντουςυπερβαίνειτο 
ποσό, το οποίο, σύμφωνα με τις διατάξεις του Κώδικα Βι¬ 
βλίων και Στοιχείων που ισχύουν κάθε φορά, αποτελεί το 
ανώτατο όριο απαλλαγής των επιτηδευματιών από την υ¬ 
ποχρέωση τήρησης βιβλίων, 

β) στις απαλλασσόμενες, εφόσον το άθροισμα των α¬ 
καθάριστων εσόδων όλων των κλάδων τους δεν υπερβαί¬ 
νει το ποσό, το οποίο, σύμφωνα με διατάξεις του Κώδικα 
Βιβλίων και Στοιχείων, που ισχύουν κάθε φορά, αποτελεί 
το ανώτατο όριο απαλλαγής των επιτηδευματιών από την 
υποχρέωση τήρησης βιβλίων και για τον κλάδο παροχής 
υπηρεσιών δεν έχουν υποχρέωση και δεν τηρούν βιβλία 
δεύτερης ή ανώτερης κατηγορίας. 

5. Επιχειρήσεις που διατηρούν δύο ή περισσότερους 
κλάδους εκμετάλλευσης, στους οποίους δεν περιλαμβά¬ 
νεται η παροχή υπηρεσιών, εντάσσονται στο καθεστώς 
της παραγράφου 1 ή στο κανονικό ή στις απαλλασσόμε¬ 
νες, με βάση το άθροισμα των ακαθάριστων εσόδων τους 
από τους κλάδους αυτούς. 

6. Οι επιχειρήσεις των παραγράφων 1 και 2, τα ακαθά¬ 
ριστα έσοδα των οποίων υπερβαίνουν σε μία διαχειριστι¬ 
κή περίοδο τα όρια που προβλέπουν οι διατάξεις των πα¬ 
ραγράφων αυτών, εντάσσονται υποχρεωτικά από την ε¬ 
πόμενη διαχειριστική περίοδο στο κανονικό καθεστώς 
απόδοσης του φόρου ή, κατά περίπτωση, στο ειδικό κα¬ 
θεστώς των μικρών επιχειρήσεων. 

7. Τα ακαθάριστα έσοδα των επιχειρήσεων που προ¬ 
βλέπουν οι διατάξεις του άρθρου αυτού προσδιορίζονται 
με την προσθήκη του μεικτού κέρδους στο συνολικό κό¬ 
στος των αγαθών, χωρίς φόρο προστιθέμενης αξίας, τα 
οποία αγοράστηκαν μέσα στη φορολογική περίοδο ή των 
έτοιμων προϊόντων, που έχουν παραχθεί από τις πρώτες 
και βοηθητικές ύλες που αγοράστηκαν μέσα στην ίδια πε¬ 
ρίοδο. 

Το μεικτό κέρδος βρίσκεται με σύγκριση της τιμής κτή¬ 
σης και πώλησης, χωρίς το φόρο προστιθέμενης αξίας 
και δεν μπορεί να είναι μικρότερο από το μεικτό κέρδος 
που προκύπτει, εάν οι αγορές πολλαπλασιαστούν με κλά¬ 
σμα που έχει ως αριθμητή το μοναδικό συντελεστή καθα¬ 
ρού κέρδους επί αγορών και παρονομαστή το μοναδικό 
συντελεστή καθαρού κέρδους επί πωλήσεων, εφόσον υ¬ 
πάρχουν τέτοιοι συντελεστές στη φορολογία εισοδήμα¬ 
τος. 

Σε περίπτωση πραγματοποίησης χονδρικών πωλήσε¬ 
ων, οι πωλήσεις αυτές λαμβάνονται υπόψη, όπως προκύ¬ 


πτουν από τα φορολογικά στοιχεία και το συνολικό κό¬ 
στος του προηγούμενου εδαφίου μειώνεται με το κόστος 
των αγορών, που διατέθηκαν για χονδρικές πωλήσεις. 

Το κόστος αυτό μειώνεται επίσης με το κόστος των α¬ 
γορών, που διατέθηκαν για απαλλασσόμενες πράξεις με 
δικαίωμα έκπτωσης του φόρου εισροών, καθώς και με τις 
επιστροφές και εκπτώσεις ή καταστροφές, απώλειες ή 
κλοπές αγορασθέντων αγαθών, που αποδεικνύονται από 
ιδιωτικά ή δημόσια έγγραφα, κατά περίπτωση. 

Για την εφαρμογή των διατάξεων της παραγράφου αυ¬ 
τής θεωρείται ότι τα εμπορεύσιμα αγαθά που αγοράσθη¬ 
καν, πωλήθηκαν μέσα στην ίδια φορολογική περίοδο και 
ότι οι πρώτες και βοηθητικές ύλες μεταποιήθηκαν και πω¬ 
λήθηκαν μέσα στην ίδια περίοδο, ως έτοιμα προϊόντα. 

Στις επιχειρήσεις που αρχίζουν για πρώτη φορά τις ερ¬ 
γασίες τους και υπάγονται στο ειδικό καθεστώς των μι¬ 
κρών επιχειρήσεων, εφόσον και στο επόμενο έτος συνε¬ 
χίζουν να υπάγονται στο ίδιο καθεστώς, θεωρούνται ως 
πωληθέντα αγαθά μέσα στη φορολογική περίοδο, τόσα 
δωδέκατα αυτών, όσοι οι μήνες της πραγματικής λει¬ 
τουργίας της επιχείρησης. Τμήμα του μήνα λογίζεται ως 
ακέραιος μήνας. Το υπόλοιπο ποσό προστίθεται στις α¬ 
γορές της πρώτης φορολογικής περιόδου του επόμενου 
έτους. 

Προκειμένου κατά την επόμενη διαχειριστική περίοδο 
να κριθεί αν οι επιχειρήσεις αυτές θα παραμείνουν στο ει¬ 
δικό καθεστώς των μικρών επιχειρήσεων ή θα μετατα- 
γούν στις απαλλασσόμενες ή στο κανονικό καθεστώς, τα 
ακαθάριστα έσοδά τους ανάγονται σε ετήσια. 

Στην περίπτωση που οι επιχειρήσεις αυτές κατά το ε¬ 
πόμενο έτος μεταταγούν στις απαλλασσόμενες ή στο κα¬ 
νονικό καθεστώς, τα υπόλοιπα δωδέκατα των εμπορεύσι- 
μων αγαθών, που δε φορολογήθηκαν στις προη-γούμε- 
νες φορολογικές περιόδους, προστίθενται στις αγορές 
της τελευταίας φορολογικής περιόδου της χρήσης μέσα 
στην οποία έγινε η έναρξη των εργασιών τους. 

8. Γιατην ένταξη μιας επιχείρησης στο ειδικό καθεστώς 
των μικρών επιχειρήσεων ή στο κανονικό ή στις απαλλασ¬ 
σόμενες επιχειρήσεις, λαμβάνεται υπόψη το σύνολο των 
ακαθαρίστων εσόδων, χωρίς το φόρο προστιθέμενης α¬ 
ξίας, όπως προβλέπεται στον Κώδικα Βιβλίων και Στοιχεί¬ 
ων για την ένταξη των επιτηδευματιών σε κατηγορία τή¬ 
ρησης βιβλίων. 

9. Οι επιχειρήσεις που υπάγονται στο ειδικό καθεστώς 
των μικρών επιχειρήσεων μπορούν με δήλωσή τους να ε¬ 
ντάσσονται από την έναρξη της διαχειριστικής περιόδου, 
κατά την οποία υποβάλλεται η δήλωση, στο κανονικό κα¬ 
θεστώς απόδοσης του φόρου και αυτές που απαλλάσσο¬ 
νται στο ειδικό καθεστώς των μικρών επιχειρήσεων ή στο 
κανονικό καθεστώς. Η δήλωση αυτή υποβάλλεται στον 
αρμόδιο Προϊστάμενο ΔΟΥ το πρώτο δεκαήμερο του 
πρώτου μήνα της διαχειριστικής περιόδου και δεν μπορεί 
να ανακληθεί πριν από την παρέλευση μίας πενταετίας α¬ 
πό την υποβολή της. 

Επίσης με δήλωσή τους, που υποβάλλεται στον αρμό¬ 
διο Προϊστάμενο ΔΟΥ μέσα στην προθεσμία του προη¬ 
γούμενου εδαφίου, οι επιχειρήσεις μπορούν να μετατάσ¬ 
σονται από την έναρξη της διαχειριστικής περιόδου από 
το ειδικό καθεστώς των μικρών επιχειρήσεων στις απαλ¬ 
λασσόμενες ή από το κανονικό καθεστώς στο ειδικό κα¬ 
θεστώς των μικρών επιχειρήσεων ή τις απαλλασσόμενες 
εφόσον δεν έχουν υποχρέωση παραμονής στο ίδιο καθε¬ 
στώς. 

10. Αν μία επιχείρηση μετατάσσεται υποχρεωτικά ή 
προαιρετικά από ένα καθεστώς σε άλλο, τα αποθέματα 
των εμπορεύσιμων αγαθών, τα οποία υπάρχουν την τε¬ 
λευταία ημέρα της διαχειριστικής περιόδου που προηγεί¬ 
ται του χρόνου της μετάταξης απογράφονται, εφόσον α¬ 
πό τις διατάξεις του Κώδικα Βιβλίων και Στοιχείων επι¬ 
βάλλεται η σύνταξη απογραφής κατά συντελεστή φόρου 
που ισχύει την τελευταία ημέρα της διαχειριστικής περιό¬ 
δου που προηγείται της μετάταξης και αποτιμώνται, σύμ¬ 
φωνα με τις διατάξεις του Κώδικα Βιβλίων και Στοιχείων: 

α) Αν η μετάταξη της επιχείρησης γίνεται από τις απαλ¬ 
λασσόμενες ή από το ειδικό καθεστώς των μικρών επιχει¬ 
ρήσεων στο κανονικό: 

αα) Όταντα βιβλία του νέου καθεστώτος είναι δεύτερης 
κατηγορίας, τα ακαθάριστα έσοδα κατά τη διαχειριστική 
περίοδο κατά την οποία τηρήθηκαν για πρώτη φορά βι¬ 
βλία δεύτερης κατηγορίας, δεν μπορούν να υπερ-βούντα 
ακαθάριστα έσοδα, τα οποία βρίσκονται με τη χρήση του 
συντελεστή μικτού κέρδους που προκύπτει από τη διάτα¬ 
ξη του δεύτερου εδαφίου της παραγράφου 7 του παρό¬ 
ντος άρθρου και με βάση τα αγορασθέντα εμπορεύσιμα 
αγαθά ή παραχθέντα έτοιμα προϊόντα μέσα σ'αυτήν την 
περίοδο. 

Όταν όμως τα ακαθάριστα έσοδα αυτής της περιόδου, 
που προκύπτουν με βάση τα δεδομένα των βιβλίων και 
στοιχείων, μειωμένα κατά τα ακαθάριστα έσοδα της 
προηγούμενης διαχειριστικής περιόδου κατά την οποία 
είχαν τηρηθεί βιβλία πρώτης κατηγορίας, είναι μεγαλύτε¬ 
ρα από τα ακαθάριστα έσοδα της ίδιας περιόδου που βρί¬ 
σκονται με βάση τα αγορασθέντα εμπορεύσιμα αγαθά ή 
παραχθέντα έτοιμα προϊόντα, τότε τα μεγαλύτερα αυτά 
ακαθάριστα έσοδα θεωρούνται ως έσοδα της διαχειρι¬ 
στικής περιόδου κατά την οποία τηρήθηκαν για πρώτη 
φορά βιβλία δεύτερης κατηγορίας του Κώδικα Βιβλίων 
και Στοιχείων. Οι ανωτέρω διατάξεις δεν έχουν εφαρμογή 
στις επιχειρήσεις στις οποίες λόγω της φύσης των εργα¬ 
σιών τους δεν διαθέτουν αποθέματα. 

ββ) Όταν τα βιβλία του νέου καθεστώτος είναι τρίτης 
κατηγορίας, τα ακαθάριστα έσοδα κατά την τελευταία 
πριν από την αλλαγή της κατηγορίας των βιβλίων διαχει¬ 
ριστική περίοδο βρίσκονται με βάση τα αγορασθέντα κα¬ 
τά τη περίοδο αυτήν εμπορεύσιμα αγαθά ή παραχθέντα 
έτοιμα προϊόντα, μειωμένα κατάτηναξίατωναγαθώνπου 
εμφανίζονται στην απογραφή έναρξης της διαχειριστικής 
περιόδου κατά την οποία έγινε η αλλαγή της κατηγορίας 
βιβλίων, με δικαίωμα έκπτωσης του φόρου που επιβάρυ¬ 
νε τα αποθέματα, μόνο στην περίπτωση που η επιχείρηση 
μετατάσσεται από το καθεστώς των απαλλασσόμενων ε¬ 
πιχειρήσεων. 

β) Αν η επιχείρηση μετατάσσεται από το κανονικό καθε¬ 
στώς στο ειδικό καθεστώς των μικρών επιχειρήσεων ή 
στις απαλλασσόμενες, τα ακαθάριστα έσοδα κατά τη δια¬ 
χειριστική περίοδο, κατά την οποία τηρήθηκαν για πρώτη 
φορά βιβλία πρώτης κατηγορίας ή δεν τηρήθηκαν καθό¬ 
λου βιβλία, βρίσκονται με βάση την αξία των αγορασθέ- 
ντων κατά την περίοδο αυτήν εμπορεύσιμων αγαθών ή 
παραχθέντων έτοιμων προϊόντων, η οποία προσαυξάνε¬ 
ται με την αξία των εμπορεύσιμων αγαθών ή παραχθέ¬ 
ντων έτοιμων προϊόντων, που εμφανίζονται στην απογρα- 
φή, εφόσοντηρήθηκαν βιβλία τρίτης κατηγορίας του Κώ¬ 
δικα Βιβλίων και Στοιχείων ή κατά την αξία των αγαθών 
που αποδεδειγμένα δε διατέθηκαν ή δε χρησιμοποιήθη¬ 
καν, εφόσον τηρήθηκαν βιβλία δεύτερης κατηγορίας του 


Κώδικα Βιβλίων και Στοιχείων, με υποχρέωση καταβολής 
του φόρου που επιβάρυνε τα αποθέματα, μόνο στην πε¬ 
ρίπτωση που μετατάσσεται στο καθεστώς των απαλλασ¬ 
σόμενων επιχειρήσεων. 

11. Αν η επιχείρηση μετατάσσεται από τις απαλλασσό¬ 
μενες στο ειδικό καθεστώς των μικρών επιχειρήσεων ή 
στο κανονικό και αντίστροφα, συντάσσεται απογραφή 
των αγαθών επένδυσης που αποτιμώνται στην αξία κτή¬ 
σης αυτών, η οποία προσαυξάνεται με τις δαπάνες βελ¬ 
τίωσης και επέκτασης, εκτός από τις δαπάνες επισκευής 
και συντήρησης, εφόσον χρησιμοποιούνται για τις ανά¬ 
γκες της επιχείρησης και δεν παρήλθε η πενταετής πε¬ 
ρίοδος διακανονισμού. Οι μετατασσόμενες επιχειρήσεις 
για τον εναπομένοντα χρόνο της πενταετίας έχουν δικαί¬ 
ωμα έκπτωσης του φόρου ή κατά περίπτωση, υποχρέωση 
διακανονισμού και καταβολής του φόρου. 

Για τα απογραφόμενα αγαθά που προβλέπουν οι διατά¬ 
ξεις της προηγούμενης παραγράφου 10 και της παρα¬ 
γράφου αυτής, υποβάλλεται μέσα σε δύο (2) μήνες από 
τη μετάταξη δήλωση που περιλαμβάνει την αξία των απο¬ 
θεμάτων κατά συντελεστή φόρου και το φόρο που ανα¬ 
λογεί. 

Ο φόρος αυτός καταβάλλεται ή εκπίπτεται, κατά περί¬ 
πτωση, με την πιο πάνω δήλωση για την οποία εφαρμόζο¬ 
νται ανάλογα οι διατάξεις του άρθρου 38 . 

12. Οι επιχειρήσεις της παραγράφου 1 υποχρεούνται: 

α) να καταχωρίζουν στο τηρούμενο βιβλίο αγορών, ε¬ 
κτός από τα στοιχεία που προβλέπονται από τις διατάξεις 
του άρθρου 5 του Κώδικα Βιβλίων και Στοιχείων, τις αγο¬ 
ρές κατά συντελεστή φόρου, τις δαπάνες και σε ιδιαίτερη 
στήλη το φόρο ο οποίος τις επιβαρύνει. Αν δεν έχουν υ¬ 
ποχρέωση να τηρούν βιβλίο αγορών, ο φόρος εξευρίσκε¬ 
ται από τα τηρούμενα στοιχεία, 

β) να επιδίδουν τις δηλώσεις που προβλέπουν οι διατά¬ 
ξεις του άρθρου 38 και να καταβάλλουν το φόρο, σύμφω¬ 
να με τις διατάξεις του άρθρου 54. 

Οι πιο πάνω επιχειρήσεις δεν έχουν υποχρέωση να τη¬ 
ρούν ιδιαίτερο λογαριασμό φόρου προστιθέμενης αξίας 
και να εκδίδουν αποδείξεις λιανικής πώλησης, εκτός αν ο¬ 
ρίζεται διαφορετικά με αποφάσεις του Υπουργού Οικο¬ 
νομικών, που εκδίδονται σύμφωνα με τις διατάξεις της υ¬ 
ποπερίπτωσης γη' της περίπτωσης γ' του άρθρου 38 του 
Κώδικα Βιβλίων και Στοιχείων. 

13. Οι επιχειρήσεις της παραγράφου 2, στις περιπτώ¬ 
σεις που σύμφωνα με τις διατάξεις του Κώδικα Βιβλίων 
και Στοιχείων έχουν υποχρέωση έκδοσης τιμολογίων, α¬ 
ναγράφουν σ'αυτά την ένδειξη "χωρίς φόρο προστιθέμε¬ 
νης αξίας". 

Οι επιχειρήσεις αυτές δε δικαιούνται να εκπέσουν το 
φόρο που προβλέπουν οι διατάξεις των άρθρων 30,31 και 
33. 

14. Με προεδρικά διατάγματα, που εκδίδονται ύστερα 
από πρόταση του Υπουργού Οικονομικών, μπορεί: 

α) να ορίζονται σταθεροί συντελεστές με βάση τους ο¬ 
ποίους προσδιορίζονται τα ακαθάριστα έσοδα των επιχει¬ 
ρήσεων που προβλέπουν οι διατάξεις του άρθρου αυτού, 

β) να καθορίζονται κατ’ αποκοπή ετήσια ακαθάριστα έ¬ 
σοδα για μερικές κατηγορίες επαγγελμάτων, ύστερα από 
προηγούμενη συμφωνία με τους εκπροσώπους των οικεί¬ 
ων επαγγελματικών οργανώσεων, 

γ) να τροποποιούνται τα όρια των ακαθάριστων εσόδων 
για την ένταξη των επιχειρήσεων στο καθεστώς της πα¬ 
ραγράφου 1 ή στις απαλλασσόμενες. 

15. Με αποφάσεις του Υπουργού Οικονομικών ορίζο¬ 
νται: 

α) ο τύπος και το περιεχόμενο της δήλωσης μετάταξης 
που προβλέπουν οι διατάξεις της παραγράφου 9 και της 
δήλωσης αποθεμάτων που προβλέπουν οι διατάξεις της 
παραγράφου 11, καθώς και τα συνυποβαλλόμενα με αυ¬ 
τές στοιχεία, 

β) ειδικός τρόπος υπολογισμού των ακαθάριστων εσό¬ 
δων των φορολογικών περιόδων των δηλώσεων, προκει- 
μένου για επιχειρήσεις που υπάγονται στο καθεστώς τεκ¬ 
μαρτού υπολογισμού, εφόσον αυτές προβαίνουν σε αγο¬ 
ρές εμπορεύσιμων αγαθών ή πρώτων υλών εποχιακά. 

Άρθρο 40 

Ειδικό καθεστώς κατ' αποκοπή καταβολής του φόρου 

1. Καθιερώνεται ειδικό κατ'αποκοπή καθεστώς καταβο¬ 
λής του φόρου, για ορισμένους κλάδους μικρών επιχει¬ 
ρήσεων, για τις οποίες, λόγω της φύσης άσκησης της 
δραστηριότητάς τους, της δομής τους και της οργάνω¬ 
σής τους, η τήρηση των υποχρεώσεων υπαγωγής στο κα¬ 
νονικό καθεστώς του φόρου, συνεπάγεται δυσανάλογα 
υψηλό διοικητικό κόστος. 

2. Η υπαγωγή στο ειδικό καθεστώς του παρόντος άρ¬ 
θρου γίνεται κατά κλάδο οικονομικής δραστηριότητας 
και μετά από σύμφωνη γνώμη των εκπροσώπων των οι¬ 
κείων κλάδων. 

3. Το ειδικό καθεστώς συνίσταται στον προσδιορισμό ε¬ 
νός κατ'αποκοπή ετήσιου ποσού Φ.Π.Α. για καταβολή στο 
Δημόσιο, από τις επιχειρήσεις που εντάσσονται στο κα¬ 
θεστώς αυτό. 

Το κατ' αποκοπή αυτό ποσό Φ.Π.Α. προσδιορίζεται λαμ- 
βάνοντας υπόψη μακροοικονομικά και στατιστικά στοι¬ 
χεία των υπόψη κλάδων οικονομικής δραστηριότητας σε 
συνεργασία με τις συναρμόδιες υπηρεσίες άλλων Υ¬ 
πουργείων, καθώς και των επαγγελματικών τάξεων, όσον 
αφορά κυρίως: 

α) τις εισροές της δραστηριότητας και τον αντίστοιχο 
φόρο που τις επιβαρύνει, 

β) τις εκροές της δραστηριότητας και τον αντίστοιχο 
φόρο, που αναλογεί, 

γ) το ποσοστό επί τοις εκατό (%) λιανικών πωλήσεων ή 
παροχής υπηρεσιών προς τελικούς καταναλωτές. 

4. Στο ειδικό καθεστώς του παρόντος άρθρου δεν μπο¬ 
ρούν να ενταχθούν επιχειρήσεις που ασκούν τη δραστη¬ 
ριότητα υπό μορφή εταιρίας οποιουδήποτετύπου, εκτός 
από τις κοινωνίες αστικού δικαίου και τις συνιδιοκτησίες 
(συμπλοιοκτησίες κ.λπ.). 

Επίσης από το καθεστώς αυτό μπορούν να αποκλείονται 
επιχειρήσεις που πραγματοποιούν εξαγωγές ή ενδοκοινο¬ 
τικές παραδόσεις, καθώς και επιχειρήσεις που ασκούν πα¬ 
ράλληλα άλλη δραστηριότητα και έκτου λόγου αυτού δεν 
μπορούν να χαρακτηριστούν μικρές επιχειρήσεις. 

5. Η εφαρμογή του ειδικού καθεστώτος δεν είναι υπο¬ 
χρεωτική για τις επιχειρήσεις, οι οποίες μπορούν με δή¬ 
λωσή τους να υπάγονται στο κανονικό καθεστώς του φό¬ 
ρου. Η δήλωση αυτή υποβάλλεται μέχρι τις 10 Ιανουάρι¬ 
ου κάθε έτους και δεν μπορεί να ανακληθεί πριν από την 
παρέλευση πενταετίας. 

6. Οι επιχειρήσεις που εντάσσονται στο ειδικό καθε¬ 
στώς του παρόντος άρθρου δεν έχουν υποχρέωση υπο¬ 
βολής των περιοδικών και εκκαθαριστικών δηλώσεων του 
άρθρου 38 και δεν τους παρέχεται δικαίωμα έκπτωσης ή 
επιστροφής του φόρου των εισροών τους. 


7. Η ένταξη στο καθεστώς θεσπίζεται με αποφάσεις του 
Υπουργού Οικονομικών και μετά από τη σύμφωνη γνώμη 
των αρμόδιων οργάνων της Ευρωπαϊκής Ένωσης. Με τις 
αποφάσεις αυτές καθορίζεται το ετήσιο κατ'αποκοπή πο¬ 
σό Φ.Π.Α., ο τρόπος καταβολής του , καθώς και λεπτομέ¬ 
ρειες για τον υπόχρεο καταβολής. 

Άρθρο 41 

Ειδικό καθεστώς αγροτών 

1. Οι αγρότες, για την παράδοση αγροτικών προϊόντων 
παραγωγής τους και για την παροχή αγροτικών υπηρε¬ 
σιών, υπάγονται στο καθεστώς του άρθρου αυτού και δι¬ 
καιούνται να ζητήσουν την επιστροφή του φόρου του πα¬ 
ρόντος νόμου που επιβάρυνε τις αγορές αγαθών ή λήψεις 
υπηρεσιών, τις οποίες πραγματοποίησαν για την άσκηση 
της εκμετάλλευσής τους. 

2. Η επιστροφή του φόρου ενεργείται από το Δημόσιο 
με καταβολή στον αγρότη ποσού, το οποίο προκύπτει με 
την εφαρμογή των κατ'αποκοπή συντελεστών, στην αξία 
των παραδιδομένων αγροτικών προϊόντων και των παρε¬ 
χόμενων αγροτικών υπηρεσιώντου Παραρτήματος ίντου 
παρόντος, ως εξής: 

α) τέσσερα τοις εκατό (4%), για τα προϊόντα και τις υ¬ 
πηρεσίες του Κεφαλαίου Α' και τα προϊόντα των παρα¬ 
γράφων 1,2 και 3 του Κεφαλαίου Β', 

β) πέντε τοις εκατό (5%), για τα υπόλοιπα προϊόντα του 
Κεφαλαίου Β', και 

γ) έξι τοις εκατό (6%), για τα προϊόντα του Κεφαλαίου Γ. 

Για την εφαρμογή των διατάξεων της παραγράφου αυ¬ 
τής, ως αξία των παραδιδομένων προϊόντων ή των παρε- 
χομένων υπηρεσιών, λαμβάνεται αυτή που προκύπτει α¬ 
πό τα οικεία νόμιμα παραστατικά. 

Σε περίπτωση παράδοσης αγροτικών προϊόντων από 
τρίτους υποκείμενους στο φόρο, για λογαριασμό των πα¬ 
ραγωγών αγροτών, η παραπάνω αξία λαμβάνεται χωρίς 
φόρο και προμήθεια. 

3. Οι διατάξεις των προηγούμενων παραγράφων δεν ε¬ 
φαρμόζονται σε περίπτωση παράδοσης αγροτικών προϊ¬ 
όντων ή παροχής αγροτικών υπηρεσιών σε άλλους αγρό¬ 
τες, που υπάγονται στο καθεστώς του άρθρου αυτού ή σε 
μη υποκείμενους στο φόρο. 

4. Οι διατάξεις των άρθρων 30, 31,32, 36 και 38 δεν ε¬ 
φαρμόζονται για τους αγρότες που υπάγονται στο καθε¬ 
στώς του άρθρου αυτού. 

5. Δεν υπάγονται στο καθεστώς του άρθρου αυτού οι α¬ 
γρότες οι οποίοι: 

α) ασκούν τις αγροτικές εκμεταλλεύσεις και παρέχουν 
τις αγροτικές υπηρεσίες που προβλέπουν οι διατάξεις 
του άρθρου 42, με τη μορφή εταιρείας οποιουδήποτε τύ¬ 
που ή αγροτικών συνεταιρισμών, 

β) πωλούν αγροτικά προϊόντα παραγωγής τους, ύστε¬ 
ρα από επεξεργασία που μπορεί να προσδώσει σ'αυτά χα¬ 
ρακτήρα βιομηχανικών ή βιοτεχνικών προϊόντων, 

γ) ασκούν παράλληλα και άλλη οικονομική δραστηριό¬ 
τητα, για την οποία έχουν υποχρέωση να τηρούν βιβλία 
δεύτερης ή ανώτερης κατηγορίαςτου Κώδικα Βιβλίων και 
Στοιχείων. 

6. Οι αγρότες που παραδίδουν προϊόντα παραγωγής 
τους από δικό τους κατάστημα, καθώς και αυτοί που 
πραγματοποιούν εξαγωγές ή παραδόσεις προϊόντων πα¬ 
ραγωγής τους προς άλλο κράτος-μέλος, θεωρούνται ότι 
ασκούν δύο οικονομικές δραστηριότητες και ότι ενερ¬ 
γούν παράδοση αγροτικών προϊόντων από την αγροτική 
εκμετάλλευση στην εμπορική επιχείρησή τους. 

Για την παράδοση αυτή εκδίδεται ειδικό στοιχείο που 
περιλαμβάνει το είδος, την ποσότητα, την ποιότητα και 
την κανονική αξία των παραδιδόμενων αγαθών, όπως αυ¬ 
τή ορίζεται από τις διατάξεις της περίπτωσης γ'της παρα¬ 
γράφου 2 του άρθρου 19. 

7. Οι αγρότες μπορούν να μετατάσσονται από το ειδικό 
καθεστώς του άρθρου αυτού στο κανονικό και αντίστρο¬ 
φα, με δήλωσή τους που υποβάλλεται στον αρμόδιο οι¬ 
κονομικό έφορο το πρώτο δεκαήμερο του πρώτου μήνα 
της διαχειριστικής περιόδου. 

Η μετάταξη ισχύει από την έναρξη της διαχειριστικής 
περιόδου κατά την οποία υποβάλλεται η δήλωση και δεν 
μπορεί να ανακληθεί πριν από την πάροδο πενταετίας, ε¬ 
φόσον μετατάσσεται στο κανονικό καθεστώς. 

Αν κατά τη διάρκεια διαχειριστικής περιόδου συντρέξει 
μία απότις προϋποθέσεις της παραγράφου 5, οι αγρότες, 
από την επόμενη διαχειριστική περίοδο, στε-ρούνται του 
δικαιώματος επιστροφής του φόρου, που προβλέπουν οι 
διατάξεις των παραγράφων 1 και 2. 

8. Οι μετατασσόμενοι είναι υποχρεωμένοι να συντάσ¬ 
σουν, σε θεωρημένες από τον αρμόδιο Προϊστάμενο ΔΟΥ 
καταστάσεις, μέσα σε προθεσμία δύο (2) μηνών από την 
έναρξη της διαχειριστικής περιόδου, απογραφή που να 
περιλαμβάνει: 

α) τα αποθέματα των αγροτικών προϊόντων, στα οποία 
περιλαμβάνονται όσα έχουν συλλεχθεί, οι ηρτημένοι καρ¬ 
ποί και οι καλλιέργειες που βρίσκονται σε εξέλιξη, κατά 
συντελεστή του κατ'αποκοπή φόρου, 

β) τα αποθέματα των πρώτων υλών της αγροτικής παρα¬ 
γωγής, όπως σπόρων, λιπασμάτων, φυτοφαρμάκων, ζωο¬ 
τροφών και λοιπών συναφών, κατά συντελεστή φόρου, 

γ) τα αγαθά επένδυσης, εφόσον είναι χρησιμοποιήσιμα 
για τους σκοπούς της επιχείρησης και δεν παρήλθε η πε¬ 
νταετής περίοδος του διακανονισμού. 

Τα αποθέματα των πιο πάνω περιπτώσεων β'και γ'απο- 
γράφονται σε τιμές κόστους. 

9. Τα αποθέματα των αγροτικών προϊόντων θεωρού¬ 
νται: 

α) ως αγορέςτου κανονικού καθεστώτος απόδοσηςτου 
φόρου, σετιμήπώλησης κατά το χρόνο της μετάταξης, με 
δικαίωμα να εκπέσουντον κατ’αποκοπή φόρο, στην περί¬ 
πτωση που γίνεται μετάταξη από το καθεστώς των αγρο¬ 
τών στο κανονικό καθεστώς, 

β) ως παράδοση αγαθών σε τιμή πώλησης, υποκείμενη 
στο φόρο με τον κατ’αποκοπή συντελεστή, στην περί¬ 
πτωση που γίνεται μετάταξη από το κανονικό καθεστώς α¬ 
πόδοσης του φόρου στο καθεστώς των αγροτών. 

10. Σε περίπτωση μετάταξης από το ειδικό καθεστώς 
των αγροτών στο κανονικό καθεστώς απόδοσης του φό¬ 
ρου, οι μετατασσόμενοι δικαιούνται να εκπέσουντο φόρο 
με τον οποίο έχουν επιβαρυνθεί: 

α) τα αποθέματα των πρώτων υλών της αγροτικής πα¬ 
ραγωγής, 

β) τα αγαθά επένδυσης, κατά το μέρος του φόρου που 
αναλογεί στα υπόλοιπα έτη της πενταετούς περιόδου δια¬ 
κανονισμού. 

11. Σε περίπτωση μετάταξης από το κανονικό καθεστώς 
απόδοσης του φόρου στο καθεστώς των αγροτών, οι με¬ 
τατασσόμενοι είναι υποχρεωμένοι να καταβάλλουν το 
φόρο με τον οποίο έχουν επιβαρυνθεί: 

α) τα αποθέματα των πρώτων υλών της αγροτικής πα¬ 
ραγωγής, 

β) τα αγαθά επένδυσης, κατά το μέρος τους που ανα¬ 


λογεί στα υπόλοιπα έτη του διακανονισμού της πενταε¬ 
τούς περιόδου. 

12. Για τα απογραφόμενα αγαθά που προβλέπουν οι 
διατάξεις της παραγράφου 8, υποβάλλεται, μέσα σε δύο 
(2) μήνες, από τη μετάταξη, δήλωση που περιλαμβάνει 
την αξία των αποθεμάτων και το φόρο που εκπίπτεται ή 
καταβάλλεται, κατά περίπτωση, σύμφωνα με τις διατά¬ 
ξεις των πιο πάνω παραγράφων 9, 10 και 11. 

Ο φόρος αυτός καταβάλλεται ή εκπίπτεται, κατά περί¬ 
πτωση, με την πιο πάνω δήλωση για την οποία εφαρμόζο¬ 
νται ανάλογα οι διατάξεις του άρθρου 38. 

13. Στην πρώτη εφαρμογή του παρόντος νόμου, οι α¬ 
γρότες μπορούν με δήλωση έναρξης, που υποβάλλεται 
στον αρμόδιο Προϊστάμενο ΔΟΥ μέσα σε είκοσι (20) ημέ¬ 
ρες από την έναρξη ισχύος του, να υπαχθούν στο κανονι¬ 
κό καθεστώς. 

Οι αγρότες που αρχίζουν για πρώτη φορά τις εργασίες 
τους και επιθυμούν να υπαχθούν στο κανονικό καθεστώς 
υποβάλλουν δήλωση έναρξης μέσα σε είκοσι (20) ημέρες 
από την έναρξη των αγροτικών εργασιών τους. 

14. Με κοινές αποφάσεις του Υπουργού Οικονομικών 
και του κατά περίπτωση αρμόδιου υπουργού μπορεί να ο¬ 
ρίζεται ότι η επιστροφή του φόρου στους αγρότες ενερ- 
γείται για λογαριασμό του Δημοσίου από νομικό πρόσω¬ 
πο ή οργανισμό. 

Με αποφάσεις του Υπουργού Οικονομικών μπορεί να ο¬ 
ρίζεται ότι η επιστροφή του φόρου ενεργείται από τον α¬ 
γοραστή των αγροτικών προϊόντων ή το λήπτη των αγρο¬ 
τικών υπηρεσιών. 

15. Με αποφάσεις επίσης του Υπουργού Οικονομικών 
ορίζονται: 

α) τα απαιτούμενα δικαιολογητικά, καθώς και κάθε ανα¬ 
γκαία λεπτομέρεια για την εκκαθάριση και την απόδοση 
του επιστρεπτέου φόρου, 

β) ο τύπος καιτο περιεχόμενο του ειδικού στοιχείου που 
προβλέπουν οι διατάξεις της παραγράφου 6, 

γ) ο τύπος και το περιεχόμενο της δήλωσης μετάταξης 
που προβλέπουν οι διατάξεις της παραγράφου 7 και της 
δήλωσης αποθεμάτων που προβλέπουν οι διατάξεις της 
παραγράφου 12, καθώς επίσης και τα συνυποβαλλόμενα 
με αυτές στοιχεία. 

Άρθρο 42 

Αγρότες, αγροτικά προϊόντα, αγροτικές 
εκμεταλλεύσεις και υπηρεσίες 

Γ ια την εφαρμογή των διατάξεων του άρθρου 41 θεω¬ 
ρούνται: 

1. Ως αγρότες, αυτοί που ασκούν προσωπικά ή μετά μέ¬ 
λη της οικογένειάς τους ή με μισθωτούς ή εργάτες τις α¬ 
γροτικές εκμεταλλεύσεις και υπηρεσίες που προβλέπουν 
οι διατάξεις των παραγράφων 3 και 4. 

2. Ως αγροτικά προϊόντα, τα αγαθά που παράγονται α¬ 
πό τους αγρότες στα πλαίσια των αγροτικών τους εκμε¬ 
ταλλεύσεων. 

3. Ως αγροτικές εκμεταλλεύσεις: 

α) η γεωργία γενικά και ιδίως η καλλιέργεια δημητρια¬ 
κών, κηπευτικών, καπνού, βαμβακιού, οπωροφόρων και 
καρποφόρων δέντρων, αρωματικών και διακοσμητικών 
φυτών, η αμπελουργία, η ανθοκομία, η παραγωγή μανι- 
ταριών, μπαχαρικών, σπόρων και φυτών, 

β) η εκτροφή ζώων γενικά, στην οποία περιλαμβάνονται 
ιδίως η κτηνοτροφία, η πτηνοτροφία, η κονικλοτροφία, η 
μελισσοκομία, η σηροτροφία και η σαλιγκαροτροφία, 

γ) η δασοκομία γενικά, 

δ) η αλιεία σε γλυκά νερά, η ιχθυοτροφία, η βατραχο- 
τροφία, η καλλιέργεια μυδιών, στρειδιών και η εκτροφή 
μαλακίων και μαλακοστράκων, 
ε) οι μεταποιητικές δραστηριότητες του αγρότη, που 
πραγματοποιούνται με συνήθη μέσα, στα πλαίσια των α¬ 
γροτικών εκμεταλλεύσεων, σε προϊόντα τα οποία προέρ¬ 
χονται κατά κύριο λόγο από την αγροτική του παραγωγή. 

4. Ως αγροτικές υπηρεσίες, οι παρεχόμενες από τους α¬ 
γρότες με χειρωνακτική εργασία ή με το συνήθη εξοπλι¬ 
σμό της εκμετάλλευσής τους, οι οποίες συμβάλλουν στην 
παραγωγή αγροτικών προϊόντων. 

Στις υπηρεσίες αυτές περιλαμβάνονται κυρίως: 
α) οι εργασίες σποράς και φύτευσης, καλλιέργειας, θε¬ 
ρισμού, αλωνίσματος, δεματοποίησης, περισυλλογής και 
συγκομιδής, 

β) οι εργασίες προπαρασκευής για την πώληση προϊό¬ 
ντων, όπως η διαλογή, η ξήρανση, ο καθαρισμός, η άλε¬ 
ση, η έκθλιψη, η απολύμανση, η συσκευασία και η αποθή¬ 
κευση, 

γ) η φύλαξη, η πάχυνση και η εκτροφή ζώων, 
δ) η μίσθωση μηχανικών μέσων και εξοπλισμού γενικά, 
που χρησιμοποιούνται στις αγροτικές εκμεταλλεύσεις, 
ε) η τεχνική βοήθεια, 

στ) η καταπολέμηση επιβλαβών φυτών και ζώων, καθώς 
και ο ψεκασμός φυτών και εδάφους, 
ζ) η χρησιμοποίηση αρδευτικών, αποξηραντικών μέσων 
και εξοπλισμού, 

η) η υλοτομία, η κοπή ξύλων, καθώς και άλλες δασοκο- 
μικές υπηρεσίες. 

Άρθρο 43 

Ειδικό καθεστώς πρακτορείων ταξιδιών 

1. Οι επιχειρήσεις πρακτορείων ταξιδιών, με τις οποίες 
εξομοιώνονται και οι οργανωτές τουριστικών περιηγήσε¬ 
ων που ενεργούν στο όνομά τους έναντι των ταξιδιωτών, 
υπάγονται στο ειδικό καθεστώς υπολογισμού του φόρου 
που προβλέπουν οι διατάξεις του άρθρου αυτού, εφόσον 
και κατά το μέρος που για την πραγματοποίηση του ταξι¬ 
διού ή της περιήγησης χρησιμοποιούν προς άμεση εξυ¬ 
πηρέτηση των ταξιδιωτών παραδόσεις αγαθών ή παρο¬ 
χές υπηρεσιών που παρέχονται από άλλους υποκείμε¬ 
νους στο φόρο. 

2. Οι πράξεις που γίνονται για την πραγματοποίηση του 
ταξιδιού ή της περιήγησης θεωρούνται ως ενιαία παροχή 
υπηρεσίας του πρακτορείου προς τον ταξιδιώτη. 

Η παροχή αυτή φορολογείται στην Ελλάδα, εφόσον η έ¬ 
δρα της οικονομικής δραστηριότητας του πρακτορείου ή 
η μόνιμη εγκατάστασή του, από την οποία αυτό ενεργεί 
για την πραγματοποίηση του ταξιδιού, βρίσκονται στην 
Ελλάδα και μόνο κατά το μέρος που αναλογεί σε υπηρε¬ 
σίες που το πρακτορείο αναθέτει σε άλλους υποκείμε¬ 
νους στο φόρο και οι οποίες πραγματοποιούνται από 
τους τελευταίους στο εσωτερικό της χώρας ή εντός της 
Κοινότητας. 

Αντίθετα δεν υπάγεται στις διατάξεις του παρόντος άρ¬ 
θρου, το μέρος των παρεχομένων υπηρεσιών από το πρα¬ 
κτορείο ταξιδιών που αναλογεί στις πράξεις τις οποίες 
αυτό αναθέτει σε άλλους υποκείμενους στο φόρο και οι ο¬ 
ποίες πραγματοποιούνται από τους τελευταίους εκτός 
της Κοινότητας. Γιατις υπηρεσίες αυτές, έχουν εφαρμο¬ 
γή οι διατάξεις της περίπτωσης στ'της παραγράφου 1 του 
άρθρου 24. 


3. Ως φορολογητέα αξία λαμβάνεται η μεικτή αμοιβή 
του πρακτορείου που προκύπτει μετά την αφαίρεση από 
το συνολικό ποσό που καταβάλλεται από τον πελάτη (χω¬ 
ρίς να συνυπολογίζεται ο φόρος) του κόστους με το οποίο 
επιβαρύνεται το πρακτορείο από την παράδοση αγαθών 
και παροχή υπηρεσιών, (μαζί με το φόρο) που γίνονται 
σ’αυτό από άλλους υποκείμενους στο φόρο για άμεση ε¬ 
ξυπηρέτηση του ταξιδιώτη. 

Στα τιμολόγια παροχής υπηρεσιών που αφορούν τις 
πράξεις για τις οποίες η φορολογητέα αξία προσδιορίζε¬ 
ται κατά τις διατάξεις του προηγούμενου εδαφίου, ο φό¬ 
ρος δύναται να ενσωματώνεται στην τιμή. 

4. Ταποσάτου φόρου μετά οποία επιβαρύνεται το πρα¬ 
κτορείο από άλλους υποκείμενους στο φόρο για τις πρά¬ 
ξεις που προβλέπουν οι διατάξεις των παραγράφων 2 και 
3 δεν εκπίπτονται ούτε επιστρέφονται. 

5. Οι διατάξεις του άρθρου αυτού δεν εφαρμόζονται 
στις αμοιβές των πρακτορείων ταξιδιών, οι οποίες προέρ¬ 
χονται από υπηρεσίες που αυτά παρέχουν αποκλειστικά, 
ως μεσολαβητές με προμήθεια, καθώς επίσης και από υ¬ 
πηρεσίες μεταφοράς, οι οποίες παρέχονται με μεταφορι¬ 
κά μέσα που εκμεταλλεύεται το ίδιο το πρακτορείο. 

6. Με προεδρικά διατάγματα, που εκδίδονται με πρότα¬ 
ση του Υπουργού Οικονομικών, μπορεί να ορίζεται άλλος 
τρόπος προσδιορισμού της φορολογητέας αξίας για την 
οποία προβλέπουν οι διατάξεις της παραγράφου 3. 

7. Με αποφάσεις του Υπουργού Οικονομικών μπορεί να 
επιβάλλεται στα πρακτορεία η υποχρέωση να τηρούν ει¬ 
δικά βιβλία, λογαριασμούς ή στοιχεία για την παρακο¬ 
λούθηση των πράξεων που ενεργούν. 

Άρθρο 44 

Ειδικό καθεστώς φορολογίας 
βιομηχανοποιημένων καπνών 

1. Στις περιπτώσεις παράδοσης, ενδοκοινοτικής από¬ 
κτησης ή εισαγωγής από τρίτες χώρες βιομηχανοποιημέ- 
νων καπνών, ο φόρος υπολογίζεται στηντιμή λιανικής πώ¬ 
λησης, χωρίς φόρο προστιθέμενης αξίας. Ως βιομηχανο- 
ποιημένα καπνά θεωρούνται τα οριζόμενα στη διάταξη 
του άρθρου 39του Ν. 2127/1993 (ΦΕΚ48Ά). 

2. Η φορολογική υποχρέωση γεννάται και ο φόρος γί¬ 
νεται απαιτητός, κατά τη θέση των προϊόντων σε ανάλω¬ 
ση ή κατά τη διαπίστωση των ελλειμμάτων, σύμφωνα με 
τα οριζόμενα στο άρθρο 4, καθώς και στις ειδικές περι¬ 
πτώσεις απαιτητού του φόρου, σύμφωνα μετά οριζόμενα 
στο άρθρο 5 του Ν. 2127/1993, όπως ισχύει. Ο φόρος κα¬ 
ταβάλλεται μαζί μετον ειδικό φόρο κατανάλωσης των βιο- 
μηχανοποιημένων καπνών, από τα υπόχρεα πρόσωπα του 
άρθρου 46του Ν. 2127/1993 και σύμφωνα με τις διατάξεις 
των άρθρων 49 και 60 του ίδιου νόμου. 

3. Οι υπόχρεοι καταβολής του φόρου ασκούν το δικαί¬ 
ωμα έκπτωσης του άρθρου 30 κατά την εκκαθάριση των 
φόρων που γίνεται με την αίτηση φορολογίας βιομηχανο- 
ποιημένων καπνών, με βάση τα δικαιολογητικά του άρ¬ 
θρου 32 που κατέχουν αυτοί κατά το χρόνο της εκκαθά¬ 
ρισης. Οι υπόχρεοι του προηγούμενου εδαφίου έχουν τις 
υποχρεώσεις που προβλέπονται από τις διατάξεις των 
άρθρων 37 και 38. 

4. Στα τιμολόγια παράδοσης βιομηχανοποιημένων κα¬ 
πνών ο φόρος ενσωματώνεται στηντιμή και αναγράφεται 
σε αυτά η ένδειξη "Φόρος προστιθέμενης αξίας μη εκπτι- 
πτόμενος". 

5. Σε περίπτωση φθοράς ή βλάβης βιομηχανοποιημέ- 

νων καπνών για τις οποίες προβλέπουν οι διατάξεις του 
άρθρου 50 του Ν. 2127/1993, παρέχεται στις ενδιαφερό- 
μενες επιχειρήσεις δικαίωμα συμψηφισμού του φόρου 
του παρόντος νόμου . Ο φόρος επιστρέφεται μόνον εφό¬ 
σον είναι αδύνατος ο συμψηφισμός του. 

6. Οι πρατηριούχοι και οι λιανοπωλητές βιομηχανοποι- 
ημένων καπνών, για την παράδοση των προϊόντων αυτών, 
δεν έχουν υποχρέωση να υποβάλλουν τις δηλώσεις του 
άρθρου 38, ούτε δικαίωμα έκπτωσηςτου φόρου που προ¬ 
βλέπουν οι διατάξεις του άρθρου 30. Για την εφαρμογή 
των διατάξεων της παραγράφου 1 του άρθρου 31, το πο¬ 
σό του ετήσιου κύκλου εργασιών των πιο πάνω προσώ¬ 
πων που προέρχεται από παραδόσεις βιομηχανοποιημέ- 
νων καπνών προστίθεται στον παρονομαστή του κλάσμα¬ 
τος που ορίζει η διάταξη αυτή. 

7. Τα πρόσωπα της προηγούμενης παραγράφου υπο- 
χρεούνται να καταχωρούν τις αγορές βιομηχανοποιημέ- 
νων καπνών σε ιδιαίτερη στήλη των βιβλίων τους ή εφό¬ 
σον δεν τηρούν βιβλία, σε ιδιαίτερες καταστάσεις. 

8. Με αποφάσεις του Υπουργού Οικονομικών ρυθμίζε¬ 
ται κάθε αναγκαία λεπτομέρεια για την εφαρμογή των 
διατάξεων του άρθρου αυτού. 

Άρθρο 45 

Ειδικό καθεστώς φορολογίας των υποκειμένων στο 

φόρο μεταπωλητών που παραδίδουν μεταχειρισμένα 
αγαθά και αντικείμενα καλλιτεχνικής, συλλεκτικής 
ή αρχαιολογικής αξίας 

1. Η παράδοση μεταχειρισμένων αγαθών, όπως αυτά ο¬ 
ρίζονται με τις διατάξεις της περίπτωσης α'της παραγρά¬ 
φου 8 του άρθρου 46 , καθώς και αντικειμένων καλλιτε¬ 
χνικής, συλλεκτικής ή αρχαιολογικής αξίας, υπάγεται σε 
ειδικό καθεστώς φορολόγησηςτου περιθωρίου κέρδους 
του υποκείμενου στο φόρο μεταπωλητή, σύμφωνα με τις 
διατάξεις του άρθρου αυτού. 

2. Για την εφαρμογή της παραγράφου 1, ως παράδοση 
αγαθών που εμπίπτει στο ειδικό καθεστώς, θεωρείται η 
παράδοση των αγαθών αυτών, που πραγματοποιείται α¬ 
πό υποκείμενο στο φόρο μεταπωλητή, κατά την έννοια 
της περίπτωσης β'της παραγράφου 8 του άρθρου 46, ε¬ 
φόσον τα αγαθά αυτά του παραδόθηκαν: 

Στο εσωτερικό της Κοινότητας, από: 

- Πρόσωπο μη υποκείμενο στο φόρο ή 

- Πρόσωπο υποκείμενο στο φόρο, εφόσον πρόκειται για 
παράδοση η οποία απαλλάσσεται από το φόρο σύμφωνα 
με τις διατάξεις της περίπτωσης κθ'της παραγράφου 1 
του άρθρου 22 ή αντίστοιχης διάταξης άλλου κράτους μέ¬ 
λους ή, 

- Πρόσωπο υποκείμενο στο φόρο, το οποίο υπάγεται 
στις διατάξεις της παραγράφου 2 του άρθρου 39, εφόσον 
πρόκειται για αγαθά που αποτελούσαν γι'αυτόν αγαθά ε¬ 
πένδυσης, κατά την έννοια των διατάξεων της παραγρά¬ 
φου 4 του άρθρου 33, ή αντίστοιχης διάταξης άλλου κρά¬ 
τους μέλους ή 

- Άλλον υποκείμενο στο φόρο μεταπωλητή, εφόσον η 
παράδοση του αγαθού από αυτόν έχει υπαχθεί στο φόρο, 
σύ μφωνα με το ειδικό καθεστώς του περιθωρίου κέρδους 
του παρόντος άρθρου ή αντίστοιχης διάταξης άλλου κρά¬ 
τους - μέλους. 

3. Φορολογητέα αξία της παράδοσης αγαθών είναι το 
περιθώριο κέρδους που πραγματοποιεί ο υποκείμενος 
στο φόρο μεταπωλητής. 

- Ως περιθώριο κέρδους λαμβάνεται η θετική διαφορά 


μεταξύ της τιμής πώλησης του αγαθού από τον υποκεί¬ 
μενο στον φόρο μεταπωλητή και της τιμής αγοράς του, 
μειωμένο με το φόρο προστιθέμενης αξίας που αναλογεί 
στη θετική αυτή διαφορά και ο οποίος εξευρίσκεται με 
τους κανόνες της εσωτερικής υφαίρεσης. 

Σε περίπτωση που η τιμή πώλησης του αγαθού είναι μι¬ 
κρότερη από την τιμή αγοράς του, η αρνητική αυτή δια¬ 
φορά δεν μπορεί να συμψηφιστεί με τη θετική διαφορά 
που προκύπτει από άλλες παραδόσεις αγαθών, του υπο¬ 
κείμενου στο φόρο μεταπωλητή. 

- Ως τιμή πώλησης λαμβάνεται, το σύνολο του αντιτίμου 
που έλαβε ή πρόκειται να λάβει ο υποκείμενος στο φόρο 
μεταπωλητής από τον αγοραστή, όπως αυτό προσδιορί¬ 
ζεται από τις διατάξεις του άρθρου 19 , περιλαμβανομέ- 
νου και του φόρου προστιθέμενης αξίας. 

- Ως τιμή αγοράς λαμβάνεται, το σύνολο του αντιτίμου 
που κατέβαλε ή θα καταβάλει ο υποκείμενος στο φόρο με¬ 
ταπωλητής στον προμηθευτή του. 

4. Ο υποκείμενος στο φόρο μεταπωλητής μπορεί να ε- 
πιλέξει την εφαρμογή του ειδικού καθεστώτος του άρ¬ 
θρου αυτού και στις παρακάτω παραδόσεις : 

α) Αντικειμένων καλλιτεχνικής, συλλεκτικής ή αρχαιο¬ 
λογικής αξίας, τα οποία εισήγαγε ο ίδιος, σύμφωνα με τις 
διατάξεις του άρθρου 10. 

β) Αντικειμένων καλλιτεχνικής αξίας που του παραδό¬ 
θηκαν από τον ίδιο το δημιουργό τους ή τους διαδόχους 
του. 

γ) Αντικειμένων καλλιτεχνικής αξίας που του παραδό¬ 
θηκαν από άλλο υποκείμενο στο φόρο πρόσωπο, εκτός 
του υποκείμενου στο φόρο μεταπωλητή, εφόσον η παρά¬ 
δοση από το άλλο αυτό πρόσωπο φορολογήθηκε με το 
μειωμένο συντελεστή που προβλέπεται για τα αγαθά αυ¬ 
τά ή παρασχέθηκε στον υποκείμενο πλήρες δικαίωμα έκ¬ 
πτωσης του φόρου. 

Η παραπάνω επιλογή γίνεται με υποβολή δήλωσης, 
στην αρμόδια Δ.Ο.Υ. μέχρι 10 Ιανουάριου κάθε έτους. Η 
δήλωση αυτή ισχύει τουλάχιστον για δύο πλήρεις διαχει¬ 
ριστικές περιόδους μετά την πάροδο των οποίων μπορεί 
να ανακληθεί. Η ανάκληση ισχύει από την επόμενη διαχει¬ 
ριστική περίοδο. 

Σε περίπτωση άσκησης της επιλογής της παρούσας πα¬ 
ραγράφου, προκειμένου να υπολογιστεί το περιθώριο 
κέρδους, κατά την έννοια της παραγράφου 3, ως τιμή α¬ 
γοράς λαμβάνεται η φορολογητέα αξία κατά την εισαγω¬ 
γή, σύμφωνα μετις διατάξειςτου άρθρου 20 ή η φορολο¬ 
γητέα αξία της παράδοσης σύμφωνα με τις διατάξεις του 
άρθρου 19 , κατά περίπτωση, προσαυξημένη με το φόρο 
προστιθέμενης αξίας με τον οποίο επιβαρύνθηκαν οι 
πράξεις αυτές. 

5. Απαλλάσσονται από το φόρο οι παραδόσεις αγαθών 
της παραγράφου 1, που πραγματοποιούνται σύμφωνα με 
τις διατάξεις των άρθρων 24 και 27, για τις οποίες η φο¬ 
ρολογητέα αξία υπολογίζεται σύμφωνα με τις διατάξεις 
της παραγράφου 3. 

6. Ο υποκείμενος στο φόρο, κατά την έννοια των διατά¬ 
ξεων του άρθρου 3, δεν δικαιούται να εκπίπτει από το φό¬ 
ρο τον οποίο οφείλει, το φόρο με τον οποίο έχουν επιβα¬ 
ρυνθεί τα αγαθά της παραγράφου 1, εφόσον πρόκειται 
για αγαθά που παραδόθηκαν σε αυτόν από υποκείμενο 
στο φόρο μεταπωλητή, ο οποίος εφήρμοσε το ειδικό κα¬ 
θεστώς του άρθρου αυτού. 

7.0 υποκείμενος στο φόρο μεταπωλητής, που εφαρμό¬ 
ζει το ειδικό καθεστώς του άρθρου αυτού, δεν μπορεί να 

εκπίπτει από το φόρο που οφείλει για τις παραδόσεις α¬ 
γαθών που πραγματοποιεί, σύμφωνα με τις διατάξεις του 
άρθρου αυτού, το φόρο προστιθέμενης αξίας που κατέ¬ 
βαλε ή πρόκειται να καταβάλλει για απόκτηση αντικειμέ¬ 
νων σύμφωνα με τις διατάξεις της παραγράφου 4. 

8.0 υποκείμενος στο φόρο μεταπωλητής, που εφαρμό¬ 
ζει το ειδικό καθεστώς του άρθρου αυτού, υποχρεούται: 

α) Νατηρεί ειδικό βιβλίο, στο οποίο να καταχωρεί την η¬ 
μερομηνία, το είδος του παραστατικού, το είδος, την πο¬ 
σότητα και την αξία, κατά την απόκτηση και κατά την πώ¬ 
ληση των αγαθών για παραδόσεις αγαθών που φορολο¬ 
γούνται σύμφωνα με τις διατάξεις της παραγράφου 3. 

Σε περίπτωση συγκεντρωτικών αγορών ή πωλήσεων, υ- 
ποχρεούται να επιμερίζει την αξία των αγαθών, στο βαθ¬ 
μό που κρίνεται απαραίτητο, για τον προσδιορισμό του 
περιθωρίου κέρδους εκάστης παράδοσης. 

β) Στα φορολογικά στοιχεία που εκδίδει, κατά τις διατά¬ 
ξεις του Κώδικα Βιβλίων και Στοιχείων, να ενσωματώνει, 
στην τιμή, το φόρο που αναλογεί στις παραδόσεις αγα¬ 
θών, οι οποίες φορολογούνται, σύμφωνα με τις διατάξεις 
της παραγράφου 3. 

9. Σε περίπτωση, κατά την οποία, ο υποκείμενος στο φό¬ 
ρο μεταπωλητής πραγματοποιεί παράλληλα πράξεις, τό¬ 
σο του άρθρου αυτού, όσο και του κανονικού καθεστώ¬ 
τος, υποχρεούται να καταχωρεί σε ιδιαίτερες στήλες ή σε 
ειδικούς λογαριασμούς στα τηρούμενα από αυτόν βιβλία 
του Κώδικα Βιβλίων και Στοιχείων, τις πράξεις που υπά¬ 
γονται σε καθένα από τα δύο αυτά καθεστώτα. 

10. Κατά παρέκκλιση από τις διατάξεις της παραγρά¬ 
φου 3, στις περιπτώσεις όπου είναι δύσκολο να προσδιο¬ 
ριστεί το περιθώριο κέρδους για κάθε παράδοση χωρι¬ 
στά, λόγω κυρίως συγκεντρωτικών αγορών ή πωλήσεων 
ή μικρής αξίας αγαθών, η φορολογητέα αξία προσδιορί¬ 
ζεται συνολικά ανά φορολογική περίοδο. 

Στην περίπτωση εφαρμογής του προηγούμενου εδαφί¬ 
ου, η φορολογητέα αξία, για παραδόσεις αγαθών που υ¬ 
πάγονται στον ίδιο συντελεστή φόρου προστιθέμενης α¬ 
ξίας, είναι το συνολικό περιθώριο κέρδους, που πραγμα¬ 
τοποιεί ο υποκείμενος στο φόρο μεταπωλητής κατά τη 
συγκεκριμένη φορολογική περίοδο. 

Το συνολικό περιθώριο κέρδους ισούται με τη διαφορά 
μεταξύ των συνολικών τιμών πωλήσεων και των συνολι¬ 
κών τιμών αγορών που πραγματοποιεί ο υποκείμενος στο 
φόρο μεταπωλητής κατά τη διάρκεια της φορολογικής 
περιόδου, για κάθε συντελεστή φόρου προστιθέμενης α¬ 
ξίας χωριστά, μειωμένη κατά το ποσό του φόρου προστι¬ 
θέμενης αξίας που αναλογεί στο συνολικό αυτό περιθώ¬ 
ριο κέρδους, το οποίο βρίσκεται με τους κανόνες της ε¬ 
σωτερικής υφαίρεσης. 

Σε περίπτωση που η διαφορά μεταξύ των συνολικών τι¬ 
μών πωλήσεων και συνολικών τιμών αγορών, σε μία φο¬ 
ρολογική περίοδο είναι αρνητική, η διαφορά αυτή προ¬ 
σαυξάνει τις αγορές της επόμενης φορολογικής περιό¬ 
δου, και συμψηφίζεται με τυχόν θετική διαφορά επόμενης 
φορολογικής περιόδου, μέσα στην ίδια διαχειριστική πε¬ 
ρίοδο. Τυχόν προκύπτουσα αρνητική διαφορά στην τε¬ 
λευταία φορολογική περίοδο, δεν μεταφέρεται για συμ¬ 
ψηφισμό σε επόμενη διαχειριστική περίοδο. 

Όταν η φορολογητέα αξία υπολογίζεται με τις διατάξεις 
της παραγράφου αυτής, ο υποκείμενος στο φόρο μετα¬ 
πωλητής δεν δικαιούται επιστροφής του φόρου που προ¬ 
κύπτει από αρνητικό περιθώριο στη συγκεκριμένη φορο¬ 
λογική ή διαχειριστική περίοδο. 


Ο υποκείμενος στο φόρο μεταπωλητής που υπάγεται 
στο καθεστώς της παραγράφου αυτής μπορεί να επιλέ- 
ξει, για ορισμένες παραδόσεις που πραγματοποιεί, να υ¬ 
παχθεί στις γενικές διατάξεις του φόρου. 

Στην περίπτωση που κάνει χρήση της ευχέρειας του 
προηγούμενου εδαφίου, καθώς και σε κάθε περίπτωση 
πραγματοποίησης πράξεων που προβλέπονται από τις 
διατάξεις της παραγράφου 5 του παρόντος άρθρου, η α¬ 
ξία κτήσης των εν λόγω αγαθών που διατίθενται για την 
πραγματοποίηση των πράξεων αυτών, αφαιρείται από τις 
συνολικές αγορές της συγκεκριμένης φορολογικής πε¬ 
ριόδου, κατά την οποία πραγματοποιούνται οι παραπάνω 
πράξεις, προκειμένου να εξευρεθεί το συνολικό περιθώ¬ 
ριο κέρδους της φορολογικής αυτής περιόδου. 

Οι παραδόσεις κάθε είδους μεταχειρισμένων μεταφο¬ 
ρικών μέσων δεν μπορούν να υπαχθούν στο απλοποιημέ¬ 
νο καθεστώς της παραγράφου αυτής. 

11.0 υποκείμενος στο φόρο μεταπωλητής μπορεί να ε¬ 
φαρμόζει το κανονικό καθεστώς φορολογίας για παρα¬ 
δόσεις αγαθών της παραγράφου 1, έστω και αν πλη- ρού- 
νται οι προϋποθέσεις των παραγράφων 2 και 4 του άρ¬ 
θρου αυτού, για την εφαρμογή του ειδικού καθεστώτος 
του περιθωρίου κέρδους. Στην περίπτωση αυτή, ο υπο¬ 
κείμενος στο φόρο μεταπωλητής δύναται να εκπίπτει από 
το φόρο που αναλογεί στις ενεργούμενες από αυτόν πρά¬ 
ξεις, το φόρο που επιβάρυνε τα αγαθά σύμφωνα με τις 
διατάξεις της παραγράφου 4 του παρόντος άρθρου. 

Το δικαίωμα έκπτωσης, κατά τις διατάξεις του προη¬ 
γούμενου εδαφίου, γεννάται κατά το χρόνο που ο φόρος 
καθίσταται απαιτητός, σύμφωνα με τις διατάξεις των άρ¬ 
θρων 16 και 17. 

12. Οι διατάξεις του άρθρου αυτού δεν εφαρμόζονται 
προκειμένου, για παραδόσεις καινούργιων μεταφορικών 
μέσων, κατά την έννοια των διατάξεων της περίπτωσης 
γ'της παραγράφου 4 του άρθρου 11, εφόσον πραγματο¬ 
ποιούνται κατά τις διατάξεις του άρθρου 28. 

13. Με αποφάσεις του Υπουργού Οικονομικών καθορί¬ 
ζονται σαφέστερα κριτήρια για την εφαρμογή της παρα¬ 
γράφου 10 του άρθρου αυτού. Επίσης με αποφάσεις του 
Υπουργού Οικονομικών είναι δυνατόν να καθοριστούν κα- 
τώτατα όρια περιθωρίου κέρδους, για την εφαρμογή του 
άρθρου αυτού, μετά από εξέταση των πραγματικών δε¬ 
δομένων σε ορισμένους κλάδους δραστηριοτήτων και με¬ 
τά από συνεννόηση με τις ενδιαφερόμενες παραγωγικές 
τάξεις. 

14. Με αποφάσειςτου Υπουργού Οικονομικών ρυθμίζε¬ 
ται η διαδικασία και κάθε αναγκαία λεπτομέρεια για την ε¬ 
φαρμογή των διατάξεων του άρθρου αυτού. 

Άρθρο 46 

Ειδικό καθεστώς φορολογίας για τις πωλήσεις 
σε δημοπρασία 

1. Κατά παρέκκλιση από το άρθρο 45, στις περιπτώσεις 
παράδοσης μεταχειρισμένων αγαθών και αντικειμένων 
καλλιτεχνικής, συλλεκτικής ή αρχαιολογικής αξίας από το 
διοργανωτή δημοπρασίας, ο οποίος ενεργεί κατά την έν¬ 
νοια των διατάξεων της παραγράφου 2 του άρθρου 5, η 
φορολογητέα αξία προσδιορίζεται σύμφωνα με τις διατά¬ 
ξεις της επόμενης παραγράφου, εφόσον η παράδοση των 
αγαθών σε δημοπρασία ενεργείται για λογαριασμό των 
προσώπων, που αναφέρονται στις διατάξεις της παρα¬ 
γράφου 2 του άρθρου 45 . 

2. Ως φορολογητέα αξία, για κάθε παράδοση αγαθών 

της προηγούμενης παραγράφου, λαμβάνεται η αξία με 
την οποία ο διοργανωτής της δημοπρασίας χρεώνει τον 
αγοραστή, σύμφωνα με την παράγραφο 3 του παρόντος, 
μειωμένη: 

α) Κατά το καθαρό ποσό που κατέβαλε ή θα καταβάλει 
ο διοργανωτής της δημοπρασίας στον εντολέα του και 

β) Κατά το ποσό του φόρου που εμπεριέχεται στην προ¬ 
μήθεια που εισπράττει ο διοργανωτής της δημοπρασίας 
από τον εντολέα του, βάσει της σύμβασης προμήθειας 
για πώληση. 

Για την εφαρμογή των διατάξεων της περίπτωσης α), 
ως καθαρό ποσό, που κατέβαλε ή πρόκειται να καταβάλει 
ο διοργανωτής της δημοπρασίας στον εντολέα του, λαμ- 
βάνεταιτοποσότης κατακύρωσηςτου αγαθού, μειωμένο 
κατά το ποσό της προμήθειας που εισπράττει ή πρόκειται 
ναεισπράξει από τον εντολέα του ο διοργανωτής της δη¬ 
μοπρασίας, βάσει της σύμβασης προμήθειας για πώλη¬ 
ση. 

3. Ο διοργανωτής της δημοπρασίας υποχρεούται, στο 
φορολογικό στοιχείο που εκδίδει προς τον αγοραστή, 
σύμφωνα με τις διατάξειςτου Κώδικα Βιβλίων και Στοιχεί¬ 
ων, να αναγράφει χωριστά: 

α) την τιμή κατακύρωσης του αγαθού περιλαμβανομέ- 
νου και του φόρου προστιθέμενης αξίας, 

β) τους τυχόν φόρους, τέλη, δικαιώματα ή εισφορές υ¬ 
πέρ του Δημοσίου ή τρίτων, 

γ) τα παρεπόμενα έξοδα, όπως τα έξοδα προμήθειας 
συσκευασίας, μεταφοράς και ασφάλισης, με τα οποία ο 
διοργανωτής επιβαρύνει τον αγοραστή του αγαθού. 

4. Ο διοργανωτής της δημοπρασίας εκδίδει προς τον ε¬ 
ντολέα του εκκαθάριση, σύμφωνα με τις διατάξεις του 
Κώδικα Βιβλίων και Στοιχείων. 

Στην εν λόγω εκκαθάριση, η οποία επέχει θέση τιμολο¬ 
γίου για τον εντολέα υποκείμενο στο φόρο, αναγράφεται 
χωριστάητιμή κατακύρωσηςτου αγαθού, μειωμένη κατά 
το ποσό της προμήθειας το οποίο εισπράττει ή πρόκειται 
να εισπράξει ο διοργανωτής της δημοπρασίας από τον ε¬ 
ντολέα του για κάθε συγκεκριμένη παράδοση αγαθού. 

Στην περίπτωση αυτή, στην προμήθεια που εισπράττει 
ο διοργανωτής της δημοπρασίας εμπεριέχεται και ο φό¬ 
ρος προστιθέμενης αξίας που αναλογεί σε αυτήν. 

5. Ο διοργανωτής της δημοπρασίας, ο οποίος παραδί- 
δει αγαθά με τις προϋποθέσεις της παραγράφου 1, οφεί¬ 
λει να καταχωρεί σε προσωρινούς λογαριασμούς στα τη¬ 
ρούμενα από αυτόν βιβλία του Κώδικα Βιβλίων και Στοι¬ 
χείων τα παρακάτω ποσά, τα οποία πρέπει να αιτιολο¬ 
γούνται: 

α) τα ποσά που εισέπραξε ή θα εισπράξει από τον αγο¬ 
ραστή των αγαθών, 

β) τα ποσά που αποδόθηκαν ή θα αποδοθούν στον πω- 
λητή των αγαθών. 

6. Ως χρόνος παράδοσης των αγαθών, στον υποκείμε¬ 
νο στο φόρο διοργανωτή δημοπρασίας από τον εντολέα 
του, θεωρείται ο χρόνος της πώλησης των αγαθών αυτών 
στη δημοπρασία. 

7. Οι διατάξεις του άρθρου αυτού δεν εφαρμόζονται, 
προκειμένου για παραδόσεις καινούργιων μεταφορικών 
μέσων κατά την έννοια των διατάξεων της περίπτωσης 
γ'της παραγράφου 4 του άρθρου 11, εφόσον πραγματο¬ 
ποιούνται κατά τις διατάξειςτου άρθρου 28. 

8. Για την εφαρμογή των διατάξεων του άρθρου αυτού 
και του άρθρου 45 , θεωρούνται ως: 

α) "Μεταχειρισμένα αγαθά", τα κινητά ενσώματα αγαθά 


τα οποία δύνανται να επαναχρησιμοποιηθούν στην κατά¬ 
σταση που βρίσκονται ή μετά από επισκευή και συντήρη¬ 
ση, εκτός των αντικειμένων καλλιτεχνικής, συλλεκτικής ή 
αρχαιολογικής αξίας και εκτός των ευγενών μετάλλων ή 
πολύτιμων λίθων. 

β) "Υποκείμενος στο φόρο μεταπωλητής", ο υποκείμε¬ 
νος στο φόρο κατά την έννοια των διατάξεωντου άρθρου 
3, ο οποίος στα πλαίσια άσκησης της οικονομικής του 
δραστηριότητας εισάγει, αγοράζει ή διαθέτει για τις ανά¬ 
γκες της επιχείρησής του, με σκοπό τη μεταπώλησή τους, 
μεταχειρισμένα αγαθά ή και αντικείμενα καλλιτεχνικής, 
συλλεκτικής ή αρχαιολογικής αξίας, είτε ενεργεί για ίδιο 
λογαριασμό είτε για λογαριασμό τρίτου, κατά την έννοια 
των διατάξεων της παραγράφου 2 του άρθρου 5. 

γ) "Διοργανωτής δημοπρασίας", ο υποκείμενος στο φό¬ 
ρο κατά την έννοια του άρθρου 3, ο οποίος στα πλαίσια ά¬ 
σκησης της οικονομικής του δραστηριότητας, θέτει ένα 
αγαθό προς πώληση σε δημοπρασία με σκοπό την παρά¬ 
δοσή του, στον πλειοδότη. 

δ) "Εντολέας διοργανωτή δημοπρασίας", το πρόσωπο 
το οποίο μεταβιβάζει αγαθό σε διοργανωτή δημοπρα¬ 
σίας, με σκοπό την παράδοσή του, σύμφωνα μετις διατά¬ 
ξεις της παραγράφου 2 του άρθρου 5. 

9. Με αποφάσεις του Υπουργού Οικονομικών ρυθμίζε¬ 
ται η διαδικασία και κάθε λεπτομέρεια για την εφαρμογή 
των διατάξεωντου άρθρου αυτού. 

Άρθρο 47 

Ειδικό καθεστώς επενδυτικού χρυσού 

1. Απαλλάσσονται από το φόρο : 

α) Η παράδοση, ενδοκοινοτική απόκτηση και εισαγωγή 
επενδυτικού χρυσού, συμπεριλαμβανομένου του επενδυ¬ 
τικού χρυσού για τον οποίο υπάρχουν πιστοποιητικά, κατ’ 
είδος ή κατά γένος ή που αποτελεί αντικείμενο συναλλα¬ 
γής μεταξύ λογαριασμών σε χρυσό, συμπεριλαμβανομέ¬ 
νων, ιδίως, δανείων χρυσού και συμβάσεων ανταλλαγών 
(ενναρε), με δικαίωμα κυριότητας ή απαίτησης επενδυτι¬ 
κού χρυσού, καθώς και συναλλαγές επενδυτικού χρυσού 
με προθεσμιακές συμβάσεις (ίυΙυΓθε) και απλές προθε¬ 
σμιακές συμβάσεις (ίοη/ναΓά οοηίΓαοΙε), οι οποίες προκα- 
λούν αλλαγή κυριότητας ή απαίτησης όσον αφορά επεν¬ 
δυτικό χρυσό. 

β) Οι υπηρεσίες μεσιτών, οι οποίοι ενεργούν στο όνομα 
και για λογαριασμό άλλου, όταν παρεμβαίνουν στην πα¬ 
ράδοση επενδυτικού χρυσού για τον εντολέα τους. 

2. Γιατους σκοπούς του παρόντος άρθρου ως "επενδυ¬ 
τικός χρυσός"νοούνται: 

α) Ο χρυσός υπό μορφή ράβδου ή πλάκας, βάρους α¬ 
ποδεκτού από τις αγορές πολύτιμων μετάλλων, καθαρό¬ 
τητας τουλάχιστον 995 χιλιοστών, αντιπροσωπευόμενος 
ή μη από τίτλους. Εξαιρούνται από το καθεστώς του πα¬ 
ρόντος άρθρου οι ράβδοι και πλάκες βάρους έως και ενός 
(1) γραμμαρίου. 

β) Τα χρυσά νομίσματα για τα οποία ισχύουν σωρευτικά 
οι εξής προϋποθέσεις: 

- είναι καθαρότητας τουλάχιστον 900 χιλιοστών, 

- έχουν κοπεί μετά το έτος 1800, 

- αποτελούν ή έχουν αποτελέσει νόμιμο χρήμα στη χώ¬ 
ρα προέλευσής τους και 

- πωλούνται υπό κανονικές συνθήκες σε τιμή η οποία 
δεν υπερβαίνει κατά ποσοστό άνω του 80% την αξία της 
ελεύθερης αγοράς του χρυσού ο οποίος περιέχεται στα 
νομίσματα. 

Τα νομίσματα που ανταποκρίνονται στις ανωτέρω προ¬ 
ϋποθέσεις περιλαμβάνονται σε κατάλογο που δημοσιεύ¬ 
εται στην Επίσημη Εφημερίδα των Ευρωπαϊκών Κοινοτή¬ 
των, τεύχος Γ, κάθε έτος. Ο κατάλογος αυτός δημοσιεύ¬ 
εται πριν από την έναρξη εκάστου ημερολογιακού έτους 
και ισχύει για το επόμενο ημερολογιακό έτος. 

Τα νομίσματα αυτά δεν θεωρείται ότι πωλούνται για 
συλλεκτικούς σκοπούς. 

3. Οι υποκείμενοι στο φόρο που παράγουν επενδυτικό 
χρυσό ή μεταποιούν κάθε είδους χρυσό σε επενδυτικό, ό¬ 
πως αυτός ορίζεται στην παράγραφο 2 του παρόντος άρ¬ 
θρου, μπορούν να επιλέγουν τη φορολόγηση της παρά¬ 
δοσης του επενδυτικού χρυσού σε άλλο πρόσωπο υπο¬ 
κείμενο στο φόρο και με τις προϋποθέσεις που 
καθορίζονται με σχετική απόφαση του Υπουργού Οικονο¬ 
μικών. 

Τα πρόσωπα που μεσολαβούν στην πραγματοποίηση 
των συναλλαγών της περίπτωσης α' της παραγράφου 1, 
ενεργώντας στο όνομά τους και για λογαριασμό του ε- 
ντολέατους, έχουν το δικαίωμα να επιλέξουντη φορολό- 
γησή τους κατά το μέρος που αφορούν τις πράξεις αυτές 
και εφόσον αντίστοιχα ο προμηθευτής επέλεξε τη φορο- 
λόγησή του για τις συναλλαγές αυτές. 

4. Οι υποκείμενοι στο φόρο που ενεργούν τις πράξεις 
της περίπτωσης α'της παραγράφου 1 δεν έχουν δικαίω¬ 
μα έκπτωσης του φόρου των εισροών τους, εκτός αυτού: 

α) που οφείλεται ή καταβλήθηκε για την παράδοση ε¬ 
πενδυτικού χρυσού, που έγινε προς αυτούς από πρόσω¬ 
πα τα οποία έχουν ασκήσει το δικαίωμα επιλογής για υ¬ 
παγωγή τους στο φόρο του παρόντος νόμου, σύμφωνα 
με τις διατάξεις της παραγράφου 3 του ιδίου άρθρου, 

β) που οφείλεται ή καταβλήθηκε λόγω παράδοσης ή εν¬ 
δοκοινοτικής απόκτησης ή εισαγωγής μη επενδυτικού 
χρυσού μετατραπέντος εν συνεχεία σε επενδυτικό χρυσό 
από τον ίδιο τον υποκείμενο ή από άλλο πρόσωπο για λο¬ 
γαριασμό του, 

γ) που οφείλεται ή καταβλήθηκε για λήψη υπηρεσιών οι 
οποίες συνίστανται στη μεταβολή του σχήματος, του βά¬ 
ρους ή της καθαρότητας του χρυσού, συμπεριλαμβανο¬ 
μένου και του επενδυτικού χρυσού, 

δ) ειδικά τα πρόσωπα που παράγουν επενδυτικό χρυσό 
ή μετατρέπουν κάθε είδους χρυσό σε επενδυτικό χρυσό 
έχουν δικαίωμα να εκπίπτουν τον οφειλόμενο ή καταβλη- 
θέντα από αυτά φόρο, λόγω παράδοσης ή ενδοκοινοτι¬ 
κής απόκτησης ή εισαγωγής αγαθών ή παροχής υπηρε¬ 
σιών που συνδέονται με την παραγωγή ή μετατροπή του 
εν λόγω χρυσού, ως εάν φορολογείτο πλήρως ή εκ μέ¬ 
ρους τους μεταγενέστερη παράδοση του χρυσού που 
τυγχάνει απαλλαγής με βάση το παρόν άρθρο. 

5. Οι υποκείμενοι της παραγράφου 1, πέραν των υπο- 
χρεώσεών τους που προβλέπονται από άλλες διατάξεις, 
υποχρεούνται, επίσης, γιατις πωλήσεις επενδυτικού χρυ¬ 
σού να εφαρμόζουν τις διατάξεις του π.δ 186/1992 (ΦΕΚ 
84 Α') για την πώληση αγαθών. 

Ειδικότερα, στα προβλεπόμενα στοιχεία του άρθρου 13 
του Π.Δ. 186/1992, γιατις πωλήσεις επενδυτικού χρυσού 
ή βιομηχανικού χρυσού, αναγράφονται, εκτόςτων άλλων, 
το ονοματεπώνυμο και η διεύθυνση του αγοραστή, η πο¬ 
σότητα και το είδος του βιομηχανικού ή επενδυτικού χρυ¬ 
σού, ανεξαρτήτως της αξίας της συναλλαγής. 

Ειδικά, στην περίπτωση πωλήσεων χρυσών νομισμά¬ 
των, που πληρούν τα κριτήρια της περίπτωσης β'της πα¬ 
ραγράφου 2 του παρόντος άρθρου, οι υποκείμενοι υπο- 


χρεούνται, επιπλέον, να υποβάλλουν στο Υπουργείο Οι¬ 
κονομικών, Διεύθυνση Φ.Π.Α., κατάλογο με τα νομίσματα 
που αποτέλεσαν αντικείμενο των συναλλαγών τους, ανα- 
φέροντας την τελευταία τιμή που επιτεύχθηκε πριν την 1 η 
Απριλίου εκάστου έτους. 

Οι διατάξεις της παραγράφου αυτής ισχύουν από 
1 . 8 . 2000 . 

6. Με αποφάσεις του Υπουργού Οικονομικών ρυθμίζε¬ 
ται κάθε λεπτομέρεια για την εφαρμογή των διατάξεων 
του παρόντος άρθρου. 

ΜΕΡΟΣ ΔΕΥΤΕΡΟ 
ΔΙΑΔΙΚΑΣΤΙΚΕΣ ΔΙΑΤΑΞΕΙΣ 

ΚΕΦΑΛΑΙΟ Α' 

ΔΙΑΔΙΚΑΣΙΑ ΒΕΒΑΙΩΣΗΣ ΚΑΙ ΚΑΤΑΒΟΛΗΣ ΤΟΥ ΦΟΡΟΥ 
Άρθρο 48 

Αρμόδια φορολογική αρχή - Φορολογικός έλεγχος 

1. Η επιβολή του φόρου γίνεται από τον Προϊστάμενο 
ΔΟΥ που είναι αρμόδιος για τη φορολογία εισοδήματος 
του υπόχρεου στο φόρο.Η παραλαβή των δηλώσεων γί¬ 
νεται από τον εν λόγω Προϊστάμενο ΔΟΥ, σύμφωνα με τα 
οριζόμενα στις διατάξεις του άρθρου 38. 

2. Ο Προϊστάμενος ΔΟΥ ελέγχει την ακρίβεια των υπο¬ 
βαλλόμενων δηλώσεων και προβαίνει στην εξακρίβωση 
των υπόχρεων που δεν έχουν υποβάλει δήλωση. 

3. Εφόσον διαπιστώνεται ανεπάρκεια ή ανακρίβεια των 
βιβλίων και στοιχείων, τα οποία τηρεί ο υπόχρεος στο φό¬ 
ρο, αναφορικά με τη φορολογητέα αξία, τα ποσοστά ή τις 
εκπτώσεις του φόρου, ο Προϊστάμενος ΔΟΥ προβαίνει 
στον προσδιορισμό τους με βάση τα υπόψη του στοιχεία 
και ιδίως: 

α) Τα ακαθάριστα έσοδα που προσδιορίζονται ύστερα 
από έλεγχο στη φορολογία εισοδήματος, τις αγορές και 
τις σχετικές με το φόρο του παρόντος νόμου δαπάνες, 

β) τα συναφή στοιχεία που προκύπτουν από τον έλεγχο 
άλλων φορολογιών από πληροφορίες που διαθέτει ή πε¬ 
ριέρχονται σ’αυτόν. Η ανεπάρκεια ή ανακρίβεια των βι¬ 
βλίων και στοιχείων κρίνεται σύμφωνα με τις διατάξεις 
του Κώδικα Βιβλίων και Στοιχείων και της φορολογίας ει¬ 
σοδήματος. 

4. Ο έλεγχος ενεργείται τις εργάσιμες για τον υπόχρεο 
ημέρες και ώρες, στην επαγγελματική του εγκατάσταση 
ή, όταντούτο είναι δύσκολο, στη ΔΟΥ, καθώς και σε άλλο 
τόπο και χρόνο ύστερα από συμφωνίατου Προϊσταμένου 
ΔΟΥ και του υπόχρεου στο φόρο. 

5. Κατά τη διάρκεια του ελέγχου επιτρέπεται κάθε ανα¬ 
γκαία εξέταση ή έρευνα στην επαγγελματική εγκατάστα¬ 
ση του υπόχρεου στο φόρο και κυρίως στους χώρους πα¬ 
ραγωγής, επεξεργασίας γενικά, αποθήκευσης ή παράδο¬ 
σης των αγαθών, καθώς και στον τόπο παροχής των 
υπηρεσιών, σύμφωνα με όσα ειδικότερα ορίζονται από τις 
διατάξεις του άρθρου 36 του Κώδικα Βιβλίων και Στοιχεί¬ 
ων και του άρθρου 25 του Ν. 820/1978 (ΦΕΚ 174 Α'). 

6. Ο υπόχρεος στο φόρο επιδεικνύει ή παραδίδει κάθε 
έγγραφο ή άλλο στοιχείο που του ζητούν για τη διεξαγω¬ 
γή του ελέγχου. 

Τις ίδιες υποχρεώσεις έχουν και τα πρόσωπα τα οποία, 
από τη σχέση εργασίας που έχουν με τον υπόχρεο, μπο¬ 
ρούν να δώσουν τα ζητούμενα στοιχεία. 

7. Ύστερα από έγγραφη πρόσκληση του Προϊσταμένου 
ΔΟΥ, οι δημόσιες, δημοτικές, κοινοτικές και λοιπές αρ¬ 
χές, καθώς και κάθε φυσικό ή νομικό πρόσωπο δημόσιου 

ή ιδιωτικού δικαίου, οφείλουν να αποστέλλουν σε αυτόν, 
μέσα σε προθεσμία τριάντα (30) ημερών από τη γνωστο¬ 
ποίηση της πρόσκλησης, κάθε στοιχείο χρήσιμο για τη 
διεξαγωγή του ελέγχου και να παρέχουν κάθε σχετική 
πληροφορία ή συνδρομή. 

8. Με αποφάσεις του Υπουργού Οικονομικών μπορεί να 
ορίζεται άλλος Προϊστάμενος ΔΟΥ ή άλλη δημόσια αρχή 
ή τα Ελληνικά Ταχυδρομεία ή άλλος οργανισμός κοινής 
ωφέλειας ή πιστωτικός οργανισμός, για την παραλαβή 
των δηλώσεων, καθώς και άλλος Προϊστάμενος ΔΟΥ για 
την επιβολή του φόρου. 

Άρθρο 49 

Πράξη Προσδιορισμού του φόρου 

1. Με βάση τα αποτελέσματα του ελέγχου ο Προϊστά¬ 
μενος ΔΟΥ εκδίδει πράξη προσδιορισμού του φόρου για 
χρονική περίοδο που δεν μπορεί να είναι μεγαλύτερη από 
μία διαχειριστική περίοδο. 

Ο Προϊστάμενος ΔΟΥ δεν έχει υποχρέωση να προσδιο¬ 
ρίζει το φόρο για κάθε μήνα ή τρίμηνο χωριστά, αν η πρά¬ 
ξη προσδιορισμού του φόρου που εκδόθηκε αφορά πε¬ 
ρίοδο μεγαλύτερη του μήνα ή του τριμήνου. 

Αν από τον έλεγχο προέκυψε διαφορά φόρου που δεν 
υπερβαίνειτις χίλιες (1.000) δραχμές, εκδίδεταιπράξη με 
την οποία περαιώνεται η υπόθεση ως ειλικρινής. 

2. Αν ο προσδιορισμόςτου φόρου με μία πράξη είναι δυ¬ 
σχερής, εκδίδεται μερική πράξη στην οποία περιλαμβά¬ 
νεται η φορολογητέα ύλη για την οποία ο Προϊστάμενος 
ΔΟΥ διαθέτει τα απαιτούμενα στοιχεία. Στην πράξη αυτή 
διατυπώνεται ρητή επιφύλαξη για την έκδοση συμπληρω¬ 
ματικής πράξης. 

3. Πράξη προσδιορισμού του φόρου, και αν ακόμη έγι¬ 
νε οριστική, δεν αποκλείει την έκδοση και κοινοποίηση συ¬ 
μπληρωματικής πράξης, αν από συμπληρωματικά στοι¬ 
χεία που περιήλθαν με οποιονδήποτε τρόπο σε γνώση του 
Προϊσταμένου ΔΟΥ, μετά την έκδοση της πράξης, εξα¬ 
κριβώνεται ότι ο φόρος που προκύπτει είναι μεγαλύτερος 
απ’ αυτόν που προσδιορίζεται με την αρχική πράξη ή αν η 
δήλωση ή τα έντυπα ή οι καταστάσεις που τη συνοδεύουν 
αποδεικνύονται ανακριβή. 

4. Η αίτηση για τη διοικητική επίλυση της διαφοράς ή η 
προσφυγή κατά της συμπληρωματικής πράξης αφορά 
μόνο τη φορολογητέα ύλη που προσδιορίζεται με αυτή. 

5. Με αποφάσεις του Υπουργού Οικονομικών ορίζονται 
ο τύπος και το περιεχόμενο των πράξεων προσδιορισμού 
του φόρου, καθώς και ο τρόπος της τήρησης του βιβλίου 
καταχώρισης των πράξεων αυτών. 

Άρθρο 50 

Προσωρινή πράξη προσδιορισμού του φόρου 

1. Αν από τα βιβλία και στοιχεία του υπόχρεου στο φόρο 
προκύπτει ότι παρέλειψε να δηλώσει ή δήλωσε ανακρι- 
βώς τη φορολογητέα αξία που προκύπτει απ'αυτά ή υπο¬ 
λόγισε εσφαλμένα τα ποσοστά ή τις εκπτώσεις, ο Προϊ¬ 
στάμενος ΔΟΥ μπορεί να εκδώσει προσωρινή πράξη 
προσδιορισμού του φόρου για μία ή περισσότερες φορο¬ 
λογικές περιόδους ή και για ολόκληρη διαχειριστική πε¬ 
ρίοδο. 

2. Η προσωρινή πράξη περιέχει τη φορολογητέα αξία 
που προκύπτει από τα βιβλία και στοιχεία του υπόχρεου, 
το φόρο που αναλογεί, τις εκπτώσεις του φόρου, καθώς 
και τον πρόσθετο φόρο. 

3. Κατά της προσωρινής πράξης επιτρέπεται η άσκηση 


προσφυγής, η οποία δεν αναστέλλει τη βεβαίωση και εί¬ 
σπραξη του φόρου. 

Οι δικαστικές αποφάσεις που εκδίδονται στις περιπτώ¬ 
σεις αυτές αποτελούν προσωρινό δεδικασμένο και δεν ε¬ 
πηρεάζουν τα αποτελέσματα του τακτικού ελέγχου και 
την ενδεχόμενη κύρια δίκη. 

4. Από το φόρο που βεβαιώνεται οριστικά αφαιρείται ο 
φόρος της προσωρινής πράξης. 

Άρθρο 51 

Κοινοποίηση των πράξεων 

Οι πράξεις τις οποίες προβλέπουν οι διατάξεις των άρ¬ 
θρων 49 και 50 κοινοποιούνται στον υπόχρεο μαζί με τη 
σχετική έκθεση ελέγχου, κατά τις διατάξεις του Κώδικα 
Διοικητικής Δικονομίας. Αν η υπόθεση περαιωθεί ως ειλι¬ 
κρινής, τούτο γνωστοποιείται στον υπόχρεο με απλή τα¬ 
χυδρομική επιστολή. 

Άρθρο 52 

Διοικητική επίλυση της διαφοράς 

1. Ο υπόχρεος, σε βάρος του οποίου εκδόθηκε η πράξη 
που προβλέπουν οι διατάξεις των άρθρων 49 και 50 μπο¬ 
ρεί, αν αμφισβητεί την ορθότητά της, να προτείνει στον 
αρμόδιο Προϊστάμενο ΔΟΥ τη διοικητική επίλυση της δια¬ 
φοράς. 

2. Η πρόταση υποβάλλεται με το δικόγραφο της προ¬ 
σφυγής ή με ιδιαίτερη αίτηση που κατατίθεται μέσα στη 
νόμιμη προθεσμία για την άσκηση της προσφυγής. Αυτός 
που υποβάλλει την αίτηση για τη διοικητική επίλυση της 
διαφοράς προσκομίζει τα αποδεικτικά στοιχεία για την υ¬ 
ποστήριξη της αίτησής του και αναπτύσσει σ'αυτήν τους 
ισχυρισμούς του. 

3. Ο Προϊστάμενος ΔΟΥ, αφού λάβει υπόψη του και ε¬ 
κτιμήσει όλα τα στοιχεία του φακέλου που προσκομίζο¬ 
νται από τον υπόχρεο και όσα αναπτύσσονται από αυτόν 
προφορικά ή γραπτά, καθώς και κάθε άλλο σχετικό με την 
υπόθεση στοιχείο, μπορεί, αν κρίνει το αίτημα βάσιμο εν 
άλω ή εν μέρει, να αποδεχθεί την ακύρωση της πράξης, 
την τροποποίησή της ή τη διαγραφή μερικών στοιχείων 
προσδιορισμού του φόρου, καθώς και τον περιορισμό 
του φόρου αυτού. 

4. Αν συμπέσουν οι απόψεις του Προϊσταμένου της ΔΟΥ 
και του υπόχρεου, συντάσσεται και υπογράφεται και από 
τους δύο πρακτικό διοικητικής επίλυσης της διαφοράς. 

Με το πρακτικό αυτό, που επέχει θέση αμετάκλητης δι¬ 
καστικής απόφασης, η διαφορά επιλύεται κατά το μέρος 
που επήλθε συμφωνία. 

Αντίγραφο του πρακτικού της διοικητικής επίλυσης της 
διαφοράς παραδίδεται στον υπόχρεο. Το πρακτικό αυτό 
επέχει και θέση ατομικής ειδοποίησης σύμφωνα με τις 
διατάξεις του άρθρου 4του Ν.Δ. 356/1974 (Κ.Ε.Δ.Ε.). 

5. Η προηγούμενη παράγραφος εφαρμόζεται και στην 
περίπτωση κατάργησης της δίκης, κατά τις διατάξεις του 
Ν.Δ. 4600/1966 (ΦΕΚ242 Α'). 

6. Η διοικητική επίλυση της διαφοράς μπορεί να γίνει α¬ 
πό ειδικό πληρεξούσιο, αν αυτός καταθέσει στον Προϊ¬ 
στάμενο της ΔΟΥ έγγραφο πληρεξουσιότητας, δημόσιο 
ή ιδιωτικό, εφόσον στο ιδιωτικό αυτό έγγραφο βεβαιώνε¬ 
ται το γνήσιο της υπογραφής του εντολέα από δημόσια, 
δημοτική ή κοινοτική αρχή ή από συμβολαιογράφο. 

7. Με αποφάσεις του Υπουργού Οικονομικών ορίζεται ο 
τύπος και το περιεχόμενο του πρακτικού διοικητικής επί¬ 
λυσης της διαφοράς. 

Άρθρο 53 

Βεβαίωση του φόρου 

1. Ο φόρος βεβαιώνεται από τον αρμόδιο Προϊστάμενο 
ΔΟΥ στο όνομα του υπόχρεου που προβλέπουν οι διατά¬ 
ξεις της παραγράφου 1 του άρθρου 35. 

Για τη βεβαίωση του φόρου, ο Προϊστάμενος ΔΟΥ συ¬ 
ντάσσει χρηματικό κατάλογο μέσα σε προθεσμία δύο μη¬ 
νών από τη λήξη του μήνα που αποκτήθηκε ο τίτλος βε¬ 
βαίωσης και οπωσδήποτε όχι αργότερα από τρία έτη από 
το τέλοςτου έτους κατά το οποίο αποκτήθηκε ο τίτλος βε¬ 
βαίωσης. 

Η παράλειψη βεβαίωσης του φόρου στην προθεσμία 
των δύο μηνών αποτελεί πειθαρχικό αδίκημα, που τιμω¬ 
ρείται σύμφωνα με τις διατάξεις του Υπαλληλικού Κώδι¬ 
κα. 

2. Αν δεν επιτεύχθηκε διοικητική επίλυση της διαφοράς 
και ασκήθηκε από τον υπόχρεο εμπρόθεσμη προσφυγή, 
βεβαιώνεται αμέσως από τον Προϊστάμενο ΔΟΥ ποσοστό 
τριάντα στα εκατό (30%) του αμφισβητούμενου κύριου 
φόρου και του πρόσθετου φόρου. 

3. Γ ια την αναστολή καταβολής φόρου, που βεβαιώνε¬ 
ται κατά τις διατάξεις της προηγούμενης παραγράφου, ε¬ 
φαρμόζονται οι διατάξεις των άρθρων 200 επ. του Ν. 
2717/1999 (ΦΕΚ97Α'). 

4. Φόρος, που έχει ήδη βεβαιωθεί κατά το ποσό που δεν 
οφείλεται με βάση οριστική απόφαση του διοικητικού 
πρωτοδικείου, εκπίπτεταιή επιστρέφεται, κατά περίπτω¬ 
ση. 

5. Με αποφάσεις του Υπουργού Οικονομικών ορίζεται ο 
τύπος, το περιεχόμενο και ο τρόπος σύνταξης του χρη¬ 
ματικού καταλόγου. Με κοινές αποφάσεις του ίδιου Υ¬ 
πουργού και του κατά περίπτωση αρμόδιου Υπουργού, 
μπορεί να ορίζονται και άλλες, εκτός από τις ΔΟΥ, αρχές 
ή τράπεζες για την είσπραξη του φόρου. 

Άρθρο 54 

Τρόπος καταβολής του φόρου 

1. Ο οφειλόμενος φόρος, κατά τις διατάξεις του παρό¬ 
ντος νόμου, καταβάλλεται σύμφωνα με τις παραγράφους 
2 και 3. 

2. Εφάπαξ: 

α) με την υποβολή των δηλώσεων που προβλέπουν οι 
διατάξεις του παρόντος νόμου, 
β) τον επόμενο μήνα από τη βεβαίωση, εφόσον αφορά: 
αα) φόρο που προκύπτει με βάση προσωρινή πράξη 
προσδιορισμού του φόρου, ανεξάρτητα από την άσκηση 
ή μη προσφυγής ή την με οποιονδήποτε τρόπο οριστικο¬ 
ποίηση της πράξης αυτής, 

ββ) το ποσοστό τριάντα στα εκατό (30%) του αμφισβη¬ 
τούμενου κύριου φόρου και του πρόσθετου φόρου της 
παραγράφου 2 του άρθρου 53, 
γγ) το φόρο που βεβαιώθηκε με βάση οριστική απόφα¬ 
ση του διοικητικού δικαστηρίου, 
δδ) στις περιπτώσεις που αναφέρονται στην επόμενη 
παράγραφο, εφόσον ο φόρος που βεβαιώθηκε δεν υπερ¬ 
βαίνει το ποσό των εκατό χιλιάδων (100.000) δραχμών. 

3. Με την επιφύλαξη του εδαφίου δδ'της περίπτωσης 
β'της προηγουμένης παραγράφου, σε δύο (2) ίσες μηνι¬ 
αίες δόσεις, από τις οποίες η πρώτη στον επόμενο μήνα 
από τη βεβαίωση, στις περιπτώσεις: 

α) διοικητικής επίλυσης της διαφοράς, με εξαίρεση το 
εδάφιο αα'της περίπτωσης β' της παραγράφου 2, 


β) κατάργησης της φορολογικής δίκης, σύμφωνα με τις 
διατάξεις του άρθρου 1 του Ν.Δ. 4600/1966, 
γ) βεβαίωσης με βάση πράξη, η οποία οριστικοποιήθη- 
κε λόγω μη άσκησης ή μη εμπρόθεσμης άσκησης προ¬ 
σφυγής, με εξαίρεση το εδάφιο αα'της περίπτωσης β'της 
παραγράφου 2. 

4. Με αποφάσεις του Υπουργού Οικονομικών μπορεί να 
ορίζεται ότι η καταβολή του οφειλόμενου φόρου γίνεται 
και χωρίς την υποβολή περιοδικών δηλώσεων. 

Άρθρο 55 

Ευθύνη εις ολόκληρον καταβολής του φόρου 

Για την καταβολή του οφειλόμενου φόρου ευθύνονται 
αλληλεγγύως και εις ολόκληρο με τον υπόχρεο και οι ε¬ 
ξής: 

α) οι αναφερόμενοι στις διατάξεις της παραγράφου 7 
του άρθρου 36 και της περίπτωσης β'της παραγράφου 4 
του άρθρου 38, 

β) οι νόμιμοι εκπρόσωποι των νομικών προσώπων, κατά 
το χρόνο διάλυσης, συγχώνευσης ή μετατροπής τους, α¬ 
νεξάρτητα από το χρόνο βεβαίωσης του φόρου, 
γ) το πρόσωπο που μεταβιβάζει, σύμφωνα με τις διατά¬ 
ξεις της παραγράφου 4 του άρθρου 5, για το φόρο που ο¬ 
φείλεται μέχρι το χρόνο της μεταβίβασης. 

Άρθρο 56 

Ακύρωση ή τροποποίηση οριστικής εγγραφής 

Για την ακύρωση ή την τροποποίηση οριστικής φορο¬ 
λογικής εγγραφής εφαρμόζονται αναλόγως οι διατάξεις 
του άρθρου 75 του Ν. 2238/1994 (ΦΕΚ 151 Α'), όπως ι¬ 
σχύουν. 

ΚΕΦΑΛΑΙΟ Β' 

ΠΑΡΑΓΡΑΦΗ - ΑΠΟΡΡΗΤΟ - 
ΛΟΙΠΕΣ ΔΙΑΔΙΚΑΣΤΙΚΕΣ ΔΙΑΤΑΞΕΙΣ 

Άρθρο 57 
Παραγραφή 

1. Η κοινοποίηση των πράξεων που προβλέπουν οι δια¬ 
τάξεις του άρθρου 49 του παρόντος δεν μπορεί να γίνει ύ¬ 
στερα από πάροδο πενταετίας από το τέλος του έτους μέ¬ 
σα στο οποίο λήγει η προθεσμία για την επίδοση της εκ¬ 
καθαριστικής δήλωσης. Μετά την πάροδο της πενταετίας 
παραγράφεται το δικαίωμα του Δημοσίου για την επιβολή 
του φόρου. 

2. Κατ' εξαίρεση από τις διατάξεις της προηγούμενης 
παραγράφου, μπορεί να κοινοποιηθεί πράξη και μετά την 
πάροδο πενταετίας, όχι όμως και μετά την πάροδο δεκα¬ 
ετίας εφόσον: 

α) δεν υποβλήθηκε περιοδική ή εκκαθαριστική δήλωση, 
β) η μη άσκηση του δικαιώματος του Δημοσίου για την 
επιβολή του φόρου, εν όλω ή εν μέρει, οφείλεται σε πρά¬ 
ξη ή παράλειψη από πρόθεση του υπόχρεου στο φόρο και 
σύμπραξη του αρμόδιου φορολογικού οργάνου, 
γ) αφορά συμπληρωματική πράξη που προβλέπει η διά¬ 
ταξη της παραγράφου 3 του άρθρου 49. 

3. Σε περίπτωση υποβολής της περιοδικής ή εκκαθαρι¬ 
στικής δήλωσης κατά τη διάρκεια του τελευταίου έτους 
της παραγραφής, το δικαίωμα του Δημοσίου για την κοι¬ 
νοποίηση της πράξης του άρθρου 49 παραγράφεται μετά 
την πάροδο τριετίας από τη λήξη του έτους υποβολής της 
δήλωσης. 

4. Χρέη προς το Δημόσιο, βεβαιωθέντα ή βεβαιούμενα 
με οποιονδήποτε τρόπο, κατ'εφαρμογή των διατάξεων 

του παρόντος νόμου, παραγράφονται μετά δεκαετία από 
τη λήξη του οικονομικού έτους εντός του οποίου κατέ¬ 
στησαν ληξιπρόθεσμα. 

Άρθρο 58 

Απόρρητο 

1. Οι δηλώσεις που υποβάλλονται σύμφωνα με τις δια¬ 
τάξεις του παρόντος νόμου, τα φορολογικά στοιχεία, οι 
εκθέσεις και οι πράξεις προσδιορισμού του φόρου, είναι 
απόρρητα και δεν επιτρέπεται η γνωστοποίησή τους σε ο- 
ποιονδήποτε τρίτο. 

2. Οι δηλώσεις χρησιμοποιούνται αποκλειστικά για φο¬ 
ρολογικούς σκοπούς και δεν επιτρέπεται να χρησιμοποι¬ 
ηθούν για δίωξη αυτού που τις υποβάλλει ή του προσώ¬ 
που με το οποίο συναλλάσσεται για παράβαση άλλων δια¬ 
τάξεων εκτός από τις διατάξεις των φορολογικών νόμων. 

3. Όσοι συμπράττουν στην εφαρμογή των διατάξεων 
του παρόντος νόμου και για το λόγο αυτόν λαμβάνουν 
γνώση των συναλλαγών που υπάγονται στο φόρο προστι¬ 
θέμενης αξίας, υποχρεούνται να τηρούν και να διαφυ¬ 
λάσσουν το απόρρητο των συναλλαγών αυτών. 

4. Διατάξεις ειδικών νόμων που προβλέπουν παρεκκλί¬ 
σεις από το απόρρητο και αφορούν τη φορολογία εισο¬ 
δήματος, ισχύουν αναλόγως και για την εφαρμογή του 
παρόντος νόμου. 

Άρθρο 59 

Αοιπές διαδικαστικές διατάξεις 

1. Διατάξεις νόμων που αφορούν θέματα διαδικασίας 
για την επιβολή του φόρου εισοδήματος ισχύουν αναλό¬ 
γως και για την εφαρμογή του παρόντος νόμου, εφόσον 
στις διατάξεις του δεν ορίζεται διαφορετικά. 

2. Με αποφάσεις του Υπουργού Οικονομικών μπορεί να 
ρυθμίζεται κάθε διαδικαστικό θέμα και λεπτομέρεια για 
την εφαρμογή των διατάξεωντου παρόντος νόμου. 

ΚΕΦΑΛΑΙΟ Γ' 

ΕΙΔΙΚΗ ΔΙΑΔΙΚΑΣΙΑ ΒΕΒΑΙΩΣΗΣ ΚΑΙ ΕΙΣΠΡΑΞΗΣ 
ΤΟΥ ΦΟΡΟΥ ΚΑΤΑ ΤΗΝ ΕΙΣΑΓΩΓΗ 

Άρθρο 60 

1. Κατά την εισαγωγή αγαθών από το εξωτερικό, ο φό¬ 
ρος του παρόντος νόμου βεβαιώνεται και εισπράττεται 
σύμφωνα με τις διατάξεις της τελωνειακής, δασμολογι¬ 
κής και συναφούς νομοθεσίας για τη βεβαίωση και εί¬ 
σπραξη των εισαγωγικών δασμών και λοιπών φόρων. 

Οι πιο πάνω διατάξεις εφαρμόζονται και για τη διοικητι¬ 
κή επίλυση των διαφορών, που προκύπτουν κατά την ει¬ 
σαγωγή αγαθών. 

2. Κάθε παράβαση των διατάξεων του παρόντος άρ¬ 
θρου χαρακτηρίζεται ως τελωνειακή παράβαση και διώ¬ 
κεται σύμφωνα με τις εκάστοτε ισχύουσες διατάξεις του 
Τελωνειακού Κώδικα. 

ΚΕΦΑΛΑΙΟ Δ' 

ΕΙΔΙΚΗ ΔΙΑΔΙΚΑΣΙΑ ΓΙΑ ΤΙΣ ΣΥΝΑΛΛΑΓΕΣ ΜΕ ΤΑ 
ΑΝΑΦΕΡΟΜΕΝΑ ΣΤΟ ΠΑΡΑΡΤΗΜΑ II ΕΔΑΦΗ 

Άρθρο 61 

1. Για αγαθά που εισέρχονται στο εσωτερικό της χώρας 
από ένα από τα αναφερόμενα στην περίπτωση β'της πα¬ 
ραγράφου 2 του Παραρτήματος II εδάφη, ή από τα αγ- 
γλονορμανδικά νησιά, εφαρμόζονται: 

α) οι διατυπώσεις που προβλέπονται από τον κανονισμό 
(ΕΟΚ) αριθ. 717/91, για την εισαγωγή των αγαθών στο ε¬ 
σωτερικό της χώρας, 


β) η διαδικασία της εσωτερικής κοινοτικής διαμετακό¬ 
μισης, εφόσον από τη στιγμή της εισόδου των αγαθών 
στο εσωτερικό της χώρας τα αγαθά αυτά: 

αα) προορίζονται για άλλο κράτος - μέλος, 

ββ) προορίζονται να επανεξαχθούν μετά από προη¬ 
γούμενη παραγωγή, κατασκευή, συναρμολόγηση, επε¬ 
ξεργασία, διασκευή ή μετασκευή στο εσωτερικό της χώ¬ 
ρας. 

γγ) τίθενται υπό καθεστώς προσωρινής εισαγωγής, κα¬ 
τά την έννοια της οδηγίας 85/362/ΕΟΚ. 

2. Για αγαθά που προέρχονται από την Κοινότητα και α- 
ποστέλλονται ή μεταφέρονται προς ένα από τα εδάφη 
που αναφέρονται στην περίπτωση β'της παραγράφου 2 
του Παραρτήματος II ή προς τα αγγλονορμανδικά νησιά, 
εφαρμόζονται: 

α) οι διατυπώσεις που προβλέπονται από τον κανονισμό 
(ΕΟΚ) αριθ.717/91, για την εξαγωγή των αγαθών εκτός 
της Κοινότητας, 

β) η διαδικασία της εσωτερικής κοινοτικής διαμετακό¬ 
μισης, εφόσον η παράδοση των αγαθών αυτών προς εξα¬ 
γωγή έχει γίνει σε άλλο κράτος - μέλος διαφορετικό από 
εκείνο της εξόδου των αγαθών από την Κοινότητα. 

ΜΕΡΟΣ ΤΡΙΤΟ 

ΜΕΤΑΒΑΤΙΚΕΣ - ΤΕΛΙΚΕΣ ΔΙΑΤΑΞΕΙΣ 
Άρθρο 62 

Έκπτωση φόρων για αποθέματα εμπορεύσιμων 
αγαθών - Φ.Π.Α. επί εργολαβικών προσυμφώνων 

1. Ο υποκείμενος στο φόρο έχει δικαίωμα να εκπέσει 
τους φόρους, τα τέλη και τις εισφορές υπέρ του Δημοσί¬ 
ου ή τρίτων, με τους οποίους επιβαρύνθηκαν τα αποθέ¬ 
ματα εμπορεύσιμων αγαθών που κατέχει κατά την έναρ¬ 
ξη ισχύος του παρόντος νόμου. 

Το προς έκπτωση ποσό των φόρων, τελών και εισφορών 
υπολογίζεται στην αξία των αποθεμάτων με βάση κατ' α¬ 
ποκοπή συντελεστές που θα καθοριστούν με νεότερο νό¬ 
μο: 

α) γιααγαθάτου Παραρτήματος II του παρόντος νόμου, 

β) γιααγαθάτου Παραρτήματος III του παρόντος νόμου 
και όλα τα λοιπά αγαθά. 

Στα έτοιμα και ημικατεργασμένα προϊόντα, καθώς και 
στις πρώτες και βοηθητικές ύλες των επιχειρήσεων που υ¬ 
πάγονταν στο φόρο κύκλου εργασιών του Α.Ν. 660/1937 
(ΦΕΚ 159), οι συντελεστές μειώνονται κατά πενήντα στα 
εκατό (50%). Η ίδια μείωση ισχύει και για τα αποθέματα 
των βιομηχανικών, βιοτεχνικών και εμπορικών επιχειρή¬ 
σεων που λειτουργούν σε περιοχές στις οποίες δεν είχαν 
επεκταθεί οι διατάξεις του Α.Ν. 660/1937. 

2. Το προς έκπτωση ποσό δεν μπορεί σε καμιά περί¬ 
πτωση να υπερβεί τη συνολική επιβάρυνση από τους κα- 
ταργούμενους με τις διατάξεις του άρθρου 63 φόρους, 
τέλη και εισφορές υπέρ του Δημοσίου ή τρίτων. 

3. Γιατην άσκηση του δικαιώματος έκπτωσης που προ- 
βλέπεται από την πιο πάνω παράγραφο 1, οι υποκείμενοι 
στο φόρο οφείλουν: 

α) εφόσον τηρούν μέσα στο έτος 1986 βιβλία τρίτης ή 
τετάρτης κατηγορίας του Κώδικα Φορολογικών Στοιχεί¬ 
ων, να κάνουν ποσοτική καταγραφή και αποτίμηση των α¬ 
ποθεμάτων εμπορεύσιμων αγαθών που υπάρχουν στις 31 
Δεκεμβρίου 1986, σύμφωνα με τις διατάξεις του Κώδικα 
αυτού. 

Για τα πιο πάνω αποθέματα δεν παρέχεται δικαίωμα έκ- 

πτώσης κατά το μέρος που η σχέση αποθεμάτων και ακα¬ 
θαρίστων εσόδων του έτους 1986 είναι μεγαλύτερη από 
τη μέση αυτή σχέση των τριών προηγούμενων ετών. Αν 
δεν υπάρχει απογραφή και για τα τρία προηγούμενα έτη, 
η σύγκριση γίνεται με όσες απογραφές υπάρχουν. 

Τα πιο πάνω εφαρμόζονται αναλογικά και για τις επιχει¬ 
ρήσεις που έχουν διαχειριστική περίοδο διαφορετική από 
το ημερολογιακό έτος, 

β) εφόσον τηρούν βιβλία δεύτερης κατηγορίας του Κώ¬ 
δικα Φορολογικών Στοιχείων, να κάνουν απογραφή, όπως 
και στην πιο πάνω περίπτωση α', στα τηρούμενα βιβλία ή 
σε καταστάσεις θεωρημένες από τον οικονομικό έφορο. 
Οι επιχειρήσεις αυτές, για τις ανάγκες μόνο του Φ.Π.Α. έ¬ 
χουν υποχρέωση να συντάσσουν την πιο πάνω ειδική α- 
πογραφή και στις αμέσως επόμενες τρεις διαχειρίσεις. 
Τα αποθέματα των τριών αυτών ειδικών απογραφών θα 
δηλωθούν με τις αντίστοιχες ετήσιες εκκαθαριστικές δη¬ 
λώσεις. Η παράλειψη σύνταξης της ειδικής απογραφής έ¬ 
στω και για μία από τις τρεις επόμενες διαχειρίσεις συνε¬ 
πάγεται τη μείωση του προς έκπτωση φόρου κατά πενή¬ 
ντα στα εκατό (50%). Οι πιο πάνω επιχειρήσεις που 
τηρούν βιβλία δεύτερης κατηγορίας στον Κώδικα Φορο¬ 
λογικών Στοιχείων δύνανται αντί απογραφής να υποβά¬ 
λουν δήλωση στον αρμόδιο έφορο, στην οποία πρέπει να 
αναγράφουν χωριστά τις αγορές των εμπορεύσιμων αγα¬ 
θών του έτους 1986, τα οποία περιλαμβάνονται στο πα¬ 
ράρτημα II του παρόντος νόμου και χωριστά τις αγορές ό¬ 
λων μαζί των άλλων εμπορεύσιμων αγαθών. Το προς έκ¬ 
πτωση ποσό του φόρου στην περίπτωση αυτή θα 
υπολογίζεται στην αξία των αγορών με συντελεστή μηδέν 
τέσσερα στα εκατό (0,4%) για τα εμπορεύσιμα αγαθά του 
παραρτήματος II και με συντελεστή μηδέν εννέα στα εκα¬ 
τό (0,9%) για όλα τα άλλα εμπορεύσιμα αγαθά, χωρίς τη 
μείωση της παραγράφου 1. 

Από τον πιο πάνω τρόπο υπολογισμού του προς έκπτω¬ 
ση φόρου βάσει των αγορών, εξαιρούνται οι επιχειρήσεις 
που εργάζονται εποχιακά ή αγοράζουν αγροτικά προϊό¬ 
ντα, καθώς και οι επιχειρήσεις οι οποίες λόγω του αντικει¬ 
μένου των εργασιών τους δεν είναι δυνατόν να έχουν α¬ 
ποθέματα. 

4. Για την έκπτωση των φόρων υποβάλλεται δήλωση 
στον αρμόδιο οικονομικό έφορο μέσα σε τρεις (3) μήνες 
από την έναρξη της ισχύος του νόμου αυτού, εφόσον 
προηγείται απογραφή και μέχρι τις 10 Φεβρουάριου 
1987, όταν ο προς έκπτωση φόρος υπολογίζεται με τον 
τεκμαρτό τρόπο βάσει αγορών, όπως ορίζεται από τις 
διατάξεις της προηγούμενης παραγράφου. 

Αν ο υποκείμενος στο φόρο δεν υποβάλει δήλωση μέσα 
στην πιο πάνω προθεσμία, στερείται το δικαίωμα για έκπτω¬ 
ση. Αν υποβάλει ανακριβή δήλωση, το προς έκπτωση ποσό 
των φόρων περιορίζεται κατά πενήντα στα εκατό (50%). 

5. Το προς έκπτωση ποσό συμψηφίζεται με το φόροτου 
παρόντος νόμου: 

α) μέσα σε τρία (3) έτη από την έναρξη ισχύος του, όταν 
προηγείται απογραφή ή όταν ο προς έκπτωση φόρος υ¬ 
πολογίζεται με τον τεκμαρτό τρόπο βάσει των αγορών. Το 
προς έκπτωση ποσό φόρου δεν μπορεί να υπερβαίνει για 
κάθε φορολογική περίοδο το ήμισυ (50%) του προς από¬ 
δοση φόρου. Το ποσό που τυχόν δεν εκπέστηκε μεταφέ- 
ρεται για έκπτωση στην επόμενη φορολογική περίοδο με 
τους ίδιους περιορισμούς και στο τέλος της τριετίας εκ- 
πίπτεται ή επιστρέφεται εφάπαξ. Ο περιορισμός κατά 
50% και η μεταφορά για έκπτωση στο τέλος της τριετίας 


δεν ισχύει για τις επιχειρήσεις που ενερ- γούν απαλλασ¬ 
σόμενες πράξεις για τις οποίες παρέχεται δικαίωμα έκ¬ 
πτωσης. 

β) μέσα στο έτος 1988, στην περίπτωση που ορίζεται α¬ 
πό τις διατάξεις της επόμενης παραγράφου 6. 

6. Κατ' εξαίρεση, οι επιχειρήσεις οι οποίες από την έ¬ 
ναρξη εφαρμογής του παρόντος νόμου τηρούν, υποχρε¬ 
ωτικά ή προαιρετικά, βιβλία δεύτερης κατηγορίας του 
Κώδικα Φορολογικών Στοιχείων και κατά το διαχειριστικό 
έτος 1986 τηρούσαν βιβλία πρώτης κατηγορίας ή δεν τη¬ 
ρούσαν καθόλου βιβλία, δικαιούνται την έκπτωση των φό¬ 
ρων, χωρίς υποχρέωση σύνταξης απογραφής. 

Η έκπτωση παρέχεται μόνο εφόσον μέσα στο διαχειρι¬ 
στικό έτος 1987 οι πιο πάνω επιχειρήσεις πραγματοποίη¬ 
σαν ακαθάριστα έσοδα μεγαλύτερα από αυτά που ανα¬ 
λογούν στις αγορές του ιδίου έτους. Το προς έκπτωση 
ποσό υπολογίζεται στην αξία των αγορών που αντιστοιχεί 
στη διαφορά των ακαθάριστων εσόδων, με βάση τους συ¬ 
ντελεστές της παραγράφου 1. 

7. Δεν έχουν δικαίωμα για έκπτωση των φόρων και δεν 
έχουν υποχρέωση για σύνταξη απογραφής : 

α) οι επιχειρήσεις του άρθρου 39, με εξαίρεση αυτές που 
στο διαχειριστικό έτος 1986 τηρούσαν βιβλία τρίτης ή τέ¬ 
ταρτης κατηγορίας του Κώδικα Φορολογικών Στοιχείων, 

β) οι αγρότες που υπάγονται στο ειδικό καθεστώς φο¬ 
ρολογίας, σύμφωνα με τις διατάξεις του άρθρου 41, 

γ) οι ασχολούμενοι με δραστηριότητες που απαλλάσ¬ 
σονται από το φόρο για τις οποίες δεν παρέχεται δικαίω¬ 
μα έκπτωσης, καθώς και οι ασχολούμενοι με την παροχή 
υπηρεσιών, 

δ) οι επιχειρήσεις που ασχολούνται με την εισαγωγή και 
μεταπώληση καπνοβιομηχανικών προϊόντων ή καπνού σε 
φύλλα, καθώς και οι καπνοβιομηχανίες για τα αποθέματα 
καπνοβιομηχανικών προϊόντων για τα οποία μέχρι 31 Δε¬ 
κεμβρίου 1986, αγοράστηκαν ένσημες ταινίες φορολο¬ 
γίας καπνού, 

ε) οι ασχολούμενοι με την παράδοση ακινήτων που υ¬ 
πάγονται στο φόρο του παρόντος νόμου σύμφωνα με τις 
διατάξεις του άρθρου 6 και, 

στ) κάθε υποκείμενος στο φόρο για αποθέματα πετρε¬ 
λαιοειδών. 

8. Στο φόρο προστιθέμενης αξίας υπάγονται και τα ερ¬ 
γολαβικά προσύμφωνα ανέγερσης οικοδομών με το σύ¬ 
στημα της αντιπαροχής, τα οποία συντάχθηκαν μετά την 
21.8.1986 και η σχετική άδεια εκδίδεται μετά την 1η Ια¬ 
νουάριου 2002. 

Ο φόρος αυτός καταβάλλεται πριν από την έκδοση της 
οικοδομικής άδειας. 

Στην πιο πάνω περίπτωση παρέχεται στον υποκείμενο 
στο φόρο το δικαίωμα να εκπέσει το τέλος χαρτοσήμου 
που καταβλήθηκε κατά τη σύνταξη του εργολαβικού προ¬ 
συμφώνου, από το φόρο που αναλογεί στην αξία των κτι- 
σμάτωντης αντιπαροχής, όπως αυτή προσδιορίζεται από 
τις διατάξεις της περίπτωσης δ'της παραγράφου 2 του 
άρθρου 19 του παρόντος. 

9. Με αποφάσεις του Υπουργού Οικονομικών ορίζεται η 
διαδικασία έκπτωσης και κάθε αναγκαία λεπτομέρεια για 
την εφαρμογή του άρθρου αυτού. 

Άρθρο 63 

Καταργούμενες διατάξεις και λοιπές ρυθμίσεις 

1. Από την έναρξη ισχύος του Ν. 1642/1986, καταργού- 
νται οι διατάξεις: 

α) για την επιβολή φόρου κύ κλου εργασιών στις πράξεις 
τις οποίες προβλέπουν οι διατάξεις του άρθρου 2 του πα¬ 
ρόντος νόμου, με εξαίρεση τις διατάξεις που αφορούν 
την επιβολή του φόρου αυτού στα έσοδα των ασφαλιστι¬ 
κών επιχειρήσεων, 

β) για την επιβολή τελών χαρτοσήμου στις πράξεις τις 
οποίες προβλέπουν οι διατάξεις του άρθρου 2 του παρό¬ 
ντος νόμου και στα παρεπόμενά τους σύμφωνα. 

Δε θίγονται οι διατάξεις που προβλέπουν την επιβολή 
τελών χαρτοσήμου στα μισθώματα ακινήτων, στις απο¬ 
δείξεις πληρωμής ασφαλίστρων για κάθε είδους ασφαλί¬ 
σεις και επιστροφής ασφαλίστρων, στις αποδείξεις πλη¬ 
ρωμής αποζημίωσης, για ασφαλίσεις κάθε είδους, που δί¬ 
νονται σε ασφαλιστικές εταιρείες, στα χορηγούμενα από 
ασφαλιστικές εταιρείες δάνεια επί ασφαλιστηρίων ζωής 
και στις εξαγορές (ΡΑ0ΗΑΤ3) ασφαλιστηρίων ζωής από 
ασφαλιστικές εταιρείες, 
γ) του Α.Ν. 505/1937 (ΦΕΚ 79), 
δ) του άρθρου 46του Ν. 1249/1982 (ΦΕΚ43), 
ε) του τρίτου εδαφίου της παραγράφου 1 του άρθρου 
13 του Α.Ν. 1524/1950 (ΦΕΚ 246), που κυρώθηκε με το 
Ν.1620/1951 (ΦΕΚ 2), 

στ) της παραγράφου 2 του άρθρου 4 του Ν. 3287/1955 
(ΦΕΚ 169), 

ζ)του άρθρου 5του α.ν. 843/1948 (ΦΕΚ319), 
η) του Ν.Δ. 254/1973 (ΦΕΚ335), 
θ)του άρθρου ΙΟτου Ν. 4169/1961 (ΦΕΚ81) καιτου άρ¬ 
θρου 3τουΝ. 1066/1980 (ΦΕΚ 183), 
ι) της παραγράφου 2 του άρθρου 2 της από 18.5.1977 
πράξης νομοθετικού περιεχομένου, η οποία κυρώθηκε με 
το Ν. 625/1977 (ΦΕΚ 180), 

ια) των πιο κάτω νόμων, με τους οποίους είχαν επιβλη¬ 
θεί φόροι που ενοποιήθηκαν με το άρθρο 3 του Ν. 
1477/1984: 

-του άρθρου 1 του α.ν. 1901/1939 (ΦΕΚ332), 

-του Ν. 4324/1963 (ΦΕΚ 152) και 
-του άρθρου 4του Α.Ν. 156/1967 (ΦΕΚ 179), 
ιβ) του Ν.Δ.1674/1942 (ΦΕΚ 240), του άρθρου μόνου 
του από 31.10.1942 Ν.Δ.(ΦΕΚ 296), του άρθρου 20 του 
Α.Ν. 154/1967 (ΦΕΚ 180). 

Η κατάργηση των πιο πάνω διατάξεων αφορά και την 
περιοχή του Αγίου Όρους. 

2. Με προεδρικά διατάγματα, που εκδίδονται ύστερα α¬ 
πό πρόταση του Υπουργού Οικονομικών, μπορούν να 
τροποποιούνται, συμπληρώνονται ή καταργούνται οι δια¬ 
τάξεις του Κώδικα Βιβλίων και Στοιχείων με σκοπό την ε¬ 
ναρμόνισή τους με τις διατάξεις του παρόντος νόμου. 

Άρθρο 64 
Τελικές διατάξεις 

1. Οι δηλώσεις, τα πιστοποιητικά του Προϊσταμένου 
ΔΟΥ και κάθε άλλης αρχής, καθώς και κάθε άλλο έγγρα¬ 
φο που εκδίδεται για την εφαρμογή του παρόντος νόμου 
δεν υπόκεινται σε τέλος χαρτοσήμου ή άλλη επιβάρυνση. 

Η αμοιβή, που καταβάλλεται στους φορείς που είναι αρ¬ 
μόδιοι για την εκκαθάριση και την απόδοση του επιστρε- 
πτέου φόρου στους αγρότες του ειδικού καθεστώτος του 
άρθρου 41, δεν υπόκειται σε φόρο προστιθέμενης αξίας 
και χαρτόσημο. 

2. Ο Υπουργός των Οικονομικών εγκρίνει και εντέλλεται 
με αποφάσεις του κάθε δαπάνη που είναι αναγκαία για 
την εκτέλεση και εφαρμογή των διατάξεων του παρόντος 
νόμου. Με τις αποφάσεις αυτές εγκρίνεται και η καταβο¬ 


λή στους εφοριακούς υπαλλήλους, στους υπαλλήλους 
που είναι αποσπασμένοι στην Κεντρική Υπηρεσία των Δι¬ 
ευθύνσεων Φορολογίας και Δημοσίας Περιουσίας του Υ¬ 
πουργείου Οικονομικών, την Υπηρεσία Ελέγχου Διακίνη¬ 
σης Αγαθών (ΥΠ.Ε.Δ.Α.) και τα παραρτήματα αυτής και 
τις Δημόσιες Οικονομικές Υπηρεσίες (Δ.Ο.Υ) του Κρά¬ 
τους και στους επιθεωρητές Δημοσίων Οικονομικών Υπη¬ 
ρεσιών (Δ.Ο.Υ.), αμοιβής για την πέραν της πενθήμερης 
εργασίας τους απασχόλησή τους σε εθελοντική βάση. 

Οι λεπτομέρειες γενικά ως προς τη συγκρότηση και λει¬ 
τουργία των συνεργείων ελέγχου και ειδικότερα περί του 
συνολικού αριθμού ημερών και ωρών εργασίας κατά μή¬ 
να όσων υπαλλήλων θα μετέχουν σ'αυτά και περί την α¬ 
μοιβή αυτών, καθορίζονται με τις κατά το προηγούμενο ε¬ 
δάφιο αποφάσεις ή του κατά το Ν. 1558/1985 εξουσιοδο¬ 
τούμενου από τον Υπουργό οργάνου. 

Για την κάλυψη της κατά τα προηγούμενα εδάφια δα¬ 
πάνης εγγράφεται στον προϋπολογισμό εξόδων του Υ¬ 
πουργείου Οικονομικών η απαιτούμενη πίστωση. 

3. Οι υπουργικές αποφάσεις που εκδίδονται σύμφωνα 
με τις διατάξεις του παρόντος νόμου δημοσιεύονται στην 
Εφημερίδα της Κυβερνήσεως. 

Άρθρο 65 

Έναρξη ισχύοςτου Ν. 1642/1986 

Η ισχύς των διατάξεων του Ν.1642/1986 αρχίζει από 
1ης Ιανουάριου 1987, εκτός αν σ' αυτές ορίζεται άλλος 
χρόνος έναρξης. 

ΠΑΡΑΡΤΗΜΑ I 

Δραστηριότητες που προβλέπονται στο τελευταίο εδά¬ 
φιο της παραγράφου 2 του άρθρου 3: 

1. Τηλεπικοινωνίες. 

2. Διανομή αερίου, ηλεκτρισμού και θερμικής ενέργει¬ 
ας. 

3. Μεταφορά αγαθών. 

4. Παροχή λιμενικών και αερολιμενικών υπηρεσιών. 

5. Μεταφορά προσώπων. 

6. Παράδοση καινούργιων αγαθών που κατασκευάσθη¬ 
καν για πώληση. 

7. Εργασίες γεωργικών μεσολαβητικών οργανισμών για 
αγροτικά προϊόντα, οι οποίες πραγματοποιούνται σύμ¬ 
φωνα με τους κανονισμούς που καθορίζουν την κοινή ορ¬ 
γάνωση της αγοράς των προϊόντων αυτών. 

8. Εκμετάλλευση πανηγυριών (τοπικών εορτών) και εκ¬ 
θέσεων εμπορικού χαρακτήρα. 

9. Εναποθήκευση. 

10. Δραστηριότητες εμπορικών διαφημιστικών γραφεί¬ 
ων. 

11. Δραστηριότητες πρακτορείων ταξιδιών. 

12. Εργασίες λεσχών και κυλικείων επιχειρήσεων, πρα¬ 
τηρίων και παρόμοιων καταστημάτων. 

13. Δραστηριότητες οργανισμών ραδιοφώνου καιτηλε- 
όρασης εμπορικού χαρακτήρα. 

ΠΑΡΑΡΤΗΜΑ II 

1. "Έδαφος της Κοινότητας" ή "Κοινότητα" είναι το εσω¬ 
τερικό των κρατών - μελών, όπως αυτό καθορίζεται για 
κάθε κράτος - μέλος στο άρθρο 227 της Συνθήκης Ίδρυ¬ 
σης της Ευρωπαϊκής Οικονομικής Κοινότητας. 

2. Εξαιρούνται από την έννοια του "εσωτερικού των κρα¬ 
τών μελών": 

α) Τα ακόλουθα εθνικά εδάφη: 

- Νησί της Ελιγολάνδης και περιοχή του Μπύζιγκεν της 
Ομοσπονδιακής Δημοκρατίας της Γερμανίας. 

- Θέουτα και Μελίλιατου Βασιλείου της Ισπανίας. 

- Λιβίνιο και Καμπιόνε ντ’ Ιτάλια της Ιταλικής Δημοκρα¬ 
τίας. 

β) Τα ακόλουθα εθνικά εδάφη: 

- Άγιο Όρος της Ελληνικής Δημοκρατίας. 

- Υπερπόντια διαμερίσματα της Γαλλικής Δημοκρατίας. 

- Κανάρια νησιά του Βασιλείου της Ισπανίας. 

- Άαλαντ νησιά της Φινλανδικής Δημοκρατίας. 

3. Πράξεις που διενεργούνται μεταξύ της Ελλάδος και 
του Πριγκιπάτου του Μονακό, θεωρούνται ως πράξεις 
διενεργούμενες από ή προς τη Γαλλική Δημοκρατία. 

Επίσης πράξεις που διενεργούνται μεταξύ της Ελλάδος 
και του νησιού Μαν, θεωρούνται ως πράξεις διενεργού- 
μενεςαπόήπροςτο Ηνωμένο Βασίλειο της Μεγάλης Βρε¬ 
τανίας και Βορείου Ιρλανδίας. 

4. "Τρίτο έδαφος" ή "Τρίτες χώρες", κάθε έδαφος που 
δεν περιλαμβάνεται στην έννοια του εσωτερικού της Κοι¬ 
νότητας, σύμφωνα με τις παραγράφους 1 έως 3 του πα¬ 
ρόντος. 

ΠΑΡΑΡΤΗΜΑ III 

ΑΓΑΘΑ ΚΑΙ ΥΠΗΡΕΣΙΕΣ ΠΟΥ ΥΠΑΓΟΝΤΑΙ 
ΣΕ ΣΥΝΤΕΛΕΣΤΗ Φ.Π.Α. 8% 

Α. ΑΓΑΘΑ 

Οι δασμολογικές κλάσεις του Παραρτήματος αυτού τέ¬ 
θηκαν όπως αυτές αναφέρονται στη Συνδυασμένη Ονο¬ 
ματολογία του έτους 1996 (Κανονισμός (ΕΚ) αριθ. 2448/ 
95 της Επιτροπής της 10ης Οκτωβρίου 1995, ΕΕ Ε 259/ 
95). 

1. Άλογα, γαϊδούρια και μουλάρια κάθε είδους, βοοει¬ 
δή, χοιροειδή, προβατοειδή και αιγοειδή, ζωντανά. Εξαι¬ 
ρούνται τα άλογα ιπποδρομιών (Δ.Κ. ΕΧ0101,0102, 0103 
και 0104). 

2. Πετεινοί, κότες, πάπιες, χήνες, γάλοι, γαλοπούλες και 
φραγκόκοτες, ζωντανά, κατοικίδια (Δ.Κ. 0105). 

3. Κουνέλια κατοικίδια, περιστέρια, ορτύκια, φασιανοί, 
πέρδικες, λαγοί και λοιπά ζώα και πτηνά, ζωντανά, που 
προορίζονται κυρίως για την ανθρώπινη διατροφή. Ζώα 
που εκτρέφονται για τη γουνοποιία. Μέλισσες. Ακάρεα (έ¬ 
ντομα που χρησιμοποιούνται στις καλλιέργειες αντί εντο- 
μοκτόνων) (Δ.Κ. ΕΧ0106). 

4. Κρέατα και παραπροϊόντα σφαγίων, βρώσιμα (Δ.Κ. 
0201,0202, 0203, 0204, 0205, 0206, 0207, 0208, 0209 και 
0210 ). 

5. Ψάρια και μαλακόστρακα, μαλάκια και άλλα ασπόν¬ 
δυλα υδρόβια, με εξαίρεση τα ζωντανά ψάρια για διακό- 
σμηση (Δ.Κ. ΕΧ 0301, 0302, 0303, 0304, 0305, 0306 και 
0307). 

6. Γ άλα και προϊόντα γαλακτοκομίας. Αυγά πτηνών σε ο¬ 
ποιαδήποτε μορφή. Μέλι φυσικό. Προϊόντα βρώσιμα ζωι¬ 
κής προέλευσης, που δεν κατονομάζονται ούτε περιλαμ¬ 
βάνονται αλλού (Δ.Κ. 0401,0402, 0403, 0404, 0405, 0406, 
0407, 0408, 0409 και 0410). 

7. Έντερα, κύστες και στομάχια ζώων, ολόκληρα ή σε 
τεμάχια, άλλα από εκείνα των ψαριών. Προϊόντα ζωικής 
προέλευσης, που δεν κατονομάζονται ούτε περιλαμβά¬ 
νονται αλλού. Ζώα μη ζωντανά των κεφαλαίων 1 ή 3, ακα¬ 
τάλληλα για τη διατροφή του ανθρώπου (ΔΚ 0504 και 
0511). 

8. Βολβοί, κρεμμύδια, κόνδυλοι, ρίζες βολβοειδείς και ρι¬ 


ζώματα γενικά, σε φυτική νάρκη, σε βλάστηση ή σε άνθη¬ 
ση. Φυτά φυτωρίου, άλλα φυτά και ρίζες κιχωρίου άλλες α¬ 
πό τις ρίζες της κλάσης 1212. Άλλα φυτά ζωντανά (στα ο¬ 
ποία περιλαμβάνονται και οι ρίζες τους), μοσχεύματα και 
μπόλια. Λευκό (φύτρα) μανιταριών (Δ.Κ. 0601 και 0602). 

9. Άνθη και μπουμπούκια ανθέων, κομμένα, για ανθοδέ¬ 
σμες ή διακοσμήσεις, νωπά. Φυλλώματα, φύλλα, κλαδιά 
και άλλα μέρη φυτών, χωρίς άνθη ούτε μπουμπούκια αν¬ 
θέων, και πρασινάδες, βρύα καιλειχήνες, για ανθοδέσμες 
ή διακοσμήσεις, νωπά. (Δ.Κ. ΕΧ 0603 και ΕΧ 0604). 

10. Λαχανικά, φυτά, ρίζες και κόνδυλοι, βρώσιμα (Δ.Κ. 
0701, 0702, 0703, 0704, 0705, 0706, 0707, 0708, 0709, 
0710, 0711,0712, 0713 και 0714). 

11. Καρποί και φρούτα βρώσιμα, φλούδες εσπεριδοει¬ 
δών ή πεπονιών και καρπουζιών (Δ.Κ. 0801, 0802, 0803, 
0804, 0805, 0806, 0807, 0808, 0809, 0810, 0811, 0812, 
0813 και 0814). 

12. Καφές, τσάι, ματέ και μπαχαρικά (Δ.Κ. 0901, 0902, 
0903, 0904, 0905, 0906, 0907, 0908, 0909 και 0910). 

13. Δημητριακά (Δ.Κ. 1001, 1002, 1003, 1004, 1005, 
1006, 1007 και 1008). 

14. Προϊόντα αλευροποΐας. Άμυλα κάθε είδους (Δ.Κ. 
1101, 1102, 1103, 1104, 1105, 1106 και ΕΧ 1108). 

15. Σπέρματα και καρποί ελαιώδεις. Σπέρματα, σπόροι 
και διάφοροι καρποί (Δ.Κ. 1201, 1202, 1203, 1204, 1205, 
1206, 1207, 1208 και 1209). 

16. Αρτεμίσια, βασιλικός, χαμομήλι, μαντζουράνα η κοι¬ 
νή, μολόχα, δενδρομολόχα, μέντα (δυόσμος) όλων των 
ποικιλιών, ρίγανη, δενδρολίβανο, φασκόμηλο, τσάι του 
βουνού, δίκταμο, φλαμούρι, ευκάλυπτος, λεβάντα, α¬ 
γριάδα η ιαματική και λου'ίζα, νωπά ή ξερά, έστω και κομ¬ 
μένα, σπασμέναή σε σκόνη (Δ.Κ. ΕΧ 1211). 

17. Χαρούπια, ζαχαρότευτλα, ζαχαροκάλαμα, νωπά, 
διατηρημένα με απλή ψύξη, κατεψυγμένα ή αποξεραμέ¬ 
να, έστω και σε σκόνη. Κουκούτσια και αμύγδαλα καρπών 
και άλλα φυτικά προϊόντα (στα οποία περιλαμβάνονται 
και ρίζες κιχωρίου, μη φρυγμένες, της ποικιλίας ΟΙΟΗΟ- 
ΒΙΨΜ ΙΝΤΥΒυδ ΒΑΤίνυΜ), που χρησιμεύουν κυρίως για 
διατροφή του ανθρώπου και που δεν κατονομάζονται ού¬ 
τε περιλαμβάνονται αλλού (Δ.Κ. ΕΧ 1212). 

18. Άχυρα και φλοιοί ακατέργαστων δημητριακών, έ¬ 
στω και τεμαχισμένα, αλεσμένα, συμπιεσμένα ή συσσω¬ 
ματωμένα με μορφή σβόλων. Γογγύλια Σουηδίας (γογγυ- 
λοκράμβες), τεύτλα κτηνοτροφικά, ρίζες κτηνοτροφικές, 
χορτονομές (ΡΟΙΝ, ΕΕΙΖΕΒΝΕ), τριφύλλια, κτηνοτροφικά 
λάχανα, χορτονομές λούπινου, βίκου και παρόμοια κτη¬ 
νοτροφικά προϊόντα, έστω και συσσωματωμένα με μορ¬ 
φή σβόλων (Δ.Κ. 1213 και 1214). 

19. Μαστίχα (λευκή ή μη), ακατέργαστη ή κατεργασμέ¬ 
νη. Πηκτικές ύλες, πηκτινικές και πηκτικές ενώσεις (Δ.Κ. 
ΕΧ 1301 και ΕΧ 1302). 

20. Σογιέλαιο, αραχιδέλαιο, λάδι ηλιοτροπίου (ηλιανθέ- 
λαιο), λάδι βαμβακιού (βαμβακέλαιο), καλαμποκέλαιο, 
σησαμέλαιο και τα κλάσματάτους, έστω και εξευγενισμέ¬ 
να, αλλά όχι χημικώς μετασχηματισμένα (Δ.Κ. 1507,1508, 
ΕΧ 1512 και ΕΧ1515). 

21. Ελαιόλαδο και τα κλάσματάτου, έστω και εξευγενι¬ 
σμένα, αλλά όχι χημικώς μετασχηματισμένα. Άλλα λάδια 
και τα κλάσματά τους, που παίρνονται αποκλειστικά από 
ελιές, έστω και εξευγενισμένα, αλλά όχι χημικώς μετα¬ 
σχηματισμένα και μείγματα από αυτά τα λάδια ή τα κλά¬ 
σματα με λάδια ή κλάσματα της κλάσης 1509 (Δ.Κ. 1509 
και 1510). 

22. Λίπη και λάδια ζωικά ή φυτικά και τα κλάσματάτους, 
μερικώς ή ολικώς υδρογονωμένα, έστω και εξευγενισμέ¬ 
να, αλλά όχι αλλιώς παρασκευασμένα. Μαργαρίνη. Μείγ¬ 
ματα ή παρασκευάσματα βρώσιμα από λίπη ή λάδια ζωι¬ 
κά ή φυτικά ή από τα κλάσματα διαφόρων λιπών ή λαδιών 
του κεφαλαίου 15 (Δ.Κ. ΕΧ 1516 και 1517). 

23. Παρασκευάσματα κρεάτων, ψαριών ή μαλακοστρά- 
κων, μαλακίων ή άλλων ασπόνδυλων υδροβίων (Δ.Κ. 
1601, 1602, 1603, 1604 και 1605). 

24. Ζάχαρα και ζαχαρώδη παρασκευάσματα (Δ.Κ. 1701, 
1702, 1703 και 1704) . 

25. Κακάο και παρασκευάσματα αυτού (Δ.Κ. 1801, 
1802, 1803, 1804, 1805 και 1806). 

26. Παρασκευάσματα με βάση τα δημητριακά, τα αλεύ¬ 
ρια, τα άμυλα κάθε είδους ή το γάλα. Είδη ζαχαροπλαστι¬ 
κής (Δ.Κ. 1901, 1902, 1903, 1904 και 1905). 

27. Παρασκευάσματα λαχανικών, καρπών και φρούτων 
ή άλλων μερών φυτών. Εξαιρείται ο μούστος σταφυλιών 
(Δ.Κ. 2001,2002, 2003, 2004, 2005, 2006, 2007, 2008 και 
ΕΧ 2009). 

28. Διάφορα παρασκευάσματα διατροφής. Εξαιρού- 
νταιτα σύνθετα αλκοολούχα παρασκευάσματα, άλλα από 
εκείνα που γίνονται με βάση ευώδεις ουσίες, των τύπων 
που χρησιμοποιούνται για την παρασκευή ποτών (Δ.Κ. 
2101,2102, 2103, 2104, 2105 και ΕΧ2106). 

29. Νερά, στα οποία περιλαμβάνονται και τα φυσικά ή 
τεχνητά μεταλλικά νερά και τα αεριούχα νερά, χωρίς προ¬ 
σθήκη ζάχαρης ή άλλων γλυκαντικών ούτε αρωματισμένα 
(Δ.Κ. ΕΧ2201). 

30. Νερά, στα οποία περιλαμβάνονται και τα μεταλλικά 
καιτα αεριούχα νερά, μεπροσθήκη ζάχαρης ή άλλων γλυ¬ 
καντικών ή αρωματισμένα και άλλα μη αλκοολούχα ποτά. 
Εξαιρούνται όσα περιέχουν οινόπνευμα σε οποιαδήποτε 
αναλογία (Δ.Κ. ΕΧ 2202). 

31. Ξύδια και υποκατάστατα αυτών βρώσιμα που λαμ- 
βάνονται από οξικό οξύ (Δ.Κ. 2209). 

32. Υπολείμματα και απορρίμματα των βιομηχανιών ει¬ 
δών διατροφής. Τροφές παρασκευασμένες για ζώα (Δ.Κ. 
2301,2302, 2303, 2304,2305, 2306, 2307, 2308 και 2309). 

33. Αλάτι (στο οποίο περιλαμβάνεται και το επιτραπέζιο 
και μετουσιωμένο αλάτι), έστω και σε υδατικό διάλυμα ή 
με προσθήκη αντισυσσωματικών ουσιών ή ουσιών που ε¬ 
ξασφαλίζουν την καλή ρευστότητα. Θαλάσσιο νερό (Δ.Κ. 
ΕΧ 2501). 

34. Ραδιενεργά στοιχεία και ισότοπα και ενώσεις ραδιε¬ 
νεργές, άλλες από εκείνες των διακρίσεων 284410, 
284420 ή 284430, (Δ.Κ. ΕΧ 2844). 

35. Σορβιτόλη, ϋ-Γλυκιτόλη, Γλουταμινικό οξύ καιτα ά¬ 
λατά του. Ζαχαρίνη καιτα άλατά της. Ινοσινικό οξύ (Δ.Κ. 
ΕΧ 2905, ΕΧ 2922, ΕΧ 2925, ΕΧ 2934 και ΕΧ 3824). 

36. Φαρμακευτικά προϊόντα και παρασκευάσματα. 
Φαρμακευτικά είδη. Γάζα για την επίδεση τραυμάτων, υ¬ 
δρόφιλη, από ύφασμα από βαμβάκι, λευκασμένο, απλής 
ύφανσης, με βάρος που δεν υπερβαίνειτα 100 γραμμάρια 
ανά τετραγωνικό μέτρο, σε τεμάχια με πλάτος μέχρι 0,90 
μέτρα και μήκος μέχρι 100 μέτρα, κατ’ ανώτατο όριο (Δ.Κ. 
3001,3002, 3003, 3004, 3005 και 3006 και ΕΧ5208). 

37. Λιπάσματα (Δ.Κ. 3101,3102, 3103, 3104 και 3105). 

38. Μείγματα ευωδών ουσιών και μείγματα (στα οποία 
περιλαμβάνονται τα αλκοολούχα διαλύματα) με βάση μία 
ή περισσότερες από αυτές τις ουσίες, των τύπων που 
χρησιμοποιούνται για τις βιομηχανίες ειδών διατροφής 
(Δ.Κ. ΕΧ3302). 


39. Εντομοκτόνα, ποντικοφάρμακα, μυκητοκτόνα, ζιζα- 
νιοκτόνα, ανασχετικά της βλάστησης και ρυθμιστικά της 
ανάπτυξης των φυτών, απολυμαντικά και παρόμοια προϊ¬ 
όντα που παρουσιάζονται σε μορφές ή συσκευασίες για 
τη λιανική πώληση ή ως παρασκευάσματα. Εξαιρούνται 
τα εντομοαπωθητικά, τα απολυμαντικά για οικιακές χρή¬ 
σεις, τα εντομοκτόνα και κατσαριδοκτόνα που παρουσιά¬ 
ζονται σε φιάλες με προωθητικό αέριο ή σε σκόνη για οι¬ 
κιακές χρήσεις (Δ.Κ. ΕΧ 3808). 

40. Προφυλακτικά από καουτσούκ (Δ.Κ. ΕΧ4014). 

41. Καυσόξυλα σε κυλίνδρους, κούτσουρα, μικρά κλα¬ 
διά, δεμάτιαή με παρόμοιες μορφές (Δ.Κ. ΕΧ4401). 

42. Πετσέτες (σερβιέτες) και ταμπόν υγείας και παρό¬ 
μοια με αυτά είδη υγιεινής προστασίας της γυναίκας, από 
χαρτί, από βάτες ή από τύρφη (Δ.Κ. ΕΧ 4818, ΕΧ 5601 και 
ΕΧ 6815). 

43. Βιβλία, φυλλάδια και παρόμοια έντυπα, έστω και σε 
ξεχωριστά φύλλα. Εφημερίδες και περιοδικές εκδόσεις 
τυπωμένες, έστω και εικονογραφημένες ή με διαφημί¬ 
σεις. Λευκώματα ή βιβλία με εικόνες και λευκώματα για ι¬ 
χνογράφηση ή χρωματισμό, για παιδιά. Μουσική χειρό¬ 
γραφη ή τυπωμένη, εικονογραφημένη ή μη, έστω και δε¬ 
μένη. Χαρτογραφικά τεχνουργήματα κάθε είδους, στα 
οποία περιλαμβάνονται και οι χάρτες τοίχου, τα τοπογρα- 
φικά σχέδια και οι υδρόγειες σφαίρες, τυπωμένα (Δ.Κ. 
4901,4902, 4903, 4904 και 4905). Προκειμένου για τα βι¬ 
βλία της δασμολογικής κλάσης 4901 και τις εφημερίδες 
και περιοδικές εκδόσεις της δασμολογικής κλάσης 4902, 
ο συντελεστής του φόρου μειώνεται κατά 50%. 

44. Ειδικές ανυψωτικές συσκευές (σκάλες, ανελκυστή¬ 
ρες, μηχανήματα ανεβοκατεβάσματος αναπήρων και πα¬ 
ρόμοια), που χρησιμοποιούνται για την εξυπηρέτηση α¬ 
ναπήρων (Δ.Κ. ΕΧ8428). 

45. Γ ραφομηχανές με χαρακτήρες ΒΒΑΙΙΕΕ και ειδικές 
ηλεκτρονικές γραφομηχανές (ηλεκτρονικές συσκευές ε¬ 
πικοινωνίας τσέπης), για ανάπηρα πρόσωπα (Δ.Κ. ΕΧ 
8469). 

46. Αυτοκίνητα οχήματα καινουργή, που προορίζονται 
για τη μεταφορά δέκα προσώπων ή περισσοτέρων συ¬ 
μπεριλαμβανομένου και του οδηγού ειδικά κατασκευα¬ 
σμένα ή διασκευασμένα για τη μεταφορά αναπήρων και 
ατόμων με ειδικές ανάγκες, των οποίων οι ειδικές θέσεις 
καλύπτουντουλάχιστοντο 60%του συνόλου των θέσεων, 
εφόσον αγοράζονται, εισάγονται ή αποκτώνται από άλλο 
κράτος-μέλος της Κοινότητας από Ν.Π.Δ.Δ. ή Ν.Π.Ι.Δ., 
που ασχολούνται με την εκπαίδευση, προστασία και περί¬ 
θαλψη των ατόμων αυτών. (Δ.Κ. ΕΧ 8702). 

47. Αμαξάκια τύπου πολυθρόνας και άλλα οχήματα για 
αναπήρους, έστω και με κινητήρα ή άλλο μηχανισμό προ¬ 
ώθησης (Δ.Κ. 8713). 

48. Αντισυλληπτικές συσκευές που ονομάζονται "ενδο¬ 
μήτρια αντισυλληπτικά" (Δ.Κ. ΕΧ 9018). 

49. Είδη και συσκευές ορθοπεδικής, στα οποία περι¬ 
λαμβάνονται και οι ιατροχειρουργικές ζώνες και επίδε¬ 
σμοι και οι πατερίτσες. Νάρθηκες, υποστηρίγματα και άλ¬ 
λα είδη και συσκευές για κατάγματα. Είδη και συσκευές 
προσθέσεως. Συσκευές για τη διευκόλυνση της ακοής 
στους κουφούς και άλλες συσκευές που κρατιούνται με 
το χέρι, φέρονται από τα πρόσωπα ή εισάγονται στον αν¬ 
θρώπινο οργανισμό, με σκοπό την αναπλήρωση μιας έλ¬ 
λειψης ή τη θεραπεία μιας αναπηρίας. Εξαιρούνται τα μέ¬ 
ρη και εξαρτήματα των παραπάνω αγαθών (Δ. Κ. ΕΧ 9021). 

50. Η παράδοση νερού. 

51. Η παράδοση αγαθών από φιλανθρωπικούς οργανι¬ 
σμούς, που ενεργείται στα πλαίσια κοινωνικής πρόνοιας, ε¬ 
φόσον οι πράξεις αυτές δεν καλύπτονται από το άρθρο 22. 

52. Παράδοση κατοικιών, που πραγματοποιείται στα 
πλαίσια κοινωνικής πολιτικής. 

53. Η εισαγωγή αντικειμένων τέχνης, συλλογών ή αρ¬ 
χαιοτήτων (Δ.Κ. 9701,9702, 9703, 9704, 9705 και 9706). 

54. Η παράδοση αντικειμένων καλλιτεχνικής αξίας των 
παραγράφων 1,2, και 3 του Κεφαλαίου Α' του Παραρτή¬ 
ματος V του παρόντος νόμου, εφόσον πραγματοποιείται 
από τον ίδιο το δημιουργό τους ή τους διαδόχους του. 

55. Ηλεκτρική ενέργεια (Δ.Κ. 2716) και το φυσικό αέριο 
(Δ.Κ. 2711) 

Β. ΥΠΗΡΕΣΙΕΣ 

I. 1. Η μεταφορά προσώπων και των αποσκευών τους. 

2. Τα εισιτήρια για θέατρα, κινηματογράφους, συναυ¬ 
λίες, αθλητικές εκδηλώσεις, τσίρκα, πανηγύρια, λούνα- 
πάρκ, ζωολογικούς κήπους, εκθέσεις και παρόμοιες πο¬ 
λιτιστικές εκδηλώσεις. Προκειμένου για εισιτήρια θεατρι¬ 
κών παραστάσεων, ο συντελεστής μειώνεται κατά 50%. 
Τέλη για τη λήψη ραδιοτηλεοπτικών εκπομπών. 

3. Οι υπηρεσίες που παρέχονται από συγγραφείς, συν¬ 
θέτες, καλλιτέχνες και ερμηνευτές έργων τέχνης, καθώς 
και τα δικαιώματα αυτών, εφόσον δεν απαλλάσσονται με 
το άρθρο 22. 

4. Η παροχή υπηρεσιών για τη γεωργική παραγωγή. 

5. Διαμονή σε ξενοδοχεία και παρόμοιους χώρους, συ- 
μπεριλαμβανομένης και της παροχής καταλύματος δια¬ 
κοπών και της μίσθωσης χώρου σε κατασκήνωση ή κά- 
μπιγκ για τροχόσπιτα. 

6. Η εκμετάλλευση καφενείων, καφετεριών, ζαχαρο¬ 
πλαστείων, εστιατορίων, ψητοπωλείων, οινομαγειρείων 
και λοιπών συναφών προς αυτές επιχειρήσεων πλην των 
κέντρων διασκέδασης, με εξαίρεση τη διάθεση ποτών 
που περιέχουν οινόπνευμα σε οποιαδήποτε αναλογία. 

7. Το δικαίωμα χρήσης αθλητικών εγκαταστάσεων. 

8. Η παροχή υπηρεσιών από φιλανθρωπικούς οργανι¬ 
σμούς ή από οίκους ευγηρίας που ενεργείται στα πλαίσια 
της κοινωνικής πρόνοιας, εφόσον δεν καλύπτονται με το 
άρθρο 22. 

9. Υπηρεσίες γραφείων κηδειών και επιχειρήσεων απο¬ 
τέφρωσης νεκρών, καθώς και η παράδοση των συναφών 
ειδών. 

10. Η παροχή ιατρικών και οδοντιατρικών υπηρεσιών, ε¬ 
φόσον αυτές δεν απαλλάσσονται με το άρθρο 22. 

II. Οι υπηρεσίες οδοκαθαρισμού, αποκομιδής, ταφής 
και ανακύκλωσης απορριμμάτων καθώς και επεξεργα¬ 
σίας αποβλήτων, εκτός από αυτές που παρέχονται από τα 
πρόσωπα που αναφέρονται στην παράγραφο 2 του άρ¬ 
θρου 3. 

12. Η επισκευή των αγαθών που αναφέρονται στις πα¬ 
ραγράφους 44,45,47 και 49της κατηγορίας "ΑΓΑΘΑ"του 
Παραρτήματος αυτού. 

13. Εργασίες της περίπτωσης ε'της παραγράφου 2 του 
άρθρου 8, εφόσον το παραγόμενο, κατασκευαζόμενο ή 
συναρμολογούμενο αγαθό περιλαμβάνεται στην κατηγο¬ 
ρία "ΑΓΑΘΑ" του Παραρτήματος αυτού. 

Ειδικά, προκειμένου για εργασίες του προηγούμενου ε¬ 
δαφίου για τα βιβλία της δασμολογικής κλάσης 4901 και 
τις εφημερίδες και περιοδικές εκδόσεις της δασμολογι¬ 
κής κλάσης 4902, ο συντελεστής του φόρου μειώνεται κα¬ 
τά 50%. 


II. Αγαθά και υπηρεσίες που δεν εντάσσονται στο πα¬ 
ράρτημα αυτό ή για τα οποία υπάρχει οποιαδήποτε αμφι¬ 
βολία ως προς την ένταξή τους στον πίνακα αυτόν, συνέ¬ 
πεια του είδους, του προορισμού, της σύνθεσης ή για ο- 
ποιονδήποτε άλλο λόγο, υπάγονται στον κανονικό 
συντελεστή Φ.Π.Α. 

ΠΑΡΑΡΤΗΜΑ IV 

ΠΙΝΑΚΑΣ ΑΓΡΟΤΙΚΩΝ ΠΡΟΪΟΝΤΩΝ ΚΑΙ ΑΓΡΟΤΙΚΩΝ 
ΥΠΗΡΕΣΙΩΝ ΓΙΑ ΤΙΣ ΟΠΟΙΕΣ ΕΦΑΡΜΟΖΟΝΤΑΙ 

ΚΑΤΆΠΟΚΟΠΗ ΣΥΝΤΕΛΕΣΤΕΣ ΕΠΙΣΤΡΟΦΗΣ ΦΟΡΟΥ 

ΚΕΦΑΛΑΙΟ Α' 

ΠΡΟΪΟΝΤΑ ΚΑΙ ΥΠΗΡΕΣΙΕΣ ΤΟΥ ΣΥΝΤΕΛΕΣΤΗ 4% 

1. Καυσόξυλα σε κυλίνδρους, κούτσουρα, μικρά κλαδιά 
ή δεμάτια. Απορρίμματα ξύλων, στα οποία περιλαμβάνο¬ 
νται και τα πριονίδια (Δ. Κ. 4401). 

2. Ξυλεία ακατέργαστη έστω και ξεφλουδισμένη ή απλά 
χονδροπελεκημένη ή στρογγυλεμένη. Εξαιρείται η ξυ¬ 
λεία που έχει υποστεί οποιαδήποτε άλλη επεξεργασία 
(Δ.Κ. 4403, ΕΧ4409). 

3. Αγροτικές υπηρεσίες, γενικά. 

ΚΕΦΑΛΑΙΟ Β' 

(ΠΡΟΪΟΝΤΑ ΤΟΥ ΣΥΝΤΕΛΕΣΤΗ 4%) 

1. Ψάρια νωπά (ζωντανά ή μη) διατηρημένα με απλή ψύ¬ 
ξη ή καταψυγμένα, αποξεραμένα, αλατισμένα ή σε άρμη, 
καπνιστά, έστω και ψημένα πριν ή κατά τη διάρκεια του 
καπνίσματος, που προέρχονται από αλιεία σε γλυκά νερά 
και από ιχθυοτροφεία (ΔΚ ΕΧ 0301, ΕΧ 0302). 

2. Μαλακόστρακα και μαλάκια, στα οποία περιλαμβάνο¬ 
νται και τα οστρακοφόρα (έστω και χωρισμένα από το ό¬ 
στρακο ή το κοχύλιτους), νωπά (ζωντανά ή μη), διατηρη¬ 
μένα με απλή ψύξη, καταψυγμένα, αποξεραμένα, αλατι¬ 
σμένα ή σε άρμη. Μαλακόστρακα με τα όστρακά τους, 
απλώς βρασμένα σε νερό, εφόσον όλα προέρχονται από 
αλιεία σε γλυκά νερά και από ιχθυοτροφεία (Δ.Κ. ΕΧ 
0303). 

3. Κατάλοιπα ψαριών γλυκών νερών (Δ.Κ. ΕΧ0511). 

(ΠΡΟΪΟΝΤΑ ΤΟΥ ΣΥΝΤΕΛΕΣΤΗ 5%) 

4. Βολβοί, κρεμμύδια, κόνδυλοι, ρίζες βολβοειδείς και 
ριζώματα γενικά, σε φυτική νάρκη, σε βλάστηση ή σε άν¬ 
θηση. Άλλα φυτά και ζωντανές ρίζες, στα οποία περιλαμ¬ 
βάνονται και τα μοσχεύματα και τα μπόλια (Δ.Κ. 0601, 
0602). 

5. Άνθη και μπουμπούκια ανθέων, κομμένα, για ανθοδέ¬ 
σμες ή διακοσμήσεις, νωπά ή αποξεραμένα, φυλλώματα, 
κλαδιά και άλλα μέρη φυτών, πρασινάδες, βρύα και λει¬ 
χήνες, για ανθοδέσμες ή διακοσμήσεις, νωπά (Δ.Κ. ΕΧ 
0603, ΕΧ 0604). 

6. Λαχανικά και φυτά βρώσιμα, νωπά ή διατηρημένα με 
απλή ψύξη, βρασμέναή μη, διατηρημένα σε κατάψυξη, σε 
άρμη, σε νερό θειωμένο ή σε νερό στο οποίο έχουν προ¬ 
στεθεί άλλες ουσίες που χρησιμεύουν για να εξασφαλι¬ 
στεί προσωρινά η διατήρησή τους, αλλά που δεν είναι ει- 
δικά παρασκευασμένα για άμεση κατανάλωση (Δ.Κ. 0701, 
0702,0703). 

7. Λαχανικά και φυτά βρώσιμα, αποξεραμένα, αφυδα¬ 
τωμένα ή που έχουν υποστεί εξάτμιση, έστω και κομμένα 
σε τεμάχια ή σε φέτες ή και τριμμένα ή σε σκόνη, αλλά ό¬ 
χι απλώς παρασκευασμένα (Δ.Κ. 0704). 

8. Όσπρια ξερά, χωρίς λοβό, έστω και αποφλοιωμένα ή 
σπασμένα (Δ.Κ. 0705). 

9. Καρποί και φρούτα βρώσιμα, νωπά ή ξερά ή προσω¬ 
ρινά διατηρημένα (Δ.Κ. 0801 μέχρι και 0809, 0811,0812). 

10. Φλούδες εσπεριδοειδών και πεπονιών νωπές, προ¬ 
σωρινά διατηρημένες σε άρμη, σε θειωμένο νερό ή σε νε¬ 
ρό, στο οποίο έχουν προστεθεί άλλες ουσίες που χρησι¬ 
μεύουν για να εξαφαλιστεί προσωρινά η διατήρησή τους 
(Δ.Κ. ΕΧ0813). 

11. Μπαχαρικά (Δ.Κ. 0904 μέχρι και 0910). 

12. Δημητριακά. Εξαιρείταιτο αποφλοιωμένο, καθαρισμέ¬ 
νο, λευκασμένο ή σπασμένο ρύζι (Δ.Κ. 1001 μέχρι και 1007). 

13. Σπέρματα, σπόροι και καρποί ελαιώδεις, εκτός από 
αυτούς που είναι σπασμένοι (Δ.Κ. ΕΧ 1201, 1203). 

14. Ζαχαρότευτλα (έστω και τεμαχισμένα), νωπά ή ξερά 
(Δ.Κ. ΕΧ 1204). 

15. Κώνοι λυκίσκου (Δ.Κ. ΕΧ 1206). 

16. Φυτά, μέρη φυτών, σπόροι και καρποί των ειδών που 
χρησιμοποιούνται κυρίως στην αρωματοποιία, την ιατρι¬ 
κή ή που προορίζονται για εντομοκτόνα, παρασιτοκτόνο 
και παρόμοια, νωπά ή ξερά, έστω και κομμένα, σπασμένα 
ή σε σκόνη (Δ.Κ. 1207). 

17. Ρίζες κιχωρίου (ραδικιού), νωπές ή αποξεραμένες, 
έστω και κομμένες, μη καβουρντισμένες. Χαρούπια νωπά 
ή ξερά. Κουκούτσια καρπών και φυτικά προϊόντα που χρη¬ 
σιμεύουν κυρίως για τη διατροφή του ανθρώπου, που δεν 
κατονομάζονται ή δεν περιλαμβάνονται σε άλλες δασμο¬ 
λογικές κλάσειςτου παραρτήματος αυτού (Δ.Κ. ΕΧ 1208). 

18. Άχυρα και περιβλήματα σπόρων δημητριακών ακα¬ 
τέργαστα, έστω και τεμαχισμένα (Δ.Κ. 1209). 

19. Τεύτλα κτηνοτροφικά, γογγύλια Σουηδίας, ρίζες 
κτηνοτροφικές, χορτονομές, τριφύλλια, κτηνοτροφικά 
λάχανα, χορτονομές λούπινου, βίκου και άλλες παρόμοι¬ 
ες κτηνοτροφές (Δ.Κ. 1210). 

20. Ρετσίνια κωνοφόρων (Δ.Κ. ΕΧ 1302). 

21. Φυτικές ύλες που χρησιμοποιούνται κυρίως στην κα¬ 
λαθοποιία ή στην σπαρτοπλεκτική (λυγαριές, καλάμια, 
μπαμπού, βούρλα ακατέργαστα μη καθαρισμένα ούτε 
σχισμένα, ούτε κατ' άλλο τρόπο επεξεργασμένα, στελέχη 
δημητριακών και άλλα παρόμοια) (Δ.Κ. ΕΧ 1401, ΕΧ 1403). 

22. Βελανίδια (Δ.Κ. ΕΧ 1405). 

23. Ελαιόλαδο, μούργες και κατάλοιπα ελαιολάδου 
(Δ.Κ. ΕΧ 1507, ΕΧ 1517). 

24. Μούστος σταφυλιών που έχει υποστεί μερική ζύμω¬ 
ση, έστω και αν η ζύμωση έχει ανασταλεί με άλλο τρόπο, 
εκτός από αυτόν της προσθήκης αλκοόλης. Μούστος α¬ 
πό νωπά σταφύλια του οποίου η ζύμωση έχει ανασταλεί 
με την προσθήκη αλκοόλης (Δ.Κ. 2204 και ΕΧ 2205). 

25. Κρασιά από νωπά σταφύλια χύμα, (έστω και αν έ¬ 
χουν αλκοολωθεί ή ενισχυθεί με γλεύκος συμπυκνωμένο 
ή μη) (Δ.Κ. ΕΧ 2205). 

26. Ξύδι από κρασί (Δ.Κ. ΕΧ2210). 

27. Πίτες, ελαιοπυρήνες και άλλα υπολείμματα της εξα- 
γωγήςτου ελαιολάδου (Δ.Κ. ΕΧ2304). 

28. Οινολάσπες, τρυγιά ακάθαρτη (Δ.Κ. 2305). 

29. Προϊόντα φυτικής προέλευσης, του είδους εκείνων 
που χρησιμοποιούνται για τη διατροφή των ζώων, που δεν 
κατονομάζονται ή δεν περιλαμβάνονται σε άλλες δασμο¬ 
λογικές κλάσειςτου παραρτήματος αυτού (Δ.Κ. 2306). 

30. Καπνά ακατέργαστατα ή που δεν έχουν βιομηχανο- 
ποιηθεί. Απορρίμματα καπνού (Δ.Κ. 2401). 

31. Φυσικά λιπάσματα φυτικής και ζωικής προέλευσης, 
που δεν έχουν επεξεργαστεί χημικά (Δ.Κ. ΕΧ3101). 

32. Λινάρι ακατέργαστο, μουσκεμένο, σπασμένο, ξε¬ 
φλουδισμένο και απορρίμματα από λινάρι (Δ.Κ. ΕΧ 5401). 


33. Ραμί ακατέργαστο (Δ.Κ. ΕΧ 5402). 

34. Βαμβάκι σε μάζες, απορρίματα από βαμβάκι, μη χτε¬ 
νισμένα ούτε λαναρισμένα (Δ.Κ. 5501 μέχρι ΕΧ 5503). 

35. Καννάβι ακατέργαστο, μουσκεμένο, ξεφλουδισμέ¬ 
νο και απορρίμματα από καννάβι (Δ.Κ. ΕΧ 5701). 

36. Φυτικές υφαντικές ίνες ακατέργαστες. Απορρίμμα¬ 
τα από αυτές τις ίνες (Δ.Κ. ΕΧ 5704). 

37. Λοιπά προϊόντα φυτικής παραγωγής ακατέργαστα, 
που δεν αναφέρονται στις προηγούμενες παραγράφους. 

ΚΕΦΑΛΑΙΟ Γ 

ΠΡΟΪΟΝΤΑ ΤΟΥ ΣΥΝΤΕΛΕΣΤΗ 6% 

1. Άλογα, γαϊδούρια και μουλάρια κάθε είδους, ζωντα¬ 
νά (Δ.Κ. 0101). 

2. Βοοειδή ζωντανά, στα οποία περιλαμβάνονται και τα 
βουβαλοειδή (Δ.Κ. 0102). 

3. Χοιροειδή ζωντανά (Δ.Κ. 0103). 

4. Προβατοειδή και αιγοειδή, ζωντανά (Δ.Κ. 0104). 

5. Πουλερικά ορνιθώνα, ζωντανά (Δ.Κ. 0105). 

6. Κουνέλια κατοικίδια, περιστέρια, λαγοί, πέρδικες, 
φασιανοί, βατράχια εκτροφείου και άλλα ζώα ζωντανά 
που προορίζονται για τη διατροφή του ανθρώπου, μέλισ¬ 
σες και μεταξοσκώληκες (Δ.Κ. ΕΧ 0106). 

7. Κρέατα και παραπροϊόντα σφαγίων (στα οποία περι¬ 
λαμβάνονται και τα συκώτια), βρώσιμα, των ζώων που ανα- 
φέρονται στις παραγράφους 1 μέχρι και 6 αυτού του πα¬ 
ραρτήματος, νωπά, διατηρημένα με απλή ψύξη ή κατε- 
ψυγμένα, αλατισμένα ή σε άρμη, αποξεραμένα ή καπνιστά 
(Δ.Κ. ΕΧ 0201, ΕΧ 0202, ΕΧ 0203, ΕΧ 0204 και ΕΧ 0206). 

8. Λίπος χοιρινό (ξίγκι) και λίπος πουλερικών που δεν 
παίρνονται με πίεση ή λιώσιμο, νωπά, διατηρημένα με α¬ 
πλή ψύξη, αλατισμένα ή σε άρμη, αποξεραμένα ή καπνι¬ 
στά (Δ.Κ. ΕΧ 0205). 

9. Γ άλα νωπό, που δεν είναι συμπυκνωμένο ούτε περιέ¬ 
χει ζάχαρη, που προορίζεται για τροφή, συσκευασμένο 
για λιανική πώληση, που έχει υποστεί παστερίωση ή άλ¬ 
λες επεξεργασίες, οι οποίες προβλέπονται από τις υγειο¬ 
νομικές διατάξεις (Δ.Κ. ΕΧ 0401, ΕΧ 0402). 

10. Γάλα νωπό, που δεν είναι συμπυκνωμένο ούτε πε¬ 
ριέχει ζάχαρη, μη παρασκευασμένο για λιανική πώληση, 
πηγμένο, αποβουτυρωμένο, τυρόγαλο και άλλοι τύποι 
γάλακτος ζυμωτού ή ξυνού (Δ.Κ. ΕΧ 0401, ΕΧ 0402, ΕΧ 
0404). 

11. Βούτυρο, τυριά και πηγμένο γάλα για τυρί (Δ.Κ. 
0403, 0404). 

12. Αυγά πουλερικών ορνιθώνα με το τσόφλι τους, νω¬ 
πά ή διατηρημένα (Δ.Κ. ΕΧ 0405). 

13. Μέλι φυσικό (Δ.Κ. 0406). 

14. Τρίχες ζώων έστω και απλώς επεξεργασμένες (Δ.Κ. 
ΕΧ 0502, ΕΧ 0503). 

15. Έντερα, κύστες και στομάχια ζώων, ολόκληρα ή σε 
τεμάχια (Δ.Κ. ΕΧ0504). 

16. Κερί μελισσών ακατέργαστο (Δ.Κ. ΕΧ 1515). 

17. Δέρματα βοοειδών, αιγοειδών, προβατοειδών, χοι- 
ροειδών και άλλων μικρών ζώων, ακατέργαστα, νωπά, α¬ 
λατισμένα, αποξεραμένα, διατηρημένα με ασβέστη ή με 
άλλαδιατηρητικάδιαλύματα (Δ.Κ. ΕΧ4101 και ΕΧ4301). 

18. Κουκούλια από μεταξοσκώληκες κατάλληλα για ξε- 
τύλιγματων ινώντους (Δ.Κ. 5001). 

19. Μαλλιά σε μάζες, ακάθαρτα ή απλώς πλυμμένα, α¬ 
πορρίμματα μαλλιών και τριχών (Δ.Κ. ΕΧ 5301, ΕΧ 5303). 

20. Τρίχες εκλεκτής ποιότητας ή χονδροειδείς, σε μά¬ 
ζες ακατέργαστες (Δ.Κ. ΕΧ 5302). 

21. Λοιπά προϊόντα ζωικής παραγωγής ακατέργαστα, 
που δεν αναφέρονται στις προηγούμενες παραγράφους. 

Με αποφάσεις του Υπουργού Οικονομικών ρυθμίζεται 
κάθε λεπτομέρεια για την εφαρμογή των διατάξεων των 
παραρτημάτων του παρόντος νόμου. 

ΠΑΡΑΡΤΗΜΑ V 

ΑΝΤΙΚΕΙΜΕΝΑ ΚΑΛΛΙΤΕΧΝΙΚΗΣ, ΣΥΛΛΕΚΤΙΚΗΣ 
Ή ΑΡΧΑΙΟΛΟΓΙΚΗΣ ΑΞΙΑΣ 

Για την εφαρμογή των διατάξεων των άρθρων 45 και 46 
θεωρούνται: 

Α. ΑΝΤΙΚΕΙΜΕΝΑ ΚΑΛΛΙΤΕΧΝΙΚΗΣ ΑΞΙΑΣ. 

1) Ζωγραφικοί πίνακες και σχέδια, που έχουν γίνει εξ ο¬ 
λοκλήρου με το χέρι, με εξαίρεση τα σχέδια της κλάσης 
4906 και τα βιομηχανικά είδη που έχουν διακοσμηθεί με το 
χέρι. Έργα από συγκόλληση (κολάζ) και παρόμοιοι μικροί 
πίνακες (Δ.Κ. 9701). 

2) Εικόνες χαρακτικής, χαλκογραφίας και λιθογραφίας, 
πρωτότυπες (Δ.Κ. 9702). 

3) Έργα αγαλματοποίίας ή γλυπτικής, πρωτότυπα, από 
κάθε ύλη. Εκμαγεία γλυπτών, οκτώ (8) το πολύ αντιτύπων, 
τα οποία γίνονται υπό την εποπτεία του ίδιου του καλλιτέ¬ 
χνη ή των διαδόχων του (Δ. Κ. 9703). 

4) Είδη επίστρωσης υφασμένα με το χέρι (τύπου Γκο- 
μπλέν, Φλάνδρας, Ομπισόν, Μποβέ και παρόμοια) και εί¬ 
δη επίστρωσης κεντημένα με βελόνα (π.χ. ανεβατό, σταυ¬ 
ροβελονιά), έστω και έτοιμα, από πρωτότυπα σχέδια καλ¬ 
λιτεχνών, υπό τον όρο ότι δεν υπάρχουν άνω των οκτώ (8) 
αντιτύπων από κάθε είδος (Δ.Κ. 5805). 

5) Άλλα χειροποίητα είδη επίπλωσης από υφαντικές ύ¬ 
λες, τοίχου, από πρωτότυπα σχέδια καλλιτεχνών, υπό τον 
όρο ότι δεν υπάρχουν άνω των οκτώ (8) αντιτύπων από κά¬ 
θε είδος (Δ.Κ. ΕΧ 6304). 

6) Μοναδικά έργα κεραμικής, κατασκευασμένα εξ ολο¬ 
κλήρου δια χειρός του καλλιτέχνη και υπογεγραμμένα α¬ 
πό τον ίδιο. 

7) Τεχνουργήματα σμάλτου πάνω σε χαλκό, εξ ολοκλή¬ 
ρου χειροποίητα, μέχρι οκτώ (8) το πολύ αριθμημένα α¬ 
ντίτυπα που φέρουν την υπογραφή του καλλιτέχνη ή του 
καλλιτεχνικού εργαστηρίου, εξαιρουμένωντων ειδών κο- 
σμηματοποΐας, αργυροχοΐας ή χρυσοχοΐας. 

8) Φωτογραφίες που ελήφθησαν από τον καλλιτέχνη, οι 
οποίες εκτυπώθηκαν απότον ίδιο ή υπό τον έλεγχό του, υ¬ 
πογεγραμμένες και αριθμημένες, μέχρι τριάντα (30) το 
πολύ αντίτυπα, ανεξαρτήτως μεγέθους και υλικού υπο¬ 
στρώματος. 

Β. ΑΝΤΙΚΕΙΜΕΝΑ ΣΥΛΛΕΚΤΙΚΗΣ ΑΞΙΑΣ 

1) Γραμματόσημα, χαρτόσημα, επιστολές με ταχυδρο¬ 
μικές σφραγίδες αλλά χωρίς γραμματόσημο, φάκελλοι 
πρώτης ημέρας κυκλοφορίας, διάφορα ταχυδρομικά εί¬ 
δη με έντυπο ταχυδρομικό σήμα και ανάλογα, που έχουν 
ακυρωθεί ή δεν έχουν ακυρωθεί αλλά δεν κυκλοφορούν 
ούτε προορίζονται να μπουν σε κυκλοφορία στη χώρα 
προορισμού (Δ.Κ. 9704). 

2) Συλλογές και αντικείμενα συλλογών ζωολογίας, βο¬ 
τανικής, ορυκτολογίας, ανατομίας ή που παρουσιάζουν ι¬ 
στορικό, αρχαιολογικό, παλαιοντολογικό, εθνογραφικό ή 
νομισματικό ενδιαφέρον (Δ.Κ. 9705). 

Γ. ΑΝΤΙΚΕΙΜΕΝΑ ΑΡΧΑΙΟΛΟΓΙΚΗΣ ΑΞΙΑΣ 

Τα αρχαιολογικά αντικείμενα, με ηλικία ανώτερη των 
100 ετών (Δ.Κ. 9706). 


ΠΑΡΑΡΤΗΜΑ VI 

ΑΓΑΘΑ ΠΟΥ ΥΠΑΓΟΝΤΑΙ ΣΤΟ ΚΑΘΕΣΤΩΣ 
ΦΟΡΟΛΟΓΙΚΗΣ ΑΠΟΘΗΚΕΥΣΗΣ ΤΟΥ ΑΡΘΡΟΥ 26 

1. Πατάτες νωπές ή διατηρημένες με απλή ψύξη (ΔΚ 
0701). 

2. Ελιές (ΔΚ ΕΧ0711). 

3. Καρύδια κοκοφοινίκων, καρύδια Βραζιλίας και καρύ¬ 
δια ανακαρδιοειδών, νωπά ή ξερά, έστω και χωρίς το κέ- 
λυφος ή τη φλούδα τους. Άλλοι καρποί με κέλυφος, νωποί 
ή ξεροί, έστω και χωρίς το κέλυφος ή τη φλούδα τους (ΔΚ 
0801 και 0802). 

4. Καφές μη καβουρντισμένος, με ή χωρίς καφεΐνη (ΔΚ 
ΕΧ 0901) 

5. Τσάϊ, έστω και αρωματισμένο (ΔΚ 0902). 

6. Σιτάρι και σμιγάδι, σίκαλη, κριθάρι, βρώμη, καλαμπό¬ 
κι. Ρύζι με το φλοιό του (ρύζι ρεόόγ). Σόργο σε κόκκους. 
Φαγόπυρο το εδώδιμο (μαύρο σιτάρι), κεχρί και κεχρί το 
μακρό και άλλα δημητριακά (ΔΚ 1001, 1002, 1003, 1004, 
1005, ΕΧ1006, 1007 και 1008). 

7. Κουκιά σόγιας, σπέρματα λιναριού, σπέρματα αγριο- 
γογγύλης ή αγριοκράμβης, σπέρματα ηλιοτροπίου και 
άλλα σπέρματα και ελαιώδεις καρποί, όλα τα παραπάνω 
έστω και σπασμένα. Αράπικα φυστίκια όχι ψημένα αλλά 
ούτε αλλιώς παρασκευασμένα έστω και χωρίς κέλυφος ή 
σπασμένα. Κοπρά (ΔΚ 1201,1202,1203,1204,1205,1206 
και 1207). 

8. Σογιέλαιο, ελαιόλαδο, φοινικέλαιο, λάδια ηλιοτροπί¬ 
ου, λάδια κνήκου ή βαμβακιού, λάδια κοκοφοίνικα (λάδι 
κοπρά), λαχανοφοίνικα (φοινικοπυρηνέλαιο) ή όεόαεευ, 
λάδια αγριογογγύλης, αγριοκράμβης ή σιναπιού και τα 
κλάσματά τους, άλλα λάδια και τα κλάσματά τους που 
παίρνονται αποκλειστικά από ελιές και μείγματα από αυ¬ 
τά τα λάδια ή τα κλάσματα με λάδια ή κλάσματα της κλά¬ 
σης 1509, όλα τα παραπάνω έστω και εξευγενισμένα, αλ¬ 
λά όχι χημικώς μετασχηματισμένα (ΔΚ 1507, 1508, 1509, 
1510, 1511, 1512, 1513, 1514και 1515). 

9. Ζάχαρη από ζαχαροκάλαμο ή από τεύτλα, σε στερεή 
κατάσταση, ακατέργαστη, χωρίς προσθήκη αρωματικών 
ή χρωστικών ουσιών (ΔΚ ΕΧ 1701). 

10. Κακάο σε σπόρους και θραύσματα σπόρων, ακα¬ 
τέργαστα ή φρυγμένα (ΔΚ 1801). 

11. Χυμοί πορτοκαλιού (ΔΚ ΕΧ 2009). 

12. Μάρμαρα ακατέργαστα ή χοντρικά κατεργασμένα, 
απλά κομμένα με πριόνι ή άλλο τρόπο, σε όγκους ή πλά¬ 
κες σχήματος τετραγώνου ή ορθογωνίου (ΔΚ ΕΧ 2515). 

13. Λάδια ακατέργαστα από πετρέλαιο ή ασφαλτούχα 
ορυκτά (ακατέργαστο πετρέλαιο). Λάδια από πετρέλαιο ή 
από ασφαλτούχα ορυκτά, άλλα από τα ακατέργαστα λά¬ 
δια. Παρασκευάσματα που δεν κατονομάζονται ούτε πε¬ 
ριλαμβάνονται αλλού, που περιέχουν κατά βάρος 70% ή 
περισσότερο λάδια από πετρέλαιο ή ασφαλτούχα ορυκτά 
και στα οποία τα λάδια αυτά αποτελούν το βασικό συστα¬ 
τικό. Προπάνιο και βουτάνια, που έχουν υγροποιηθεί (ΔΚ 
2709, 2710 και ΕΧ 2711). 

14. Ανόργανα χημικά προϊόντα και ενώσεις ανόργανες 
ή οργανικές των πολύτιμων μετάλλων, των ραδιενεργών 
στοιχείων, των μετάλλων των σπανίων γαιών ή των ισοτό¬ 
πων (ΔΚ 2801 έως και 2851). 

15. Οργανικά χημικά προϊόντα (ΔΚ2901 έως και 2942). 

16. Καουτσούκ φυσικό, συνθετικό και τεχνητό που προ¬ 
έρχεται από λάδια, μπαλάτα, γουταπέρκα, ρυαγυΐθ, οάίοΐθ 
και ανάλογες φυσικές γόμες, μείγματα των προϊόντων 

της κλάσης 4001 με προϊόντα της κλάσης 4002, σε αρχι¬ 
κές μορφές ή σε πλάκες φύλλα ή ταινίες (ΔΚ 4001,4002). 

17. Ξυλεία ακατέργαστη έστω και ξεφλουδισμένη, που της 
έχει αφαιρεθεί ο σομφός ή ορθογωνισμένη (ΔΚ ΕΧ 4403). 

18. Μαλλιά μη λαναρισμένα ή χτενισμένα (ΔΚ5101). 

19. Βαμβάκι μη λαναρισμένο ή χτενισμένο (ΔΚ5201). 

20. Άργυρος (στον οποίο περιλαμβάνεται και ο επιχρυ¬ 
σωμένος καιεπιπλατινωμένος άργυρος), σε μορφές ακα¬ 
τέργαστες ή ημικατεργασμένες ή σε σκόνη. Πλατίνα, 
παλλάδιο ή ρόδιο, σε μορφές ακατέργαστες ή σε σκόνη 
(ΔΚ7106 και ΕΧ7110). 

21. Χαλκός μη καθαρισμένος. Άνοδοι από χαλκό για τον η- 
λεκτρολυτικό καθαρισμό. Χαλκός καθαρισμένος και κράμα¬ 
τα χαλκού σε ακατέργαστη μορφή. Κράματα μητρικά χαλ¬ 
κού. Σύρματα από χαλκό (ΔΚ 7402, 7403, 7405 και 7408). 

22. Νικέλιο σε ακατέργαστη μορφή (ΔΚ 7502). 

23. Αργίλιο σε ακατέργαστη μορφή (αλουμίνιο) (ΔΚ7601). 

24. Μόλυβδος σε ακατέργαστη μορφή (ΔΚ 7801). 

25. Ψευδάργυρος σε ακατέργαστη μορφή (ΔΚ7901). 

26. Κασσίτερος σε ακατέργαστη μορφή (ΔΚ 8001). 

27. Ίνδιο σε ακατέργαστη μορφή, απορρίμματα, θραύ¬ 
σματα, σκόνες και άλλες μορφές (ΔΚ ΕΧ 8112). 


Άρθρο δεύτερο 
Έναρξη ισχύος 

Η ισχύς των διατάξεων αυτού του νόμου αρχίζει από τό¬ 
τε που άρχισαν να ισχύουν οι κωδικοποιούμενες με τον 
παρόντα νόμο διατάξεις. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 2 Νοεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 6 Νοεμβρίου 2000 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




